
"Măcar dară că şi la is- 

| forii şi la graiul şi străi- 
nilor şi in de sine, cu 
vremi, cu vacuri, cu 
primenele, au şi dobindesc 
şi alte nume, iară acela 
care le este vechi nume stă 
întemeiat şi înrădăcinat, 
ROMÂN, cum vedem. Că 
săvai ne răspundem acmu 
moldoveni, iară nu intre- 
băm: ştii moldoveneşte? 
ce ştii româneşte?..." 
Miron COSTIN 

(1691) 


"Nici mai este astăzi ces- 
tiunea originei noastre, 
abstrăgind de la 
împrejurarea că o 
asemenea interesantă ces- 
tiune nu este de nici o 
importanţă. Daci sau 
romani, romani sau daci: 
e indiferent, SINTEM 
ROMÂNI ŞI PUNCTUM. 
Nimeni n-are să ne invete 
ce-am fost sau ce-am 
trebui să fim; voim să fim 
ceea ce sintem : ROMANI." 
Mihai EMINESCU 

(1876) 


"... Trebuie să ştim de 
unde ne tragem, căci 
altfel sintem nişte 
nenorociți rătăciți. _ 
TREBUIE SĂ ŞTIM CĂ 
SINTEM ROMÂNI, stră- 
nepoti de-ai romanilor, şi 
frați cu italienii. francezii, 
spaniolii şi portughezii 
Aceasta trebuie să le-o 
spunem şi copiilor şi 
tuturor celor nelămuriți. 
Să-i luminăm pe toți cu 
lumina dreaptă" 


Alexe MATEEVICI 
(1917) 

DRAGI CITITORI! 


Abonarea la numerele 3-4 ale 
revistei LIMBA ROMÂNĂ continuă 
pînă la 10 august a.c. (abonamentul la 
LIMBA NOASTRĂ pentru a. 1991 asigură 
primirea doar a primelor două numere ale 
noii reviste din cauza dublării volumului și 
respectiv a preţului ei). 

Nu uitaţi că un abonament få 
cut din timp vă va scuti de goana 
după texte inedite, absolut necesare 
în anevoiosul proces al renașterii 
limbii române. 


DRAGI CITITORE 


Revista pe care o aveţi 


în faţă reia firul palpitantei 


activități declanşate acum 
citiva ani intru renaşterea 
graiului străbun al basa- 
rabenilor. Presa noastră, 
harnică şi receptivă în etapa 
incipientă de redobindire a 
dreptului elementar al na- 
țiunii — vă amintiți efer- 


vescenţa polemicii purtate în 


problema statalității limbii 
române şi a alfabetului ei, — 
acum aproape că a uitat de 
situația lingvistică precară 
semnalată atunci, cu durere 
şi cu argumente edificatoare. 
Păcat, deoarece actul adoptă. 
rii istoricelor legi nu a făcut 
decit să impulsioneze rein- 
trarea limbii noastre pe îăga- 
şul ei firesc, marile probleme 
răminind, totuşi, fără soluții 
corespunzătoare. 

Publicaţia noastră - işi 
propune să readucă în prim- 
plan obiectivele şi finalităţile 
pentru. care am militat fără 
preget ani şi decenii in şir. 

Cine vor fi cititorii. revis- 
tei, cui se adresează ea? 


CUVINT ÎNAINTE 


iri a 

Desigur, tuturor vorbitorilor 
acestui grai fără seamăn, 
tuturor celor pentru care 
limba română, "nodul cel 
mai puternic, dacă nu chiar 
temelia” neamului, este ave- 
rea nepieritoare a naţiunii, 
un ideal sacru al existenţei 
ei. Ne vom adresa in primul 
rind pedagogilor, studen- 
ților, elevilor, într-un cuvint, 
şcolii de toate treptele, unde 
se dă de fapt bătălia decisivă 
pentru revigorarea şi per- 
petuarea neamului şi 
graiului matern, pentru 
conştientizarea unităţii et- 
nice şi spirituale a românilor 


de pretutindeni. 


O preocupare deosebită a 
revistei o vor constitui 
problemele legate de me- 
todica predării limbii. şi 
literaturii române. Pentru 
realizarea acestui obiectiv 
vom apela la concursul 
filologilor şi al cadrelor 
didactice din Republică şi 
din România, stimulind 
orice efort al autorilor în 
direcţia renașterii vechilor 
tradiţii ale școlii româneşti. 
Majoritatea materialelor 
publicate vor avea, mai mult 
sau mai puţin, un caracter. 
practic, aplicativ, fiind 
deopotrivă destinate spe- 
cialiştilor în materie şi celor 
care se află là început de 
cale în acumularea cunoș- 
tințelor de limbă şi li- 
teratură. Registrul tematic al 
revistei il avem deja con- 
turat, el urmind a fi imbogă- 


tit, completat, diversificat în 
funcţie de necesităţile şi de 
doleanţele cititorilor. 
Întrucit limba este indiso- 
lubil.. legată de literatură, 
„aceste două compartimente 
ale patrimoniului naţional. 
aflindu-se in permanentă 
conlucrare şi fuziune, 
publicaţia noastră le va 
reflecta în egală măsură, că- 
utind calea cea mai scurtă 
şi mai sigură spre inima şi 
sufletul cititorului, con- 
tribuind efectiv la lărgirea 
orizontului de gindire 
filologică a concetăţenilor 
noştri. Evident, vom pune 
accentul în primul rind pe 
subiectele ce au tangenţe cu 
programele şcolare şi uni- 
versitare, dar diapazonul 
preocupărilor noastre la 
compartimentul literatură va 
fi mai larg; el va include 
rubrici ce vizează atit istoria 
literaturii, critica şi teoria 
literară, cit şi mișcarea ac- 
tuală a literelor româneşti. 
Criteriul de selectare a 
articolelor va fi calitatea, 
originalitatea şi eficienţa 
practică a subiectelor abor- 
date. Vom publica tot ce 
contribuie la "creşterea lim- 
bii româneşti/ şi-a Patriei 
cinstire”, sfetnici şi judecă- 
tori fiindu-ne cititorii de la 
care aşteptăm propuneri, 
Sugestii şi o colaborare cit 
mai fructuoasă. Sintem con- 
vinşi că numai cu concursul 
energic şi concret al spe- 
cialiştilor oneşti şi al marelui 


CUVINT ÎNAINTE 


public vom putea stopa cu 
adevărat procesul degradării 
limbii, vom ieşi odată şi 
odată din infernul lingvistic 
at cărui captivi mai sintem, 
vom depăşi  perimatele 
dogme de sorginte imperial- 
bolşevik privind et- 
nogeneza, limba şi cultura 
poporului, vom traduce in 
viaţă apelul mereu actual 
al lui Alexe MATEEVICI: 
să luminăm poporul cu 
lumină dreaptă. 


COLEGIUL 
DE REDACŢIE 


"Vivat, crescat, floreat!" În ceea ce 
priveşte revista "Limba Română”, 
aş vrea însă să mai adaug o urare: 
să fie o publicaţie care să lupte cu 
perseverenţă pentru . adevărul 
ştiinţific în domeniul filologiei 
române. Şi cînd spun "adevăr 
ştiinţific“ mă gindesc, în primul 
rind, la unitatea limbii pe care o 
vorbesc muntenii, moldovenii, 
bucovinenii, oltenii, bănăţenii. etc. 
— limba română. Acest adevăr "sine 
qua non" a fost călcat în picioare 
pină nu demult de promotorii 
stalinismului, care, în pofida ade- 
vărului, au inventat teoria celor 
două limbi est-romanice diferite: 
limba română şi cea mol- 
dovenească. Dar specialiştii de 
seamă şi de bună-credinţă în 
romanistică n-au recunoscut 
niciodată aceste invenții, pretins 
ştiințifice,aberante care au dus, în 
ultimă instanţă, la degradarea lim- 
bii vorbite în Transnistria şi, 
Basarabia. Revistei "Limba română 
îi revine acum nobila misiune de 
a spune cititorului tot adevărul, de 
a-i întoarce pe cei rătăciţi la sinul 
limbii materne, de a le cultiva 
dragostea. şi .respectul față de ea, 
de a-i îndemna s-o învețe per- 
manent şi asiduu, căci ea 
reprezintă un indicator al culturii 
generale a românului şi a naţiunii 
române. Vreau să sper că "Limba 
Română” va deveni un adevărat 
vademecum pentru toţi cei care 
doresc să vorbească şi să scrie într- 
o limbă ridicată pe înălţimi nebă= 
nuite de iluştrii predecesori: 
Negruzzi, Creangă, Eminescu, 
Mateevici, Arghezi, Sadoveanu, 
Rebreanu şi mulţi alţii. 


R. BUDAGOV, membru 
corespondent al A~ Ş. a 
U.R.S.S., doctor în filologie, 
profesor ia Universitatea 
"Lomonosov" din Moscova. 


"VIVAT, 

CRESCAT, 
FLOREAT!" 

La naşterea unei publicaţii noi 

se zice, de obicei, tradiționalul: 
i 


N 


URĂRI DE ÎNCEPUT 


VA FI BINE! 


Secţia de română a Universităţii 
Alberto-Ludoviciana din Freiburg, 


Societatea "Mihai Eminescu” şi 


redacţia revistei DACOROMANIA 
salută cu deosebită bucurie noul 
răsad în cîmpul romanităţii orien- 
tale şi vă asigură de frăţescul lor 
sprijin. 


De aici, de la izvoarele Du- 
nării, vă trimitem cu apele bătri- 
nului fluviu, încă limpezi la noi, 
cele mai calde ginduri şi doriri de 
izbindă în munca în care v-aţi an- 
gajat. Lumina realizărilor voastre, 
sintem siguri, va străluci peste 
fruntarii, risipind negurile min- 
ciunii, înşelătoriei şi ale bles- 


tematelor împilări; din rodul și 


binecuvintarea ei ne vom hrăni şi 
noi. 

lar de vă vor încerca griji şi 
greutăţi, să învăţaţi cum am învăţat 
şi noi, să vă căliţi prin cuvintele 
cu care vă mingiie străbunele 
plaiuri, cuvinte insemnate de acel 
mare scriitor — al vostru şi al nostru 
—din şoapta nucului copilăriei: 
"Las' că-i bine, Ioane!" — las? c-o 
să fie bine, dragii noştri fraţi! 


Elsa LUDER 
Paul MIRON 


DUPĂ UN VEAC 
DE IARNĂ 


Tot începutul de drum. este 
dificil, oricît de mare ar fi en- 
tuziasmul. - Însă. românii din 
Basarabia au ştiut să depăşească 
inerentele. dificultăţi ale renaş- 
terii, scoţind la lumina primăverii 
rădăcinile pe care moşii le-au 
îngropat, spre a le proteja îm- 
potriva veacului de iarnă care a 
căutat să le distrugă. O publicaţie 
destinată cultivării limbii naţi- 
onale, înainte de toate, de afir- 
marea sentimentului de românitate 
şi de răspindire a expresivei şi 
bogatei noastre limbi literare. 
doresc noii reviste "Limba Româ- 
nä" mult succes în realizarea 
idealurilor înălțătoare pe care şi le 
propune. 


Dan MĂNUCĂ 
Membru al Uniunii Scriitorilor 
din România,. doctor în 
filologie, cercetător științific prin- 
cipal, directorul Institutului de 
Filologie Română "Alexandru 
Philippide” din Iaşi 


TELEGRAMĂ: 


Consiliul societăţii GOLGOTA 
a victimelor represaliilor staliniste 
din Bucovina vă felicită cu ocazia 
fondării, întru propăşirea culturii 
naţionale, a revistei LIMBA 
ROMÂNĂ. 


POPESCU, Cernăuţi 


URĂR I DE ÎNCEPUT 


BATE CEASUL 
RENAŞTERII 


Robită pină mai ieri de roşul 
singeriu, ameninţată de săgețile 


întunericului care vroiau să te 


arunce în hău, Tu ai știut, totuşi, 
să-ți păstrezi vigoarea firului de 
iarbă ce răzbate prin beton, 

O, chinuită LIMBĂ ROMÂNĂ! 

lată că ai ieşit în larg! 

Ai ieşit la libertate! 

Se anunţă vremuri noi. Vremuri 
în. care răul trecut se preface în 
binele prezent, Alățuri de DOINA 
cea duice-amară a fost întotdeauna 
şi DAINA noastră. Împreună sîntem 
şi acum cînd bate ceasul renaşterii 
neamurilor noastre, 


Cu sincere asigurări de dragoste 
şi profund respect, Societatea 
de cultură şi limbă fiiuaniană 

“Lietuva” din Moldova 


PLEDOARIE PENTRU 
LIMBA ROMÂNA 


Salutăm din inimă fondarea 
revistei “Limba română”. Vedem 
cu taţii cum cauza salvării limbii 
naţionale a devenit, de fapt, o 
cauză a salvării poporului însuşi. 
Vă dorim succes şi împlinirea 
tuturor aspirațiilor! 


Boris SANDLER, copreşedinte al 

Societăţă cultură din 
Alexandr BRODSKI, redactor- 
şef al gazetei "Naş golos” 


STIMAȚI COLEGI! 


Fie ca steaua călăuzitoare 
Eminescu să vă lumineze 
întotdeauna calea! Nădăjduim că 
grafia diferită nu va împiedica 
publicaţiile noastre să semene 
"înţelepciunea, bunătatea şi veş- 
nicia" pe nobilul tărim al învăţă- 
miîntului. 

Sintem încredinţaţi că prin 
cuvîntul tipărit ne vom 
putea aduce prinosul ia apropierea 
spirituală şi la înţelegerea reciprocă 
a trăitorilor Moldovei suverane. 


Colaboratorii şi membrii 
colegiului de redacţie al revistei 
"Russkoie slovo" 


CUM SA 
IESIM DIN 
IMPASUL 
LINGVISTIC? 


Este indiscutabil faptul că, în 
cei aproape doi ani ce s-au scurs 
de la istorica sesiune din august 
1989, situaţia lingvistică de la noi 
s-a îmbunătăţit într-o anumită mă- 
sură. Dar tot atit de indiscutabil 
este și faptul că cele obținute deja 
nu alcătuiesc decit a suta parte 
din prevederile Legilor. Pornind 
de ia acest trist adevăr, am hotărît 
să solicităm opinia mai multor per- 


soane — cu și fără funcţii de răs- 


»pundere — pentru a afta... 

«I. Prin ce se explică impasul 
în care se află acum procesul 
realizării celor două legi cu privire 
la limbi şi 

2, Care sînt căile de îmbună 
tățire substanţială a situaţiei? 


Vasile BAHNARU, 
directorul general al Departamen- 
tului de Stat pentru Edituri, 
Poligrafie și Comerţul cu Cărţi: 

I. Aş putea insista asupra ùnei 
serii întregi. de motive obiective şi 
subieciive. Nu voi proceda astfel, 
întrucît cea mai mare parte a aces- 
tora este cunoscută, fie doar la 
nivel. intuitiv. Totuși, principala 
cauză rezidă în inerția noastră 


OPINII ȘI ATITUDINI 


tradițională devenită, de la 1940 | 


încoace, proverbială (faptul că am 
avut curajul de a ieși în stradă 
cerind limbă şi alfabet, pe care le- 


am obținut, în fine, este doar e 
excepţie care confirmă legea), dat 
fiind că un număr impunător de 
persoane bine intenţionate, care au 
pledat cu toată ardoarea pentru 
revenirea la grafia latină şi 
decretarea limbii române drept 
limbă de stat, boicotează în mod 
inconştient transpunerea în fapt a 
acestor legi, continuind să redac- 
teze diferite documente oficiale în 
limba rusă. O soluţie totuşi există: 
să învăţăm a elabora acte oficiale 
în limba română. Şi de această dată 
întîmpinăm acelaşi obstacol-inerţia 
noastră intelectuală. Aşa deci, cer- 
cul s-a închis. Să ne aşternem pe 
studierea limbii, fiindcă înainte de 
a le cere altora să ne-o cunoască, 
este necesar s-o cunoaştem noi 
înșine: nu limba este săracă, ci noi 
sîntem săraci, necunoscind-o, 

2. Principala cale cred că ar fi 
ceamenţionatăanterior— studierea 
profundă a limbii materne de către 
persoanele care practică, în baza 
obligaţiilor de serviciu, întocmirea 
actelor oficiale (funcţionari de 
toate nivelurile, profesori etc.). Şi 
cea de-a doua cale ar fi renunţarea 
definitivă la bilingvismul fals, ex- 
primat în perpetuarea oarbă a 
elaborării actelor în două limbi, în 
prezenţa firmelor şi a anunţurilor 
bilingve. Acest fapt contribuie la 
menţinerea situaţiei precedente: 
românul nostru continuă să 
folosească termenii ruseşti, iar 
rusofonii sint prea - puţin 
cointeresaţi în însuşirea limbii 
române. 


Ion CARCEA, 
lăcâtuş la uzina 
"Moldavghidromaș": 

I. După părerea mea, acest 
impas se explică prin starea 
deplorabilă a culturii noastre. Sis- 
temul comunist a băgat în noi 
spaima, a făcut ca societatea să 
degradeze, să putrezească; au apărut 
o sumedenie de mancurţi, de lum- 
peni care nu înţeleg altceva decit 
"edinstvenno pravilnoie reşenie”, 
limba, națiunea pentru ei nu 
înseamnă nimic. - 

2. Există o singură cale: muncă, 
muncă şi iar muncă. O muncă grea 
şi de lungă durată. Cei ce ştiu —să 


1 nu-obosească să explice, cei ce nu 
ştiu —să nu se lenevească să înveţe. 


Sinţ-optimist: cu chiu cu vai, dar 
vom ajunge, fără doar şi poate, să 
respectăm legile statului nostru. 


Vasile CIOBANU, 
profesor de limba română la 
Ș.T.P. nr. 3 din Chişinău: 

1-2. Deşi n-am stat nici noi la 
şcoală cu miinile în sin, mai avem 
încă foarte multe de făcut. Una 
dintre problemele noastre este că 
şi acum la majoritatea şedinţelor, 
careurilor, a altor întruniri se 
vorbeşte ruseşte pe motiv că nu toţi 
pedagogii înţeleg româna. Mă 
întreb însă: bine, domnilor, dar 
cînd vor învăţa ei limba? Sau poate 
cineva crede că e vorba de o cam- 
panie ca multe altele din viaţa 
noastră? Sint de acord că e nevoie 
de cursuri de română, dar aş putea 
aduce multe exemple convingătoa- 
re cînd omul, dacă vrea, pune sin- 
gur mina pe carte şi obţine 
rezultate destul de bune. Din păcate 
însă mulţi zic şi azi: "A na cito mne 
vaş moldavschii?” 

Ei, dar dacă ar fi vorba numai 
de rusofoni! Moldovenii, mulţi 
dintre cei, sint încă dureros de 
indiferenți... Unde mai pui că nu 
avem nici programe, manuale, 
materiale didactice. Ni se spune 
că nu-i hirtie, de aceea aş ruga 
conducerea Republicii să nu se 
zgîrcească atunci cind e vorba de 
copiii noștri, de viitorul lor. Poate e 
cazul să dăm la  maculatură 
milioanele de tomuri doldora -de 
ideologie comunistă, miile de 
manuale ce adună praf în biblioteci?! 
Yom avea atunci şi hirtie! 


Viorel CIUBOTARU, 
membru al prezidiului Societăţii 
"Limba Noastră cea Română": 

I. Există, după părerea mea, 
mai multe cauze: 

a) evolutia situației politice din 
U.R.S.S., în general, și din 


Republica Moldova, în particular, : 


a plasat în prim-planul opiniei 
publice alte probleme politice, 
marginalizind-o pe cea a limbii (a 
limbilor); 

b) stricto sensu, legea cu privire 
la limba de stat nu este o lege 
propriu-zisă, care ar oferi şi 
mecanismul de realizare a ei, ci 
mai curind un act ce formulează 
principiile de funcţionare a limbilor pe 

teritoriul Republicii. Această lege 
se referă la o situație idcală (în 
sensul că e destul de departe de 
realitate, nu în sensul că ar îi 
optimă), ceca ce o face inaplicabilă 
fără un program complex de stat, 
menit să creeze condiţiile necesare 
pentru realizarea ci; 

c) la ora actuală prevederile 
Legii sint încălcate în masă pe am- 
bele maluri ale Nistrului, atit de 
românofoni, cît şi de rusofoni. Se 
pare însă că forțele politice aflate 
la cirma puterii de stat nu sînt in- 


„teresate direct în realizarea Legii. 


2. Consider că este necesar: 

a) să se desfâşoare o intensă 
muncă de convingere a româ 
nofonilor şi a rusofonilor de faptul 
că realizarea Legii, asigurarea 
respectării ei va fi :n folosul am- 
belor părţi, le va garanta nondis- 
criminarea reciprocă; 

b) ca activitatea tuturor or- 
ganizatiilor politice şi culturale in- 
teresate în suveranitatea Republicii 
Moldova să fie reorientată spre 
stabilizarea situatiei politice pe baza 
căutării unor poziţii de compromis, 
de consens interetnic. Legea poate 
fi aplicată și respectată numai în 
condiții de stabilitate politică. 


Valeriu CULEV, 
vicepreşedinte al Centrului 
Republican de Terminologie: 

I. În condiţiile în care nu sînt 
respectate multe alte legi, ba chiar 
și Constituţia Republicii, nu e de 
mirare că nu se realizează 
prevederile Legii cu privire la' 
limba de stat. E vorba nu de un 
impas "local", ca să-i zic așa, ci 
de unul general, impas în care am 
ajuns după zeci de ani de 
totalitarism şi din care nu vom 
putea ieşi cu una cu două. S-a scurs 
prea puţin timp de la adoptarea 
Legilor, sint mult prea limitate 
forţele antrenate în realizarea 
Programului complex de stat cu 
privire la funcţionarea limbilor şi 
mult prea numeroase sînt forțele 
ostile acestui program pentru a ne 
bucura de rezultate bune după nici 
doi ani de la adoptarea lui. Fireşte, 
Programul poate fi criticat (şi pe 
bună dreptate). dar chiar şi aşa, 
imperfect cum -ste, ar fi fost bine 
să-l realizăm. 

2. Da, avem lege, avem pro- 


gram, dar nu avem un mecanism 
eficient de transpunere a lor în 
viaţă. Mai întîi e nevoie să devenim 
un Stat suveran în sensul deplin al 
cuvîntului. E condiţia principală 
pentru supraviețuirea atit a 
poporului nostru, cît și a limbii lui. 
lar căile, modalităţile de îmbu- 
nătăţire a situaţiei limbii noastre 
urmează a fi permanent în centrul 
atenţiei tuturor organizaţiilor de 
stat şi obşteşti, a întregii opinii 
publice. Se cer eforturi susținute, 
bine chibzuite şi eșalonate pe mai 
mulţi ani. Căci ceea ce a fost dis- 
trus prin politica de dezna- 
ționalizare timp de decenii nu 
poate fi refăcut în cîțiva ani. 

La momentul actual cred că 
noua Comisie guvernamentală 
pentru controlul asupra îndeplinirii 
Legii cu privire la limba de stat 
trebuie să analizeze starea de 
lucruri şi să traseze urgent căile 
de rezolvare a problemelor ce 
frinează buna desfăşurare a 
procesului de renaștere. a limbii 
române. 


Ilie COŞANU, 
preşedintele Comisiei . municipale 
Chişinău de control asupra realiză 
rii Legilor cu privire la func- 
ționarea limbilor pe teritoriul 
Republicii Moldova: 

I. Impasul se explică, cred eu, 
prin faptul că: 

a) nu avem nici pînă astăzi un 
mecanism de tragere la răspundere 
a celor ce încalcă Legile; 

b) practic, comisiile de toate 
nivelurile menite să supravegheze 
realizarea lor nu funcţionează; 

c) lipsesc materialele necesare 
(manuale, dicționare etc). 

2. Este necesar să fie adoptate, 
şi cît mai repede, nişte acte nor- 
mative capabile să asigure 
traducerea în viață a Legilor. 


Andrei CRÎJANOVSCHI, 
viceministru de Stat al Re- 
pubiicii Moldova: 

I. Modul în care se reazlizează 
cele două legi cu privire la limbi 
nu a putut să ducă decit la impas. 
Enormele sume de bani prevăzute 
cu atita generozitate în acest scop 
în bugetul Republicii sînt, în 
realitate, aruncate cu aceeași 
generozitate în vînt. Efectul acestor 

cheltuieli. este minimal, dacă nu 
chiar nul. Nimic nu e mai umilitor 
şi lipsit de sens decit să implori 
pe cineva, la tine acasă, să-ţi înveţe 
limba. Mai întîi de toate, cred, eu, 
noi înşine trebuie să învăţăm limba 
română pe care o cunoaştem atit 
de prost. Ceilalţi să ne învețe 
graiul din interes şi necesitate. 

2. Consider că milioanele de 
ruble alocate pentru realizarea 
Legilor ar trebui folosite cu mai 
multă înţelepciune, de un organ spe- 
cial creat în cadrul Guvernului... 

În general însă nu este nevoie 
de legi privind limbile. Nici de o 
singură lege. E nevoie de un singur 
rind în Legea Fundamentală şi 
anume: "Limba de stat a Republicii 
Moldova este limba română. 


(Itu 


| 


directorul general al Departamen- 
tului de Stat pentru Problemele 
Naţionale al Republicii Moldova: 
I. După părerea mea, lipsește 
un sistem unic la nivel executiv 
care ar asigura înfăptuirea Legilor. 
În cadrul cancelariei de stat a 
Guvernului există un consultant 
superior ce se ocupă de aceste 
probleme, însă o singură persoană 
nu e în stare să îndeplinească un 
volum de lucru atit de mare. Con- 
ducătorii întreprinderiior, orga- 
nizaţiilor şi instituţiilor care poartă 
răspundere personală pentru 
realizarea Legilor adesea se es- 
chivează de la îndeplinirea acestui 
lucru, deoarece nu există un sistem 
eficient de penalizare în caz de 
neîndeplinire a Legilor. 


2. Consider că este necesar să 
se creeze un inspectorat pe lingă 
Guvern care ar coordona 


transpunerea în viață a Legilor cu_ 


privire la limbi. În cazul 
neîndeplinirii lor conducătorii de 
toate rangurile să fie sancționați. 
Să se asigure predarea fără plată 
a limbii române şi a altor limbi 


vorbite în Republică. Pentru a | 


evita comiterea unor greşeli în 
firme şi anunţuri este necesar să 
fie create în oraşe şi raioane centre 
lingvistice specializate în consultații 
de limbă. Sint sigur însă câ aceste 
măsuri vor fi insuficiente dacă nu 
vor exista strînse legături culturale 


cu România. Susţin cu fermitate | 


ideea creării unei confederaţii cul- 
turale cu ţara vecină, Circulaţia 
liberă a oamenilor şi a valorilor 
spirituale între România și 
Republica Moldova va redresa 
starea deplorabilă în care se află 
deocamdată limba română în 
Basarabia şi Transnistria, E absolut 
necesar, mai ales pentru con- 
locuitorii de alte naţionalităţi, să 
fie oficializată denumirea firească 
a limbii —româna. Existenţa 
paralelă a două denumiri induce 
in eroare pe cei neiniţiaţi, reduce 
interesul multora faţă de limbă 
atunci cînd e numită mol- 
dovenească: acești oameni cred că 
"moldoveneasca" se vorbeşte 
numai în Republica Moldova în 
care toată lumea cunoaşte rusa şi 
prin urmate ei, vorbitorii acestei 
limbi, vor fi totdeauna. înţeleși. 
Dacă însă vor şti că româna şi "mol- 
doveneasca” sînt aceeaşi limbă, care 
permite familiarizarea cu cultura 
României şi le deschide deci noi 
orizonturi, interesul lor, fără 
îndoială, va creşte. Şi totuşi, cred 
că realizarea Legilor depinde într-o 
măsură hotăritoare de purtătorii 
lirabii române care trebuie să ser- 
vească drept model de exprimare 
pentru toţi. 


Galina LUPAȘCU, 
colaborator științific. superior la 
Academia de Ştiinţe a 
Republicii Moldova: . 

I. Nefiind transpusă în viaţă, 
legea — orice lege — se transformă 
într-o simplă declaraţie, iar de 
declaraţii lumea e suprasaturată. Se 
creează impresia că de legile adop- 

tate au nevoie doar cei ce au luptat 
pentru ele, lucru pe care şi l-au 
însuşit de minune adversarii 
statalității limbii noastre. Unde-s 
cei ce stau de strajă legilor? Fostul 
procuror al Repubiicii reacţiona 
mai prompt decit actualul. Pe 


'atunci o simplă caricatură era 


ridicată la rang de crimă, în 
schimb astăzi încălcările grave 
(concedierea moldovenilor în 
stînga Nistrului, neaprobarea sau 
chiar batjocorirea Tricolorului, in- 
sultarea conducerii Republicii) au 
devenit o normă de conduită 
pentru unii. Și nimeni nu-i 
pedepseşte! La institutul unde sînt 
angajată, institut condus altădată 
de Jucenco, moldovenii alcătuiesc 
doar vreo 20 şi ceva la sută. Sin- 
gurul lucru care s-a schimbat la 
noi de la 31 august 1989 este că 
acum inscripţiile de pe uși sînt.exe 
cutate în două limbi. Adică s-a 
făcut ceea ce e mai uşor. În rest, 
limba noastră cum a fost, aşa a şi 
rămas, o limbă a coridoarelor şi 
ascensoarelor. Aceeaşi situaţie, ştiu 
bine, e caracteristică pentru mai 
toată Academia, poate doar cu 
excepția Institutului de Lingvistică. 
În urmă cu doi ani majoritatea 
nemoldovenilor se înscriseseră la 
cursuri de limbă, iar acum m-aş 
mira dacă au mai rămas vreo 5-6 
doritori de a învăţa româna. De 
ce se întimplă aşa? Probabil că cei 
ce nu ne cunosc limba nici nu au 
nevoie de ea. Toate şedinţele se 
destăşoară în limba rusă, lucrările 
de secretariat se execută tot în rusă, 
nici chiar o simplă cerere de con- 
cediu n-o poți scrie în limba de 
stat, pentru că şeful de cadre nu 
înțelege această limbă! li mai 
trebuie rusofonului (mai exact 
monolingvului) să ne cunoască 
limba? Ba bine că nu. Dar în acest 
caz nici moldovenii nu-şi mai pot 
folosi limba. Cu alte cuvinte con- 
tinuă starea de lucruri din timpul 
stagnării. 

2. Consider că atita timp „cit 
vom continua să fim o colonie, 
chiar şi a unei "federaţii înnoite”, 
legile noastre nu vor fi luate în 
serios de "eliberatori” şi vor rămi- 
ne doar pe hirtie. Totodată multe 
lucruri s-ar schimba dacă un 
oarecare organ guvernamental in- 
vestit cu puterea necesară ar con- 


trola transpunerea în viață a 
legilor. Dacă directorii de institute 
ar prezenta dări de seamă în faţa 
prezidiului Academiei, iar acesta 
din urmă în fața Guvernului în 
ceca ce privește situaţia lingvistică, 
atunci, cred eu, ar apărea. şi 
necesitatea însuşirii şi aplicării lim- 
bii române. 


Gheorghe MAZILU, 
scriitor, deputat în Parlamentul 
Republicii Moldova: 

|. Legea cu privire la limba de 
stat nu funcţionează cficieni din 
simplul motiv că nu sîntem un stat 
liber, independent şi cu adevărat 
suveran. Mai sint și alte cauze (în 
general, cultura și învățămîntul sint 
la noi într-o stare catastrofală), 
care îşi au sorgintea în criza so- 
cial-politică din Republică și în 
acţiunile  destabilizatoare 
Centrului de a ne ţine cu orice 
preț în imperiu și a ne periciita 
integritatea teritorială. 

2. Soluţia e una: să ne unim toate 
eforturile pentru a ne cîştiga liber- 
tatea politică, socială şi economică. 
În cadrul Uniunii Sovietice, 
experienţa socială ne-a demonstrai-o, 
nu e cu putință st fim liberi, să 
posedăm adevărata mindrie 
naţională şi demnitate spirituală. 
Așadar: înainte, spre Republica 
Moldova, liberă şi independentă, în 
afara imperiului sovietic, 


Petru SOLTAN, 

n &şedintele Comisiei 

tru Ştiinţă și Învăţămint a 
rlamentului Republicii Moldova: 
I. O lege nouă e ca şi o plantă 
sădită. Ea tinjeşte dacă nu o 
îngrijeşti... Dar această lipsă de 
atenţie este nu numai rezultatul 
nepăsării noastre, ci şi povara altor 
necazuri, aruncate cu tot dinadin- 
sul în curtea noastră și pe care le 
cunoaştem cu toţii. Cert e faptul 
că, indiferent de circumstanţe, am 
fi putut face mai multe. Pe de o 
parte Comisia respectivă din cadrul 


Pa 


Guvernului, practic vorbind, s-a 


autodizolvat şi abia nu demult a 
fost. reorganizată. Pe de altă parte 
şi Parlamentul îşi are păcatul său, 
în special Comisia noastră care n-a 
manifestat destulă insistenţă pentru 
a duce la capăt formarea unei sub- 


ale: 

diviziuni parlamentare de control. 

2. Calea mai importantă e cca 
care îşi are originea în miezul 
sufletelor noastre, fie ale celor de 
la talpă, fie ale celor ce deţin pos- 
turi înalte. Sigur că şi organizarea 
muncii de realizare a Legilor 
necesită nişte acţiuni imediate și 
energice, Ni s-ar părea firească 
formarea în cadrul Guvernului a 
unui departament special care s-ar 
ocupa exclusiv de problemele limbii 


„de stat. 

Menţionăm de ia bun început 
îngrijorarea. participanţilor la son- 
dajul nostru în legătură cu starea 
dificilă a limbii de stat. Este 
firesc.în acelaşi timp, ca răspun- 
surile să fie dintre cele mai 
variate. Totuşi, la o lectură mai 
atentă, vom. găsi multe puncte 
comune care ne oferă posibilitatea 
să conturăm tabioul general şi să 
tragem anumite concluzii. 


Impasul în care se află acum 
Legile cu privire la limbi este 
cauzat de criza generală — socială, 
economică, politică, culturală — în 
care ne-au adus imperiul şi sis- 
temul totalitar (I. Carcea, V. 
Culev, Gh. Mazilu). Această criză 
provoacă inerție intelectuală (V. 
Bahnaru), indiferență totală (G. 
Lupaşcu), pasivitate sau lipsă de 
insistenţă din partea Guvernului 
și a Parlamentului (P. Soltan), 
precum şi din partea comisiilor 
pentru supravegherea Legilor (I. 
Coșanu), împotrivirea, ascunsă 
sau fățişă, 
Ciobanu, 
Lupaşcu). 

Pentru a redresa situaţia este 
necesar: a) să obţinem suvera- 
nitatea reală (V. Culev, G. 
Lupaşcu, Gh. Mazilu) şi să creăm 
o largă confederație culturală cu 
România (V. Grebenșcicov), b) să 
se formeze un organism guver- 
namental special pentru dirijarea 
procesului de realizare a celor 
două Legi (A. Crijanovschi, V. 
Grebenșcicov, G. Lupaşcu, P. Sol- 
tan), organism care să elaboreze 
mecanismul concret de intro- 
ducere a limbii de stat în toate 
sferele vieții (V. Ciubotaru, V. 
Culev) şi de creare a unui sistem 
executiv unic (V. Grebenșcicov), 
c) să se elaboreze un sistem de 
penalizare a celor care încalcă 
Legile a. Coşanu, v. 
Grebenşcicov, G. Lupaşcu), dar 
totodată să se desfăşoare in 
Republică o mare muncă de 
lămurire pentru stabilirea unui 
consens interetnic (V. Ciubotaru), 


A. Crijanovschi, G. 


a rusofonilor (V. - 

limbi vorbite în Republică. Vom 
remarca de asemenea că prezidiul 
Societăţii "Limba Noastră cea 
Română” a înaintat încă acum 
cîteva luni o adresare Președin- 
telui și Prim-ministrului Republicii, 
în care se sublinia necesitatea 
adoptării unui complex de măsuri 
de ordin conceptual, juridic, 
ideologic, organizatoric, econo- 
mico-financiar şi tehnic, precum 
şi a formării "unui ORGANISM 
GUVERNAMENTAL SPECIAL (a 
unui departament sau inspec- 
torat). finanțat din bugetul 
Republicii, care să organizeze și să 
coordoneze întregul proces de 
traducere în viaţă a legilor cu privire 
la limbi, prin concursul tuturor 
forţelor deja angajate în acest proces 
şi al celor ce abia urmează a fi 
create" ("Sfatul Țării”, 4.0391), 

Aşteptăm aşadar decizia ov- 
ganelor de resort. 


Emil MÎNDICANU 
Mai 1991 


d) să ne cunoaștem noi înșine 
limba (V. Bahnaru, A. Crija- 
novschi, V. Grebenşcicov), iar 
pentru aceasta se cere o muncă 
asiduă din partea fiecăruia (L 
Carcea). 

Sintem absoiut de acord cu 
Petru Soltan că dintre “acţiunile 
imediate şi energice” cea mai im- 
portantă ar fi crearea "in cadrul 
Guvernului a unui departament | 
special care s-ar ocupa exclusiv 
de problemele limbii de stat”, 
aceasta cu atit mai muit cu cit 
avem deja un departament pentru 
problemele minorităților naţionale 
angajat, desigur, şi in soluționarea 
chestiunilor legate de celelaite : i 


"Precum într-un sanctuar 
reconstituim piatră cu piatră tot ce- 
a fost înainte , nu după fantezia 
sau inspirația noastră momentană, 
ci după ideea în genere şi în amă- 
nunte care a predomnit în zidirea 
sanctuarului, astfel trebuie să ne 
purtăm cu limba noastră româ: 
nească. Nu orice inspiraţie întimplă - 
toare, e un cuvint de-a ne atinge 
de această gingaşă şi frumoasă 
zidire, în care poate că unele 
cuvinte aparţin unei arhitecturi ` 
vechi, dar în ideea ei generală, 
este însăși floarea sufletului etnic 
al românimii”. 


Mihai EMINESCU 


Constantin TĂNASE, 
deputat al poporului 


INTELECTUALII 
SI 
LIMBA MATERNĂ 


Ati luptat luptă deşartă... 
M. Eminescu, "Epigonii..." 


Eu nu ştiu dacă a venit momen- 
tul pertinent să abordăm problema. 
Oricum, voi încerca să vorbesc, 
Chiar cu riscul de a declanşa 
împotriva mea nemulțumirea unei 
părți a intelectualităţii noastre, 
crescută şi educată în spiritul per- 
versiunii intelectuale și morale, 
gata oricînd la o nouă piruetă în 
numele confortului personal. 
Această parte a intelectualităţii — 
placidă, aproape leșinată ca factor 
de conştiinţă naţională, sătulă şi 
agresivă, vanitoasă prin sentimen- 
tul preeminenţei sale faţă de cei 
fără studii superioare — a moştenit 
genetic de la intelectualii 
basarabeni codul supunerii oarbe 
faţă de oficialități, a adulării a tot 
ce vine de la răsărit. Această parte 
a intelectualităţii n-a cerut nici 
limbă de stat, nici alfabet latin, 
nici tricolor, nici suveranitate. 
Cînd disidenţa naţională scanda la 
mitinguri şi demonstraţii pe străzi- 
le capitalei, acești intelectuali 
priveau televizorul, ori respirau aer 
curat la "fazende", departe de 
larma politică a Chișinăului. Toc- 
mai această intelectualitate a 
devenit astăzi un factor nociv de 
stagnare şi blocare a proceselor de 
eliberare naţională. Pe ei mizează 
astăzi forțele  antinaţionale, 
rezervindu-le funcţia de ponderare 
a stărilor de spirit în societate și, 
dacă e posibil, chiar de stopare a 


proceselor democratice care, 
potrivit opiniei lor, pot ajunge prea 
departe. 


Nu intenționez să schițez un 
portret social al acestei pături so- 
ciale, lucru care ar solicita timp şi 
spaţiu. considerabil, investigaţii 
suplimentare. Mă voi limita în 
rîndurile ce urmează doar la un 
singuraspect—intelectualii șilimba 
maternă. 

Crescută şi educată prin şcoli 
ruseşti, ca şi toţi cărturarii noştri, 
această parte a intelectualităţii 
basarabene, rămasă străină de is- 
toria şi spiritul naţional, concepe 
limba ca un factor derizoriu în 
raport cu valorile intelectuale (cul- 
turale, ştiinţifice, tehnice etc.) . pe 
care le produce. Ataşamentul 
aproape fanatic al intelectualităţii 
de bună credinţă faţă de limba 
maternă nu este înţeles de ei, fiind 
tratat fie ca ceva demential, fie ca 
o modalitate de a face carieră în 
noile condiţii social-politice din 


"Republică. Ei au fost privaţi de 


posibilitatea de a gusta din 
fascinația cuvîntului matern. 
Limba — această dulce ciocirlie a 
fiinţei noastre naţionale— niciodată 


| nu li s-a arătat cîntind deasupra 


cerului vieţii lor; rămaşi afoni la 
simfonia ei dumnezeiască, aceşiia 
au însuşit limba maternă superfi- 
cial, posedind vreo 300 de 
vocabule. Ei consideră limba 
maternă, limba "de acasă”, necul- 
tivată şi zdruncinată semantic şi or- 
toepic. Aceasta e pentru dinşii 
"adevărata noastră limbă mol- 
dovenească”. Stratul superior al 
limbii,-cel care include în sine 
abstractul şi neologicul, depăşeşte 
limita înţelegerii lor şi e declarat... 
limbă română. Ca urmare a unei 
atare interpretări, aceştia s-au 
desistat de adevărata limbă literară 
(pe care n-au ştiut-o niciodată) şi 
în viaţa de toate zilele practică un 
idiom pestrit sub aspect lexical, un 
volapuk româno-rus cu pronunţat 
caracter dialectal. O asemenea 
"limbă moldovenească” este astăzi 
în uz în luările de cuvint de la 
radioul și televiziunea naţională, în 
şedinţele guvernului şi ale par- 
lamentului. O asemenea limbă ne 
demonstrează cu persuasivitate că 
lupta pentru veritabila limbă română 
în stinga Prutului abia începe și 
oponenții ei principali sint, nu stră- 
inii, ci intelectualii noștri care se 
bat cu pumnul în piept că ei sint 
moldoveni, şi nu români. 

Printr-o asemenea atitudine 
aceştia se plasează — conștient sau 
inconştient—laperiferia interesului 
naţional și contribuie. la adincirea 
precipiţiului spiritual şi economic 
în care ne-a împins un regim 
falimentar. 


Printr-o asemenea atitudine, 
acești intelectuali nici nu observă că 
această parte a Moldovei dintre Prut 
şi Nistru, plină cu vintură-vint din 
toate colțurile Rusiei, a fost transfor- 
mată într-o popotă murdară în care 
unica limbă acceptată e limba rusă. 
Printr-o asemenea atitudine aceşti in- 
telectuali handicapaţi şi devansaţi ca 
spiritualitate naţională, prin posturile 
pe care le ocupă în ierarhia socială, 
disimulează o stare de lucruri odioasă 
: se creează iluzia — totalmente 
deluzorie — că ci sint adevărații 
exponenţi ai voinţei poporului. Și 
cînd starea de spirii românofobă a 
acestei intelectualităţi coincide sută 
la sută cu românofobia ţăranilor 
noștri imbecilizaţi de o ideologie 
colonialist — bolşevică, atunci iluzia 
consensului naţional şi a idealurilor 
naţionale devine şi mai disimulată, 

Punerea accentului pe momen- 
tul educativ rămine a fi totuși un 
paliativ — această generaţie de in- 
țelectuali nu poate fi "convertită" 
totalmente la adevărul istoric şi la 
idealurile naționale româneşti din- 
totdeauna. Indubitabil, unii vor 
trece cu timpul în tabăra noastră, 
majoritatea insă vor rămîne pentru 
totdeauna ceea ce sint: o generaţie 
tragică, crescută şi consumată sub 
zodia anaţionalului, a înstrăinării 
de neam. Şi dacă iînstrăinarea s-a 
făcut prin limbă — şi tocmai prin 
limbă s-a făcut — regăsirea de sine 
a multora tot prin limbă trebuie 
să se facă. Renunţarea la mitul 
despre limba moldovenească şi 
poporul moldovenesc şi acceptarea 
religiei adevărate — limba română 
şi poporul român —nu pot fi 
realizate numai prin lozinci. E 
nevoie ca această intelectualitate să 
fie trezită la viaţă prin forţa pres- 
tigiului unei politici statale adec- 
vate. Crescută şi educată în spiritul 
respectului faţă de stat, această in- 
telectualitate va fi readusă în albia 
intereselor naționale numai 
printr-o politică naţională 
promovată la nivei de stat. Din pă- 
cate, la ora actuală o atare politică 
este numai declarată, dar nu și 
promovată efectiv. Mulţi din cei 
care astăzi se află în virful 
piramidei au fost recrutaţi un an- 
doi în urmă din rîndurile acestor 
intelectuali. 

Aşadar, în actuala situaţie, 

"dezavuată. 


reabilitarea limbii române în 
spaţiul dintre Prut și Nistru, in- 
clusiv în Transnistria, este o utopie 
şi continuă să rămină o ecuație cu 
mai multe necunoscute. Un singur 
element al acestei ecuaţii este 
sesizat cu certitudine: principalul 
ferment al politicii duplicitare vis- 
a-vis de limba română şi românism 
îl constituie  intelectualitatea 
anaţională desprinsă recent, fără 
prea multă sinceritate, de la par- 
tid, dar manipulată abil de 
nomenclatura aparatului respectiv, 

Pericolul pe care îl prezintă 
această intelectualitate nu trebuie 
în nici un caz minimalizat, 
Simulînd ataşamentul faţă de 
idealurile naţionale, ea este de fapt 
o frină serioasă în calea realizării 
lor. Un pericol de moarte pentru 
unitatea naţională a românilor din 
spaţiul dintre Carpati și Mare îl 
constituie ideea aşa-zisei suve- 
ranități a Republicii Moldova, idee 
cu priză la public, idee ce a con- 
taminat chiar şi o parte a românilor 
lucizi şi de bună credinţă. 

ldeea suveranităţii Republicii, 
aşa cum e concepută ea astăzi, a 
încolțit anume în sinul intelec- 
tualităţii văduvite de o conștiință 
de neam autentică, 

Materializarea acestor idei ar 
însemna practic crearea a încă 
unui stătulet român în estul 
Europei, stătulej care desigur, se 
va numi Republica Moldova, cu 
limba de stai moldovenească. Ideea 
creării unui asemenea stat 
"Suveran" şi "independent" a fost 
exprimată cu toată claritatea de că- 
tre un intelectual național de la 
tribuna parlamentului, nefiind — 
întimplător oare?! —de nimeni 
Cu toate că am 
recunoscut că sintem ocupați, că 


“în urma tratatului Ribbentrop - 


Molotov teritoriul dintre Prut şi 
Nistru a fost rupi cu forța tan- 
curilor din trupul Țării — România 
—, astăzi luptăm nu pentru rein- 
tegrarea acestui teritoriu în spaţiul 
românesc matern, ci pentru 
crearea unui stat moldovenesc in- 
dependent. Și acest proiect politic 
e pe cale de a se realiza. Intelec- 
tualilor despre care vorbim le con- 
vine o atare perspectivă, fiindcă 
aceasta le va permite să rămînă 
moldoveni şi să trăiască în Mol- 


dova, şi nu în România, (Să ne 
amintim cu cîtă furie au respins 
ei propunerea F.P.M.-ului de a 
numi Republica neastră-Republica 
Română Moldova). 

Intelectualitatea care lucrează 
pentru a crea o asemenea 
“republică” nu s-a ridicat la nivelul 
deputatilor anului 1918 care au 
săvirşit marea unire cu Țara. 
Aviditatea de putere şi confort per- 
senal a împins pe planul doi in- 
teresul naţional, destinul limbii 
române, lăsat la cheremul lor, con- 
tinuă a fi extrem de problematic 
între Prut şi Nistru. Voi încerca 
să-mi justific scepticismul printr-un 
exemplu: dorind să aflu reacţia în 
cazul unei eventuale modificări a legii 
despre limba de stat—renunţarea ofi- 
cială la glotonimul "limba mol- 
dovenească”. în favoarea celui de 
"limbă română”, am discutat cu 
unii intelectuali din parlament. Pă- 
rerea lor a fost categorică. Motivele 
invocate sînt, desigur, cele 
tradiţionale: noi sintem moldoveni, 
şi nu români, limba noastră e mol- 
dovenească şi nu română şi apoi, 
chiar dacă ar fi română, poporul 
nu ne va înţelege, căci acest lucru 
ar fi interpretat drept încercări de 
a ne uni cu românii. 

Sărmanii noştri intelectuali 
români... Sărmanii noştri români 
din stinga Prutului. Trădaţi de 
atitea ori din interior şi din afară, 
aruncaţi de destin în calea tuturor. 
răutătilor, măcinaţi aproape două 
sute de ani la moara diabolică a 
slavismuliui, s-au pomenit astăzi 
instrăinaţi de ei înşişi, de istoria, 
limba, cultura şi rădăcinile lor. 

Scriu aceste cuvinte pline de 
obidă şi reproşuri şi mă surprind 
asupra gindului că poate nu fac 
bine ce fac, poate nu am dreptate 
învinuind o parte a intelectualilor 
noştri de lipsa sentimentelor 
patriotice, de faptul că ei susţin 
Sus şi tare că sint moldoveni şi 
limba lor e moldovenească? Poate 
e cazul să le acordăm un anumit 
rabat tinind cont de condiţiile 
vitrege în care au crescut şi s-au 
format ca intelectuali? 

„+. E necesar poate un asemenea 
gest, nu zic. Cum rămine, totuşi, 
cu ruşinea, vorba lui moş lon 
Roată? Am în vedere rușinea față 
de străbuni, care au fost români 

şi au vorbit româneşte, Faţă de 
străbunii care fiind moldoveni au 
fost totodată şi buni români şi 
care, vorbind moldoveneşte, au 
purtat prin veacuri dulcea şi fas- 
cinanta limbă română. Au puriat-o 
pînă la noi, cei de azi, care 
renunțăm la ea, precum ai renunța 
la o haină străină ce te stringe la 
încheieturi. 

Deci, cum rămîne cu ruşinea, 
domnilor intelectuali? 


Nichita STĂNESCU 


DESPRE 
LIMBA ROMÂNĂ 


A vorbi despre limba în care 
gindeşti, a gîndi — gindire nu se 
poate face decit numai într-o limbă 
— în cazul nostru a vorbi despre 
limba română este ca o duminică. 
Frumuseţea lucrurilor concrete nu 
poate fi decît exprimată în limba 
română. Pentru mine iarba se 
numeşte iarbă, pentru mine ar- 
borele se -numeşte arbore, malul 
se numeşte mal, iar norul se 
numeşte nor. Ce patrie minunată 
este această limbă! Ce nuanţă 
apare, îmi dàu seama că ea o are! 
Această observație, această 
revelație am avut-o abia atunci 
cînd am învățat o altă limbă. 

Nu spun că alte limbi, alte vor- 
biri nu ar fi minunate și frumoase. 
Dar atit de proprie, atit de 
familiară, atît de intimă îmi este 
limba în care m-am născut, încît 
aproape nu o pot considera altfel 
decit iarbă. Noi, de fapt, avem 
două patrii coincidente; o dată este 
patria de pămint și de piatră şi 
încă o dată este numele patriei de 
pămînt şi de piatră. Numele patriei 
este tot patrie. O patrie fără de 
nume nu este o patrie. Limba 
română este patria mea. 

De aceea, pentru mine, mun- 
tele munte se zice, de aceea, 
pentru mine iarba iarbă se spune, 
de aceea, pentru mine, izvorul 
izvorăşte, de aceea, pentru mine, 
viaţa se trăieşte. 


«L.R.» 

B. P. HASDEU 


SĂ 
VORBIM 
ROMÂNEȘTE 


Cugetarea românească 

Are portul românesc. 

Nu lăsaţi dar s-o ciuntească 
Cei ce limba ni-o pocesc. 


Cind românul se-ndirjeşte 
Din ţiţină cind mi-l scoţi, 
El îți toarnă româneşte 

Un blestem de şapte coţi. 


Cind de dragoste s-aprinde 
El vorbeşte lin şi blind, 
Încit dorul te cuprinde 
Dulcea-i vorbă ascultind. 


Niciodată altă limbă, 

De pre buze românești, 

Nu se-ndoaie, nu se schimbă 
După gindul ce gindeşti. 


La minie, la iubire, 

La suspin și chiuit, 

După chiar a noastră fire 
Graiul nostru e croit. 


La iubire, la minie, 
La chiot şi la suspin, 
România-i Românie 
Cu fagur și cu pelin. 


Românimea cit trăiește 
Graiul nu şi-l va lăsa; 

Să vorbim dar românește: 
Orice neam cu limba sa! 


1879 


Ion CONŢESCU 


DE CE 
MOLDOVENII 
SÎNT ROMÂNI 

I 
CE SPUNE ISTORIA 


Povestea mancurtului e mai tragică 
în părţile noastre... Şi nici nu e o poveste, 
nici legendă măcar, ci e un adevăr, e 
un prezent, sfişietor de dureros 

Pe vremea cînd turcii stăpineau 
țările creştine de la Dunăre, în 
afară de biruri grele ei mai cereau 
şi tributul în singe. Feciorii de o 
anumită virstă erau smulşi din 
cuiburile părintești, duşi în Turcia 
unde erau făcuţi copii de suflet ai 
Islamului şi înscrişi în trupele de 
ieniceri. Aici învățau să mînuiască 
armele, erau hrăniţi dintr-un 
cazan comun, simbolul ieniceresc 
şi, pincipalul, treceau o pregătire 
"ideologică" socotită de turci foarte 
importantă. Pic cu pic, acestor 
copii nenorociţi li se altoia o ură 
de moarte faţă de tot ce-i creştin, 
față de fraţii lor, de pămîntul 
natal, față de graiul în care li s-au 
cintat cîntece de leagăn. Venind 
apoi ca ieniceri în ţările de unde 
au fost răpiți cîndva, se întîmpla 
de multe ori să-i ucidă pe cei ce 
le-au dat viaţă, fiindcă nu-i mai 
cunoşteau sau fiindcă aceştia se 
încăpăţinau să rămînă creştini. 

S-au schimbat timpurile, s-au 
schimbat şi imperiile. Alţi sultani 
au luat de suflet popoare întregi 
sau părţi de popoare şi le-au trecut 
la cazanul comun. Le-au trecut şi 
prin şcoala de ieniceri, pe toate, 
delaolaltă. Cel mai greu le-a fost 
popoarelor înjumătăţite, fraţii "de 
dincolo" devenind imediat 
duşmani de moarte. "Ei" sint "ei", 
iar "voi" sinteţi "voi", —arătau 
profesorii de ienicerie cu degetul 
ameninţător spre Prut, cu toate că 
nu erau."ei” şi "voi", ci numai 
"noi", noi toţi. "Ei" au altă limbă, 
spuneau profesorii, "VOI" aveţi 
alta, deşi "NOI" aveam şi avem cea 
mai unitară limbă. 

Unii şi-au dat seama care-i 

adevărul şi au tăcut, alţii, din păcate 
foarte mulţi, şi-au însușit de 
minune materia de la şcoala dej 
ieniceri. Azi această materie le este 
şi zestre intelectuală şi normă de 
comportare. 
Noi n-am plătit pe vremuri 
tributul în singe. Îl plătim azi, mult, 
mai greu, mult mai umilitor. 


+ k 


În urma a două războaie sîn- 
geroase purtate pe pămîntul ei, 
Dacia, patria străbunilor noştri, 
este cucerită în vara. anului 106 
după Hristos şi transformată în 
provincie romană. Ca să exploateze 
bogăţiile fabuloase ale noii provin- 
cii, Traian, împăratul învingător, 
aduce "ex toto orbe romano" — "din 
toate colţurile lumii romane” zeci 
de mii de colonişti şi-i aşază cu 
traiul în Dacia. Prin munca în 
comun a acestora şi a populaţiei 
băştinaşe, se valorifică adincurile, 
scoţindu-se metale nobile şi sare, 
se taie drumuri și şosele, iar pe 
locul vechilor dave dacice se ridică 
acum oraşe înfloritoare. În scurt 
timp Dacia prosperă, i se zice 
"Felix"-"Fericită”. Cu anii se dă 
uitării duşmănia dintre învingători 
şi învinşi, se încheagă căsătorii: 
mixte şi tot mai mult singe latin 
curge în vinele dacilor. Aceştia îşi 
însuşesc limba romanilor şi chiar 
numele lor etnic. Astfel, Dacia este 
cucerită a doua oară, de data 
aceasta pe cale paşnică, prin cul- 
tură şi civilizaţie, cucerită deplin, 
ireversibil. 

La anul 271 Imperiul Roman, 
slăbit mult de lupte interne şi năvăliri 
din afară, este nevoit să-şi retragă 
administraţia şi armatele dincolo de 
Dunăre, care devine din nou hotar 
ca pe vremea lui Decebal. Însă 
odată cu retragerea romanilor, 
statul dac nu renaşte, căci 
populaţia Daciei romane nu are o 
conştiinţă dacică, ea simte şi 
vorbeşte latinește, şi se socoate o 
parte a poporului roman. Această: 
populaţie nu pleacă peste Dunăre, ! 


: acolo-demult nu mai sint păminturi 


libere-şi apoi cine şi unde ar da 
adăpost circa unui milion de 
suflete. în vremuri aşa de tulburi; 
cînd însăşi existenţa imperiului e 


-înr mare cumpănă?! Ea rămîne să-şi 


ducă mai departe traiul pe vatra-i 
milenară, înfruntind vitregiile 
soartei. Primii pun stăpinire, mai 
mult nominală, pe Dacia goții, un 
popor germanic care se creştinează 
în această perioadă. Un secol mai 
tirziu locul lor îl iau prin lupte 
crincene hunii, nomazi cu ochii 
oblici, de o cruzime nemai- 
pomenită, veniţi din adincurile 
Asiei. Ei distrug totul în calea lor 
şi populaţia este nevoită să-şi găsească 
refugiu în munţi şi codri, unde hunii 
nu pot pătrunde cu cavaleria lor. 
Sint însă şi ei bătuţi şi risipiţi de 
gepizi, alt popor germanic. După 
gepizi, stăpini în Dacia devin un 
timp mai îndelungat avarii, care-i 
aduc cu ei şi pe slavi. Aceştia din 
urmă se stabilesc cu traiul în Dacia 
de unde singuri sau în tovărăşie 
cu avarii năvălesc în Imperiul 
Bizantin după pradă şi jaf. La 602 
ei rup graniţa bizantină pe Dunăre 
şi se aşază în număr mare pe 
teritoriul Bulgariei de azi, izolind 
astfel Dacia de restul lumii 
romanice. Slavii lasă urme adinci 
în toponimie şi în limba strămoşilor 
noştri, dar sfirsesc prin a fi 
asimilați de aceştia la nord de 


Dunăre. Două popoare turcice, | 


inrudite între sle, pecenegii şi 
cumanii, calcă în copitele cailor pä- 
mâînturile noastre prin secolele 
IX--XIl,caapoisáfieşieledistruse 
şi spulberate de marea invazie tă- 
taro-mongolă de la 1241 prin care 
culminează năvălirile barbare. În 
toată această perioadă de peste o 
mie de ani populația daco-romană 
îşi păstrează cu sfințenie limba, 
credinţa creştină şi obiceiurile, dar 
mai cu seamă numele de roman 
pe care-i transmite din generaţie 
în generaţie. Fără a avea o viaţă 
statală intensă, ferită pe cit e 
posibil de ochiul năvălitorilor, ea 
se aseamănă cu un rîu ce-şi duce 
domol apele, pe sub stratul de 


gheaţă, așşteptind razele primă”! 


verii. De aceea pînă pe la sfîrşitul 
mileniului întii cronicarii vremii 
nu ne lasă aproape nici un fel de 
mărturii despre populaţia Daciei 
de odinioară, pomenindu-i doar 
pe cei ce au supremaţia politică 
în părţile noastre. 

Prin secolui al V-lea limba 
latină populară care se vorbeşte în 
Dacia (şi în alte părți ale fostului 

Imperiu Roman) începe să sufere 
unele metamorfoze, începe să sune 
altfel în gura localnicilor. 
Schimbările acestea afectează 
limba în întregime, dar se simt mai 
cu seamă la nivel fonologic (ros- 
tire) şi morfologic (fiexiune). Ele 
nu se produc aşa haotic, la voia 
întimplării, ci după anumite reguli, 
avind caracter de lege. lată cîteva 
exemple: 

Orice | latin aflat între două 
vocale se transformă acum în Dacia 
în r (în alte părți ale lumii 
romanice au loc cu totul alte 
schimbări): 


doLus —doR gula —guRă 
salis —saRe  paLus —pak etc. 


Orice o latin se diftonghează 
în oa, dacă silaba următoare se ter- 


mină în e sau a scurt: 


sOle —sOAre  flOre —flOAre 
pOrta —pOArtă rOta —rOAtă 
etc. 


Orice a latin accentuat +n + 
vocală trece în îi (după unii prin 
faza intermediară ă),deci atn 
înainte de vocală=in: 


mAnus —— mină pAnis — pine 
fontâna — fintină lAna — lină 
etc. 


Se supune desigur acestei legi 
fonetice şi numele poporului băşti- 
naş, roman, care devine acum 
român. Legile fonetice şi mor- 
fologice acţionează vreo 200 — 300 
de ani, din secolul al V-lea pînă 
în secolele VII — VIII, perioadă în 
care latina populară se transformă 
într-o limbă nouă, cu o structură 
morfologică simplificată, cu alt in- 
ventar de foneme (sunete), cu 
modificări de ordin iexico-seman- 
tic şi reminiscenţe lexicale dacice. 
Aria de răspîndire a acestei limbi 
este destul de vastă, cuprinzind nu 
numai teritoriul Daciei romane, ci 
şi pe cel al dacilor liberi, 
neincorporaţi în imperiu la anul 
106. [Muntenia (sic!) cu centrul 
şi nordul Moldovei]; aceştia o 
deprind acum dacă, eventual, nu 
se romanizaseră mai devreme. E 
unica limbă romanică vorbită în 
Dacia istorică, răsunind din văile 


Nistrului, şi pină la Tisa, din 
Carpaţi şi pină la Dunăre şi 
departe în sudul ei. 

Apariţia acestei limbi nu e 
numai un eveniment lingvistic în 
sine, ci o mărturie incontestabilă 
despre naşterea unei noi realităţi 
etnice, despre formarea unui nou 
popor, cu limba sa proprie, diferită 
substanţial de cea din care a 
evoluat (latina), precum şi de 
celelalte limbi romanice. Prin 
numele său, români, acest popor 
îşi păstrează conştiinţa romanică, 


dar îşi subliniază şi in- 
dividualitatea. i 
Deci, român, evoluat 


foneticeşte de la roman e de prin 
secolele VII-VIII şi nu apare 
nicidecum abia la 1859, anul 
Unirii principatelor, cum 
încearcă să ne convingă unii is- 
torici chişinăuieni. 

Români e etnonimul intern, 
adică numele pe care şi-l dă 
poporul singur şi pe care-l foloseşte 
curent de atunci şi pină în zilele 
noastre pentru a se identifica. Stră 
inii, însă cunoscindu-i pe români, 
le dau alt nume — vlahi, etnonimul 
extern, numele din afară. 

În germana veche walh însemna 
roman sau gal romanizat, deci un 
latinofon, nativ sau asimilat. Mai 
tîrziu termenul îşi îngustează sensul 
desemnind doar locuitorii Iialiei. 
Cind lumea slavă intră în contact 
cu cea germană ea îl împrumută 
fie de la goți, fie de la gepizi pe 
walh şi-l preface prin meiateză în 
vlah, păstrindu-i sensul de vorbitor 
de limbă romanică. Stabilindu-se în 
Dacia şi in sudul Dunării, slavii 
găsesc aici pe români şi îi numesc 
vlahi (volohi) pentru că aceştia din 
urmă vorbesc o limbă (neo) latină 
şi îşi arată descendența romană 
chiar prin numele lor. Slavii sint 
cei care transmit etnonimul viah 
bizantinilor, ungurilor, italienilor 
şi chiar nemților (cu sens restrins). 

Etnonimul intern, român, va 


razbate la lumină doar peste cîteva 


secole, cînd unii călători străini se 
vor documenta la faţa locului. De 
fapt, şi vlah înseamnă,. după cum 
am văzut tot roman, romanizat, şi 
camuflează doar originea romană 
prin faptul că provine de la alt 
radical, 

Prezenţa a două etnonime, in- 
tern. şi extern, ale căror rădăcini 
nu coincid e frecventă în Europa. 
Astfel nemţii se numesc pe sine 
Deutsch (pronunţaţi doici), fran- 
cezii le spun allemandes,italienii 
tedeschi, iar noi — germani. La fel 
e cazul cu grecii, albanezii etc. 
pentru care etnonimul intern este 
ellini şi respectiv  şkiptari. 
Încercînd în fel şi chip să 
demonstreze existenţa a două 
popoare şi a două limbi romanice. 
la nord de Dunăre, unii savanţi 
sovietici confundă în mod deliberat 
etnonimul intern şi extern şi 
promovează ideea unui popor 
voloh (de fapt etnonimul extern 
al românilor) care a dat, chipurile, 
naştere mai tirziu la două popoare 
înrudite, — român şi moldovenesc. 
Cind, unde şi cum s-a întimplat 
această scindare imaginară istoricii 
nu ne spun nimic, în schimb 
încearcă să-l inducă în eroare pe 
cititorul neavizat, îndrumîndu-l la 
un soi de patriotism local, mol- 
dovenesc, care pină la urmă e 
îndreptat împotriva fraților de 
sînge. În realitate etnonimul vlahi 
(volohi) e folosit pentru populaţia 
băştinaşă a Moldovei, Munteniei şi 
Transilvaniei atit în documentele 
interne, redactate în limba slavă, 
cît şi în cele externe, ştiindu-se 
bine că e vorba de unul şi acelaşi 
popor —poporul . român (vlah). 
Spre exemplu, documentele can- 
celariilor statelor vecine, notele 
călătorilor şi diplomaților străini, 
buni cunoscători ai realităţilor et- 
nice din această parte a Europei, 
vorbesc clar, explicit despre 
această unitate de neam, de limbă, 
de teritoriu şi chiar de nume a 
poporului nostru. Autorii în cauză 
nu urmăresc nici un fel de interese 
politice, ei sînt destul de imparţiali 
şi obiectivi în constatările lor. 
Astfel unul din cei mai mari istorici 
bizantini din secolul al XV-lea 
Laconic Chalcocondil (cca 1423— 
cca 1490), referindu-se la Moldova. 
(în original Bogdania Neagră) 
menţionează că "ea se întinde de 
la dacii de lingă Istru", (Dunăre, 
n. n.), adică românii din Mun- 
tenia, şi "pină la lituani şi 
sarmaţi” —(ucraineni-apuseni, 
n.n.). “Neamul acesta este des- 


toinic, — scrie Chalcocondil în con- 
tinuare, — şi se poate dovedi că 
vorbeşte aceeaşi limbă (subl.n.), 
deşi de demuli despărţit în două, 
a fost aşezat sub două stăpiniri şi 
cirmuiri”. Deci moldovenii şi mun- 
tenii, sînt un singur neam, vorbesc 
aceeași limbă, dar se află sub două 
Stăpiniri, adică în două state. 

La fel de explicit: e un contem- 
poran al ilustrului istoric bizantin, 
italianul Filippo Buonaccorsi Cal- 
limaco (1438 — 1496), consilier la 
curtea regală a Poloniei şi care a 
fost de mai multe ori în Moldova. 
Intr-o. cuvintare redactată de el 
pentru a fi dată citirii la un înalt 
zor din Roma (1490) Buonaccorsi, 
relatind despre valahi (români) 
scrie: "gens in duas partes divisa" 
—"neam împărţit în două părţi” 
(subl. n.) Cu vreo jumătate de 
secol mai înainte de cuvintarea lui 
Buonaccorsi, papa Eugeniu al IV- 
lea aprecia la 1443 că "... Valahia 
cuprinde teritoriul între Bulgaria 
şi Rusia (Ucraina de Apus, n.n.). 
La mijloc nu e nici o eroare 
geografică. Valahia (România) la 
care se referă sfintul părinte 
însumează Muntenia şi Moldova. 
La 1526 un alt prelat, cardinalul 
Antonio Burgio, nota într-un 
raport că: "Aceste două provincii, 
Moldova şi Transalpina (Muntenia, 
n.n.) sînt (formează împreună) 
Valahia, colonie de romani! 
Ceva mai tirziu, un francez, la 
Popelinière, în lucrarea sa. 


L"Histoire de France... afirmă că 
"Valahia este împărțită în Transal- 
pina (Muntenia, n.n.), care are ca 
frontieră Dunărea, şi Moldova, 
numită după rîul cu acelaşi nume”. 
Ne oprim aici cu exemplele şi 
precizăm că chiar la o lectură su- 
perficială se poate lesne constata 
că autorii citați nu se inspiră 
dintr-o sursă comună, ci e vorba 
de o părere justă, întemeiată pe 
fapte, larg răspindită în epocă. În 
viziunea lor Valahia (România) 
este Moldova plus Muntenia, pe 
care o privesc ca pe un tot întreg, 
inseparabil din punct de vedere 
etnic şi lingvistic, dar dezbinată 
politiceşte. 

Acum e cazul să ne oprim puţin 
asupra acestei dezbinări statale. 
Pentru a nu devia de la temă nu 
vom aborda apariţia statelor ro- 
mâneşti în secolul al XIV-lea, 

eveniment capital în viața 
poporului nostru, ci vom reaminti 
doar cititorului că la sud de 
Carpați se întemeiază Muntenia 
(1330), iar la răsărit de ei, Mol- 
dova (1359). Tocmai această 
dualitate statală, condiţionată de 
împrejurări istorice explicabile le- 
ar da parcă apă la moară unor is- 
torici de la noi. În timpul lecţiilor 
publice îi auzi întrebînd patetic: 
"Cum se numeşte statul? Mol- 
dova?! Păi, atunci şi limba. se 
numește moldovenească!” Evident, 
e un truc ieftin, banal de tot, care 
mizează pe ignoranţa ascultă- 
torilor, căci se pune semnul egalită- 
ţii între două lucruri complet 
diferite— statșipopor, — ştiindu-se 
bine că un popor poate forma mai 
multe state şi viceversa, un stat 
poate fi alcătuit din mai multe 
popoare (statele arabe, Elveţia 
etc.) Dacă ar fi să urmăm logica 
domniilor lor, atunci cum se 
numeşte limba pe care o vorbesc 
austriecii? Austriacă?! Dar 
elvețienii ce limbă folosesc în viaţa 
de toate zilele?! Elvețiană? sau, să 
zicem, belgienii?!... 

Apariţia celor două state 
româneşti în secolul al XIV-lea nu 
înseamnă nicidecum că ele ar fi. 
fost create de două popoare sau 
că întemeierea şi evoluţia lor ul- 
terioară ar fi pus începutul a două 
popoare. Dimpotrivă. Numele lor 
iniţial, cel adevărat, vădeşte clar 
că ctitorul celor două formaţiuni 
politice, Muntenia şi Moldova, este 
unul şi acelaşi popor — român sau 
valah, cum îi zic străinii. Astfel 
documentele cancelariei bizantine 
şi ale altor state numesc curent 
Muntenia  Ungrovlahia, adică 
Valahia sau România dinspre Un- 
garia (de fapt dinspre Transilvania 
stăpinită de unguri, n.n.). iar Mol- 
dova e numită Moldovlahia, adică 
Vlahia sau România de pe riul 
Moldova. Deci, două state poartă 
acelaşi nume — Vlahia, fiindcă sînt 
locuite de vlahi (români), iar 
pentru a le deosebi, se mai adaugă 
cîte un element component — ungro 
— şi moldo, — care le localizează, - 
precizind despre care din ele este 
vorba. 

Patriarhia din Constantinopo. 
foloseşte în ultimii şase ani ai 
secolului al XIV-lea termenul 
Maurovlahia — Vlahia Neagră sau 


Rusovlahia, adică Vlahia dinspre 
Rusia (Ucraina de Apus, n.n.) 
pentru Moldova, în opoziţie cu 
Ungrovlahia, termen folosit şi azi 
pentru Mitropolia Munteniei. 

Atit în Bizanţ, cît şi în Europa 
Apuseană există şi alte modalităţi 
pentru a distinge cele două state 
româneşti. În unele cazuri Moldova 
e numită Valahia maior, adică 
Valahia mare, iar Muntenia — 
Valahia minor — Valahia mică, în 
alte cazuri viceversa. 

În 1386 Vasile, fiul cneazului 
“-moscovit Dimitrie Donskoi, scapă 
din prizonieratul tătarilor şi îşi 
găseşte pentru un timp adăpost 
în Valahia mare, la curtea dom- 
nitorului moldovean Petru Muşat 
(1375 —1391). Tătarii nu cer 
extrădarea lui. Vasile Dmitrievici 
se întoarce la Moscova şi în curind 
ocupă tronul tatălui. În 1423 
impăratul bizantin loan al VIII- 
lea pleacă la Veneţia să solicite 
sprijin împotriva turcilor. Cînd se 
întoarce spre casă în anul următor, 
face un ultim popas în Moldova 
unde, la Cetatea Albă sau Chilia, 
(care sînt în Valahia Mare), împă- 
ratul se urcă pe corabie. Vedem 
deci că şi un document şi altul măr 

turisesc despre Moldova ca despre 
Valahia maior. Dimpotrivă, am- 
basadorul francez Ghilberet de 
Lannoy trece în 1421 prin Mol- 
dova şi scrie că ea se numeşte 
Valachie la Petite — Valahia mică. 
Patru ani mai tirziu, la 1425, 
Johann Schiltberger, în trecere și 
el prin Moldova notează, de 
asemenea, că ţara se numeşte "der 
kleinen Walachie” — Valahia mică, 
că Suceava este cetatea de scaun 
a Valahiei mici. Şi într-un caz şi 
în altul interesează, desigur, nu 
mărimea teritoriului, deter- 
minativele — "mare" sau "mic" 
fiind folosite în mod arbitrar, 
autorii intenționîind să facă doar o 
precizare, să pună în opoziţie cele 
două Valahii pentru a le distinge. 
Să ne amintim cum se procedează 
după 1949 cînd apar cele două 
state germane: la numele comun 
Germania se mai adaugă cite un 
calificativ: Germania de Vest - 
Germania de Est, Germania 
Federală —Germania Democrată 
etc. Sau cazul celor două Corei, 
Yemenuri etc. 
Din cele expuse pină aici s-ar 

putea desprinde următoarele con- 
cluzii: 

I. Pe teritoriul Daciei istorice 
se formează în secolele V— VIII sau 
poate VI —IX o comunitate etnică 
nouă — poporul român, avînd limba 
sa proprie, cea română. E unicul 
popor şi unica limbă romanică în 
acest teritoriu. Nimic din cele ce 
se întîmplă aici nu aduce probe, 
nici chiar la cea mai minuțioasă 
cercetare, despre naşterea unui alt 
popor sau a unei alte limbi. Bă- 
ştinaşii îşi zic români (de la 
roman) străinii, însă, le spun vlah- 
vlahi (voloh-volohi). 

2. Existenţa celor două state, 
Moldova şi Muntenia, e de or din 
politic şi nu etnic. Aceste state sînt 
formate de unul şi acelaşi popor 
şi poartă numele de Valahia. 

3. Unitatea teritorială, etnică şi 
lingvistică a poporului român e 
confirmată din plin de 
documentele cancelariilor stră: 
ine, de călători şi diplomaţi. 

Îmi închipui reacţia unor 
cititori: Bine, străinii sînt străini, 
puţin ne interesează afirmaţiile lor 
şi apoi nu se ştie cît de documentati 
sînt ei, aflindu-se doar în treacăt 
prin părțile noastre. N-ar fi oare 
cazul să aflăm ce spun moldovenii 
despre ei înşişi, se consideră ro- 
mâni. sau nu? Ce glăsuiesc 
hrisoavele domnitorilor noştri, 
letopiseţele,  tipăriturile mol- 
doveneşti? Ce spun cronicarii,căre 

turarii şi scriitorii născuţi la 

răsărit de Carpaţi: Varlaam, M. 
Costin, D. Cantemir, Gh. Asachi, 
C. Negruzzi, V. Alecsandri, M. 
Eminescu? Care e părerea însfirșit 
a moldovenilor de la răsărit de 
Prut, a basarabenilor: A. Hijdeu, 
B. P. Hasdeu, C. Stamati-Ciurea, 
A. Russo, A. Mateevici? Întrebarea 
e destul de firească şi în numărul 
următor al revistei vom aborda 
aceste probleme. 


(Va urma) 


NEATINSĂ 
LIMBA 


Căci românii se trag din 
romani, ceea ce mărturiseşte pînă 
în vremea de acum limba lor, care 
deşi se afla in mijlocul unor 
neamuri barbare atit de felurite,.nu 
a putut fi răpusă. Ei au locuit de 
partea cealaltă a Dunării pe care 
odinioară o populau dacii şi geții, 
căci partea de dincoace au ocupat-o 

apoi bulgarii care au venit din 
Sarmatia (Rusia — n.r.). Căci din 
legiunile şi din coloniile duse în 
Dacia de Traian şi de ceilalți impă 
rati romani s-au tras românii. 

Deși năvăliri barbare de tot 
felul s-au revărsat asupra provin- 
ciei Dacia şi asupra poporului 
roman şi asupra regiunii geților 
impreună cu Panonia, totuşi s-a 
văzut că n-au putut fi răpuse 
coloniile şi legiunile romane care 
se dezvoltaseră de curind. 

inecate sub valul de barbari, ele 
totuşi mai exală limba romană, şi 
ca să nu o părăsească nicidecum, 
se împotrivesc cu atita îndirjire, 
încit îi vezi că luptă nu atit pentru 
păstrarea neatinsă a vieţii cît a lim- 
bii (sublinierile ne aparţin). Căci 
cine nu s-ar minuna — dacă ar sta 
să socotească desele puhoaie ale 
sarmaților şi goților, şi de 
asemenea ale hunilor, vandalilor 
şi gepizilor şi incursiunile ger- 
manilor şi longobarzilor — că s-au 
mai păstrat încă pină acum la daci 
şi geți rămăşitele limbii romane? 


a 


Antonio BONFINI 
(1434—1503) 
umanist italian 

Pavel BALMUŞ 


DOVEZI 
DE 
ROMÂNISM 
ÎN MOLDOVA 


Se pare că atit de instructivul 
şi strămoşescul îndemn "Cognosce 
te ipsum” ar putea fi inscris pe 
una din lozincile noastre de mo- 
ment, în sensul autocunoașterii 
şi... recunoașterii faptului că avem 
incă multe de învăţat de la 
inaintașii noștri întru cărturărie şi 
luminare spirituală, de la 
cronicarii şi oamenii de cultură 
(din Moldova, Muntenia şi Ar- 
deal), cărora le datorăm respect, 
dar şi recunoștință. Adăstind, as- 
tăzi, în ciuda frămintărilor de tot 
felul (mai bine zis: graţie aces- 
tora?), asupra filelor scrise cu atita 
dragoste şi cu tragere de inimă, 
cu gindul mereu treaz la cei ce 
urmau a veni, adică şi la noi, la 
cei care vor citi aceste "scripturi 
române” (M. Eminescu),ne ale- 
gem, iată, cu multe sugestii şi idei, 
cu "dumeriri” şi "dezmeticiri” 
asupra unor probleme (devenite 
“probleme”, "complicații" în aceste 
biestemate decenii), "aspecte" ce 
țin de istoria noastră ca popor, de 
Statutul limbii române (indiferent 
de "hotarele" impuse, răscroite de 
știm noi cine...) 

În prezent, cind sintem 
îndemnați să condamnăm si să 
demascăm orice ţine de calificata 
mentalitate, perioadă "de stagnare” 
(adică de... involuţie spirituală, nu 
numai politică și economică), răs- 
foind  amăriţi unele ziare 
antinaţionale (republicane, dar şi 
raionale, "orăşenești-separatiste” 
îndeosebi),  parcurgind, con- 
comitent, paginile mereu 
proaspete şi vii ale cronicilor și 
tipăriturilor din Moldova de pină 
la desprinderea arbitrară de la 
pieptu-i a Bucovinei, Basarabiei, a 
Sudului și Răsăritului ei, te 
gindeşti că mulţi, dacă nu 
majoritatea dintre noi, nu observă 
că a susţine cu îndărătnicie pretin- 
sul “drept de existență” al 
noţiunilor: "popor (chiar "no- 
rod!) moldovenesc”, "limbă mol- 
dovenească” echivalează nu numai 
cu niște moravuri anacronic- 
regionaliste, ci și cu “cultivarea”, 
promovarea "ideinică” și "vigilentă 
“a unor speculaţii “stagnante” 
(deci: mincinoase, de mis- 

tificare!!!). Or, dacă ţinem cont de 
faptul că, deja o jumătate de secol, 
a treia sau chiar a cincea parte 
dintr-o ţară românească, în pofida 
a tot felul de dezmembrări (de la 
1775, 1812, 1940 etc.), această 


"republicuţă” (de “producţie” 


sovietică) este impusă a trăi cu o 
altă inimă, cu un alt suflet şi 
respiraţie decit cea românească, 
mai revenindu-ţi în memorie şi 


“cele scrise, cu veacuri în urmă, 


despre aproximativ aceleași 


lucruri, nu poți să nu recunoști 
că mai batem pasul pe loc (şi... 
apa în piuă), şi că susţinem şi 
revigorăm stagnarea (mlaştina, 
mocirla!) de ordin filologic, id est 
și politic. 


Pe de altă parte, e suficient 
să citeşti cele afirmate cu siguranță 
şi răspicat de către cronicari şi 
cărturari spre a-ţi da seama, de 
exemplu, de apropierea pină la 
identitate a termenilor "muntean 
sau "moldovean", ambii echivalind 
cu străvechiul "'roman"(adică: 
român). În legătură cu aceste atit 
de eiementare adevăruri (noţiunea 


de "Moldova" şi "moldovean" sem- 
nificînd... rîu, regiune din preajma 
unei albii de rîu, precum şi tră- 
itorul de pe malul acestei ape, 
"riureanul” sau "văleanul”, spre 
deosebire bunăoară, de "Mun- 
tenia", "munteanul" de alături ori 
de pe ... ia munte, dintr-un... plai, 
ceva mai ridicat), ne-am încumeta, 
la rîndu-ne, să presupunem că 
aceste "înfrăţite" denumiri, 
“porecle” pot fi considerate drept 
"moștenitoare" ale anticelor et- 
nonime de “get” (care, în ar- 
meneşte, înseamnă şi... riu, albie 
de rîu, vale, adincitură!) și 
"dac”( ceva ce se află şi există 
lingă munti, pe deal ori în preajma 
unui promontoriu). Iar dacă-i să 
ne plasăm mai aproape de realită- 
tile şi zilele noastre, am încerca 
să...reconsiderăm şi balada ("mol- 
dovenească”?) drept operă 
general-românească, așa-zisul 
"spaţiu mioritic" (L. Blaga) 
reprezentînd ca atare o fericită 
simbioză a ceea ce s-a numit și 
continuă să fie cunoscut ca "mun- 
tenesc” (deal) şi "moldovenesc" 
(vale). 


Pe-un picior de plai, 
Pe-o gură de rai, 
Iată, vin în cale, 

Se cobor la vale... 


"Să numim acest spațiu- 
matrice, înalt şi indefinit ondulat 
şi inzestrat cu specificele accente 
ale unui anume sentiment al des- 

-tinului: spaţiu mioritic," — propune 
acelaşi Lucian Blaga... 

Pe urmă, un lucru demn de 
luare aminte a noastră, cînd par- 
curgem mărturiile şi aprecierile 
unui Gr. Ureche, Varlaam, N. 
Milescu-Spătaru, Dosoftei, M. 
Costin ş. a.., este "curajul", "ris- 
cul” ce şi-l asumă (mai ales unele 
"feţe bisericeşti”), cind afirmă că 
atit limba noastră, cit şi neamul 
românesc sînt de origine romană, 
deci latină, pericolul constind în 
posibila “invinuire” (din partea 
"securității" vremii!) de "sim- 


atizare” cu "iatinia” sau cu 
iserica Romei, adică a 
catolicilor... 

(cca 


VARLAAM 


1590-1657): 


1. "LEASTVIŢA" (“Scara”) lui 
Ioan Scărarul (1618) 


Din 


"Înainte cuvintarea | 


tălmăcitor iului” 


. Iară acum pentru folosul 


neamului creştinesc, cui va vrea să 
cetească, din slovenie scoasă pre 
înțelesul a toată limba RU- 
MÂNEASCĂ (aici şi în continuare 
sublinierile ne aparţin — P. B.) de 
smeritul întru călugărie Varlaam, 
preot... întru mănăstirea ce se 
cheamă Săcul, ca de mult preţ 
sufletului de folos această carte..." 


2. 


"CARTE ROMÂNEASCĂ 


DE ÎNVĂȚĂTURĂ” sau "EVAN- 
GHELIE ÎNVĂȚĂTOARE”, 1643, 


şi nu 
a) 


doar "CAZANIE"!!! 
"Cuvint împreună cătră 


toată semenţiia ROMÂNEASCĂ” 
„Jo Vasilie-voievod, cu darul 


lui 


Dumnedzău  ţiitoriu şi 


biruitoriu şi domn a toată Ţara 
Moldovei, dar şi milă şi pace şi 


spăsenie a 


toată  semențţiia 


ROMÂNEASCĂ, pretutinderea ce 
să află pravoslavnici întru această 
limbă..." 

b) "Cuvint cătră cetitoriu" 


IL] 
.. 


„cu mult mai vîrtos limba 


noastră ROMÂNEASCĂ, ce n-are 
carte pre limba sa, cu (a)nevoe iaste 
a înţeleage cartea alţii limbi..." 


3. 


"CARTE CARE SĂ 


CHEAMĂ RĂSPUNS ÎMPO- 
TRIVA "CATEHIZMUSULUI” 
CALVINESC"” (1645) 

Din "Predoslovie”: 

"Varlaam, cu mila lui Dum- 
nedzău mitropolitul Suceavei şi ar- 
hiepiscopul "Țării Moldovei, cătră 
creştinii de Ardeal: Credincioşi 
pravoslavnici şi adevăraţi fii ai svin- 
tei noastre beseareci apostoleşti, 


iubiţi 


creştini şi cu noi de un neam 


ROMÂN, pretutindirea tuturor ce 
să află în părţile Ardealului... 

... Adusu-mi-au (logofătul şi 
cumnatul domnului Matei Basarab 
din Muntenia, Udrişte Năsturel — 
P.B.)şi o cărțulie mică în limba 
noastră ROMÂNEASCĂ tipărită..." 

(În "OTVEATNIC":) 


" 
. 


.. Această cărțulie ("Cate- 


hizmusul creştinesc” — P.B.) au 
ajuns şi la noi, la ROMÂNII din 
Tara Moldovei şi din Ţara 
Românească..." 


Gr. URECHE 

(cca 1590- 1647): g 
"LEATOPISEŢUL TARII 

MOLDOVEI" (în paragraful 


"Pentru Tara Ungurească de Jos 
şi Ardealul de Sus vom să arătăm, 
fiindu-ne vecini de aproape, şi cum 
au avut şi ei crăiie mare ca și leşii”) 

„RUMÂNII, cîţi să află lăcui- 
tori la Țara Ungurească şi la Ar- 
deal, şi la Maramoroşi, de la un 
loc sîntă cu moldovenii şi toţi de 
la Rym să trag... 


N. MILESCU - SPATARU 
(1636 -1708): 

"CARTE CU MULTE ÎN- 
TREBĂRI foarte de folos pentru 
multe trebi ale credinţei noastre, 
tălmăcită de Nicolae Spăt(aru) de 
pre limba grecească pre limba 
noastră proastă (simplă!) 
RUMÂNEASCĂ" 

",.. Dumnedzău să zice pre 
limba grecească ÔewS iară pe 
limba letenească deus, iară 
RUMANEŞTE să chiamă Dum- 
nedzău, care nume iaste luat de 
la letinie, în ce chip şi mai ju- 
mățate de limbă KU MANEAȘ 

CĂ luată de la letini.. 


DOSOFTEI (1624 -1693): 

I. "PSALTIRE" (1673 

a) (Foaia de titlu:) "PSALTIRE 
a svîntului proror David. Pre limba 
RUMÂNEASC 

b) La ti unui "Cuvint 
către cititor” ("Cuoso K uura- 
Temo") 1... A lui David svînt 
proroc şi împărat Psâltire, tilcuită 
RUMÂNEŞTE pre stihuri” 

2. "DOMNII ȚĂRII MOL- 
DOVEI", Poem cronologic: 

a) "”...Descălecat-au ţara dom- 
nul Dragoş-vâdă, 

i Fericită, buiacă, cu tot feli de: 
rodă, 

Cind au adus 
ROMANEASCA limbă, 

De bun neam şi ferită de la 
calea strimbă..." 

b) Nota finală din cea de-a 
ireia variantă (de la 1690?) a 
aceleiaşi cronici versificate: 

. Tara Moldovei şi Ardealul, 
şi Tara Muntenească, acest loc de 
pămînt să cheamă Misiia pînă la 
Dunăre. Aflat-am citind cum fiiul 
lui Constantin-împărat, Consta, au 


îintr-înså 


DIN SCRIPTURILE ROMÂNE 


25 


purces asupra vlahilor, adecă (a) 
RUMÂNILOR celor de pe Dună- 
re, să-i bată, căce să rocoşisă pre 
împărăție, şi i-au potolit. Dintr- 
aceaea să vede că şi mai de demult 
au lăcuit RUMANI într-aceaste 
tări.Dară pentru bişugul pămîntului 
zburdind oamenii în păcate, s-au 
pustiit, precum ş-acmu pat aceaste 
părți... 

Dară între Prut şi-ntre Nistru 
lăcuia taifalii pre-atunci, de n-ar 
hi fost ş-aceia RUMÂNI, că pre- 
aceale vremi şi RUMANII era 
războinici cu ruşii, cu scythii, 
că era tot păgîni. Iară între Bol- 
gariia şi-ntre Machedoniia sînt 
RUMÂNI din rădăcina cea bătrină, 
din carea s-au lăţit alalţi rumâni, 
de s-au răzleţit unii şi pănă în 
Italiia,la Rym. Şi pentru năselnici 
ce era, era tot prin închisori. Şi 
scoţindu-i chesariul Rymului la o 
treabă, slujiră bine şi li-au dat un 
loc pustii ce să cheamă acmu 
Maramurăș. Dintr-acei rumâni a 
Maramurăşului s-au descălecat 
Tara Moldovei, uitată de demult 
pustie, precum pănă nu demult 
purta cerc în cap moldovenii, 
cevluiț(i)..ca şi maramurişenii..." 

3. STIHURI 
"PREDOSLOVI(E)I” 

"Leatopisăţ din grecie 

Ce s-au scos pre ROMÂNIE, 

Cu învățături prea bune 

Şi cu istorii depline..." 

(... Această "Predoslovie” în 
versuri e reprodusă şi în 
cronografele — manuscris tip 
Danovici de la aceeaşi epocă, 
cronografe întocmite nu fără par- 
ticiparea activă şi a lui Dosoftei. 
Unul dintre acestea e şi acea 
"Stringere noă", manuscris ce se 
păstrează la biblioteca "V. G. 
Korolenco” : din or. Harkov, 
variantă din începutul căreia mai 
cităm: 

"e. Iară fiind istoriile acelea 
scrisă pre limba adincă elinească 
şi slovenească, de nu putea înțălege 
cei neinvăţaţi, era lucru de nice 
un folos. Care istorii, cu vrerea 
lui Dumnedzău, îndemnindu-să 
dumnealui  răposat  Pătraşco 
Danovici, ...pus-au nevoinţă de le- 
au prepus (transpus — P.B.) din 
grecie pre ROMÂNIE...”; ”... Şi 
să cheamă cartea aceasta Leatopi- 
sățu, întru care cineş va citi, multe 


istorii şi lucruri de folos va afla. 
Şi-i scrisă şi prepusă această carte 
de pre limba grecească pre limba 
de înţăles ROMÂNEASCĂ de 
dumnealui  răposat  Pătraşco 
Danovici, ce-au fost odată supt 
vlastiia luminatei şi blagocestivei 
domniei Moldovei logofăt al treilea 
şi gramatic de scrisoare grecească...) 


MIRON COSTIN 
(1633--1691): 

1. "STIHURI DE DESCĂ- 
LECATUL, "ŢĂRII" 

(După "Preadoslovie, adecă 
voroavă  cătră _cititoriul” la 
"LEATOPISEȚUL ȚĂRII MOL- 
DOVEI"”) 

a Traian întiiu, impăratul, 
supuindii pre dahi, 

Dragoş, apoi, w moldoveni 
premenind pre vlahi..." _ 

"ȚĂRILOR 


2." CRONICA 
MOLDOVEI ŞI MUNTENIEI” 
sau "Cronica polonă" (de la 
1677): i 

. Ca şi noi, şi muntenii se 

numesc RUMÂNI; ceea ce este 
acelaşi lucru ca romani. Şi dintre 
ei sînt mulţi în Țara Transilvaniei 
şi peste tot ținutul Maramureşului 
şi al Oltului, în munţi, de 
asemenea un ţinut al Ţării Tran- 
silvaniei..."” 

„. Despre diferitele numiri ale 
poporului moldovean și muntean 

Numele cel mai adevărat, 
autentic, de la primul descălecat 
prin Traian este RUMÂN sau 
romanus, care nume acest popor 
l-a păstrat întotdeauna între dinşii, 
şi îndată după descălecat şi după 
pustiire, cum s-a spus, și după al 
doilea descălecat, pină astăzi, 
același nume este dat indeobşte și 
muntenilor, şi moldovenilor, Şi 
celor ce locuiesc în Țara Transil- 
vaniei. RUMÂN este un nume 
schimbat în curgerea anilor din 
"roman"; şi astăzi, cind întreb pe 
cineva dacă ştie moldoveneşte, 
spun: "ştii rumâneşte”, aproape ca 
"scis romanice”. Un alt nume ei 
înşişi nu au primit între dinşii 
niciodată... 

să Despre limba  moldo- 
venească sau RUMÂNEASCĂ 

"Cea mai strălucită dovadă a 
acestui popor, de unde se trage, 
este limba lui, care este adevărată 

latină, stricată, ca şi italiana... 
Totuşi, întreaga temelie a vorbirii şi 
pînă astăzi se ţine pe limba latină... 

3. "ISTORIE ÎN VERSURI 
POLONE DESPRE MOLDOVA 
ȘI ŢARA ROMANEASCA” sau 


"Poema polonă" (de la 1684) 


Partea I. De neamul mol- 
dovenilor 
Despre prima lui descălecare 
de către Traian 
. Atit aceştia, cît şi ceilalți 
poartă pumele vestit : de 
RUMÂNI. Deci nimeni să nu se 
îndoiască că se trag de la Roma..." 
Partea a l-a. De risipirea 
coloniilor lui Traian de către tătari 
şi de locuinţa romanilor în munţi 
"...Mergeau veseli la luptă 
romanii, acum  prefăcuţi în 
RUMÂNI, cu numele acesta mare 
astfel corupt. Ei îşi aminteau de 
Traian şi delocurile glorificate prin 
numele său, precum şi de virtuțile 


. și calităţile lui antice..." 


Partea a III-a. Despre al doilea 
descălecat al Moldovei şi Mun- 
teniei, după alungarea tătarilor 

"După o aşa de mare înfrîngere 
în lupta de la Roman, hoardele 
tătare se retraseră (de) peste tot 
şi, nemaifiind nici o piedică din 
partea acestora, se făcu pe urmele 
lor al doilea descălecat, întii al 
Munteniei, curînd apoi și al Mol- 
dovei, aci prin voievodul Dragoş 
cu ai săi, dincolo — prin Negrul- 
voievod cu muntenii pedestri. De 
acum vor fi de o parte moldovenii, 
de alta — muntenii... În acest de 
al doilea descălecat cele două ţări 
şi-au schimbat numele de 
RUMANI, dar, trăgindu-şi 
originea de la Roma, nu pierdură 
cu totul acest nume. "RUMÂN” 
înseamnă "romanus", şi unul cînd 
întreabă pe celălalt despre limbă, 
zice pînă în ziua de azi: "Ştii ru- 
mâneşte?”, ceea ce este aproape 
"Scis romanice?"”, nu zice "mol- 
doveneşte” (sau "munteneşte"!— P. 
B.). Si numai acei care au trecut 
în aceste două ţări şi-au schimbat 
numele în "muntean" şi "mol- 
dovean”, dar cei rămaşi pe loc, în 
Ardeal, au păstrat neschimbat 
numele cel vechi şi se mîndresc şi 
azi cu numele "RUMÂNI"... 

4. "DE NEAMUL MOLDO- 
VENILOR, DIN CE ŢARA AU 
IEŞIT STRĂMOŞII LOR". 


Predoslovie, adecă cuvintare 
dintăi de descălecatul țării cel, dintăi 
şi a neamului Moldovenesci - 

Tie Biruit-au gindul să mă 
apucii de această trudă, să scot 
lumii la vedere felul neamului, din 
ce izvor şi seminţie sîntă lăcuitorii 
țării noastre, Moldovei şi Ţării 
Munteneșşti şi românii din ţările 
ungurești, cum s-au pomenit mai 
sus, că toţi un neam şi odată dis- 
călecaţi sint, de unde sintii veniţi 
strămoşii lori pre aceste locuri, 
supt ce nume au fostii întăi la dis- 
călecatul lor şi de cîndii s-au osebit 
şi au luat numele cest „de acum, 
moldovan și muntean.. 

Capul al şeaselea. De numerile 
[numele sau denumirile —P.B.] 
neamului acestor ţări si de port și 
de limba graiului, de unde au 
luat... 

1... Aşa şi neamul acesta, de 
carele scriem, al ţărilor acestora, 
numele vechiu şi mai direptu iaste 
"rumân"” adecă rimlean, de la 
Roma. Acest nume de la discăli- 
catul lor de la Traian, şi cît au 
trăit pănă la pustiirea lor di pre 
aceste locuri şi cît au trăit în munți, 
în Maramoroş şi pe Olt, tot acest 
nume au ţinut şi ţin pănă astăzi 
şi încă mai bine muntenii decit 
moldovenii, că ei şi acum zic şi 
scriu ţara sa "Rumânească”, ca şi 
românii cei din Ardeal.” 

"...Măcară că şi la istorii, şi la 
graiul şi streinilor, şi în-de-sine cu 
vreame, cu vacuri, cu primeneale 
au şi dobindescu şi alte nume(re), 
iară acele carile ieste vechiu nume 
stă întemeiat şi înrădăcinat: 
RUMÂN. Cum vedem că, măcară 
că ne răspundem acum moldoveni, 
iară nu întrebăm: "Ştii mol- 
doveneşte?”, ce "Ştii româneşte?”, 
adecă rimleneşte, puţin nu zicem 
"Scis romanice?" pre limba 
latinească. Stă dară numele cel 
vechiu ca un temei neclătit, deşi 
adaog ori vremile îndelungate, ori 
streinii adaog şi alte numetre), 
iară cela din rădăcină nu să mută... 
Şi aşa ieste acestor ţări şi ţării 
noastre, Moldovei, şi Ţării Mun- 
teneşti numile cel direptu de 
moşie, jeste RUMÂN, cum să ră 
spundi şi acum toţi aceia din ţările 
ungurești lăcuitori şi muntenii ţara 
lor, şi scriu şi răspundii cu graiul: 
Tara Românească... 

Note 

1. Moldovenii mai (nai) nte de Dragoș- 
vodă să chema vlahi sau rumâni de la 
Rym... 

2. Glosă: Rumâni se numesc și mol- 
dovenii, şi muntenii (M.C.) 


"nici o durere nu poate să se 
asemene cu acea durere, cînd îşi 
vede omul nu numai pierirea sa, 
ci vede totodată şi pieirea unei 
patrii, a unei naţiuni întregi, fără 
nici o speranţă de ridicare din acea 
pierire. Insă din toate aceste ruini 
providenţa ne-a conservat încă în 
aceste dureri cumplite „un tezaur 
nepreţuit, care nu ni l-a putut răpi 
nici sabia învingătorului, nici 
cruzimea tiranului ce domnea pe 
corpurile noastre, nici puterea 
fizică, nici politica infernală,— un 
tezaur născut cu noi de la ţițele 
mamei noastre, dulce ca sărutările 
măicuţelor , cînd ne aplecau la 
sînul lor, tezaur mai scump decît 
viaţa, tezaur care, de l-am fi pier- 
dut, de l-am pierde, de vom suferi 
vreodată, ca cineva cu puterea, sau 
cu momeli să mi-l răpească din 
mîinile noastre, atunci mai bine să 
ne înghită pămîntul de vii. Să ne 
adunăm la părinţii noştri cu acea 
mingiiere că nu am trădat cea mai 
scumpă creditate, fără de care nu 
am fi demni de a ne mai număra 
fiii lor — Limba română”. 


Timotei CIPARIU 
1861 


Ion NUȚA 

doctor în filologie, 

Institutul de Filologie 
Română "AL. Philippide" Iași 


AL.MATEEVICI 
ŞI LIMBA 
ROMÂNĂ 


Cei care au scris pină acum 
despre viaţa şi activitatea literară 
a lui Al. Mateevici au scos tot- 
deauna în evidenţă o mare calitate 
a acestuia: dragostea faţă de ţara, 
poporul și limba sa, cuvinte care, 
in conceptia viitorului mare poet 
şi animator cultural, se traduceau, 
de fapt, într-un cadru mai larg, prin 
România, român, română. 

Ceea ce surprinde la Mateevici 
este faptul că, deşi a învăţat numai 
în școli cu limba de predare rusă, 
poseda, încă de la o virstă fragedă, 
aproape toate tainele limbii ro- 
mâne. Înväțase în familie să scrie 
şi să citească românește (la 
început, cu ajutorul revistei "AI- 
bina"), întilnind aici un cadru cul- 
tural propice, tatăl său, preotul 
Mihail, fiind un recunoscut om de 
carte şi un bun român, iar din 
rudele dinspre mamă erau cîțiva 
cărturari de primă mină. 

Debutul în literatura artistică 
(schiţa Toamna, în "Basa- 
rabia", 3 noiembrie 1906) a fost 
precedat de publicarea unui studiu 
cu caracter științific de popula- 
rizare (Cumâtriile, în "Basa- 
rabia", 26 iulie 1906, semnat A. 
Lamprior), activitate continuată și 
îmbogăţită cu alte articole, unele 
dintre ele legate de viaţa și 


aspiraţiile, basarabenilor, 22 la` 


număr, pină la mijlocul anului 
1913 (în august 1913 publică, în 
“"Luminătorul”, un articol despre 
mitropolitul Gavriil Bănulescu- 
Bodoni). Din 1907 începe ac- 
tivitatea poetică originală (prima 
poezie, Cintecul zorilor, în 
"Basarabia", 6 februarie 1907), iar 
pină în 1917, cînd îi apare Limba 
noastră, publică în "Basarabia", 

"Viaţa Basarabiei”, "Luminătorul" 
şi "Cuvint moldovenesc” încă 33 
de poezii (lor li se adaugă altele 
9, scrise la Mărăşeşti, în 1917, 

rămase în manuscris şi publicate 
după moartea poetului). 

Şi toate acestea au fost scrise 
în limba română. Numai în 
perioada studenţiei publică unele 
studii în limba rusă, dar poezie şi 
proză, niciodată! E de la sine 
inteles că Mateevici devenise, 
surprinzător de rapid, un autentic 
şi fin cunoscător al acestei limbi, 
după ce, chiar elev fiind, începuse 
să cocheteze cu poezia, care im- 
punea, în primul rind, faţada sub- 
tilă a limbajului.” Dacă ne gindim. 
şi la faptul că în perioada 1906— 
1914 efectuase o serie de traduceri 
din proza lui Cehov și din creaţia 
unor mari poeţi ruși (Pușkin, Ler- 
montov, Derjavin, Nadson, Nikitin 
etc.), ne putem da seama de 
nivelul atins de Mateevici în 
cunoașterea şi intrebuinţarea limbii 
române. 

În tot cursul vieţii sale 
Mateevici a acordat o atenţie 
deosebită tuturor poblemelor ce 
aparțineau poporului român și a 
făcut, prin mijloace diverse, o 
propagandă reală limbii şi culturii 
româneşti. Astfel, în 1906, cind se 
pornește o mişcare naţională ro- 
mânească în Basarabia, intocmeste 
un memoriu din partea elevilor 
Seminarului, cerînd obligativitatea 
predării în "limba moldovenească" 
la clasele superioare, introducerea 
istoriei naţionale şi a cintării 
bisericeşti "moldovenești" (de fapt, 
prin “limba moldovenească" 
trebuie să înțelegem limba 
română; vezi "Revista Asociaţiei 
învăţătorilor din oraşul și județul 
Bălţi”, nr. 1—2, 1938, p. 22); la 
Kiev, în cadrul societăţii "Deştep- 
tarea", cere introducerea "limbii 
moldovenești” (=limbii române) în 
şcolile primare, iar în 1917, la 
primul congres al învăţătorilor, 
sublinia faptul că Basarabia face 
parte "din marele trup al românis- 
mului” și că “trebuie să știm că 
suntem români, strănepoțţi de-ai 
romanilor şi fraţi cu italienii, fran- 
cezii, spaniolii şi portughezii” (vezi 
"Scoala moldovenească”, nr. 2 — 
4, 1917, p. 56). ŞI exemple de 
acest fel găsim în majoritatea ar- 
ticolelor sale cu caracter de 
popularizare. 

Dar marea sa pasiune a rămas 
cunoașterea culturii, în primul rind 


a literaturii române. Îi citea pe 
Eminescu, Creangă, Negruzzi, 
Goga, Sadoveanu, Coşbuc $. a., 
era la curent cu publicistica 
literară din vechiul regat, ştia 
poezia unor creatori pe atunci la 
modă (din care s-a şi inspirat, de 
fapt), copia versurile unor poeţi 
pentru, a-i avea ca modei, selecta 
şi prelucra tot ce avea tangenţă 
cu aspiraţiile sale. 

Poezia română era deci pilda 
care trebuia urmată! 

în 1917, cînd era pe front, în 
România, stabileşte contacte 
literare directe cu o serie de mari 
poeţi şi cărturari, dintre care amin- 
tim pe N. Iorga și Nichifor Crainic, 
-desfăşoară o muncă uriașă de a 
se pune la curent cu toate nou- 
tăţile, de a procura cit mai multe 
cărţi pentru el și pentru scriitorii 
din Basarabia. De altfel, Nichifor 
Crainic îl văzuse, la Iași, "depăr- 
tindu-se cu vraful de cărți prăfuite 
la supţioară, fericit că le-a găsit...” 
(Nichifor Crainic, Icoanele 
vremii, Bucureşti, 1919, p. 48). 
De asemenea, N. Iorga afirma că 
rareori a întilnit "un om mai îndrăgit 
de acea vădire a tot ce avem mai 
bun în suflet, care e scrisul nostru” 
(N. Iorga, Oameni cari au 
fost, I, Bucureşti, 1935, p. 262). 

Cind nu putea ajunge la aceste 
surse, apela la bunăvoința și 
înțelegerea unor cărturari din 
România. Aşa s-a întimplat în 
1913, în preajma terminării 
studiilor de la Academia Teologică 
din Kiev, cind își alesese ca subiect 
ventru teza de licenţă lucrarea 
Elementele religioase ale 
ioiilorului moldovenesc. 
Deşi pînă la această dată 
publicase în "Basarabia" unele ar- 
ticole despre cumetrii, obiceiurile 
de nuntă, colinde și Anul Nou, iar 
în limba rusă prezenta unele mo- 
tive religioase în credinţe și 
obiceiuri şi discuta despre bocete 
şi practici specifice unor anumite 
sărbători, Mateevici consideră că 
este insuficient pregătit pentru o 
astfel de lucrare. De aceea, cere 
concursul a doi specialiști, pentru 
a-i trimite materialele necesare, 
neexistente în Basarabia: Ioan 
Bianu, pe atunci bibliotecar la 
Biblioteca Academiei Române din 
Bucureşti, şi Artur Gorovei, un 

nume cunoscut în folcloristica 
românească, autorul unor cărți 
fundamentale de specialitate. 

Scrisoarea către loan Bianu ur- 
mează uneia expediate de Ştefan 
Berindei, coleg cu Mateevici la 
Kiev, fost profesor la Universitatea 
din laşi, care-l recomandă în ter- 
meni elogioşi: "Avem aici un prea 
bun student basarabean, care nu-și 
bagă nasul numai în cartea ro- 
mânească, ci veşnic lucrează ar- 
ticole pe care le publică în jurnale, 
asupra istoriei și etnografiei 
românești condus de izvoare 
curat româneşti ' . În scrisoare 
sint cerute de la Academie 
materialele folclorice necesare 
întocmirii tezei, exprimindu-se sen- 
timentele de dragoste faţă de 
folclorul "românilor noştri” şi de 
uimire privind situația precară a căr. 
ţii românești in Basarabia și 
dezinteresul arătat de "ştiinţa 
rusească” faţă de etnografie și 
folcloristică. Ioan Bianu, receptiv 
la toate cele arătate, la 20 aprilie 
1913 scrie lui Artur Gorovei urmă: 
toarea scrisoare: 


Academia Română București 
20 aprilie 1913 


lubite Dle Gorovei, 


Un tînăr basarabean, Alexie 
Mihailovici Matveevici, student în 
anul HI al Academiei Teologice din 
Kiev, îmi scrie o scrisoare miş- 
cătoare — dar ţi-o trimet să o 
citeşti şi îndată să mi-o îna- 
poiezi. 

Din ale Academiei îi trimitem 


tot ce avem folkloristic. Dacă ai 


putea, trimite-i şi din "Şezătoarea”. 
Vom contribui la învierea şi 
creşterea simțului national în 
sufletul unui român. i 
` Adresezi aşa: 

Monsieur Al. Mikhalovitch 
Matveevitch, etudiant 'ă P- 
Académie Impériale Spirituelle, à 
Kiev (Russie). 

Înapoindu-mi scrisoarea de la 
Kiev, mă rog să-mi scrii două 
rînduri, ca să ştiu. 

Încă una: nu vorbi despre 
aceste fapte, căci este bine să facem 


treabă fără vorbă, că vorba cine 
ştie ce rău poate aduce asupra 
lor. 


Al D-tale cu prietenie, 
I. BIANU 


În urma acestor rugăminți, 
Artur Gorovei trimite lui Al. 
Mateevici 8 volume din "Şezătoa- 
rea” şi o serie de cărți tipărite, 
primind, la un interval de timp 
relativ scurt, mulţumiriie studen- 
tului basarabean, entuziasmat de 
faptul. că ”şi noi moldovenii 
basarabeni nu suntem cu totul 
uitaţi de fraţii noștri cei mari şi 
orişicind putem să ne gindim la 
încurajarea și sprijinul lor moral”. 

Din motive necunoscute, 
Mateevici va abandona însă ideea’ 
întocmirii unei astfel de lucrări, îşi 
va alege ca subiect de licență 
Concepţia religioasă și 
filozofică a lui Fechner, 
dar, materialul primit din Româ- 
nia, îl va folosi la redactarea unor 
studii publicate ulterior. 

Aceste scrisori au fost publicate 
de Artur Gorovei mult mai tirziu, 
sub titlul Scrisori basarabene, în 
revista "Viaţa Basarabiei”, an. IX, 
nr. 11 —12, noiembrie —decembrie 
1940, p. 720 —725, şi retipărite apoi 
în "Preocupări literare”, an. VI, nr. 
4, aprilie 1941, p. 134 — 136 
(Texte. Două scrisori din 
1913 ale poetului basa- 
rabean Al. Mateevici), și 
în volumul Al. Mateevici, Scrieri 
(ediție de ion Nuță), lași, 1989, p. 
107 —110. 

Publicăm în continuare aceste 
grăitoare mărturii ale poetului şi 
cărturarului care, într-o perioadă 
tensionată din punct de vedere 
politic şi cultural, a rămas credin- 
cios limbii şi poporului său, dind 
o adevărată lecţie de patriotism 
contemporanilor şi nu numai lor. 


Către Ioan BIANU 
10.IV. 1913, Kiev 
Stimate domnule, 
„„Sunt român din Basarabia, 


"studențesc" la Academie de la 
1910, cînd am absolvit Seminarul 

din Chişinău. Mă aflu în anul al 
III [-lea], în ajunul tezei de licenţă 
(pe ruseşte, "candidăţie”). Din 
copilărie am avut multă dragoste 
pentru poporul părinţilor mei, ig- 
norat de stăpinii săi de astăzi şi 
de ştiinţa lor oficială chiar pină la 
tăgăduirea existenţei sale etnice 
şi pină la confundarea lui ba cu 
tătarii, ba cu ţiganii. M-a atras 
totdeauna [cu] o putere deosebită 
folklorul românilor noştri, 
datinele, poveştile strămoşeşti, 
frumoasele legende şi cîntece 
poporane... Am şi scris cite ceva 
prin ediţii rusești și româneşti din 
Basarabia (ziarul "Basarabia" din 
1906 — 1907). Dar nevoia cea mare 
mi-a fost că n-am avut cărți 
trebuincioase spre călăuză. Am fost 
cu totul izolat de literatura 


folkloristică din Regat, de bogatele 


culegeri ale părintelui Marian, de 
cercetăriie adinci ale do 
neanu, À. şi 0. pese sai sia tie 
dintre cari şi acum multe le cunosc 
mai mult pe nume. Îmi aduc 
aminte uimirea ce m-a cuprins 
cînd am văzut întîmplător în 
Basarabia, într-o casă de buni 
români, culegerile voluminoase 
ale păr.[intelui] Marian. Am ră- 
mas împietrit. Nu-i nici de 
minune cînd iți aduci aminte că 
chiar un Eminescu popular e rara 
avis în Basarabia. Foametea de 
cărţi în limba mumă la noi e de 
nedescris. . 

Ştiinţa rusească ce se inte- 
resează de limba şi cîntecele 
"civaşilor” şi "calmicilor” de la 
Ural şi a mongolilor din Rusia 
asiatică, nici nu-şi bate capul de 
"moldovenii" basarabeni (cuvîntul 
“român” la noi nici nu se mai 
întrebuințează: ruşii cred că "ro- 
mâni" şi "moldoveni" sunt două 
vite cu totul deosebite), ce sunt 
pentru dinsa o adevărată "ţară 
necunoscută”, care nu este nici 
vrednică pentru cercetări sis- 
tematice. Tot ce s-a scris despre 
noi în ruseşte, sunt citeva dări de 
seamă statistice, citeva lucrări 
întimplătoare de slavistică română 
şi de istorie bisericească, şi acele 
se datoresc nu ruşilor, ci românilor 
basarabeni. 

Cît pentru etnografie şi 
foikloristică, aproape nimic. Asta 
totdeauna mi-au întărit îndemnul 


meu. de a lucra anume în această 
sferă mai mult decit pe tărimul 
popularizărei istoriei noastre 
naționale, de care eu, de 
asemenea, mă ocup. 

Asta mă face şi acum, la 
alegerea subiectului de teză, să mă 
opresc asupra Elementelor 
religioase ale folklorului mol- 
dovenesc şi să mă îndrept cătră 
bunătatea d-tale cu călduroasa 
rugăminte de a mă înzestra gratis 
cu edițiile Academiei Române 
folkloristice şi privitoare la folklor, 
spre executarea cuvenită a acestei 
lucrări ştiinţifice. Cele mai 
necesare cărți sunt toate operile lui 
Marian, Şăineanu, Gaster, Den- 
susianu şi alți folclorişti, precum 
şi "Analele Academiei Române", 
cu articole corespunzătoare; ase- 
menea culegerile de literatură 
poporană, apărute în Regat, peste 
munți sau în Bucovina. Pentru ches- 
tii generale mi-ar trebui şi lucrările 
istorice ale lui A. D. Xenopol şi B.P. 
Hasdeu, precum şi Etymologicum 
Magnum al acestuia. 

Alesul: celorlalte lucrări şi 
culegeri, precum şi însemnarea 
scrierilor şi culegerilor, apărute 
în alte ediţii, pentru ca să mi le 
procur cu spesele mele, aştept de 
la competinţa şi bunăvoința 
dumitale. Teza propusă va fi tipă- 
rită de mine în rusește în Kiev 
şi româneşte în Basarabia (în 
Chişinău). a 

După terminarea ei, toate căr- 
tile , ce acum vă rog să mi le 
trimeteţi imediat mie, vor fi 
trecute de mine în proprietatea 
Bibliotecii Academiei noastre, ce 
este foarte săracă în ediţii româ- 
neşti, cu toate că românii din 
Regat şi din Basarabia niciodată 
n-au lipsit dintre studenţii acestei 
Academii, 

Vă rog, stimate domnule, să vă 
grăbiţi cu trimeterea sau cu răs- 
punsul. Am la dispoziţie un ter- 
men foarte mărginit, numai 2 
săptămîni. De nu voi da pină 
atunci răspuns sigur despre su - 
biectul ales,— iar fără nici o carte 
românească nu-l pot da —atunci 
va trebui să aleg ex officio alt 
subiect nedorit şi neinteresant, 
ceea ce ar însemna pentru mine 
o crudă dezamăgire. 

Primiţi, vă rog, asigurarea 


aa | 

viilor şi călduroaselor sentimente 
de stimă şi devotament. 


Alexe 

MATEEVICI 

Student al Academiei 
Spirituale din Kiev 


P.S.. Cu nerăbdare aştept răs- 
puns. 
(“Viaţa Basarabiei”, 
an. IX, nr. 11-12, 


noiembrie-decembrie 1940, 
p. 722 — 724) 


Către Artur GOROVEI 
A. Mih. Mateevici 
Kiev, 8.V.1913 


Mult stimate domnule, 


Colecţia volumelor "Şezătorii" 
şi cărțile d-voastră, trimese mie 
de d-ta, am primit-o acum vro 
săptămînă. lertaţi că nu v-am 
răspuns pină acum, fiind 
ocupat cu examenele. Vă aduc 
călduroasele mele mulţămiri 
pentru acel răsunet viu ce l-a gă- 
sit în inima d-voastră dorinţa şi 
năzuința mea de totdeauna de a 
lucra în cîmpul etnografiei şi 
folkloristicei române. M-am 
bucurat nespus văzînd că şi noi 
moldovenii basarabeni nu suntem 
cu totul uitaţi de frații noştri cei 
mari şi orişicind putem să ne 
gindim la încurajarea şi sprijinul 
lor moral. Volumele trimese îmi 
sunt de mare trebuinţă, de 
asemenea trebuinţă . mi-ar fi şi 
cele ce lipsesc... N-ai putea oare 
d-ta să-mi arăţi modul prin care 
aş putea să mi le procur? 
„De asemenea, mult m-ai 
îndatori, dacă mi-ai face cunos- 
cute prin însemnare toate lucră” 
rile streine (franceze, germane şi 
engleze, ba şi a noastre, afară de 
ediţiile Academiei) despre 
folklorul românesc sau conţinind 
paralele folklorice din literaturile 
populare ale popoarelor romanice 
şi germanice. Călăuza unui 
folklorist, precum sunteţi d-voas- 
tră, voi primi-o cu adincă recu- 


| noştinţă. Mi-ar mai trebui o 


bibliografie exactă “a lucrărilor 
dlui Weigand de valoare limbis-. 
tică şi filologică. Cred că mi-ai 


putea cel puţin arăta de unde pot 
s-o aştept. 

Cit privește folklorul nostru 
basarabean, el m-a interesat, 
precum am. şi spus în scrisoarea 
cătră vrednicul de toată stima d. 
Bianu, din cei mai fragezi ani. 
Culegerea lui ar fi un lucru foarte 
de dorit. Fiind însă seminarist, am 
cules şi eu ceva, dar mi se pare 
că caietele cu culegeri (unele au 
fost tipărite anonim în ziarul 
"Basarabia" din Chişinău) mi-au 
fost răpite de un coleg, iubitor şi 
el de literatură populară. Trebuie 
însă să fac o observaţie că, pe cit 
am făcut pînă acuma cunoştinţă cu 


lucrările părintelui Marian, ` 


folklorul nostru este aproape iden- 
tic. cu folklorul moldovenesc şi a 
Bucovinei, ceea ce nici nu-i de 
mirat. Spre nenorocire, în vremea 
de faţă, n-am putinţă să mă ocup 
de culegeri, fiind nevoit să-mi 
opresc atenţia asupra studierei şi 
sistematizării materialurilor deja 
adunate în România. Cind voi fi 
liber, voi culege cu dragoste, dacă 
va da Dumnezeu şi voi trăi în 
Basarabia. 

Folatoff a scris nu despre 
cîntece, ci despre basme mol- 
doveneşti din Basarabia (vezi Ar- 
bore, p. 771), tot acolo un articol 
Despre cintece moldovenești — 
anonim (nr. 31868, Arbore, 777). 
M-oi stărui să le găsesc aceste 
cîntece şi să le traduc. [Mateevici 
face referiri la cartea lui Folatoff, 
Basarabia în secolul al XIX-lea, 
n.n.j 

Primiţi mărturisirea celor mai 
vii şi călduroase simţiri. 


A. MATEEVICI 
(“Viaţa Basarabiei”, 
an. IX, nr. 11—12, 
noiembrie — decembrie 
1940, p. 724—725) 

E V.ATAN Ag 


ANTOLOGIA «L.R.» 


C. NEGRUZZI 


EU SINT ROMÂN ... 


(Cintec) 


Francez, neamt, rus, ce firea te-a făcut, 
Pămintul tău e bine a nu uita; 

Oricui e drag locul ce l-a născut. 

Eu, fraţii mei, oriunde-oi căuta, 

Nu mai găsesc ca dulcea Românie, 
De-o şi hulesc ciți se hrânesc în ea 
Corci venetici. Dar oricum va fi, fie. 

Eu sint Român, şi-mi place teara mea. 


Laudă mulți pe franțezul voios, 

Pe mindrul rus, pe neamțul regulat, 
La dinşii, spun, că-i bine şi frumos; 
Dar, frații mei, eu oricit am imblat 
Pe drumuri lungi cu şine ferecate, 
Nu mă-nvoiam, şi vreți să ştiţi de ce? 
Pentru că-mi plac şoselele stricate, 

Eu sint Român, mi-e dragă teara me. 


Străine teri imi place-ades să văd, 

Dar sint sătul lumea de-a colinda; 

În teara mea de-acuma voi să şed; 
Căci, frații mei, oriunde voi imbla, 
N-o să găsesc acea bună primire 

Ce m-am deprins in țeară-mi a vedea; 
Și în străini e rece găzduire! 

Eu sint Român, mi-e dragă teara mea. 


Tinăr eram şi sărutam cu-amor 
Căpriii ochi zburdatecei Dridri. 

Ea mă vindul Şi eu voiam să mor, 
Cind mă-ntilni o blondă milady; 
Dragostea ei scăpă a mele zile, 

Dar mă-ngheţă, şi mă-ncălzi abia 
Dulcele amor româncelor copile... 

Eu sint Român, imi place teara mea. 


La masă beau adese vin străin, 
Tocai, Bordo, Sampanie iubesc, 

Iar mai ales prefer vinul de Rin, 
Dacă nu 'am Cotnar şi Odobesc; 

Cind insă am, deşert pline pahare, 
Apoi incep să cint vreo manea, 

Şi sint tot beat cit tin zilele-amare! 

Eu sint Român, mi-e dragă teara mea. 


1853 

Ca să poată cineva zice că 
stie româneşte nu e destul că 
e român, ci că pofteşte să 
invete gramatica limbii sale. 


A. Papiu-Ilarian 


CIOBANU 
în filologie 


Anatol 
doctor 


NORMELE 
DE PUNCTUAȚIE 
ÎN VIGOARE (1) 


În jurul principiilor de bază ale 
punctuaţiei românești 


I. Observaţii preliminare 


Este ştiut că ortografia și 
punctuaţia constituie două ele- 
mente absolut indispensabile unei 
scrieri corecte. Ortografia ne 
învaţă cum să ortografiem (să 
scriem) cuvintele şi îmbinările -de 
cuvinte, iar punctuaţia —cum 
să distribuim semnele numite "de 
punctuație” în propoziţii şi fraze. 
Normele codificate ortografice şi 
cele de punctuație urmăresc același 
scop —scrierea corectă, în conformi- 
tate cu pronunția naturală, într-o 
limbă, a unui text. Vorbind la 
figurat, am putea spune că ortografia 
şi punctuaţia sint două surori, fiice 
ale unei singure mame — corec- 
țitudinea textului scris sau citit. 

Punctuaţia (de la cuvintul latin 
punctum (" punct”) reprezintă un 
sistem de semne convenționale 
menite să marcheze grafic toate 
modificările intonaţiei şi pauzei în 
procesul rostirii unui cuvint, a 
unei propoziții sau fraze. . 
După opinia prof. Mioară Avram 
"punctuaţia este un sistem de semne 
convenţionale care au rolul de a 
despărţi unităţile sintactice după 
raporturile stabilite între părţi de 
propoziţie, propoziţii şi fraze şi 
de a atrage atenţia asupra intonației 
şi pauzelor corespunzătoare". 

După cum vedem, se atrage 
atenţia asupra unei legături in- 
destructibile dintre modulaţiile 

| tural, 


vocii în timpul vorbirii, pauza în 
cursul rostirii, structura propoziției 
şi a frazei, pe de o parte, şi sem- 
nele de punctuație, pe de altă 
parte. Şi totuși nu trebuie să uităm 


| că punctuaţia, oricit de perfectă ar 


fi, reflectă realităţile fonice din 
vorbirea vie doar cu aproximaţie, 
"cu inconsecvenţe, ipsuficienţe şi 
depăşiri de funcţii”. 

Între ortografie şi punctuație 
există, după cum am văzut, 
anumite similitudini, dar şi mo- 
mente diferenţiale. Astfel, or- 
tografia poartă de fapt un caracter 
naţional, oglindind mai mult 
sau mai puţin fidel specificul struc- 
morfologic, fonetic, 
etimologic etc. al unei limbi, în 
timp ce punctuaţia are un caracter 
oarecum universal, ' deoarece 
diferite limbi utilizează . cam 
aceleaşi semne - de punctuație, 
plasindu- le, în principiu, conform 
acelorași reguli. 

Şi încă ceva. Sub aspect tem- 
poral, ortografia e cu mult mai 
veche decit punctuaţia. Se poate 
afirma că normele ortografice se 
consolidează odată cu apariţia 
scrierii (de exemplu, scrierea 
fonetică a fost folosită pentru 
prima dată de fenicieni — inven- 
tatorii alfabetului, în jurul anului 
800 î.e.n.), pe cînd cele de 
punctuație își fac apariţia mult mai 
tirziu (fondator al punctuaţiei este 
considerat Aristofan din Bizanţ, 
sec. al Il-lea î.e.n., care pentru 
prima dată a folosit diferite semne 
de punctuație în textele homerice 
pentru a delimita unităţile de 
sens). De fapt, o perioadă foarte 
îndelungată din istoria civilizaţiei 
umane nici nu se simțea o 

necesitate stringentă de semne 
de punctuație, deoarece scrierea. 
era continuă (iat. scriptio con- 
tinua), cuvintele nedespărţindu-se 
cu spaţii albe. Ín Europa, abia 
odată cu inventarea tiparului (cu 
litere mobile şi turnarea în 
matrițe) de către germanul Yohan- 
nes Gutenberg prin 1444— 1447 şi 
cu începutul editării cărților, s-a 
pus problema creării unui sistem 
de punctuație, fapt realizat de 
celebrii editori din Veneţia, fraţii 
Manuzzi. "La mijlocul sec. XV 
fraţii Manuzzi au creat punctuaţia 
pentru scrierea europeană; ea a 


fost acceptată, în linii generale, de 
majoritatea popoarelor din Europa 
şi funcţionează pină în prezent”. 
Fiindcă -a venit vorba de 
Europa, trebuie să menţionăm că 
pe acest continent se utilizează 
două tipuri de punctuație: 
gramaticală (formală sau ger- 
mană) şiliberă (logică sau fran- 
ceză). Punctiuaţia formală (pe care 
o aplică la scriere germana, 
maghiara, rusa, bulgara, ceha, 
ucraineana, bielorusa şi aproape 
toate celelalte limbi din Uniunea 
Sovietică) în mare măsură nu ţine 
seama de variațiile ritmico- 
melodice ale vorbirii, de curba 
intonației, de logica textului şi 
intentiile autorului. Punctuaţia 
liberă (pe care o aplică franceza, 
italiana, spaniola, engleza etc.) 
dimpotrivă, ia în considerație 
modulaţiile intonaționale şi rit- 
mico-melodice, nuanțele logico- 
semantice şi intenţiile celui ce scrie 
de a reliefa anumite cuvinte, seg- 
mente etc. ale mesajului. 
Punctuaţia în vigoare a limbii 
române poate fi plasată între cea 


formală şi cea liberă. Mioara. 


Avram menţionează, în această or- 
dine de idei, că unii autori români, 
definind punctuaţia, "se referă ex- 
clusiv la marcarea raporturilor 
gramaticale dintre membrele unui 
enunţ”, în timp ce alţii "se referă, 
tot exclusiv, la corespondenţa cu 
trăsăturile fonetice suprasegmen- 
tale sau prozodice —pauza şi 
intonaţia în sens larg..." *. Reputata 
cercetătoare îşi exprimă părerea că 
e necesar a îmbina referentul 
gramatical cu cel fonetic în vederea 
formulării mai juste, mai adecvate 
a normelor de punctuație. Se 
propune o rezolvare a problemei 
după criteriul aurea mediocritas 
("aurita cale de mijloc”) care se 
dovedeşte a fi destul de eficient. Să 
vedem în continuare pe ce principii 
se conduce punctuaţia noastră. 


II . Principiile 
punctuaţiei româneşti 


În lucrările de sintaxă editate 
în Republică în perioada postbelică 
s-a afimat întotdeauna că la baza 
punctuaţiei stau trei principii: 
gramatical, intonaţional şi logico- 

semantic. Cu toate acestea, după 
modelul rusesc, s-a dat preferință 
primului principiu, adică celui for- 
mal-gramatical, considerindu-se că 
semnele de punctuație (în special 
"virgula”) urmează a marca struc- 
tura componenţială (sintactică) a 
propoziţiilor şi a frazelor, şi nu cea 
ritmico-intonaţională. Conform 
acestei viziuni se făcea exces de 
zel la utilizarea virgulei. Acest 
semn de punctuație era absolut 
obligatoriu pentru a despărţi (sau 
izola) toate cuvintele incindente şi 
de umplutură, toate aşa-numitele 
construcţii gerunziale, participiale 
şi infinitivale, toate tipurile de 
propoziţii subordonate (cu excepţia 
subiectivei şi predicativei) etc. În 
total erau formulate 37 de reguli 
de utilizare a virgulei. Dar unii 
oameni de litere ca A. Lupan, L. 
Damian, D.  Matcovschi, Ion 
Ciocânu ş. a. nu vedeau rostul 
principiului formal în punctuație şi 
se pronunţau categoric împotriva 
abuzului de virgule. În consecinţă, 
s-a produs un grav decalaj între 
norma codificată şi uz. Pe de o 
parte, în operele artistice se con- 
statau zeci şi sute de cazuri de în- 
călcare a normelor de punctuație 
prin neutilizarea virgulelor "după 
reguli”, pe de altă parte, în 
traduceri din limba rusă, se făcea 
un evident abuz de virgule, pentru 
că se "refotografia" originalul. În 
principiu însă mînuitorii de condei 
se deziceau tot mai hotărit de 
criteriile formal-structurale la 
utilizarea virgulei, îmbrăţişînd, în 
schimb, pe cele  logico-into- 
naţionale ce reflectă specificul 
registrului tonic, ritmico-muzical 
al vorbirii noastre naturale. 

E de menţionat că prof. A. M. 
Peşkovski (1878— 1933), deşi 
reprezentant al punctuaţiei for- 
male, pleda pentru o legătură in- 
disolubilă între cuvintul scris şi cel 
pronunţat, între text şi 
reproducerea verbală a acestuia. 
Fuziunea urmează a fi bilaterală: 
de la scrierea punctuaţională la 
citirea expresivă şi viceversa. A. M. 
Peşcovski sublinia că "apropierea 
dintre citirea expresivă şi 
punctuație va fi de un real folos 
pentru ambele. Trebuie să auzim 
în gînd ceea ce scriem! Anume 
aceasta înseamnă a scrie frumos, 


vioi, personal, [... a te interesa 
de ceea ce scrii”. * E de reţinut 
că cei ce alcătuiesc normele de 
punctuație ale limbii ruse nu prea 
țin seama de spusele celebrului 
profesor, orientindu-se, în primul 
rînd, spre criteriul formal-gramati- 
cal. În traducerile ruseşti din limba 
franceză a textelor de literatură ar- 
tistică se înregistrează în medie cîte 
550 de virgule la fiecare 50 de 
pagini.” E o colosală risipă de cer- 
neală şi de spaţiu! O situaţie ase- 
mănătoare se constată şi în alte 
limbi care pun la baza punctuaţiei 
criteriul formal-gramatical. Încă în 
secolul al XIX-lea filologul rus V. 
Klassovski, studiind paralel nor- 
mele de punctuație în cinci limbi 
— rusa, germana, engleza, franceza 
şi italiana — ajunge la concluzia că 
germanii, de pildă, plasează vir- 
gula de 2,5 ori mai des (în condiţii 
sintactice similare) gecit francezii, 
italienii şi englezii. 

Nu e greu de presupus că o 
asemenea punctuație îi anchiloza 
pe minuitorii de condei, 
.împiedicîndu-i să-şi exprime în 
scris toată gama de ginduri şi sen- 
timente. 

Odată cu adoptarea actelor 
legislative cu privire la limbă, în 
scrierea din Republica Moldova s-a 
produs o adevărată revoluţie: s-a 
trecut în mod logic și absolut jus- 
tificat la normele ortografice, or- 
toepice şi de punctuație româneşti. 
Aceste norme au şi fost editate la 
Chişinău fără schimbări de esenţă, 
ci doar într-o formă d expunere 
oarecum mai populară. 

Cit priveşte punctuaţia, obser- 
văm că la baza ei au rămas tot 
cele trei principii, dar în ordine 
inversată. Astfel, principiul formal- 
gramatical a trecut de pe locul întii 
pe locul al treilea (ultimul). 
Aşadar, succesiunea principiilor, în 
ordinea importanţei lor, va fi urmă 


toarea: D) intonaţional; 2) logico- 


semantic şi 3) formal-gramatical. 
Fireşte, nu e vorba de o delimitare 
foarte strictă şi inflexibilă a acestor 
principii. În procesul uzului con- 
cret ele se întrepătrund şi se com- 
pletează reciproc. Datorită acestui 
fapt “limba română, ca şi alte limbi 
romanice, şi în primul rind cea 
franceză, are o punctuație mai 
suplă, mai puţin rigidă decit multe 

“maghiara... 


alte limbi europene, în sensul că 
nu are sau are mai puţine reguli 
formale, aplicabile mecanic, cum 
au limbi „pa germana, rusa, 
În româna actuală sint recunos- 
cute următoarele semne de 
punctuație: punctul [.], virgula 
[,], punctul şi virgula [;], două 
puncte [:], punctele de suspensie 
[...], semnul întrebării [7], semnul 
exclamării [!], linia de pauză şi 
linia de dialog [—],ghilimelele 
obişnuite (virgule dublate) |” "], 
ghilimelele franceze  [« >], 
ghilimelele germane sau englezeşti 
(formate din cîte o singură virgulă 
[,], parantezele rotunde [( )], 
drepte [:3] şi aşcuțite [<>]. 
Unii autori mai includ în 
registrul semnelor de punctuație şi 
bara oblică [/], asteriscul [*], 
alineatul, acolada, blancul (spaţiul 
alb între cuvinte), variaţia literelor 
(cursive, majuscule, grase etc.), 
cratima [-]. (Cît priveşte cratima 
— "o linioară sare, şi atunci cînd 
separă, uneşte” ` — ea mai degrabă 
e un semn ortografic decit de 
punctuație. De altfel, şi punctul are 
două semnificaţii: şi de semn de 
punctuație şi de semn ortografic...) 
Vom încerca acum să expunem 
în mod succint ceea ce e nou 
pentru românii din Republica Mol- 
dova în privinţa utilizării semnelor 
de punctuație. Va fi vorba în spe- 
cial de cazurile în care, după 
vechile norme de punctuație (de 
pînă în toamna lui 1989), un 
oarecare semn de punctuație se 
plasa, iar după normele în vigoare 
nu mai este obligatoriu sau, în 
general, nu se mai plasează. 
Vom începe cu virgula — "sem- 
nul de punctuație cel mai impor- 
tant" 1} şi cel mai "buclucaş", am 
adauga noi, deoarece, după cum 
menţiona lingvistul polonez J. A. 


Baudouin de Courtenay, "la 


diterite popoare existau diferite 
maniere de a plasa semnele, „de 
punctuație, în special virgula” “. 

A. Neutilizarea virgulei în 
cadrul propoziției 

Contrar normelor vechi de 
punctuație, astăzi virgula nu se va 
plasa în următoarele cazuri: 

DLa cuvintele incidente deci, 
însă, totuşi aflate în interiorul 
propoziţiilor. Nu e greu de obser- 


vat că ele au un corp fonetic redus, 
nu poartă accentul logic, iar în 
procesul lecturii se cuprind parcă 
într-o singură respirație cu 
celelalte elemente constitutive ale 
propoziției. Deşi sub aspectul 
conţinutului aceste cuvinte inci- 
dente diferă (totuşi are un sens 
concesiv, deci — conclusiv şi însă 

— adversativ) , ceea ce leuneşte este 
legătura  indestructibilă cu 
informaţia transmisă şi registrul 
tonic asemănător. De exemplu în 
propoziţii ca "Ion totuşi n-a venit"; 
"Maria însă nu i-a răspuns"; "N-au 
mers deci la conferinţă” etc. nu 
este necesară o pauzare sau o ac- 
centuare logică a incidentelor 
subliniate. Să dăm și citeva e- 
xemple din opera unor autori 
consacraţi: 

Totuşi: "Deşi nu e decit femeie, 

E totuşi altfel, "nu ştiu cum" 
(M. Eminescu); 

"Oamenii totuşi şedeau pe prispe 
şi urmăreau cerul”. (| Druţă). 

Însă: "Am intrat la o copilă ina- 

morată de mine, pe care însă n-o 
iubesc” (M. Eminescu); 

“Pe asigurările astea însă nu 
prea conta” (L. Rebreanu). 

Deci:"— Muiere! — striga Vodă 
turbat, schimbat în fiară, 

Pieri deci şi tu pe brazdă, şi 
țincul fraged piară!” (V. Alec- 
sandri) ; 

"Se duse deci în grajd (P. 
Ispirescu). 

De reţinut că incidentele însă, 
totuşi, deci pot să apară şi în rol 
de jonctive în cadrul frazeior cu 
propoziţii adversative, şi, respectiv, 
concesive şi  concluzive. 
asemenea situaţii, după cum e şi 
firesc, virgula se va plasa înaintea 
lor: "Livezile încărunţite de rouă 
pornesc a fumega darnic, în semn 


de an cu roadă, insă de la făgă- 


duinta asta pină la sacii urcați în 
pod e 'mult de tot." (|..Druţă); 
"Oricit ar fi de îngheţată inima 
femeiască, totuşi trebuie, în fine, 
să se topească la caldele raze ale 
amorului” (C. Negruzzi); "Sint un 
om al neminiei, /Lumii astea 
nestrăin, /Vin din munţii latiniei, / 
Deci şi scrisul mi-e latin. (Gr. 
Vieru). 

2. La gerunzii și construcţii 
gerunziale aşezate în imediată 
apropiere de verbul propoziției şi 


os 

avind funcţie de “al doilea 
predicat", "element predicativ 
Suplimentar”, “ propoziție subor- 
donată: îl aud cintind; o văd 
venind; m-a ascultat rizind cu 
poftă; "Îl găsii trebăluind prin 
mica lui gospodărie..." (M. Preda); 
"Bătrinul Dan ascultă grăind doi 
vechi stejari..." (V. Alecsandri). 

În toate exemplele de mai sus 
gerunziile şi aşa numitele 
construcții gerunziale se arată a fi 
semantic foarte strîns legate de 
verbul regent completindu-l, 
concretizindu-l şi întregindu-l. 
Proba celor spuse rezidă în faptul 
că ele se pretează la transformare 
în propoziţii subordonate, de 
obicei complețive, care, conform 
normelor de punctuație în vigoare,. 
nu se despart prin virgulă cînd sînt 
postpuse regentei. 

Notă: Cind un gerunziu sau 
o construcţie gerunzială sînt plasate 
în faţa  verbului-predicat al 
propoziției, ele întotdeauna se vor 
despărţi de acestea prin virgulă în 
baza principiului intonaţional. În 
exemple ca: Zmeul, sforăind, purta 
acest blestem pe deasupra 
oraşului..." (V. Alecsandri) şi 
"Tomşa, nesimtindu-se în stare a 
se impotrivi, fugise în Valahia..." 
(C. Negruzzi) — vrind-nevrînd se 
face o anumită pauză la citire, 
deoarece gerunziul şi construcția 
gerunzială atrag accentul logic. 

3. La constructiile gerunżiale 
cu valoare atributivă. Statutul 
lingvistic al unor asemenea 
construcții e următorul: a) sint 
aşezate în postpoziţia substantivului 
pe care îi determină, b) nu cer 
pauză ła intersecţia cu acesta, c) 
se poi transforma în propoziţii 
subordonate atributive determina- 
tive. 

Să urmărim exemplele: 1) 
"Aud o maşină venind din spate” 
(A. Busuioc) şi 2) "Ion a citit toate 
cărţile tratind problema ortografiei 
noastre”. În ambele exemple 
construcţiile gerunziale au o evi- 
dentă valoare calificativă (o 
maşină care venea din spate; cărțile 
care tratează problema or- 
fografiei). Mai mult decit atit, ele 
Sint inseparabil legate conţinutal 
de substantivele determinate, 
transformiîndu-se cu uşurinţă în 
propoziţii subordonate atributive 


determinative, iar acestea din 
urmă, după normele de 
punctuație, nu se despart prin vir- 
gule de regentele lor. 

4. La construcţiile participiale 
determinative. Se numesc deter- 
minațive acele construcţii par- 
ticipiale a căror prezenţă este 
absolut obligatorie pentru in- 


tegrarea sensului general .al unui ` 


enunţ concret. Aşadar, urmează a 
se distinge două tipuri de 
construcţii participiale: deter- 
minative (a căror definiţie am 
dat-o mai sus şi care în scris nu 
se despart prin virgulă): şi ex- 
plicative care explică, detaliază, 
adaugă un element de ordin se- 
mantic suplimentar şi, în ultimă 
instanţă, nu sînt obligatorii. Ele, 
strict vorbind, pot lipsi din 
propoziţie şi în scris se despart prin 
virgulă de restul elementelor con- 
stitutive ale enunţului. 

Să comparăm două exemple: 1) 
"Risul Cordeliei mă durea ca un 
fir tras dintr-o cicatrice " (Cezar 
Petrescu) şi 2) "După ce Valentina 
a dispărut pe ușă, badea Lisandru, 
obosit sau poate furat de gînduri, 
s-a lăsat încet pe divan" (D. Mat- 
.covschi). Nu este greu de observat 
că în exemplul (1) construcţia par~ 
ticipială tras dintr-o cicatrice este 
indispensabil ataşată de substan- 
tivul determinat fir şi, în general, 
de conţinutul propoziției, căci ce 
informaţie ar putea comporta 
enunţul risul Cordeliei mă durea 
ca un fir? Cele citate nu au o 
plenitudine semantică, sint ainfor- 
mative şi deci acomunicative. 
Numai completată de segmentul 
tras dintr-o cicatrice propoziţia în 
întregime devine deodată explicită 
sub aspect semantic, comunicativă 
şi accesibilă pentru toţi cei ce o 
ascultă sau o citesc. Mai intră în 
joc aici şi elementul intonaţional. 
Tranşa sonoră în cazul acesta e.as- 
cendentă-descendentă fără nici o 
pauză în cursul rostirii enunţului. 

Cu totul alta este situaţia în 
exemplul (2). Informaţia pe care 
o comportă construcţia participială 
obosit sau poate furat de ginduri 
nu este absolut necesară pentru a 
înţelege sensul global al frazei. Ea 
ar putea lipsi, în general, înţelesul 
enunţului păstrindu-se. Deci e 
vorba de un detaliu informativ, de 

un amănunt neobligatoriu pentru 
cititor. 

Exemplul (2) diferă de (1) şi 
din punct de vedere intonaţional. 
Dacă în (1) tranşa sonoră . se 
derulează fluent, în exemplul (2) 
ea este pauzată la intersecţia 
construcţiei cu propoziţia din care 
face parte. Astfel, caracterul 
semantic neobligatoriu şi pauzele 
involuntare la citirea unor 
asemenea construcţii participiale le 
fac explicative, însoţindu-le în mod 
obligatoriu şi de virgulă. 


Să. mai comparăm două exem- 
ple: 3) "Nistrul se juca întocmai 
ca un moşneag căzut în mintea 
copiilor” (Gh. Malarciuc) şi 4) "De 
dinşii se apropie Mona Liza, 
îmbujorată de emoție şi gătită ca 
o actriță de cinema" (V. Dumbră- 
veanu). Nu vom mai recurge la: 
explicaţii amănunțite privind 
diferența dintre construcțiile par- 
ticipiale în cele două exemple, 
deoarece situația e similară cu cea 
descrisă în exemplele (1) și (2). 
Vom preciza doar că în (3) avem 
de a face cu o construcție par- 
ticipială determinativă, iar în (4) 
— cu o construcţie participială ex- 
plicativă. 

5) La construcţii infinitivale 
postpuse verbului-predicat. Nu- 
mim infinitivale construcțiile 
formate dintr-un verb la infinitiv 
precedat de diferite prepoziţii (tip: 


înainte de a ..., fără a ..., pină a 


«+ $. 4.). Atunci cînd asemenea in- 
finitive urmează în imediata 
apropiere de un verbum finitum, 
ele parcă se sudează cu acesta din 
urmă, mai ales în plan semantic 
şi intonaţional. 

Cu totul alta e situaţia cînd aşa- 
zisele construcţii infinitivale se 
plasează în propoziţia verbului- 
predicat. În asemenea poziţie con- 
statăm un anumit specific 
intonaţional, el marcindu-se prin 
semnul "virgula" la intersecţia 
construcției cu propoziţia respec- 
tivă. Să comparăm următoarele 
exemple: 1) "Eminescu va trăi, 
fiindcă a ştiut a găsi frumosul fără 
a imita pe nimeni" (B. P. Hasdeu 
şi 2) "Pentru a judeca şi a prețul 
meritul unui autor, trebuie a 
cunoaşte bine timpul în care el a 
scris...” (V. -Alecsandri). În e - 


xemplul (1) la pronunţarea pro- 
poziţiei regente fiindcă a ştiut a 
găsi frumosul şi a construcţiei in- 
finitivale fără a imita pe nimeni 
nu se întrerupe cursul vorbirii şi 
nici cel al intonaţiei, fapt care vine 
a ne sugera legătura intimă a ul- 
timei cu prima. Curba into- 
naţională nu permite în cazul dat 
variaţii de pauză la intersecţia 
construcţiei infinitivale cu 
propoziţia regentă. 

În exemplul (2) constatăm în 
acest sens momente tocmai con- 
trare. Deschizind fraza şi avind o 
dimensiune considerabilă, 
construcţia infinitivală pentru a 
judeca şi a pretui meritul unui 
scriitor nu poate fi cuprinsă într-o 
singură respiraţie ca cea din (1), 
registrul tonic întrerupîndu-se la 
finele construcţiei, unde volens- 
nolens recurgem la o pauzare, ceea 
ce se şi marchează prin virgulă. 
Reiese deci că această virgulă este 
sonoră constituind o intonemă 
specifică, fapt pe care nu l-am con- 
statat în exemplul (1). 

Vom mai cita exemple asemă- 
nătoare fără a recurge la comen- 
tarii detaliate: 3) " — Spuneţi celui 
ce v-a trimis, strigă către ei Span- 
cioc, că ne vom mai vedea pină a 
nu muri” (C. Negruzzi) şi 4) 
"Înainte de a ieşi din casă, mă fac 
că-mi leg opincuţele...” (|. Druţă). 
În cazul (3) construcţia infinitivală 
subliniată e în postpoziţia verbului- 
predicat şi nu se desparte prin vir- 
gulă, iar în cazul (4) construcţia 
e în propoziţie şi se desparte prin 
virgulă de restul enunțului. 


(Va urma) 


NOTE 

cultivarea ei. Chişinău, 1988, p. 275. 
1.Klassovski, V. Znakiprepinania 


_ v piati vajneişih iazikah. Sanct-Petersburg, 


1869, p. 60. 

8. Vezi: Dumeniuk, I., Mătcaș, 
N., Rusnac, G. Îndrumar de ortografie. 
Chişinău, 1990; Norme ortografice, or- 
toepice şi de punctuație ale limbii române. 
Chişinău, 1990. 

9. Avram, M., Op. cit, p. 197. 

10. Vezi izvoarele citate de M. Avram 
în Op. cit., pp. 194-196 

11. Jaja, S K voprosu o haraktere 
russkoi i ceșskoi punctuaţii.- Sbornic Praci 
Filosofick Fakulty Brnenske University. 
Recinik ViI-1958. Rada jazikovedna. A 6 
(1958) Brno, 1958. 

12. Baudouin de Courtenay, 
J. A. Îzbranniie trudi po obşemu 
iazikoznaniiu. T. 2, M., 1963, p. 2-8 

13. Vezi Gramatica limbii române. Vol. IL. 
București, 1966, p. 203 —211. 


Introducerea unei a doua limbi 
în şcoala populară sau chiar 
îndepărtarea totală din școală a 
limbii materne și înlocuirea ei cu 
o limbă străină însemnează moar- 
tea spirituală a poporului și, prin 
aceasta, o agresiune la adresa 
umanităţii” 


Onisifor GHIBU 


Răpiţi-i numai limba naţională 
poporului și de îndată el n-ar mai 
şti de ce neam este, naţionalitatea-i 
este spulberată, el însuși va pieri." 


S. POPESCU 


Mioara AVRAM 


K sau C, Ch, 
Ck, Q? 


Este absolut limpede că la 
baza oricăror norme ortografice 
stau principii elaborate în con- 
formitate cu necesităţile limbii 
respective şi nu de dragul como- 
dităţii vorbitorilor altor limbi. Iată 
insă că această axiomă este pusă 
la îndoială de către Alexandru 
Teist, semnatarul articolaşului 
“Chişinău sau Kişinău?"”, publicat 
în revista "Făclia" din 22 februarie 
1991. Deranjat de faptul că 
turiştilor străini italieni sau 
englezi, bunăoară) le vine cam 
greu să citească, în denumirea 
capitalei noastre, combinația de 
litere ch, combinaţie care "le stă 
ca o gilceavă în git” (Ssic!), autorul 
sus-pomenitului articolaș ajunge la 
concluzia că ch "la începutul 
cuvintului "Chişinău produce la 
citire [...] confuzie şi schimo- 
nosire" și de aceea propune, cu 
toată seriozitatea, "să nu se mai 
socoată greşeală scrierea [...] cu 
“K” (care există în toate alfabetele 
şi este pe înțelesul tuturora)”, 

Poate că ar fi fost, din pariea 
noastră, mai intelept să trecem cu 
vederea această propunere evident 
eronată, dar fiindcă se ştie că 
există, totuși, o serioasă problemă 
a alegerii între k şi c, intre k şi 
ch, ne-am decis să retipărim, în 
cele ce urmează, citeva pagini ce 
ni se par edificatoare atit în cazul 
nostru, cit şi în multe alte cazuri 
dificile. Este vorba despre un frag- 
ment din lucrarea "Ortogratie 
pentru toţi”, scrisă de cunoscuta 
cercetătoare Mioara AVRAM şi 
apărută anul trecut în Editura 
Academiei Române. Vom sublinia 
în mod special că, după cum se 
menţionează în "Cuvint înainte”, 
această carte "nu conţine soluţii 
ortografice şi păreri personale, ci 
expune, sistematizează şi explică 
normele în vigoare,' chiar atunci 
cînd unele amănunte ale acestora 
nu  rorespund preferințelor 
utoarei”, 

Cit despre proaspătul nostru 
"reformator", i-am putea sugera 
următoarea idee: să propună mai 
multor Academii ale lumii să-şi 


“revadă unele norme ortografice în ` 


raport cu nivelul lingvistic al 
viitorilor turişti din Moldova 
suverană care, nici nu ştii, ar putea 
prefera și chiar pretinde să vadă 
scris Liverpul în loc Liverpool, 
Gheoteborg în loc de Göteborg sau 
Bordo în loc de Bordeaux. 

Litera k, denumită ca, face 
parte din alfabetul limbii române 
de la constituirea acestuia, spre 
deosebire de q, w şi y, integrate 
recent, deşi, ca şi ele, are 
întrebuinţări limitate la neologisme 
de circulaţie internaţională, la 
nume proprii, mai ales străine, şi 
la derivate ale acestora; explicația 
stă în inventarul comparativ mai 
bogat al cuvintelor scrise cu k şi 
mai ales în importanţa unora 
dintre ele, în frunte cu elementul 
de compunere kilo- — "o mie" din 
denumirea a numeroase unităţi de 
măsură. Cel puţin la cuvintele 
comune prezenţa literei k mar- 
chează statutul lor neologic, 
prevenind pe 'cititor asupra 
posibilităţii de lectură a cuvintului 
respectiv după reguli ale altor 
limbi. Ea însăşi apare în combinaţii 
specifice altor ortografii (ck, kh, 
kk) şi poate fi asociată cu multe 
grafii specifice neologismelor 
neadaptate şi numelor proprii stră- 
litere ca w şi y (walkirie, 
yankeu, whisky) sau ii (volapiik) 
litere duble (afrikaans, kibbutz, 
rickettsii), combinaţii de litere ca 
ae -[e] (Baedeker), ch- [E] (kam- 
puchian), sh = [ş] (shocking), sp 
= [şp] (glockenspiel), fch şi tsch 
= [č] (ketchup, kitsch), tz = [t] 
(kibbutz), litere simple cu valori 
neobişnuite, ca j = /g] (joker) sau 
a =[e] (backhand). 
După cum rezultă şi din 
denumirea ei, litera k are valori 
comune cu litera c, redind con- 
soanele [k], in cele mai multe 
cazuri, şi [k] + e; i. 
Există cuvinte omofone care se 
deosebesc între ele prin scrierea 
cu k sau c, respectiv ch. De exem- 
plu, pack (termen din geologie şi 
din sport) şi pac interj, (şi reg. 
"pachet, legătură "), rock (dans) şi 
reg. roc "haină", kil "kilogram" şi 
chil "lichid fiziologic” A elementele 
de compunere kali — "potasiu" 
(kaliemie, kalipatron) şi cali— 
"frumos" (caligrafie, calistenie). 

Scrierea cu k sau c, ch depinde, 
în general, de etimologie (k nu 
apare în cuvinte comune din fon- 
dul tradiţional) şi de gradul de 
adaptare a neologismelor. 

l. Litera k se foloseşte în 
următoarele categorii de cuvinte: 
a. În neologisme, de obicei cu 


circulaţie internaţională: kabili, 
kainit, kaizer, kakomono, kaki, 
kala-azar, kalam,kalipatron, kaliu 
— şi kaliemie, — kamikaze, kaon, 
karate, karibu, karling, karma, 
kava, kazah, kediv, kenotron, 
keramit, keta, ketchup, khmer, kib- 
butz, kidnapping, kieselgur, 
kil/ kilo, kilt, kirghiz, kitsch, kiwi, 
knom-how, koala, koine, kovar, 
krarupizare, kripton, kronprinz, 
kurd, kurumă, kuat; afrikaans, ak- 
kadian, algonkian, backhand, 
başkir, breakfast, cockpit, dakotas, 
dirt-track, feedback, five o'clock, 
glockenspiel, hogback, joker, 
landsknecht, lekytos, lock-out, 
makemono, marketing, neck, over- 
lock, pack, pick-up, play-back, 
quaker, rapakiwi, rickettsii —şi rick- 
ettsioză— rock, shaker, shocking, 
snack-bar, sprinkler, sticks, sulky, 
tomahawk, turkmen, volapiik, 
walkie-talkie, walkirie, walkman, 
week-end, whisky, yankeu şi în 
elementul de compunere kilo- 
(kilocalorie, kilociclu, kilogram — 
şi  compusele:  kilogram-foriă, 
kilogram-forță-metru, kilogram- 
metru — „kilohertz, kilojoule, 
kilolitru, kilometru — şi derivatele: 
kilometra, kilometraj, kilometric — 
, kilotonă, kilovolt —şi kilovol- 


tamper-—, kilowatt—şi kilowatt-oră: 


—etc. ). 

b: În derivate (prin afixare sau 
prin conversiune) de la nume 
proprii: kampuchian, kantian — şi 
kantianism, kantism —,kenyan, 
keuper, keynesism,  kieserit, 
kievean, kimberlit, kimeridgian, 
koblenzian, kungurian; baideker, 
berkeliu, bikini, dyke, franklin, 
irakian, lamarckism, macedon- 
skian, newyorkez, parkinsonism, 
stokes, tokiot, wronskian, yorkian. 

c. În abrevieri şi simboluri 
internaţionale: K  (kaliu), OK 
(grad Kelvin), k.d. (cnocdaun), k. 
0. (cnocaut), Kr (kripton), Bk 
(berkeliu), .0.K. ([o kei] “in 
regulă”) şi seria abrevierilor legate 
de  compusele cu kilo-: kc 
(kilociclu), kcal (kilocalorie), kg 
(kilogram), kgf (kilogram-forţă), 
kgf.m (kilogram-forță-metru), kgf. 
m.s. (kilogram-forță-metru pe 
secundă), kgm (kilogrammetru), 
kHz (kilohertz), kj (kilojoule), ki 

(kilolitru),km (kilometru), km/h 
(kilometru pe oră), kt (kilotonă), 
kV (kilovolt), kVA (kilovolt- 
amper), kW (kilowatt), kWh 
(kilowatt-oră), MKS (sistemul 
metru-kilogram-secundă). 

De remarcat neconcordanța 
dintre abrevierile internaționale 
k.d., k. 0. şi scrierea cuvintelor de 
bază, conform normelor în vigoare 
din 1953, cnocdaun, cnocaut; din 
păcate, aceste grafii românizate 
redau pronunțări greşite ale ter- 
menilor englezeşti, deveniți 
internaţionali, knock-down [nok- 
daun], knock-out [nok-aųt]. 

d. În nume proprii străine: 

— toponime: Kansas, Karachi, 
Karlovy Vari, Kenya, Khartoum, 
Kilimanjaro, Koblenz, Bangkok, 
Mekong, Oklahoma, Pakistan, 
Tokio, York etc. 

Unele toponime străine au 
variante grafice cu k şi cu q, de 
exemplu /rak/Irag. Altele au 
variante grafice cu k şi c Kar- 
lowitz/ Carlowitz, Mecca/ Mekka 
sau variante românizate - sub 
diverse aspecte, între care şi 
scrierea cu c pentru k: Copenhaga 
pentru Kobenhavn, Cracovia (de 
unde şi cracoviac, cracovian, 
cracoviană) pentru Krakow. 

— antroponime: . Kant, Keats, 
Kipling, Kiraly, Knudsen, Koch, 
Franklin, Lamarck, Parkinson, 
Rockefeller, Shakespeare, Stokes 
etc. 

Unele antroponime străine 
scrise cu Å în limba de origine sint 
cunoscute în variante latinizate: 
Comenius pentru (Jan Amos) 
Komensky; (Nicolaus) Coper- 
nic/Copernicus pentru (Mikolaj) 
Kopernik. 

e. În nume proprii românești: 

— toponime, de origine turcă: 
Ada Kale sau provenite din 
antroponime: Mihail  Kogäl- 
niceanu; f 

— nume de familie, unele de 
origine străină, altele prezentate ca: 
atare, iar altele ca urmare a con- 
servării literei k de pe vremea 
scrierii cu alfabetul chirilic; în 
toate conform dorinţei purtătorului 
numelui respectiv: Kalinderu, 


Kernbach, (Nicolae)  Kirculescu, 
(Dimitrie) Kiriac,  Kirileanu, 
(Alexandru) Kirițescu, (Mihail) 
Kogălniceanu, Kreindler, (Nico- 
lae) Kretzulescu, (Anatol) Bacon- 
sky, Bruckner, (Jacques) Byck, 
(Anton) Chladek, (Alexandru) 
Macedonski, Storck. 

Unele nume au variante grafice 


cu k sau cu c cu referire la purtă- 


tori diferiţi: (lon) Ghica, dar 
(Alexandru) Ghika sau cu referire 
la acelaşi purtător: Hur- 
muzaki/ Hurmuzachi, (Samuel 
Micu-) Klein sau Clain. Altele au 
variante grafice cu k şi cu g: 
(Emanoil) Kinezu/Quinezu. 

— prenume: Take (Ionescu). 

f. În cuvinte — mai ales nume 
proprii — transliterate din alfabetul 
chirilic rusesc sau bulgăresc: 
Kazan, Kiev, Kirov, Korolenko, 
Krasnoiarsk, Kremlin, Kursk, 
Baku, Dostoevski, Makarenko, 
Nekrasov, Smolensk; Kazan- 
lik/ Kazanlăk, Pernik etc. 

Fac excepţie, scriindu-se cu c, 
denumirile compuse în care se 
identifică elemente existente şi în 
română: Comintern, Comsomol, 
Ispolcom. De asemenea unele 
toponime transliterate cu k au o 
variantă românizată cu c: Moscova 
pentru Moskva. 

2. Valorile fonetice ale literei 
k diferă după contextele fonetice 
în care apare. 

a. Se scrie k şi se pronunţă con- 
soana [k] în cele mai multe con- 
texte: 

— înaintea vocalelor a, o, u: 
kaliu, koine, kurd; dakotas; 

— înaintea unei consoane: 
krarupizare, kripton, break-fast, 
franklin, landsknecht, sprinkler, 
turkmen; 

— la sfirşit de cuvint: tomahawk, 
volapiik. ~ 

b. Se scrie k şi se pronunţă [k] 
înaintea vocalelor e (scrisă şi d) şi 
(scrisă şi y): kediv, kenotron, 
Kastner,  kilo-,kiwi, kyad, al- 
gonkian, berkeliu, lekytos, market- 
ing, parkinsonism, tokiot etc. 

Evident, dacă litera e are 
valoarea [ă], conform unor reguli 

străine, k precedent are valoarea 
[k]: joker [%okăr], (shaker [şeikă 
r]. Uneori prezenţa unei litere care 
notează de obicei vocale poate in- 
duce în eroare, dacă se reproduce 
grafia din limba de origine: de ex- 
emplu, în dyke şi stokes litera e 
nu are valoare fonetică, pro- 
nunţarea fiind [daik], respectiv 
[stoks]. 

c. Se scrie ck şi se pronunță 
[K] înainte de e, i şi [k] în toate 
celelalte contexte (înainte de con- 
soană şi la sfirşit de cuvint): 

[k];  lamarckism, rickettsii, 
shocking; 

[k]: backhand, cockpit, dirt- 
track, feedback, five o'clock, hog- 
back, lock-out, neck, overlock, 
pack, pick-up, play-back, rock, 
snack-bar, sticks. 

Tot [k] se pronunţă ck înainte 
de e = [ă]: glockenspiel. 

d. Se scrie kh şi se pronunță 
[k] în khmer, Khartoum. 

e. Se scrie kk şi se pronunță 
[k] în akkadian. 

f. Se scrie k fără valoare 
fonetică în know-how [nău-hau], 
Knight [najt], Knox [noks]. - 

3. Uneori litera k este folosită, 
greșit, în cuvinte pentru care nor- 
mele actuale recomandă altfel de 
scriere. 

a. Nu se scrie &, ci c în cuvin- 
tele caiac, calif, calmuc, camgarn, 
cangur, caolin, caracul, carst — şi 
carstic—,cartşicarting—,catamarar 
catharsis, cola, colhoz, craflă, 
crah, culac, cumis, folclor—şi 
derivatele: folclorist, folcloristic—, 
quarc, 

Substantivul comun caracul se 
scrie deci altfel decit toponimul 
Karacui, din care provine. 

b. Nu se scrie &, ci ch în cuvin- 
tele chefir, chelner, chicinetă, 
Chiflă, chilă, chimonou, chioșc, 
fachir, nanchin, parching, 
pechinez, peching, scheci, scheting, 
schi, schif, schip,  smoching, 
spicher, — şi spicheriță — şi în 
elementele de compunere cherato- 
(cheratogen, cheratoplastie etc.), 
chimo-(chimograf, chimogramă), 
chine ,: chineto- şi -chinezie 


(chinestezie, chinetoterapie, dis- 
chinezie etc. ). 

Substantivele comune nanchin 
şi peching, pechinez se scriu deci 
altfel decit toponimele din care 
provin Nankin/Nanjing, respectiv 
Pekin/ Beijing. Grafia românizată 
parching este sprijinită de membrii 
mai vechi ai familiei acestui cuvint: 
parc (de vehicule), parca, parcaj, 
parcare. Variantele grafice kek şi 
kake în loc de chec sint hiper- 
corecte în privinţa iniţialei (cf. 
engl. cake). 

c. Nu se scrie ck, ci c în biftec, 
blochaus, cocteil (nu cocktail), 
doc. i 
d. Nu se scrie ck, ci ch în 
docher, nichel. 

e. Nu se recomandă scrierea cu 
k în prenume româneşti. Se scrie 
deci c în Cati sau Costi şi ch în 
Chira, Chiril, Chiriachita, Chita, 
Chivu şi în diminu:tivele în -ache 
(Costache, Tache etc. ). 

Variantele grafice cu k ale 
unor asemenea prenume — ca, de 
altfel, şi 'ale numelor. de familie 
românești, de tipul Ursaky— sînt 
o dovadă de snobism. 


IMBA 
MANA 

ANTOLOGIA «L.R.» 


George SION 


LIMBA 
ROMÂNEASCĂ 


Mult e dulce şi frumoasă 
Limba ce vorbim, 
Altă limb-armonioasă 
Ca ea nu găsim, 
Saltă inima-n plăcere 
Cînd o ascultăm, 
Şi pe buze — aduce miere 
Cind o cuvintăm, - 
Românaşul o iubeşte 
Ca sufletul seu. 
O, vorbiţi, scriţi româneşte, 
| Pentru Dumnezeu! 


Româncuţe tinerele, 
Visuri de amor, 

Ale voastre drăgănele 
Le iubesc de mor. 

Dar vorbind în limbi străine 
Nu pot să v-ascuit; 

A fugi în lume-mi vine 
Căci mi-i ciudă mult; 

Inima mi se răceşte, 
Moare visul meu, 

O, vorbiţi, scriţi româneşte, 
Pentru Dumnezeu! 


Glumele sint mai bogate, 
Au ton mai firesc, 

Româneşte cuvintate, 
Aşa să trăiesc! 

Pe o glumă românească 
Sufletul mi-aş da, 

Iar pe una franţozească, 
Zău nici o para, 

Ce-i străin nu se iubeşte 
De sufletul meu; 


Glumiţi dar şi româneşte 
Pentru Dumnezeu! 


Fraţi, ce-n dulcea Românie 
Naşteţi şi muriţi, 

Şi-n lumina ei cea vie 
Dulce vieţuiţi! 

Voi pe cîți patria cheamă 
Dragi copii ai săi 

Fără ca să ceară seamă 
La bravi sau mișei, 

Arătaţi cum că: trăieşte 
Elementul seu; 

Şi vorbiţi, scriţi româneşte. 
Pentru Dumnezeu! 


De ce limba strămoşească 
Să n-o cultivăm? 
Au voim ca să roşească 
Tărna ce călcăm? 
Limbă, tară vorbe sfinte 
La strămoși era. 

Ei ar plinge la morminte 
Cind ne-ar asculta. 

Al lor geniu ne şopteşte 
Din mormint mereu: 

O, vorbiţi, scriţi româneşte 
Pentru Dumnezeu! 


lar tu, mindra mea iubită, 
Tu, dacă voieşti, 

Să-mi spui că eşti fericită 
De cînd mă iubeşti; 

Dacă vrei de fericire 
A mă îmbăta 

Şi în ceriu cu-a ta iubire 
A mă străpuria; 

Dacă inima-ţi simţeşte 
Ceea ce simt eu; 

Spune-mi-o în românește, 
Pentru Dumnezeu! 


«L.R.» 


ANTOLOGIA 


An 
d 


DĂ V.AAANASIV * 


Gheorghe VODĂ 


LIMBA 
ROMÂNĂ-— 
PATRIA 
NOASTRĂ 


Un fenomen de lungă durată 
(1940 — 1989) avea să iucreze (bine 
dirijat) la desfiinţarea noastră ca 
popor român. În primul rînd ino- 
cularea în singe a noţiunii de limbă 
moldovenească, drept altă limbă 
decit cea română, noţiune 
vehiculată intens odată cu 
"naşterea" unei alte "naţii” — cea 
moldovenească, — un produs al 
"marii revoluţii socialiste din oc- 
tombrie” — mama născătoare, cu 
mijloace bine cunoscute nouă şi 
lumii întregi, de "noi naţiuni şi 
popoare”, precum falimentarele 
din totdeauna "colhozuri" şi "sov- 
hozuri”. 

Ideologiile imperiale ştiu bine 
de unde s-o înceapă. 

Dacă limba este poporul însuşi, . 
iar Patria lui este limba naţională 
-iată şi cheia desființării unui 
popor: uitarea originii, uitarea 
conştiinţei de sine, "demolarea" 
demnităţii naţionale şi toate aces- 
tea — prin schimonosirea limbii de 
obirşie. 

Astfel, limba moldovenească, 
care nu este altceva decit 
denumirea regională a limbii româ- 
ne, avea să fie declarată limbă 
nouă, a unei natiuni. 

În această direcţie s-a lucrat 
vîrtos cu toate mijloacele şi rezul- 
tatul e, într-un fel, cel scontat: ne- 
am "moldovenizat” într-atit, că am 
ajuns să ne pierdem faţa noastră 
adevărată — cea românească. 

Cercetătorii instituţiilor ideo- 
logizate au excelat strălucit în 
servilismul manifestat faţă de 
regim. 

Trezirea conştiinţei româneşti a 
poporului nostru avea să se 
producă odată cu recunoaşterea 
oficială a identităţii celor două 

limbi, fapt care din punct de 


vedere ştiinţific înseamnă unitâtea 
indiscutabilă a unei singure limbi 
— româna, termenul "moldovenesc" 
indicînd doar coloratura geografică 
a graiului. 

Ce avem noi astăzi de făcut, 
decît să muncim serios şi cu sen- 
timentul conştiinţei de sine pentru 
a recupera ceea ce am pierdut într-o 
mare măsură: limba literară româ- 
nească. 

Mihai Eminescu, la vremea sa 
nota dezvoltarea necontenită a lim- 
bii: 

"Am fi cam temerari de a 
susține cum că limba noastră şi-a 
sfirşit deja curățirea şi că e or- 
ganizată şi a ajuns stadiul ultim 
al dezvoltării sale şi că oricum 
n-ar trebui decit construirea for- 
mală a acestei dezvoltări prin 
etimologie şi sintaxă. Limba 
noastră placă-ne a crede, are un 
trai lung şi de aceea-i trebuie o 
dezvoltare lungă”. : 

Ce avem de făcut noi, românii 
Moldovei de dincoace de Prut, 
pentru a asigura perpetua evoluţie 
a limbii române, proces surprins 
atit de subtil de marele nostru 
înaintaş?! A face carte multă, 
asiduă, inclusiv la şcoala revistei 
"Limba Română"! 


Ion CIOCANU 


ÎN CĂUTAREA 
NUMITORULUI 
COMUN 


Ne aflăm într-un moment ex- 
trem de interesant, cu consecinţe 
poate nu întru totul previzibile as- 
tăzi, însă neîndoios pozitive pentru 
ştiinţa literară din Republică, altfel 
zis, pentru toţi creatorii, cercetă- 
torii şi consumatorii cărții noastre 
de literatură artistică. Specificul 
momentului ţine de o seamă de 
perspective inaugurate de epoca 
restructurării şi transparenţei în 
1985, chiar dacă pe ici-colo 
promisiunile de început ale "epocii 
gorbacioviste”: devin literă moartă, 
ca la Televiziunea centrală a 
U.R.S.S. În aces. context nu ne ră” 
mine decît să ne dorim o aprofun- 
dare continuă a proceselor de 
democratizare a vieţii spirituale şi 
o lărgire firească a ariei de 
manifestare a talentului ştiinţific al 
cercetătorului literar de la noi. 
Aprofundarea avută în vedere 
presupune neapărat o orientare 
permanentă spre valoarea auten- 
tică şi spre tradiţiile, principiile şi 
idealurile culturii noastre naţi- 
onale.  Lărgirea preconizată 
echivalează cu imperativul integră- 
rii culturii de dincoace de Prut în 
cultura întregului neam românesc. 

Am zis să ne dorim, însă numai 
cu dorinţa nu vom ajunge departe. 
În afară de dorinţă e nevoie de o 
uriaşă muncă, o activitate multi- 
laterală, sub toate aspectele îndrăz 
neaţă şi poate într-o anumită 
măsură riscantă, dar extrem de 
necesară şi deschizătoare de 
orizonturi noi. Drept care ne 
propunem să fixăm pe hirtie citeva 
perspective şi sarcini la care ur- 
mează să reflecteze creatorii şi 
consumatorii literaturii noastre, 
dar mai cu seamă cercetătorii aces- 
teia. 

Referitor la literatura clasică 
vedem necesitatea accesului — pînă 

acum doar visat de minţile 
luminate ale poporului nostru — la 
valorile autentice ale întregii româ- 
nimi. Se ştie dureros de bine că 
odinioară poemul "Epigonii" nu 
era "recomandat" pentru studiere 
în şcoală, nici chiar în cea superi- 
oară, din motivul că Eminescu 
| vorbeşte şi despre scriitorii... ro- 
mâni.Pe de o parte aşa era şi mai 
este: Cichindeal, Mumuleanu, Vă- 
cărescu, Heliade, Bolliac, Cirlova, 
Alexandrescu, Bolintineanu, Mu- 
reşanu şi alţi creatori de valori 
literare erau şi, din păcate, mai 
sint necunoscuţi în Republica 
noastră. Operele lor nu se editau 
la Chişinău, cele editate peste Prut 
nu ajungeau pe standurile libră- 
riilor de la noi. Mai mult chiar, 
din cauza politicii antinaţionale, 
promovate "cu mult succes", în anii 
60— 70 simpla păstrare în 
bibliotecile personale a cărţii româ- 
neşti servea drept cap de acuzare 
de... naționalism. Sau... mentalitate 
proromână. Într-un atare context 
ideologic ne refeream numai la 
Eminescu, Alecsandri, Creangă şi 
la ceilalți scriitori clasici legalizaţi, 
adică. îngăduiţi studierii; nici o 
paralelă sau un contrast între 
“creaţia lui Negruzzi și Alecsandri, 
pe de o parte, şi Bolintineanu şi 
Alexandrescu, pe de altă parte, nu 
era nicidecum posibilă. Primenirile 
din anii din urmă, puţine cîte sînt, 
ne permit şi chiar ne obligă să cer- 
cetăm creaţia lui Eminescu, de 
exemplu, din perspectiva cli- 
matului literar al timpului. O carte 
ca cea intitulată “Poeți de pe 
vremea lui Eminescu", alcătuită şi 
îngrijită de Eugen Lungu (Ghişinău, 
"Literatura artistică”, 1990), 
inimaginabilă un deceniu în urmă, 
se dovedeşte a fi azi o carte absolut 
necesară, ba chiar obligatorie în 
Studierea creaţiei eminesciene. În 
asemenea cazuri aprofundarea 
viziunii cercetătorului (profeso- 
rului) în opera unui scriitor con- 
cret merge mină în mină cu 
lărgirea ariei de manifestare a 
talentului ştiinţific, de care am 
amintit mai înainte. 


În rîndul al doilea, studierea creaţiei 
scriitorilor introduși abia acum în cir- 
cuitul nostru de valori literare devine o 
sarcină de neaminat a procesului 
ştiinţific, de vreme ce studentul (elevul) 
nostru nu dispune pină acum de cel 
puţin o informaţie referitoare la Bolin- 
tineanu sau la un altreprezentant de 
vază al cutărei epoci sau perioade a 
literaturii clasice naţionale. 

Studierea literaturii clasice are 
la noi şi un aspect cu totul specific, 
poate chiar imposibil de înţeles de 
către cercetătorii bucureșteni, 
clujeni, ieşeni etc., de vreme ce 
pînă acum chiar Ion Creangă, con- 
siderat "moldovean", a fost editat 
la Chişinău în mod ciuntit, cu 
omisiuni pe puţin spus regretabile. 
De exemplu, citim în volumul 
"Opere", îngrijit de Lazăr Ciobanu 
(Chişinău, "Cartea moldovenească”, 
1972, pag. 229): "Credeţi dum- 
neavoastră, că, de-a ajuta Dum- 
nezeu a se uni Moldova cu 
Valahia, avem să fim numai atiţia? 
Fraţii noştri din Transilvania... şi 
cei de peste Dunăre, din 
Macedonia și de prin alte părţi ale 
lumii, numai să ne vadă că trăim 
bine, şi ei se vor uni cu noi şi 
vom face împreună o ţară mare, 
bogată şi puternică, de n-or mai 
îndrăzni duşmanii, în vecii vecilor, 
a se lega de români", şi ne întrebăm: 
de ce oare să fi întrebuințat 
scriitorul punctele de suspensie 
după cuvintul Transilvania? Or, 
este suficient să luăm volumul II 
al "Operelor” editate în 1989 
(după lorgu lordan şi Elisabeta 
Brincuş), ca să ne convingem că 
prozatorul nostru n-a folosit 
punctele de suspensie, ci în epoca 
de tristă amintire cercetătorul 
ediţiei chişinăuiene a fost nevoit 
săomită două cuvinte— "Basarabia, 
Bucovina” — pentru ca nu cumva 
basarabenii şi bucovinenii care 
aveau să citească nuvela "Moş lon 
Roată şi Unirea” să se gindească 
o dată în plus că sînt români şi 
azi, nu numai la 1859. 

În procesul cercetării şi 
studierii scriitorilor clasici avem 
datoria a folosi textele. autentice 


FUZIUNE ŞI REDIMENSIONARE 


48 


ale operelor acestora. Să nu con- 
tinuăm discreditarea creaţiei lor, 
prin lectura şi analiza unor 
"variante" ale povestirilor sau 
poemelor, cu totul inadmisibile în 
valorif i carea moştenirii clasice. 
Un alt aspect al studierii şi 
popularizării operelor scriitorilor 
noştri din secolul al XIX-lea îl con- 
stituie tipărirea, abia în ultimul 
timp, a unei părți a creaţiei lui 
Mihai Eminescu, şi anume a 
publicisticii sale pe teme istorice 
şi politice. Volumele X-XVI ale 
"Operelor” eminesciene, apărute la 
Bucureşti în Editura Academiei 
Române, ca şi gestul sfios, în 
aparenţă, dar energic şi întremător 
în esenţă, de a tipări şi la Chişinău 
un extrem de binevenit volum 
“Publicistică. Referiri istorice şi is- 
toriografice” ("Cartea mol- 
dovenească", 1990), ne pun în faţa 
unei bogății de informaţie, idei şi 
atitudini, pe care încă mult timp 
avem a o savura şi asimila spre a 
o face un bun comun al tututor 
compatrioților noştri. Nenumărate 
aspecte concrete ale istoriei 
neamului, cu deosebire politica de 
oprimare nemiloasă şi de 
deznaționalizare, exercitată de 
tarismul rus în Basarabia, ne devin 
pe deplin clare în urma pătrunderii 
adinci în textele eminisciene 
odinioară tabuizate total şi, se pă- 
rea, veşnic. Tipărirea întregii opere 
publicistice. a lui Mihai Eminescu 
ridică la o înălțime pină mai ieri 
nebănuită fenomenul Gîndirea 
filozofică și social-politică a 
scriitorilor noştri clasici. Adevărul 
acesta nu mai poate absenta din 
cercetările contemporane asupra 
literaturii noastre naţionale. 
Există încă cel puţin un aspect 
principial în cercetarea literaturii 
clasice, reprezentat în chipul cel mai 
concludent de Alexe Mateevici. Pină 
acum nici la Chişinău, nici la lași sau 
Bucureşti, întreaga sa creaţie nu este 
cunoscută şi, evident, nici nu este 
integral tipărită. Unele poezii 
originale, mai multe traduse, o 
seamă de articole şi scrisori, teza să 
asupra lui Fechner, "caietele" 


scriitorului— toate îşi mai aşteaptă 
cercetarea, editarea, popularizarea 
şi conştientizarea din partea 
noastră. Deocamdată avem un 
Mateevici micşorat în mod neper- 
mis şi ca dimensiune fizică, şi ca 
importanţă literar-artistică şi in- 
structiv-educativă. 

Or, prin ce-i mai bună, mai 
corespunzătoare adevărului starea 
de lucruri privind editarea, cer- 
cetarea şi popularizarea moştenirii 
rămase de la Zamfir Arbure sau 
Nicolae Zubcu-Codreanu? 

Am nominalizat trei înaintaşi 
parcă ştiuţi, editaţi, "îngăduiţi”, 
dar în esenţă neştiuţi, needitaţi 
după merit şi, prin urmare, puşi 
la index, acum nu de regim, ci 
de încetineala muncii noastre întru 
valorificarea ştiinţifică onestă a 
moştenirii rămase de la înainte 
mergători. Am ratat, pînă acum, 
atitea posibilităţi de a ne îmbogăţi 
spiritual, de a ne cunoaşte bine 
istoria neamului, istoria gîndirii 
noastre literare, artistice, estetice, 
filozifice etc. Să nu continuăm a 
rata şansa de a ne cunoaşte, în 
sfîrşit bine, întreaga istorie a 
spiritualităţii naţionale. 

Avem obligaţii neachitate şi în 
ceea ce priveşte istoria culturii 
noastre dintre cele două războaie 
mondiale. Tipărirea, la Chişinău și 
peste Prut, a creaţiei lui Constan- 
tin Stere constituie, indubitabil, un 
act de cultură pe potriva per- 
sonalității proeminente a 
scriitorului şi publicistului notoriu 
în întreg spaţiul românesc. Studiul 
critic al lui Z. Ornea ("Viaţa lui 
C. Stere", vol. I, București, "Cartea 
românească", 1990) şi primele însă- 
ilări referitoare la viaţa şi ac- 
tivitatea scriitorului, publicate sub 
formă de prefețe şi articole de:ziar 
şi de revistă la Chişinău, constituie 
tot atitea începuturi demne de 
susținere şi laudă. 

La Chişinău a văzui lumina 
tiparului o carte de proză a lui 
Gheorghe Vasile Madan, descen- 
dent din trusenenii, aflaţi chiar 
sub coastele capitalei Moldovei din 
stinga Prutului și ajuns într-un 

"timp actor la Teatrul Național din 


Bucureşti, autor de cărți tipărite 
la Bucureşti şi supranumit 
"Creangă al Basarabiei". Intitulată 
"Văzute şi trăite”, ea adaugă culori 
originale peisajului literar româ- 
nesc al epocii, ca şi editarea — în 
1990 — a unei culegeri de poezie, 
proză şi publicistică "Scriitori de 
la Viaţa Basarabiei”, ediţie îngrijită 
de cercetătorii tineri de la 
Academia  chişinăuiană Alina 
Ciobanu şi Alexandru Burlacu. 


Procesul literar basarabean 
tăinuieşte surprize multe şi 
mari, şi avem obligaţia de a 
munci asiduu întru dezgroparea 


valorilor literare rămase de la un 


Panteleimon Halippa, lon Buz- 
dugan, Vladimir Cavarnali, Mihail 
Curicheru şi de la alţi oameni de 
litere, pină mai ieri lăsaţi definitiv 
în negura uitării. 

Ni se cere o adincire perma- 
nentă a cercetării creației 
scriitorilor care şi pină în prezent 
s-au bucurat parţial de atenţie din 
partea noastră. Magda Isanos, 
George Meniuc ori Nicolai Cos- 
tenco, de exemplu, apar în faţa 
cititorului într-o strălucire mai vie 
a culorilor specifice creaţiei lor cu 


orice poezie sau eseu de pină la | 


1940, repus în circuitul de valori 
literare ale epocii şi neamului. 

Spusele de pină aici referitoare 
la literatura clasică şi la cea dintre 
cele două războaie mondiale care 
au zguduit secolul nostru sînt în 
multe privinţe valabile şi pentru 
procesul nostru literar contem- 
poran. Sfirşitul războiului (1945), 
răspindirea bolşevismului, apoi şi 
a stalinismului în întreaga Europă, 
evenimentele şi fenomenele 
similare desfășurate în agricultura 
şi industria ţărilor comunității 
socialiste, iar mai presus de toate 
primenirile din modul de a simţi 
şi înţelege realitatea, caracteristic 
omului de "pe-a şasea parte a Pă- 
mintului”, au generat o literatură 
şi o cultură în multe privinţe asemă- 
nătoare în majoritatea ţărilor 
"eliberate" de Armata Sovietică şi 
„păzite, unele pină în prezent, de 
aceeaşi armată invincibilă. Drept 
care nu este de mirare că un 
roman ca "Moromeţii" al Iui Marin 
Preda este pe deplin indicat pentru 
conştientizarea de către fiecare 
bucovinean, basarabean, trans- 
nistrean etc. a mutaţiilor din 
psihologia şi mentalitatea ţăranului 
în urma colectivizării agriculturii 
noastre, 

Să fim înţeleşi just: s-a scris şi 
în Basarabia cite ceva bun, veridic 
despre colectivizare, avem opere 
meritorii, ca poemul "Hat în hat 
şi faţă-n față” de Andrei Lupan 
sau povestirea "Frunze de dor” de 
Ion Druţă, nu le ignorăm, dar nici 
să ne limiţăm la ele nu e normal. 
Ani şi decenii, noi ~~ cercetătorii și 
profesorii de la Chişinău — am făcut 
comparaţie între operele plăsmuite 
de Lupan, Istru, Bucov, Meniuc 
etc., pe de o parte, şi Mihail 
Solohov sau Alexandr Tvardovski, 
pe de altă parte. Aşa ne îndrumau 
organele de conducere şi hotăririle 
de partid, aşa ne deprinseserăm şi 
rar cine, rar cînd se întreba ce a 
existat comun între colectivizarea 
agriculturii ruse în anii 20—30, pe 
de o parte, şi colectivizarea 
agriculturii moldoveneşti în anii 

40—50, pe de altă parte. Or, 
“Moromeţii” este un roman tare 
exprimă plenar adevărul uman şi 
istoric despre colectivizarea 
agriculturii postbelice anume pe 
această parte a globului şi ig- 
norarea lui n-a fost şi nu poate fi 
înțeleasă. 

Dar "Cel mai iubit dintre pă- 
mînteni“, ca să ne referimla o altă 
capodoperă a aceluiaşi scriitor, nu 
exprimă oare cu o putere artistică 
de neegalat şi atmosfera de 
suspiciune, încetăţenită şi la noi în 
anii stalinismului şi ai construcţiei 
canalului Volga-Don, şi calvarul 
oamenilor de bună credinţă în 
epoca modernă? 

Punerea în circulaţia cea mai 
intensă a unor opere de întiia mă- 
rime ale literaturii române aici, în 
Republica noastră, ne salvează de 
înţelegerea superfecială şi, în 
ultimă instanţă, eronată a multor 
probleme concrete ale realităţii 
obiective. De aici nu rezultă- 
repetăm —că vom ignora sau, 
cel puţin, vom minimaliza 
importanța poeziilor, poemelor, 
nuvelelor şi romanelor reuşite 
ale scriitorilor de aici. Avem a 
ne sincroniza, măcar acum, 
creaţia cu cea a scriitorilor de 
peste Prut, a ne uni eforturile 
în vederea obţinerii unei imagini 
artistice ample și — principalul— 
veridice a omului şi în genere a 
realităţii de ieri şi de azi. Acea 
comunitate de simtire, de gindire 
şi de expresie, care i-a apropiat pe 
Nichita Stănescu, pe de o parte, şi 
pe Liviu Damian, pe de altă parte, 
nu trebuie scăpată din vedere 
niciodată pentru nimic în lume. 

Apare sau, mai exact, reapare 
sau, şi mai exact, nu poate să nu 
reapară problema  specificității 
literaturii din Republica Moidova 
faţă de cea creată peste Prut. Ni- 
meni nu atentează la acest specific; 
avem obligaţia sacră de a o cunoaşte, 
a o respecta, a o exprima în con- 
tinuare şi a nu o ignora defel, în 
nici o împrejurare concretă; even- 
tuala minimalizare a caracterului 
specific al literaturii basarabene 


ar scădea brusc, poate iremedi- 
abil, caracterul realist, originali- 
tatea, autenticitatea operelor 
noastre şi, prin urmare, şi a 
celor de ştiinţă literară. Dar, pe 
de altă parte, nici complacerea 
în orizontul îngust al culturi: 
noastre de odinioară, marcat de 
preceptele realismului socialist de 
esenţă stalinist-jdanovistă şi de 
exprimarea «moldovenească» îm- 


pinzită de rusisme desființătoare. 


a originalității limbii noastre 
materne, nu este o acţiune 
demnă de o literatură şi de o 
ştiinţă care se vor mature şi 
înțelepte. Este adevărat că am 
apelat cu toţii la opere întruciiva 
similare (cu ale scriitorilor noştri) 
datorate penei lui Cinghiz Ait- 
mâtov, Alexandr  Tvardovski, 
Vasilii Şukşin, Valentin Rasputin 
etc. Scriitorii mari rămîn pururea 
mari, şi nu avem de ce ne 
retrage comparaţiile sau, alteori, 
contrastele pe care le-am făcut 
anterior între Druţă şi Aitmatov, 
de exemplu. Problema e să nu 
ne limităm la opere şi scriitori 
sovietici, cînd ni se oferă 
posibilitatea să încercăm, cel 
puţin, a vedea cum ne stă în 
compania unor scriitori români, 
englezi, francezi etc. E acea 
lărgire a ariei de manifestare a 
talentului ştiinţific al cercetăto- 
rului (şi profesorului) de 
literatură naţională la ora ac- 
tuală, de care am pomenit la 
începutul consemnărilor de faţă. 

lar sub aspect pur lingvistic 
lărpirea acestei arii echivalează 
cu salvarea însăşi a vorbirii şi 
scrierii noastre. Să-i oferim 
studentului (elevului) romanele 
lui Liviu - Rebreanu şi Mihail 
Sadoveanu, poemele şi poeziile 
lui George Coşbuc, Octavian 
Goga şi Lucian Blaga, scrierile 
pentru copii ale lui I. Al. 
Brătescu-Voineşti, Emil Giîrleanu 
sau pe cele ale Otiliei Cazimir, 
articolele şi studiile literare ale 
lui -George Călinescu, Tudor 
Vianu sau Constantin Noica 
Înseamnă, în foarte mare măsură, 
izbăvirea. vorbirii şi scrierii noas- 
tre de pieire sau, cel puţin, de 
lincezire. 

Cea mai delicată problemă a 
ştiinţei literare chişinăuiene o 

„devenit, fără nici 


constituie, totuşi, evaluarea (re- 
evaluarea) creației scriitorilor 
locali. Pornim neapărat de la 
premisa că orice operă cinstită, 
gindită just şi adînc, scrisă cu 
talent şi inspiraţie, este pre- 
ferabilă oricărei alteia, inferioare 
ca gindire şi exprimare. Dar 
ne-am pomenit într-o situație 
groaznică la ora-dezvăluirii atitor 
adevăruri esenţiale despre Lenin 
şi leninism, despre «prietenia de 
veacuri» şi colonialismul practicat 
pînă în prezent de Centrul 
atoateştiutor şi atoatevăzător în 
republicile unionale care şi-au 
declarat suveranitatea jinduită de 
veacuri, despre represaliile 
staliniste, despre foametea orga- 
nizată de Stalin şi stalinişti în 
1946 — 1947 cu scopul de a 
înfăptui mai uşor colectivizarea 
forțată a agriculturii... Nenumărate 
poezii, poeme, nuvele, povestiri şi 
romane, odinioară elogiate Îa -stinga 
şi la dreapta şi-au descoperit partea 
nevralgică — lipsa de veridicitate. 
Altfel zis, minciuna ideologică 
pusă la temelia lor, schimono- 
sirea groaznică a adevărului 
obiectiv al realității de dragul 
susținerii unei politici şi a unei 
puteri ostile oamenilor. «Sat 
uitat> şi «Lumina» de Andrei 
Lupan, «Ţara mea», «Lenin» și 
o sumedenie de alte «opere» ale 
lui Emilian Bucov, «Cîntecul 
zorilor»: de Gheorghe Meniuc 
(drept că scriitorul nu şi-a inclus 
«poemul» în «Scrieri»), «Pohoar- 
nele», «Partidului» și alte «opere» 
similare ale lui Bogdan Istru au 
o îndoială, 
anacronice sau chiar niște fosile 
«literare». Nu este cazul să le 
facem acum sînge rău scriitorilor 
de ieri; avem obligația de a-i 
înțelege, de a arăta limitele 
obiective ale viziunii scriitorului 


şi în genere ale omului de artă 


în condiţiile concret-istorice ale 
regimului totalitar şi de a nu 
le mai populariza ca pe timpuri. 
În unele cazuri este nevoie mai 
mult de tăcerea noastră decit de 
vreo contribuție activă şi, mai 
cu seamă, zgomotoasă. 

Or, şi la acest capitol stăm 
deocamdată rău, după cum ne 
convingem la lectura volumelor 


„al doilea şi, în special, al treilea 


(partea I) ale studiului academic 
«Istoria literaturii moldoveneşti». 
Au răzbătut în presă ciocnirile 
de idei referitoare la modul de 
prezentare a scriitorilor clasici în 
volumul al doilea al istoriei 
numite, şi astăzi putem numai 
regreta că autorii tratatului aca- 
demic n-au intuit la timp 
necesitatea schimbării opticii lor 
asupra creației scriitorilor din 
sec. al XIX-lea. Timpul apariției 
volumului în cauză — anul 1988 
— ne face să nu insistăm asupra 
erorii cercetătorilor de a vorbi 
în mod învechit despre o 
literatură care n-a fost numai 
«de clasă» şi «de partid», ci a 


exprimat — ca orice literatură 
autentică — sentimente, idei şi 
atitudini profund omeneşti, 


valabile la ora apariţiei operelor 
concrete, azi şi în viitor în 
măsura talentului viguros şi a 
inspiraţiei profunde cu care au 
fost acestea plăsmuite. În schimb 
partea I a volumului al IH-lea 
este cu ‘siguranță un eşec al 
istoriei literare autohtone a 
anului 1989. Am avut deja ocazia 
să argumentăm în chip analitic 
deficienţele publicaţiei cu pricina 


(a se vedea articolul «În absenţa . 


discernămiîntului critic», inclus în 
cartea noastră «Dreptul la criti- 
că», Chişinău, ed. Hyperion, 
1990). Ceea ce nu ne împiedică 
să repetăm că sursa aprecierilor 
aproximative sau cu totul greşite 
a operelor şi scriitorilor, în 
publicaţia dată, rezidă în optica 
fundamental deformată a redac- 
torului responsabil al volumului 
(Mihail Dolgan) asupra 
fenomenului artistic, vădită în 
afirmaţii ca aceea că poeţii din 
primul deceniu postbelic «îşi 
vedeau... principala lor obligație 


nu atit in a plăsmui valori 
artistice în sine, cît în a 
contribui... la : construcția unei 


vieți noi» (Op. cit., pag. 265). 


Arta, în închipuirea dlui Mihail 


Dolgan, îşi poate permite şi luxul 
de a nu fi artă (drept că 
cercetătorul specifică: «în sine», 
dar sensul afirmației sale rămîne 
acelaşi — eronat din temelie). În 
cele mai diferite cazuri concrete 
cercetătorul! nominalizat, precum 
şi toţi ceilalți participanţi la 

elaborarea studiului cu pricina, 
găsesc justificare apariției şi 
dăinuirii în epocă a unor 
pseudoopere, a căror simplă 
amintire provoacă azi un dezgust 
puternic şi, să sperăm, veşnic. 

Aşa se face că innoirile. de 
principiu din societatea noastră 
nu-şi găsesc justificarea în 
«creaţia» unor cercetători de la 
noi. Sîntem nevoiţi să recunoaş- 
tem că la ora actuală critica, 
teoria şi istoria literară formează 
un domeniu în care se mai află 
la putere gindirea veche, puţin 
spus stagnată şi stagnantă. 

- Or, lărgirea terenului de 
manifestare a ştiinţei literare de 
la noi este un imperativ, cel 
puţin în virtutea faptului că 
editurile din Republică, în special 
«Hyperion», infăpiuiesc o seamă 
de acţiuni concrete de cea mai 
mare importanță şi utilitate. 
Pentru întiia oară la Chişinău 
au fost editate cărţi altădată 
numai visate în partea aceasta a 


Prutului: «Scrieri» de Nicolae 
Costin, «Critice» de Titu 
Maiorescu, «Viața lui Vasile 


Alecsandri» de Gheorghe Nico- 
lescu, «Folclor şi folcloristică» de 
Artur Gorovei, «Viaţa lui Mihai 
Eminescu. lon Creangă. Viaţa şi 
opera» de George Călinescu, 
«Moartea lui Fulger» de George 
Coşbuc, «Poezii» de Veronica 
Micle, «Confesiuni lirice» : de 
Magda isanos etc. Se află sub 
tipar volumele de opere ale lui 
Varlaam, G. Ibrăileanu, Emil 
Girleanu, I Al.  Brătescu- 
Voineşti, Octavian Goga, Tudor 
Vianu, Şerban Cioculescu, Ştefan 
Ciobanu etc. Au văzut lumina 
tiparului primele două din cele 
zece- volume . proiectate din 
operele lui Vasile Alecsandri. Se 
pregătesc pentru tipar şaisprezece 
volume de opere eminesciene, 
patru din creaţia lui lon Luca 
Caragiale, tot atitea volume de 
opere negruzziene — lista cărţilor 
de cea mai acută necesitate 
procesului de regenerare sub 
toate aspectele a gîndirii noastre 
artistice şi estetice poate fi lesne 
continuată. 

İn fața acestui proces, aflat 
îm plină desfăşurare, avem cu 
toții a ne primeni şi gindirea, 


şi simţirea, şi exprimarea, pentru 
a... propăşi. 

Editarea şi reeditarea creaţiei 
scriitorilor contemporani se face 
de asemenea din perspectiva 
adevărurilor fundamentate, pro- 
clamate în anii din urmă. Au 
apărut primele volume din 
colecția «Orfica» — «Euritmii» de 
Nicolai Costenco şi «Sint verb» 
de Liviu Damian — incluzind în 
exclusivitate poezii dominate de 
puternice sentimente general- 
umane şi de o expresie literară 
aleasă. Se află un curs de apariție 
— în aceeaşi colectie — cărți de 
poezie ale lui. Bogdan Istru, 
Vitalie Tulnic, Vasile Romanciuc, 
Ion Hadârcă, Pavel Boţu şi ale 
altor scriitori. Se tipăresc cu 
caractere latine opere de valoare 
ale lui Vasile Vasilache, Vladimir 
Beşleagă, Alexei Marinat, ‘ale 
Raisei Lungu-Ploaie şi Anei 
Lupan, ale multor scriitori tineri. 

În sprijinul şcolii editura 
«Hyperion» a planificat, pentru 
1992, cartea «Un pămînt numit 
România» care urmează să in- 
cludă toate sau cel puţin majo- 
ritatea operelor poetice de mare 
prestigiu, prevăzute pentru învă- 
tare în şcoala noastră. 

Că avem de editat şi de 
reeditat o întreagă literatură 
naţionâlă, nu este de mirare. Că 
cititorii nu se mulțumesc cu 
cărţulia  «Prinţesa-Fluture», ci 
aşteaptă şi versurile, şi alte opere 
ale aceleiași scriitoare de mare 
talent, dispărută prematur, Tulia 
Haşdeu, e chiar foarte bine. Că 
cercetători tineri ca Iurie Coles- 
nic descoperă cărți de o netăgă+ 
duită valoare şi le repun în 
atenţia publicului numeros, este 
extrem de  îmbucurător. Că 
editurile din Republică nu-şi 
precupeţesc puterile spre a asi- 


gura tipărirea moştenirii noastre . 


literare în condiţii normale, este 
iarăşi bine. 
Dar toate acestea nu sint 
îndeajuns. Mai este absolută 
nevoie de o intensă activitate de 
cercetare şi popularizare pe toate 
căile — în primul rînd, credem, 
în presă şi prin mijlocirea școlii 
de toate treptele — a realizărilor 
obţinute de editori şi a ideilor 
lansate de scriitorii şi literaţii 

receptivi la înnoirile şi im- 
perativele timpului. Climatul 
spiritual înnoit la 1985 se cere 
împrospătat mereu, mai cu seamă 


| sub. aspectul contribuţiei reale şi 


permanente la statornicirea unei 
gindiri artistice şi estetice active, 
adinci si eficiente. Ceea ce 
echivalează cu o sarcină primor- 
dială, a cărei realizare revine 
deopotrivă scriitorilor, cercetăto- 
rilor literari şi lingviști, cadrelor 
didactice de toate nivelurile — 
tuturor participanţilor la făurirea 
culturii naţionale. 


"Cultura unui popor se poate 
dezvolta într-o singură limbă, şi 
aceasta poate fi numai limba 
proprie. Un popor cu două 
limbi şi cu două culturi nu 
poate exista nicidecum. O 
politică ce tinde totuşi spre 
această țintă răpeşte unui popor 
propria-i limbă şi cultură, 
nefiind în măsură să-i ofere 
nici un echivalent în schimb. 
Între timp însă işi face cetățenii 
tot mai nemulţumiţi şi mai 
nefericiti", 


Onisifor GHIBU 


LABIŞ, Nicolae, 2.X11.1935, 
Poiana Mărului-Mălini (Suceava) 
— 22.X11.1956, Bucureşti, — poet. 


Fiul unui învățător. Şcoala 
primară în comuna natală. Liceul 
ia Fălticeni, unde la 13 ani 
instituie un cenaciu literar. La 
15 ani participă la o consfătuire 
a tinerilor scriitori moldoveni 
ținută la Iaşi. Activitatea literară 
locală îl face apt pentru Şcoala 
de literatură «Mihai Eminescu» 
din Bucureşti, unde e şi redactor 
al revistei şapirografiate «Ani de 
ucenicie». După absolvirea şcolii 
lucrează la revista «Contem- 
poranul», apoi la secţia de critică 
a «Gazetei literare». Numele său 

se află înscris şi în registrele 
Facultăţii de filologie din 
Bucureşti, în anul 1955, pe care 
nu o va termina niciodată. Într-o 
dimineață de iarnă este victima 
unui accident de tramvai, ale 
cărui împrejurări rămîn obscure. 
Este dus pe ultimul drum de o 
mare mulţime de tineri. N. L. 
îşi publică primele poezii, cu 
numele rămas posterității sau 
pseudonimul Neculai Mălin, in 
ziarul sucevean «Zori noi»; în 
1951 depăşeşte cadrul regional 
prin colaborarea la revista «Iașul 
nou», cu poezia Fii dirz şi luptă, 
Nicolae!, pentru ca în 1952 «Viaţa 
Românească» să-i tipărească 
poezia Gazeta de stradă. Come- 
morările ulterioare vor aduce la 
lumină un mare număr de poezii 


inedite sau publicate inaintea 
debuturiior succesive atestate. 
Colaborează apoi la «Gazeta 
literară», «Contemporanul», 
«Viața Românească». În anui 
morții publică la Editura 


tineretului poemul pentru. copii 
Puiul de cerb. Cu puţin înainte 
de stingere îi apare placheta 
Primele iubiri, etapă depăşită de 
poet, pe care o aduce la 
actualitate un greoi circuit 
editorial. Postum vor fi tipărite” 
mai multe volume, care adună 
opera sa rămasă neterminată, 
scrisă în genere în 1955—56 şi 
constituind circa trei sferturi din 
ce s-a publicat: Lupta cu inerția 
(1958), Primele iubiri (1962), 
Moartea căprioarei (1964), Al- 
batrosul ucis (1966)... 


Marian Popa. Dicţionar de 


literatură 
română contemporană. 
Bucureşti, Editura Albatros, 


1971, pp. 328 — 329. 


ANALIZE ŞI INTERPRETĂRI 


Eliza BOTEZATU 


«MOARTEA 
CĂPRIOAREI» 
DE NICOLAE 

LABIŞ 


Poezia «Moartea căprioarei» 
este un text . consistent, o 
structură unitară, dezvoltată epic, 
—. eroul povesteşte metodic 
întimplarea în desfăşurarea ei 
concretă, cu popasuri de pindă 
şi de` aşteptare, cu momente 
vibrante, observate în concreteţea 
detaliilor şi a culorii lor emo- 
tionale. 

Poezia se compune din cîteva 
episoade, în care poate fi 
urmărită tensiunea progresivă a 
trăirilor — în ele se şi conțin 
reperele lăuntrice ale textului. 
Primul episod ar fi cel în care 
sint prezentate ambianța și at- 
mosfera timpului; al doilea e cel 
în care tatăl şi feciorul pornesc 
la vinătoare; în al treilea episod 
se dezvăluie pregnant aşteptarea; 
sosirea căprioarei şi moartea ei 
constituie episoadele următoare, 
după care vine scenă finală. 
Momentele se leagă într-un lanţ 
logic coerent, dar culoarea lor 
emoţională, intensitatea şi 
adîncimea trăirii artistice nu sint 
egale. Unele sînt relatate cu o 
nostalgie  candidă, dar fără 
vibrații de profunzime; altele sînt 
pătrunse de un lirism grav, 
străbătut de neliniștitoare excla- 


matii; alte episoade se bazează 


pe insistența înfrigurată asupra 
unor detalii zguduitoare, aşa cum 
le-au surprins ochii dilatați de 
groază ai copilului de atunci. 
Să parcurgem lucrarea in 
unitatea complexă a episoadelor, 
în diagrama trăirilor ei agitate, 
cu alternanţa ei de lumini şi 
umbre.  Tonurile variază: cele 
blinde, suave se întîlnesc cu tonul 
fierbinte al rugii sau cu cel 
aspru şi îndurerat al resemnării, 

tcu lamentaţia elegiacă sau ros- 


tirea imnică; poetul clamează 
pasionat sau enunță, strigă 
îndurerat şi se roagă, această 


alternanță de stări nuanţind şi 
culoarea psihologică a textului. 
De la început tensiunea lăuntrică 
e transcrisă prin asociaţie cu 
stările naturii — nu e domolire 
a naturii, ci o stare echivalentă 
cu moartea ei, sub incandescența 
ucigătoare a globului de foc şi 
lumină: «Seceta a ucis orice 
boare de vint, /Soarele s-a .topit 
şi a curs pe pămînt». Descindem 
în atmosfera dezastrului şi a 
secetei de .după război, cu natura 
în convulsie şi apăsarea 
materialiţăţii deformate. Textul e 
tensionat. Soarele — topit, fluidizat 
curge în ucigătoare lavă peste 
pămîntul vlăguit; ciuturile scot 
din fîntîni nămol, «Peste păduri 
— tot mai des focuri, focuri/ 
Dansează sălbatice, ; satanice 
jocuri» — vibraţiile asociative ale 
cuvintelor intensifică senzaţia de 
fierbinţeală şi dogoare, de secetă 
şi pustiu. Frumuseţea austeră a 
primelor strofe rezidă tocmai în 
capacitatea lor. de a exprima 
atmosfera unor ani cu pămintul 
carbonizat şi omul secătuit de 
puteri vitale. Toate în jur par 
rele, înrăite, neprietene («Brazii 
mă zgiriie, răi şi uscați»), de 
parcă ar şti încotro şi la ce se 
duc băiatul cu tatăl său («Vinătoa- 
rea de capre, vinătoarea foametei 
în munții Carpaţi»). Poetul nu 
evită cuvintele purtătoare de sensuri 
directe, dar nici ambiguitatea, 
formula sugestivă; prin colaborarea 
lor el aprofundează în continuare 
atmosfera de neliniște, starea de 
istovire totală a copilului («setea 
mă năruie», <timpla apasă pe 
umăr...5). | 

iată-i pe cei doi așşteptind 


„<ntr-un loc unde încă mai sună 


/din strunele undelor line iz- 
voarele». Aşadar, în pădure, pe 
malul apei. Eugen Simion, 
afirmind că modelul liric al lui 
Labiş este Eminescu, observă că 
«de la el vine, probabil, şi 
preferința pentru pădure ca 
spaţiu de reverie şi că «Moartea 
căprioarei» este «piesa cea mai 
reuşită din această mică mitologie 
a codrului, prefigurată în ver- 


surile unui poet abia ieșit din į 


adolescenţă şi intrat, fără com- 
plexe, în virtejul mare al istoriei. 
Este un poem admirabil scris, 
de o sinceritate și o vibraţie ce 
emoționează şi astăzi» (a se 
vedea studiul referitor la N. 
Labiş în: E. Simion. Scriitori 
români de azi, IV, Bucureşti, 
«Cartea românească», 1989, pp. 
144—150). Poemul e admirabil, 
într-adevăr, dar pădurea nu e 
numai spațiu de reverie şi 
securitate: în acest colţ de rai 
omul a venii să aducă fiori de 
moarte şi de aici începe drama. 
Susurul undelor adie a tihnă şi 
împăcare şi ar fi frumos acest 
ungher de lume(«Ciînd va scăpăta 
soarele, cînd va licări luna,/ Aici 
vor veni în şirag să se-adape/ 
Una cîte una căprioarele»), dacă 
n-ar vibra în versuri şi între ele 
aşteptarea înfiorată, presentimen- 
tul dramei. Descrierea nu e 
lipsită de pitoresc, latura fonică 
nu e nici ea neglijată, dar 
peisajul e invadat de acelaşi 
cutremur lăuntric, torturat şi el 
de nelinişte şi aşteptare. Copilul 
simte durerea celor ce vor urma 
şi se solidarizează cu blinda vietate 


silvestră: «Mă simt legat prin sete 
de vietatea care va muri/ la ceas 
oprit de lege şi de datini» 


(«oprit> pentru că la adăpat chiar 
şi fiarele încheie între ele un fel 
de <armistițiu»...). Pe măsură ce 
înaintăm în lectură, în plasma 
cuvintelor şi a imaginilor continuă 
să se infiltreze un sentiment vag 
de nelinişte. Verbele, bunăoară, 
sint alese în aşa fel, încît prin 


însăşi prezența lor _ sporesc 
senzația de pericol: zgirie, s-a 
topit, năruie, a ucis, apasă, 


înfioară. Frecvențele lexicale ne 
pun în stare de vibrație inima, 
căci poetul, exprimindu-se suplu 
şi convingător, foloseşte o reţea 
lexicală care ilustrează pregnant 
adecvarea procedeelor la 
conţinut. Vom ilustra această 
concluzie şi prin determinativele 
din prima parte a poeziei (gol, 
sălbatice, satanice, răi, uscați, 
străină, grea, veştejit, îngrozi- 
toare), şi prin cumularea altor 
cuvinte cu o încărcătură seman- 
tică anumită, capabile să trans- 
mită senzaţia de nesiguranţă şi 

instabilitate, de materialitate plu- 
tindă, vibrindă: va scăpăta, va 
licări, clipiră, clatină, lunecoasă... 
Fenomenele lumii concrete se 
transformă în semne, cuvintele 
se tinguie, vibrează de durere 
şi înfiorare, de teamă şi de grea 
presimţire: valea  răsuflă «cu 
veştejit>,  înserarea eœ 
îngrozitoare, apa se clatină, «pe 
zare curge singe şi pieptul mi-e 
roşu/ de parcă miinile pline de 
singe pe piept mi le-am şters» 
— sint prefigurări metaforice ale 
unei stări lăuntrice frămiîntate, 
tensionate. ` Sensurile cer o 
anumită culoare stilistică, iar 
formele de expresie poetică, la 
rindu-le, dirijează subteran sen- 
surile şi toate împreună converg 
spre adincirea aceleiaşi atmosfere 
dramatice. 
Am putut sesiza pină aici 
cumințenia sfioasă a Copilului, 
prezentat în relaţiile cordiale, 
benefice cu lumea (natura) şi în 
realitatea lui psihologică. Par- 
ticiparea lui emoțională la dramă 
se traduce în exclamații, ruga 
țişneşte fierbinte, cu inflexiuni 
de bocet — «Vai, cum aș vrea 
să nu mai vii, să nu mai vii,/ 
Frumoasă jertfă a pădurii mele», 
«Vai, cum doream ca pentru-ntiia 
oară / Bătaia puştii tatei să dea 
greş». Frazele palpită şi vibrează, 
transmiţind starea de suflet, care 
evoluează de la înfiorarea vagă 
pînă la strigătul lăuntric. Privirea 
ageră şi avidă de miracol a 
copilului nimerit în pădure 
aşteaptă miracolul. Minunea 
apare sub înfățișarea frumoasei 
vietăţi silvestre («Mi se părea că 
retrăiesc un mit/ Cu fata 
preschimbată-n căprioară») şi 
fiorul pe care-l trăiește sufletul 
fără  prihană al copilului la 
întîlnirea cu frumosul se face 
simțit în solemna gravitate şi în 
sonorităţile învăluitoare, transpa- 
rente şi sugestive. Stihurile sînt 


murmurate, înginate cu glasul 
învăluit de umbre: «Sticlea în 
ochii  umezi ceva  nelămurit, 


/Ştiam că va muri şi c-o s-o 
doară», «De sus lumina palidă, 
lunară/ Cernea pe blana-i caldă 
flori stinse de cireş»... Virtutea 
poetică a acestor versuri constă 
nu numai în formulările ex- 


presive, ci şi în calzii curenţi 
de simpatie care se fac simţiţi. 
Toate sînt văzute prin sita 
amintirii, prin 
aprecierea postumă a cazului — 
credem că în poezie coexistă 
două timpuri sufleteşti şi că 
optica adultului s-a suprapus 
peste: cea a copilului. Amintirea 
mai păstrează, vii şi dureroase, 
detaliile — văile vuiră, pasărea 
zvincnise, viaţa căprioarei zburase 
— „tonalitatea afectivă şi jocul 
analogiilor, spasmodicele filfiiri 
de umbre şi verbele cu o gravă 
rezonanţă — toate s-au condensat 
în strofa despre moartea căpri- 
oarei. Ca într-o  stratagemă 
demonstrativă, căprioara e ur- 
mărită de aproape, în ultimele 
pilpiiri de viaţă; se pare că s-a 
oprit timpul, toate au înmărmurit 
în această lume înlemnită de 
durere, ochii copilului dilataţi de 
groază şi durere au observat şi 
au fixat — ca într-un stop-cadru 
— fiecare gest, mişcare, pilpiire 
de culoare...  <Căzută în 
genunchi» — «işi ridicase capul, 
îl clătină spre stele,/ îl prăvăli 
apoi, stirnind pe apă /Fugare 
roiuri negre de mărgele». Nepu- 
tinţa, mila profundă şi cordiali- 
tatea  răzbind asupra altor 
sentimente colorează psihologic 
tabloul. 

De aici  fulgerarea acelui 
adînc cutremur lăuntric, care 
face să vibreze ultimele strofe 
ale poeziei. «O pasăre albastră 
zvicnise printre ramuri/ Şi viaţa 
căprioarei spre zările tirzii/ 
Zburase lin, cu țipăt, ca păsările 
toamna,/ Cind lasă cuiburi sure 
şi pustii». Comparaţia mai adaugă 
o notă la vibrantul fior care 
umple versurile. Imaginea cuibu- 
rilor goale şi pustii aprofundează 
sentimentul vinei, iar gestul 
copilului este şi el, în fond, o 
expresie a culpei («Impleticit, 
m-am dus şi i-am închis/ Ochii 
umbroşi, trist străjuiți de coar- 
ne»). 

Autorul a mizat, ca şi în alte 
texte, pe SPAȚIALITATEA EVO- 
CATOARE, pe’ natura care 
«vorbeşte», «simte», «întreabă». De 
altfel, s-a spus că <«Vibraţia lui 
Labiş față de natură (din care, 
asemenea tuturor marilor poeţi, 


înțelegerea şi. 

le subordonează unei 


selectează anumite date pe care 
viziuni 
unitare) devine autentic semn 
liric, inseparabil de ființa 
poetului. Sub aripa geniului 
creator, Labiş proiectează o lume 
«a sa», pe datele realului, dar 
cu o individualitate pregnantă 
(...).  Cerbii, codrul, păsările, 
izvoarele, brazii, ierburile sint 
ale «sale», după cum al său este 
sufletul, deci toate aceste ele- 
mente  potenţează, în tipare 
concrete emoția  inefabilă a 
creatorului...» (George Ivaşcu 
Confruntări literare, București, 
1966, p. 457). in poezia despre 
care vorbim poetul a selectat, 
de asemenea, anumite date şi 
secvențe, pe care «le-a subor- 
donat unei viziuni unitare». N-a 
prezentat un spațiu fotografic 
(deşi semnele ambianţei sint 
concrete), ci unul care sem- 
nifică şi are putere de 
sugestie. Elementele firii sint aici 
multe şi de ordin (nivel) diferit 
— cerul și pămintul, valea, apa, 
pădurea... Cerul e gol, cu soare 
topit;  pămintul e  vlăguit şi 
însetat; pădurea e în permanentul 
pericol al pojariștii... De fapt, 
pădurea apare aici în două 
ipostaze. Prima ar fi natura în 
suferinţă, cu seceta care a ucis 
boare de vint, cu soarele fluid 
şi focurile satanice; este un spaţiu 
existenţial degradat, mutilat, care 
dă fiori. A doua ipostază este 
aceea a unei naturi frumoase și 
solidare cu cei în suferință. Sună 
unda izvoarelor, pilpiie uimite 
stelele, luna îşi cerne pulberea 
peste frumoasa vietate silvestră... 
Mai ales penultima strofă (dar 
nu numai ea) desenează reacţiile 


_ acestei naturi proteguitoare: «Pe- 


o nară puşcă tatei scoate fum./ 
Vai, fără vint aleargă frunzarele 
duium! ./Înalţă tata foc înfricoşat. 
/Vai, cît de mult pădurea s-a 
schimbat. 

Pentru înțelegerea poeziei 
atragem atenția asupra articulației 
antitetice a motivelor; aspectele 
contrastante se manifestă la 
niveluri, în sensuri şi în forme 
diferite. Să pornim de la per- 
sonajele dramei, care reprezintă, 
de fapt, două virste-şi, într-un 
sens, două optici diferite (copilul 


le vede pe toate cu ochii 
dezinteresaţi ai însetatului de 
miracole; tatăl — cu înţelepciunea 
amară a vîrstei, care ştie legile 
aspre ale vieţii). În sens mai 
larg am zice că se opun inocenţa 
şi credulitatea copilului (copilări- 


ei) şi dramatismul vieţii. Reacţiile į 


şi atitudinile sînt şi ele opozante; 
unul ocheșşte, altul se roagă să 
dea greş; unul închide ochii 
căprioarei, altul «şuieră»: «Avem 
carne!»>. Mai sint şi alte opoziții 
sau hote contrastante: setea şi 
apa; foamea şi — «mănînc»; în 
episodul aşteptării «sunau din 
strune undele line ale iz- 
voarelor»; în episodul omorului 
«văile vuiră»>; pînă la sosirea 
căprioarei apa se clatină limpede; 
după moartea ei aceeaşi apă se 
clatină întunecat... 

Ultima 
corolar al textului,  adăugind 
memorabil citeva accente. Ten- 
siunea presantă şi nervoasă care 
a crescut pînă aici, tortura 
lăuntrică prin care a trecut 
copilul se declanşează într-un 
strigăt înăbuşit de durere şi de 
triumf:  MĂNÎNC şi PLÎNG. 
MĂNÎNC. Să cităm întreaga 
strofă şi să ne gindim la 
semnificaţia ei: 

«Ce-i inimă?  Mi-i foame! 
Vreau să trăiesc şi-aş vrea... /Tu, 
iartă-mă, fecioară — Tu, căprioara 
mea! /Mi-i somn. Ce nalt îi 
focul! Şi codrul ce adinc!/ Pling. 
Ce  gindeşte tata? Măninc și 
pling.  Măninc!> Nu este un 
simplu joc verbal. Sufletul răvășit 
de durere al copilului trecut prin 
coşmarul şi convulsiile foamei 
nu-şi poate învinge bucuria vieţii 
şi a sâlvării şi forţa expresivă a 
finalului rezidă în sfișietoarea lui 
contradicție, dar şi în -suava 
coloratură umanistă. 

Poezia transmite, aşadar, un 
impresionant mesaj de omenie şi 
bunătate, în ciuda dramei pe 
care o relatează. Tema gravă a 
scrierii o constituie motivul sacri 
ficiului şi sentimentul vinei, 
poezia fiind o amară parabolă a 
jertfei, proiectarea din interior a 
vinei şi a neuitării. Trecute prin 
sensibilitatea acută a copilului, 
ambele motive devin şi mai 
palpitante, şi mai dureroase. 


strofă vine ca un 

Avem în obiectiv o jertfă 
oarecum justificată sau explicată 
(«Dar legea ni-i deșartă şi 


străină,/ Cind viaţa-n noi cu 
greu se mai anină»). Inţelegem 
şi noi că nu agresivitatea, nici 


. spiritul distructiv îi porneşte pe 


cei doi la vînătoare. Drama însă 
rămine dramă. Copilul înţelege 
grava impietate a gestului. Faptul 
acesta, ca şi lupta interioară, 
ruga  pătimaşă, durerea şi 
suferinţa acută schimbă accentele 
poeziei, aprofundind SENSUL EI 
MORAL Si UMANIST. Acel 
fierbinte şi halucinant «mănînc» 
din strofa finală nu maculează 
sentimentul părerii de rău, ci 


“demonstrează, fără prea multe 


cuvinte, că sint momente cînd 
setea de viaţă e mai” puternică 
decit celelalte sentimente şi 
senzații omeneşti, dar chiar şi 
atunci «pling» în noi ruşinea 
şi părerea de rău. Suficiente 
motive pentru a conchide că 
rememorarea are aici un . rost 
catartic. Ani lungi l-o fi obsedat 
pe povestitor imaginea 
nevinovatei vietăţi jertfite. 

Am putut observa pe parcurs 
virtuțile  prosodiei. Poetul s-a 
servit de sistemul prosodic tra- 
dițional, fără să-l fi respectat 
totuşi cu o stricteţe care i-ar fi 
stingherit cumva curgerea firească 
şi spontană a gindurilor. Vom 
putea consemna frecvenţa rimelor 
interioare (izvoarele — soarele, 
luna — una cite una), muzicali- 
tatea verbală, structura sonică a 


versurilor, care definesc — toate 
împreună  — acea eufonie a 
întregului, acele sonoritaţi învălui- 
toare ce exercită fantezia ci- 
titorului. 

dk k 


Am propus o variantă posibilă 
de lectură interpretativă (prin 
ecorşeu) a poeziei lui Nicolae 
Labiş «Moartea căprioarei», fără 
pretenția de a-i fi epuizat toate 
sensurile şi virtuțile: artistice. Am 
încercat să demonstrăm că prin 
comentariul atent, prin insistența 


anâlitică ne putem apropia de 
sensul complex al unui text, 
putem deschide, explica frumu- 
seţea intiniă a acestuia, apreciin- 
n în amănunt şi în întregul 
ui. 

V. APANASIU 


( IMBA 


m ET E m E 


Nicolae LABIŞ 


MOARTEA CAĂPRIOAREI 


Seceta a ucis orice boare de vint. 
Soarele s-a topit şi a curs pe pămint. 
A rămas cerul fierbinte şi gol. 
Ciuturile scot din fintină nămol. 

Peste păduri tot mai des focuri, focuri, 
Dansează sălbatice, satanice jocuri. 


Mă iau după tata la deal printre tirșuri, 
Şi brazii mă zgir ie, răi şi uscați, 

Pornim amindoi vinătoarea de capre, 
Vinătoarea foametei in munţii Carpaţi. 
Setea mă năruie. Fierbe pe piatră 

Firul de apă prelins din cişmea. 

Timpla apasă pe umăr. Păşesc ca pe-o altă 
Planetă, imensă, străină şi grea. 


Aşteptăm într-un loc unde incă mai sună, 
Din strunele undelor line, izvoarele. 

Cind va scăpăta soarele, cind va licări luna, 
Aici vor veni în şirag să s-adape l 
Una cite una căprioarele. 


Spun tatii că mi-i sete şi-mi face semn să tac. 
Ameţitoare apă, ce limpede te clatini! 

Mă simt legat prin sete de vietatea care va muri 
La ceas oprit de lege și de datini. 


Cu foşnet veștejit răsuflă valea. 

Ce-ngrozitoare inserare plutește-n univers! 

Pe zare curge singe şi pieptul mi-i roșu, de parcă 
Miinile pline de singe pe piept mi le-am şters. 


Ca pe-un altar ard ferigi cu flăcări vineţii, 

Şi stelele uimite clipiră printre ele. 

Vai, cum aş vrea să nu mai vii, să nu mai vii, 
Frumoasă jertfă a pădurii mele! 


Ea s-arătă săltind şi se opri 
Privind în jur c-un fel de teamă, 
Si nările subţiri infiorară apa 

Cu cercuri lunecoase de aramă. 


Sticlea în ochii-i umezi ceva nelămurit, 
Stiam că va muri şi c-o s-o doară. 

Mi se părea că retrăiesc un mit 

Cu fata prefăcută-n căprioară. 

De sus, lumina palidă, lunară, 


Cernea pe blana-i caldă flori stinse de cireș. 
Vai, cum doream ca pentru-nţiia oară 
Bătaia puștii tatii să dea greş! 


Dar văile vuiră, Căzută in genunchi, 

Își ridicase capul, il clătină spre stele, 

Îl prăvăli apoi, stirnind pe apă 

Fugare roiuri negre de mărgele. 

O pasăre albastră zvicnise dintre ramuri, 
Şi viaţa căprioarei spre zările tirzii 
Zburase lin, cu țipăt, ca păsările toamna 
Cind lasă cuiburi sure şi pustii. 
Împleticit m-am dus şi i-am inchis 

Ochii umbroși, trist străjuiți de coarne, 
Şi-am tresărit tăcut și alb cind tata 

Mi-a șuierat cu bucurie: — Avem carne! 


Spun tatii că mi-i sete şi-mi face semn să beau, 

Ameţitoare apă, ce-ntunecat te clatini! 

Mă simt legat prin sete de vietatea care à murit 
La ceas oprit de lege și de datini... 

Dar legea ni-i deșartă și străină, 

Cind viaţa-n noi cu greu se mai anină, 

Iar datina și mila sint deșarte, 

Cind soru-mea-i flămindă, bolnavă şi pe moarte. 


Pe-o nară pușca fatii scoate fum. 

Val, fără vint aleargă frunzarele duium! 
Înaltă tata foc infricoșat, 

Vai, cit de mult pădurea s-a schimbat! 
Din ierburi prind in miini fără să știu 
Un clopoțel cu clinchet argintiu... 

De pe frigare tata scoate-n unghii 
Inima căprioarei şi rărunchii. 


Ce-i inimă? Mi-i foame! Vreau să trăiesc şi-aş vrea... 


Tu, iarță-mă, fecioară — tu, căprioara mea! 
Mi-i somn. Ce nalt ii focul! Și codrul, ce adinc! 


Pling. Ce gindește_tata? Măninc şi pling. Măninc! 
N 2 înc 

a 

Aron PUMNUL 


CEL 

MAI SFİNT 
ȘI MAI 
SCUMP ODOR 


Natia este poporul care are 
acelaşi singe, vorbeşte ' aceeaşi 
limbă şi are aceleaşi datini sau 
obiceiuri. Poporul este trupul, iar 
limba este sufletul naţiei. Pentru 
aceea precum trupul fără suflet 
este mort, aşa este. moartă şi 
natia fără limbă. Nationalitatea 
este dumnezeiescul, vecinicul şi 
de odată cu omul născutul drept, 
de a se folosi de limba sa in 
toate trebuințele vieţii, in casă, 
în şcoală, în biserici şi in cele 
ale cirmuirii. Nime pe lume nu 
poate lua dreptul acesta al limbii. 
Limba românească este cel mai 
Sfint şi mai prețios odor al naţiei 
române pentru că este sufletul 
ei. Pină cind se va vorbi limba 
românească, pină atunci va trăi 
şi natia română, iar stingindu-se 
limba, se stinge şi naţia însăşi. 


Nicolae BĂLCESCU 


LUPTA 
NAȚIONALĂ, 
LUPTA 
MÎNTUIRII 


A crea o nație! O nație de 
frați, de cetăţeni liberi, aceasta 
este, Români, sfinta şi marea 
faptă ce ` Dumnezeu ne-a 
incredintat. În zadar veţi inge- 
nunchea şi vă veţi ruga pe la 
portile impăraţilor, pe la uşile 
miniştrilor lor. Ei nu vă vor da 
nimic, căci nici vor, nici pot. 

Fiţi gata, dar, a lua voi, fiindcă 
împărații, 
mintului 
aceea ce smulg popoarele. 


M ME, 


domnii şi boierii pă- 
nu dau fără „numai 
Fiţi 


gata, dar, a lupta bărbăteşte, căci 
prin lucrare şi jertfire, prin 
singe vărsat, poporul dobindeşte 
cunoştinţa drepturilor şi a dato- 
riilor sale. Ziua izbindirii, ziua 
dreptăţii se apropie, in care se 
vor ridica popoarele ca să măture 
rămăşița _tiranilor de pe fata 
pămintului. Atunci vă veţi ridica 
şi voi toți ca unul şi veţi începe 
lupta naţională, lupta mintuirii. 


Mihai DRĂGAN, 
prof. univ. dr. Universitatea 
«Al. I. Cuza» lași 


ACTUALITATEA 
LUI EMINESCU 


Un . creator de geniu ca 
Eminescu, sub semnul căruia se 
află spiritul întregii literaturi 
române, şi-a verificat originali- 
tatea, valoarea şi rezistenţa vreme 
de un ` secol, măsurîndu-se cu 
cel mai sever judecător al 
oricărei creaţii artistice: - timpul. 
Odată cu trecerea vremii, oricîte 
orientări literare au apărut, unele 
— mode trecătoare — istovindu-se 
ca pulberea în bătaia vintului, 
iar. gustul publicului cititor a 
evoluat, steaua lui Eminescu s-a 
ridicat tot mai sus, devenind un 
reper fix pe cerul literaturii 
naţionale. 

Opera eminesciană ne apare, 
în perspectiva timpului, drept 
semnul cel mai stabil, prin 
strălucirea lui puternică, al iden- 
tității de spirit şi de cultură 
națională a poporului nostru. 
Formula «Eminescu poetul 
național al românilor», privită 
uneori ca fiind prea tradițională, 
are o acoperire perfectă în 
realitate, deoarece ea sintetizea- 
ză, intr-un mod atit de elocvent, 
puterea creatoare a omului de 
geniu de a fi vocea vizionară a- 
neamului său, greu încercat de 
istorie. 

Actualitatea unui mare 
scriitor, a lui Eminescu in mod 
cu totul deosebit, nu poate fi 
pusă în legătură, decit superficial, 
cu un text sau cu o frază din 
opera sa are poale avea o 
rezonanţă imediată într-un mo- 
ment sau altul al evoluției 
istorice. Faptul poate fi asemă- 
nător, pe alt plan, cu situaţia 
acelui scriitor care, într-un mo- 
ment dat (sau poate mereu, în 
timpul vieţii sale), se află în! 
pericolul, cum ar spune G. 
Călinescu, de a deveni «inactual ` 
de prea mult prezent». 

Actualitatea şi  permanența 
operei eminesciene, înțeleasă ca 
totalitate, ţin de valoarea ei 


at e a meram aanname E a a a e a ae aa Ta 


EMINESCIANA 


ca RN a E i a RE a i CE TE ia a ai 


` absolut în 


activitate 


internă şi, implicit, de măsura 
în: care a participat şi participă 
la spiritul national şi la istorie, 
spre a se ridica apoi din sfera 
prezentului mişcător în cea a 
eternului. Prin creația sa, 
Eminescu este un model, care 
a fertilizat, de-a lungul timpului, 
în chip decisiv însăşi conştiinţa 
literară românească, dincolo de 
modelele trecătoare şi de 
momentele de eclipsă culturală 
şi istorică. | 
Eminescu este un model 
toate: un modei de 
cultură, de patriotism, de im- 
plicare totală în realitățile vremii, 
un model de conştiinţă civică, 
de moralitate în faptele sale 
omeneşti, precum şi în vasta lui 
ziaristică.  Ardenţa 
pentru idee a gazetarului şi a 
ginditorului însufleții de văpaia 
unui foc sacru înseamnă lupta 
eroică a geniului cu tot ceea ce 
apasă şi poate fringe spiritul, 
proieciindu-l în sfera locului 
comun, a inculturii şi a subcul- 
turii. Încrederea  vizionară a 
poetului în viitorul culturii 
naționale şi în puterea ei de a 
face din omul acestor locuri un 
cetățean al spiritului este, de 
fapt, semnul unei înalte conști- 


inje intelectuale, înțeleasă ca 
expresie deplină a libertății 
adevărate, total deosebită de 


fraza demagogică a libertății pe 
care ziaristul a  combătut-o 
intotdeauna cu o impresionantă 


“energie. Gindul eminescian cel 


mai înalt a fost, pe lingă creația 
poetică,” întemeierea pe baza 
«individualitatii etnice si istorice 
a poporului românesc», intors cu 
fața spre Europa, a unui «stat 


de cultură la gurile Dunării», 


Caracter superb, expresie 
desăvirsită a spiritului națiunii, 
Eminescu n-a trişai niciodată cu 
convingerile sale. inta lui 
supremă, ca scriitor şi mare 
conştiinţă patriotică a neamului 
său, a fost adevărul, (adevărul 
în toate), pentru că «adevărul e 
stăpinul nostru, nu noi stăpînii 
adevărului». Arzind ca nimeni 
altul, în vremea sa, pentru ideca 
de libertate şi propăşire a patriei, 
pentru ridicarea, prin civilizaţie 
economică şi prin cultură, a 


poporului la o adevărată conști- 
ință de neam («poporul este o 
ființă organizată prin nestrămu- 
tate vederi intelectuale şi mo- 
rale», şi nu <o adunătură 
inorganică de indivizi», altfel 
spus, o adunătură de furnici), 
Eminescu a crezut cu putere 
vizionară în rezistența spiritului 
şi a naţiunii sale în fața răului 


şi a oricărei agresiuni a istoriei. : 


Poetul care scria «Şi-n planu- 
Eternităţii Românii-s un popor» 
este, indiscutabil, contemporanul 
nostru: 

Eminescu a instituit un mod 
inalt de a fi şi de a gîndi al 
fiinţei româneşti, capabilă să 
trăiască activ, deopotrivă în 
istorie şi deasupra istoriei, în 
eternitatea spiritului. Una din 
profesiunile sale de credință 
răsună peste timp ca un memento 
şi ca un avertisment: «Ideile nu 
au viaţă decit acolo unde oamenii 
sunt gata să moară. pentru 
dînsele; acolo, insă, unde 
oamenii pot cuteza să scrie fără 
a fi pătrunşi de ceea ce zic, 
acolo oamenii trăiesc şi ideile 
mor». * 

Vorbind sintetic, actualitatea 
lui Eminescu şi a operei sale 
constă în permanenta inalterabilă 
în timp a spiritului creator al 
geniului ivit din «fondul preexis- 
tent» al națiunii şi în caracterul 
de model absolut al moralității 
sale de scriitor patriot «care, ca 
atare, se bucură pe scara 
omenirii de un rang înnăscut 
atit de mare». 

Eminescu a demonstrat, prin 
geniul său, care şi-a impus singur 


constringeri, refuzindu-le pe ale 


altora, că spiritul creator poate 
atinge ` o treaptă înaltă de 
manifestare, fără să fie obedient 
unei istorii cu fapte precipitate, 
aşa cum era aceea a timpului 
său. Mişcarea liberă a poetului 
pe axa timpului naţional şi 
universal provine din puterea lui 
intelectuală uriaşă de a-şi modela 
personalitatea nu potrivit unor 
impulsuri cerute de moment, cel 
mai. adesea exterioare fiinţei 
creatorului, ci unor cerințe ve- 
nite, ca o fatalitate, din contactul 
de adincime cu toate izvoarele 
autohtone ce alcătuiesc structura 

intimă a spiritului românesc, a 


felului său de a vedea lumea, 
de a o înţelege şi a o răsfringe 
în alţii. 

Cînd Eminescu, tînăr fiind, 
scria «Natiunea, acest complex 
de euri», gîndea că aceste eu-uri 
sunt doar virtualități ce s-ar 
putea totaliza, într-un ceas hă- 
răzit de istorie, într-un eu 
demiurgic prin care să se impună 
lumii o nouă dimensiune a 
spiritului. În acest chip poate fi 
înţeleasă cunoscuta mărturie a 
poetului, repetată mereu, fără a 


fi interpretată: «Dumnezeul ge-. 


niului m-a sorbit din popor cum 
soarele soarbe un nour de aur 
din marea de amar». 

Din opera eminesciană în- 
treagă, dar şi dintr-un singur 
fragment ca acela citat, se poate 
deduce o concepţie şi o viziune 
a lumii româneşti asupra vieţii 
şi a cosmosului. Eminescu a citit 
în firea şi interioritatea acestei 
lumi: gînduri şi reacţii tipice 
preexistente pe care le-a: ridicat, 
prin expresivitatea şi simbolurile 
limbii române, la o formă nouă 
de viaţă, și aceasta înseamnă o 
adevărată sinteză între bogăţia 
geniului naţional rezistent la toate 
primejdiile. istoriei şi 
neliniştită şi totuşi măsurată a 
sufletului omenesc în zarea 
metafizică a universului. Împlini- 
rea omului e legată de fapta lui 
creatoare în: orizontul lumii sale, 
oricît de amenințătoare stă dea- 
supra lui fatalitatea vieţii şi a 
istoriei. 

Poezia lui Eminescu, opera 
sa în totalitate, este un scenariu 
tragic, în care staticul şi .resem- 
narea excesiv întunecată au fost 
înlocuite cu puterea demiurgică 
a gindului de a da vieţii un 
sens existențial profund prin 
creaţie, în ciuda faptului că omul 
se confruntă continuu cu limita, 
fiind supus  vremelniciei şi 
vremurilor. Planul în -care se 
mişcă mereu, cu tragică frenezie, 
spiritul creator eminescian este 
acela al existenţei româneşti din 
orizontul - epocii sale şi al 
veşniciei asumate prin creaţie. 
Aceasta este chiar vama plătită 
de poet pentru a se regăsi pe 
sine dincolo de această lume. 


vibrația 


potrivnică adesea omului de 
geniu, în lumea patriei spirituale 
româneşti şi a naturii în dimen- 
siunile ei uriaşe, în care poetul 
s-a reintegrat prin moarte. 
Fiinţa gîndită şi imaginată de 
Eminescu («e în om nemărgini- 
re», spunea el) este fiinţa care, 
oricît de însingurată s-ar simţi, 
prin firea ei, în spaţiul creaţiei 
(«De plinge Demiurgos, doar el 
aude plinsu-şi»), nu se aban- 
donează sorții vitrege, nu-şi 
limitează individualitatea prin 


indiferenţă și laşitate. Conştiința 
tragică eminesciană este dublată 
de una care neagă, adesea 
vehement, polemic, un mod de 
a fi într-o vreme neprielnică 
afirmării totale a individualităţii 
creatoare, a vocației menite, prin 
chiar forța ei neobişnuită de 
influență, să modifice un fel de 
a gindi şi de a trăi: acela de 


limitare şi locuire biologică în 


concretul mişcător al vieții, fără 
acces în zona înaltă a existenţei, 


EMINESCIANA 


care este aceea a spiritului şı a 


creaţiei în perspectivă universală. 
În lupta cu vitregiile timpului şi 
ale istoriei, în opoziţie semeaţă 
cu imposibilul însuşi, conştiinţa 
creatoare eminesciană — totaliza- 
toare a tuturor energiilor 
creatoare ale națiunii — a trecut 
de la planul posibilului la acel 
al întruchipării într-o mare operă 
a idealului de cultură şi literatură 
națională. 

Ca semn al individualului 
ieşit de sub orice determinări 
exterioare, vocația creatoare de 
cultură a neamului a ajuns, prin 
Eminescu, dintr-o potență ce 
zăcea în tradiția colectivă a 
poporului, la o desfășurare 
demiurgică, devenind parte in- 
tegrantă din energia creatoare 
universală. Omul acestui spaţiu 
geografic şi sufietesc dobindește 
astfel, prin creaţia eminesciană, 
rostul lui spiritual deplin, acela 
de creator, situindu-se deopotri- 
vă, prin faptele culturii, în 
orizontul istoriei lui şi în lumea 


universalităţii. 
Foamea spirituală a lui Emi- 
nescu, enormă ca intensitate, 


pentru că izvora dintr-o structură 
sufletească romantică şi din 
Renaştere totodată, nu s-a lovit 
decît de o singură limită, aceea 
pe care o presupun puterile 


intelectuale omeneşti, şi nicide- 


cum de o forță extericară lor. 
Mircea Eliade. scria în 1935, 
într-un articol intitulat <Res- 
taurarea demnităţii românești»: 
«Un Mihai Eminescu verifică 
rezistenţa celulei româneşti tot 
atit de sigur ca.o luptă istorică 
împotriva unei cotropiri străine. 
Oare s-a temut Eminescu de 
vreo cultură, de vreo filozofie 


“sau poezie străină?» 


Observaţia este esențială 
pentru definirea puterii sin- 
tetizatoare a geniului eminescian, 
a capacității lui de a cutreiera, 
prin cele mai diverse lecturi, 
marile spaţii ale culturii univer- 
sale. Ca să devină, din una 
posibilă, una eficientă în planul 
concret al culturii, -vocația 
creatoare eminesciană s-a im- 
plicat total în național şi univer- 
sal. Pentru. scriitorul român din 
toate. timpurile, Eminescu este 


un model cu valoare absolută 


prin orizont de cultură, putere 
de creaţie şi forță morală. 
Cunoaşterea personalităţii lui 
Eminescu, a procesului exemplar 
al formării sale ca intelectual 
patriot în focul unei neobişnuite 
pasiuni pentru cultură, cu deschi- 
dere spre toate zările ei de 
înțelepciune şi mister, poate căpăta 
oricind o valoare ştiinţifică şi 
pedagogică de o excepţională 
însemnătate pentru cultura fiecărui 
om în parte şi pentru cultura 
naţională. Apropierea de un mare 
model de cultură şi patriotism, 
cum este Eminescu, echivalează 
cu ' dobindirea unei forțe morale 
fără de care nu poate exista 
credinţă în puterile intelectului. 
Ca om de cultură cu orizont 
universal şi creator, înzestrat cu 
o energie demonică, Eminescu a 
fost un cititor şi un muncitor 
fără pereche. Pe drept cuvint, 
el susținea cu clarviziune ideea 
că «rolul muncii intelectuale e 
foarte mare în ordine economică». 
Pregătit excepțional în 
domeniul: economiei politice, (ca 
în atitea altele), Eminescu a 
fundamentat, în publicistica sa, 
strălucitoare ca idei şi ca expre- 
sie, şi o teorie a muncii (fizice 
şi intelectuale), ce nu şi-a 
pierdut niciodată valoarea de 
simbol. Credința sa  ardentă, 
izvorită dintr-o * preţuire fără 
margini a muncii oneste, era că 
«Oricind trebuie să existe putinţa 
pentru om de a urca. prin muncă 
şi merit ieraihia socială, care 
n-ar trebui să fie decît o ierarhie 
a muncii». Gazetarul aprins de 
dorul dreptăţii absolute şi revoltat 
titanian împotriva «priveliştilor 
corupției şi a nulităţii recompen- 


sate» din epoca lui spunea că: 


numai un adevărat «spirit de 
echitate» este capabil să dea 
«poporului încrederea în valoarea 
muncii şi în siguranţa înaintării 


prin :merit>. Eminescu a fost, în 


vremea sa, un mare erou al 
spiritului, un Prometeu al poeziei 
şi al gindirii puse total în slujba 
„patriei sale. 

Pe cerul spiritualității româneşti, 
Eminescu veghează ca o stea 
nemişcată în veşnicia ei, spre care 
ne îndreptăm privirile şi gîndul 


EMINESCIANA 


67 


ca să citim mai bine în noi 
înşine, să credem mai mult în 
noi înşine şi să înţelegem mai 
adinc ce înseamnă să fim cetăţeni 
în patria sa spirituală, pe care 
a edificat-o cu preţul vieţii sale. 

Un adevăr se înalță semeţ 
deasupra capetelor noastre: în tot 
ceea ce s-a făcut şi se face 
astăzi durabil în domeniul lite- 
raturii se porneşte, direct sau 
indirect, de la mitul şi simbolui 
scriitorului naţional întruchipat 
de. Eminescu şi ne întoarcem la 
el ca la un <«măsurariu» şi, 
totodată, ca la un «izvor pururea 
reîntineritor». Limba operei lui 
Eminescu este geniul naţiunii 
noastre, geniul limbii poetice 
eminesciene este patria spirituală. 


eternă a poporului român. 


Apariţia revistei "Limba Româ- 
nă” la Chișinău reprezintă o mare 
bucurie pentru împlinirea unui vis 
de demult al tuturor celor care 
vorbesc şi gindesc în limba lui 
Eminescu, al celor ce caută 
cuvîntul care exprimă adevărul şi 
istoria neamului românesc. 

Dorim ca această revistă încă 
de la debutul ei să fie mesagera 
ideii de răspindire şi cultivare a 
valorilor limbii şi literaturii româ- 
ne de pe cele două maluri ale 
Prutului, de unitate a românilor 
de pretutindeni, de renaștere 
spirituală şi morală după decenii 
de oprelişti, zbucium şi suferinţe. 

Urăm colegiului redacţional 
succese în nobila misiune pe care 
şi-a asumat-o. 


Colectivul didactic şi de elevi al 
liceului nr.27 din Bucureşti 


Mihai CIMPOI 


EMINESCU, 
HOMO 
FOLCLORICUS (1) 


«Ideile interne» 


Eminescu nu se apropia de 
folclor pentru a alege anumite 
motive şi. a-l imita, sub aspect 


tehnic, spre a spori armonia 
versului. Perspectiva se cere 
astăzi imperios răsturnată: nu 


poetul vine spre folclor, ci 
folclorul vine prin el, relevindu- 
se plenar. cu toate adincimile 
sale de concepţie şi bineînţeles, 
cu strălucirile de formă. 

` Autorul Luceafărului se 
cufundă în tumultul petrecerilor 
populare cu o voluptate, zice 
Chiar el, de ordin divin şi se 
confundă total cu  freamătul 
mulțimii. «Simt că sînt o parte 
a totalităţii». Şi urmează, fireşte, 
afirmarea că e ceva dumnezeiesc 
în acest sentiment (sublinierea 
aparţine poetului), orice manifes- 
tare populară apărindu-i ca o 
sărbătoare a sufletului, ca o 
rugăciune  cucernică. «Intr-un 
moment pare că deschid un mare 
Plutarh. Şi din feţele cele vesele 
dar de-o tristeţe ascunsă, din 
mersul vioi sau obosit, din 
legănarea şi din gesturile diferite 
citesc biografiile unor oameni 
fără nume; dar nimeni nu va 
putea înţelege vreodată pe cei 
renumiţi, fără a fi simţit vreodată 
pe cei necunoscuţi» (ms. 2285, 
£.173). 

Între Eminescu şi folclor 
există, astfel, o legătură consîn- 
geană: poetul are codificat în ei 
genele acestuia; deci, nu e vorba 
de o transfuzie operaţională, ci 
de o transfuzie naturală de singe, 
ca de la mamă la fiu. Relaţia 
e prin excelență organică: 
folcloric e Eminescu în substruc- 
tură sau, mai exact spus, în 
structura sa intimă, în miezul 
viziunii asupra lumii şi a rapor- 
țurilor eului cu ea, în Wel- 

- pentru 


tanchaung-ul ce-l exprimă ca 
individualitate creatoare. 

Însuşi poetul vorbea de reaua 
deprindere de a vedea în basm 
numai basmul, în obicei numai 
obiceiul, în formulă numai for- 
mula. Simplificarea, separaţia i 
se par destul de păgubitoare 
înţelegerea - adevărului, 
căci forma exterioară, formula 
ce i se desprinde uşor nu sint 
«decit manifestaţiunea palpitabilă, 
simțită a unei idei oarecari». 
Mitul se poate reduce, aşadar, 
la un simbol, la o ieroglifă, la 
o jucărie mnemotehnică pentru 
copii. Or, el trebuie înţeles, nu 
doar receptat ca formă ce se 
pretează la imitare. Obiceiul de 
asemenea poate deveni prin 
degenerare o simplă formalitate, 
ceva golit de sens. Or, primitiv, 
el este «<expresiunea exterioară 
a unui profund simțămint sau a 
unei profunde idei interne». 

În acest fel memorabil însuşi 
Eminescu îşi explică raportul său 
cu folclorul, raport pe care îl 
implică pe el ca Parte în Tot, 
ca Izvor în Matcă, ca Urmarea 
în Cauză. 

Între Eminescu şi folclor e o 
legătură fiinţială. Cîntecul fun- 
damental, rostirea esenţială se 
produce neapărat în Casa fiinţei 
care este creaţia populară orală. 
Ea, această Casă, este anume 
cutia de - rezonanţă a tuturor 
acordurilor lirice importante, 

E adevărat, impresia de 
asimilare spontană (fără eforturi - 
de adaptare) este copleşitoar€ în 
creaţia originală şi cea de 
stilizare sau de divertisment, 
după cum zice Perpessicius, dar 
abia această spontaneitate, această 
familiaritate de nimic stingherită 
cu toate registrele, speciile, temele, 
motivele şi însăşi atmosfera 
folclorică trădează adîncurile 
raportului, prezența — subtextuală 
sau făţişă, muzicală doar sau grafic 
reliefată, insinuată sau de o 
claritate dezarmantă —a profun- 
delor idei interne. 

Care sînt ele? 

Din felul în care omul 
eminescian. populează atit contin- 
gentul, cât şi locuinţele subpămin- 
tene (grota) sau sferele celeste, 
«stelnice» se desprinde ideea 


internă cheie de esență 
folclorică, ce leagă într-un tot 
organic Moartea şi Nemurirea, 
existenţa în Aici, şi postexistenţa 
în Acolo. În notele manuscrise 
despre creaţia populară poetul își 
recunoaşte o mentalitate comu- 
nitară, care nu poate fi decit 
una mitico-magică. Ideile interne 
vin, la el, în albia folclorică 
firească, din- adîncuri  prein- 
doeuropene, dacice, romane și 
general-creştine. | 
Fioroasele rădăcini populare 
alimentează din belşug vinjosul 
arbore poetic eminescian, sevele 
venind atit din adincuri, cît şi 
din subadincuri. Izvoarele livreşti, 
deşi cu importantă funcţie mo- 
delatoare, pălesc în faţa acestor 
puternice şi rămuroase artere 
subpămîntene, care pun la dis- 
poziţie  nutrimentul vital, deci 
pur existenţial. Nu e oare omul 
veşnic tinăr din legenda populară, 
comențată de Eminescu într-un 
articol, chiar prototipul nemurito- 
rului şi recelui Hyperion? Dar 
ideea internă a Luceafărului 
poate avea (şi chiar are) 
prefigurările sale palpabile în 
credința dacilor că poţi candida 
la nemurire, că poţi dobindi 
egalitatea cu zeul prin sacrificiu 
(aruncarea  sacramentală în 
suliți), că moartea nu este decit 
o levitație a sufletului în cer, 
«o mergere la zeul lor Zamolxis». 
Ridicarea sufletului celui mort la 
zeu echivalează cu ò identificare 
deplină cu el. Omul eminescian 
este, în spiritul acestei credinţe, 
un semizeu şi participă ca parte 
ia Divinitatea-Totalitate. 
LUCEAFĂRUL se naşte la 
fel din credinţa 
consubstanţialităţii cu Unicul 
divin, căci dialogul lui Hyperion 
cu Demiurgul se aseamănă întru 
totul cu discuția pe care o are, 
în Upanişade, Naciketas (tinărul 
înțelept) cu Jama (zeul Morţii). 
Sentimentul participării exis- 
tenţiale la Cosmos a generat un 
cod etic, un mod de viaţă, 
denumit cosmism, cosmicism sau 


«creştinism cosmic», Această idee | 


indiană a j 


| 
| 
| 
| 


internă e ilustrată cu prisosință, 


la Eminesc 
mitul s 
dublarea 


a 
it 


| 
f 
i 

bradul) sau prin apariţia punc- 
tului «întîi şi singur» în masele 
informe şi  «nepricepute» ale 
Haosului. De altfel, motivul cos- 
mogonic nu se reduce neapărat, 
în mitopoetica eminesciană, la cel 
upanişadic. «Apele primordiale», 
«Hăul pustiu», «pustiile văi» ale 
Haosului, lumea de neguri (din 
care apare eminiscianul «mindru 
geniu şi înalt al luminei»), 
stihiile în stare magmatică, 
dezordonâtă, absolut lipsite de 
spaţiu şi timp, de viaţă şi moarte, 
de trecut și viitor, teroarea 
extraordinară a  Pustiului ca 
atare, a singurătăţii (care dă 
orizont  nemărginit singurătăţii 
mării) există în Luceafărul şi în 
mitologia populară. 

Cosmismul eminescian e legat 
genetic de cel folcloric. Întrezărim, 
fără eforturi considerabile, chiar 
anumite virste  ontogenetice. 
Brahmanul preindoeuropean, ini- 
țierea dacică în nemurire, «nunta 
cosmică romană», eliberarea 
creştină de «teroarea istoriei», 
prin trasformarea evenimentului 
tragic în «nunta cosmică», toate 
acestea sint substraturi mitice 
adinci ale concepției eminesciene 
asupra Omului şi Cosmosului. 

Tot atît de organic se trasmite 
fondului de trăire eminescian 
întreaga gamă a dorului folcloric. 
Dragostea este, de asemenea, la 
Eminescu, o participare la viaţa 

! Cosmosului şi încă o participare 
plenară. Dragostea-dor (nu sen- 
timenatul erotic comun) inaugu- 


rează un spectacol existenţial 
grav, care reia în fond focul 
păgîn al pasiunii («Căci te 


| iubeam cu ochi păgini/ Şi plini 
de suferinti, /Ce mi-i lăsară din 
| bătrini /Părinţii din părinți»), 
| adică substratul ancestral. Este, 
deci, un mit sacral, «o veşnică 
reîntoarcere». Dorul realizează în 
mod efectiv un spațiu al trăirii 
| în care, zice C. Noica, e o 
splendidă suveranitate, ce permite 
jocul superb al contrariilor: al 
deschiderii şi închiderii, al cău- 
tării continue şi al găsirii finale, 
| ale lui ce este şi ce nu este, 


i al interpătrunderii vagului şi 
| abstractului cu  concretul, al 
i în į m aich — a unor sensuri 


iegorii antinomice printr-o 


enramar 


operaţie intimă de transcendere 
a ceea ce apare la un moment 
dat. Momentul se iluminează din 
interior şi, astfel, se depăşeşte 
el însuşi, obține purificarea. 
Astfel este dobindită angajarea 
existenţială în toate pragurile 
trăirii, după cum a arătat şi 
Svetlana Matta — Paleologu («n 
polivalenţa sensurilor recunoaştem 
iar caracterul mixt al dragostei, 
duplicităţile ei care fac ca în 


zona fenomenologică a inimii a: 


cu a 


pierde 
trăirilor, 


cîştiga»). 


să _ fie identic 
In fluxul 


eşecul devine catharsis, purifica-. 


re. 
Culmile existențiale ce le 
obţine prin trăirile în cheia 
dorului sint încă o dovadă a 
faptului că Eminescu nu trans- 
substanţiază (adică nu doar 
modifică, imită, preia, aplică 
creator) folclorul, ci îl substan- 
ţializează, îl esenţializează. 


Herderianismul 


În drumul său spre frumoasa 
Elena, drum ce traduce o 
nostalgie generală după Elada 
eternelor frumuseți, Faust este 
martorul replămădirii lumii antice 
dintr-un crunt foc plutonic şi 
eolic fum cumplit! Din amestecul 
magic al elementelor (apă, aer, 
foc), Thales şi Anaxagora creează 
pe cîmpul gol un munte, dindu-i 
o lecție Homunculusului, făcut 
cu metode  alchimistice în 
laborator, de felul în care ia 
ființă lumea: 

THALES: Sub vint un val se 
pleacă bucuros 

Dar se retrage de pe-un țărm 
stîncos. 

ANAXAGORA: Prin foc ieşi 
această stincă la iveală 

THALES: Tot ce e viu se 
naşte-n umezeală 

HOMUNCULUS . între ei: 

Lăsaţi-mă alături să păşesc 

Şi eu să iau ființă jinduiesc! 

(trad. Şt. Augustin Doinaș) 

Ca şi toţi marii romantici, 
Eminescu replăsmuieşte acest tărîim 
al increasului, al esenţelor imu- 
abile păzite de Mume, al Fiinţei 
ce abia se înfiinţează din ele- 
mente, al frumosului prototipal, 
etern, platonician. 

Nu e întimplător faptul că 
împăratul carnavalului, imaginat 
de Goethe, se travesteşte în Pan: 
abia lăsindu-se în voia elemente- 
'lor Naturii, observă un comen- 
tator al lui Faust,  Kobligk, 
împăratul poate să stăpinească 
întreaga Lume, căci numai cel 
ce a trăit şi. a cunoscut 


fenomenul originar al natura- 
lului, poate fi stăpîn peste istoria 
care își are originea în elementar 
şi structura în Natură. «Văile de 
mite» ale lumii clare a Greciei 
„sînt populate, la Eminescu, tot 


de o divinitate campestră din 
alaiul lui Dionisos: 

«Într-o tufă, sub un brustur 
doarme. Satyr beat de must». 

Homo folcloricus, modelat şi 
impus culturii “uropene de Her- 
der, este un homo naturalist: 
care, în artă, se opune Civili- 
zaţiei, ca formă opusă Naturii, 
şi creează exclusiv după legile 


acesteia din urmă. Relaţia e 
gindită cu mult mai profund: 
poetul creează în sensul Naturii, 
făcînd să reînvie lumea originilor, 
unde formele primordiale ale 
existenţei pot fi abordate numai. 
prin conjurare magică. Şi Sarmis, 
personajul dac al lui Eminescu, 
îi Cere lui Zamolxis să-i destăinuie 
cuvintul magic care să-l facă 
receptiv la suferință: «invaţă-mă 
dar vorba de care îu să tremuri,/ 
Sămănător de stele şi-ncepător de 
vremuri». 

Eminescu este prin excelență 
un homo folcloricus în sensul 
conceput de Herder, 
unei «lumi ce gindea în basme 
şi vorbea în poezii» fiind inu 
atit un program estetic cît o 
forma mentis. Omul eminescian 
se gîndeşte şi se înființează 
printr-o astfel de lume a primor- 
diilor: de pe prundişul  goethean 
al existenţei, de pe «cimpul» pe 
care s-au lămurit formele proto- 
tipale ale frumuseţii şi pe care 
Natura este numai Natură el îi 
îndeamnă pe poeţii naționali să 
culeagă «florile sălbatice», adică 
«cîntecele populare». Florile săl- 
batice ce se strecoară prin pletele 
regelui Lear sint metafora vie a 
creierilor săi, a suferinţei tragice 
care-l  împresoară; tot astfel 
cîntecele populare apar cu chipul 
lor de flori sălbatice ca metafore 
ale gîndirii naive şi profunde a 
poporului, «Astfel sint şi florile 
sălbatice — cîntecele popolare. Pe 
timpiile lor a cules Shakespeare 
şi orice poet naţional — pe alte 
ciropii însă au cules poeţii ceia 
cari vorbesc de rai şi iad, de 
îngeri şi demoni, de stelele 
cerului şi de mărgăritarele din 
fundul mării. 

Faza «sălbatică», «barbară», 
incipientă a evoluției unui popor, 
în care Parcele destinului abia 
răsfiră ghemul devenirii în is- 
torie, este, după Herder, cea 
mai prielnică «glasului» original, 
necontrafăcut şi dezvăluit prin 
sunetele originare ale limbii. 
Geniul limbii condiţionează 
geniul literaturii naţionale, ori- 
ginalul identiticindu-se cu origi- 
narul, într-o erupere naturală a 
gîndirii. Tocmai elogiul sălbă 
ficiei, a _aaăivităţii nesofisticate de 


căutarea | 

civilizaţie îl face Eminescu în 
însemnarea  manuscrisă . despre 
Shakespeare, poetul naturai prin 
definiţie. 

` Adevărul sufletului ingenuu 
se traduce în forme simple de 
lițânie, conjurație sau rugă, de 
bocet înfundat sau de bucurie 
elementară exprimată într-o 


` tonalitate triumfătoare. Sînt înseși 


formele` simțirii libere, care nu 
cunoaște îngrădirile spiritului şi 
ale sentimentalismului modern 
(în sens schillerian). ` Ossian 
devine modelul de poet natural. 
Numai diminețile primăvăratice 
ale sufletului, neatinse încă de 
rațiune, de spirit pot naşte barzi, 


“ aezi, rapsozi de felul lui Ossian. 
“Sălbăticia este indiciul suprem al 
` Naturii 


şi  naturalului. Deci, 
florile sălbatice eminesciene con- 
sună cu elogiul herderian al 
virstei sălbatice, generatoare de 
poezie autentică exprimată într-o 
tinerețe a limbii. Copilăria po- 
porului naşte poezie, maturitatea 
lui produce proză, iar bătrineţea 
lui filosofie, gindire în concepte 
care seacă mustul primordial al 
limbii. «Cu cît mai sălbatic, adică 
cu cît mai viu şi mai liber este 
în activitatea sa poporul... cu atit 
mai sălbatice, adică mai vii, mai 
libere, mai senzoriale, mai lirice 
şi mai pline de acţiune trebuie 
să fie şi cîntesele lùi.. De 
prezenţa imaginilor vii, de legătura 
şi necesitatea internă a fondului, 
de impresiile vii... depinde esenţa, 
menirea acestor cîntece, întreaga 
lor forță miraculoasă. ideea e 
sufletul şi acest sufiet poartă deja 
în sine cugetarea corpului», no-, 


tează Eminescu pe marginea 
literaturii populare. 
Omul natural eminescian, 


asemenea celui herderian, postu- 
lează organicismul, dezvoltarea 
firească din ghindă a stejarului, 
statul albinelor nedesprins de 
natură. «La tot ce este organic 
îi comunică forma spiritul ce-l 
animă», spune Herder. Per- 
sonajele de tipul lui Euthanasius 
sint, la Eminescu, nişte oameni 
naturali, trăind după legile in- 
terne ale Naturii, «dezbrăcați de 
haina deşertăciunii», de metafizică 
sentimentală; «Este o frumuseţe 
de zi acum cînd îţi scriu şi sint 


atit de plin de dulceaţa cea 
proaspătă a zilei, de mirosul 
cimpiilor, de gurele înmiite ale 
naturii, încît pare că-mi vine să 
spun şi eu naturii ceea ce 
gindesc, ce simt, ce trăiește în 
mine». Eminescu surprinde aici 
comunicarea adincă între natura 
ca physis şi logos ca iluminare 
a Fiinţei. Astfel se încrucişează 
drumurile lui Herder, Eminescu 


şi Heidegger, pentru care lim- 


bajul poetic (al primăverii rap- 
sodice, la primul, al «lumii ce 
gindea în basme şi vorbea în 
poezii», la cel de-al doilea, al 
poeziei ca atare, la ultimul) este 
«casa Fiinţei», iar Natura este 
o  concretizare a  Fiinţei ca 
prezenţă vie. 

«Poezia este limba maternă 
a poporului» este formula her- 
deriană care pune un semn de 
identitate absolut între limbaj şi 
poezie, între physis (natura în 
sens antic) şi logos. «Casa 
Fiinţei» care este limba, diferă, 
însă, de la un popor la altul 
în dependență de felul în care 
îl modelează mediul geopsihic 
(specific  einopsihologic, climă, 
peisaj) de viață evolutivă, deci 
istorică, de raporturile cu ceea 
ce aduce această virstăi inflorire 
sau decădere). în acelaşi spirit 
concepe Eminescu diferenţierea 
individuală a ideii etern poetice 
care se sensibilizează în anumite 
imagini nu însă imaginile 
tuturor popoarelor, ci ale aceluia 
la care ea se sensibilizează: 
«Tropii unei națiuni agricole 
diferă de tropii, de imaginile 
unei naţiuni de vinători ori de 
păstori. Sub ce imagini va 
îmbrăca unul simțămiîntul etern 
al amorului şi sub ce imagini 
celălalt decît numai prin acele 
pe care le posedă? Acest mod 
de cugetare care se- reflectă 


numai asupra corpului, nu asupra 


ideii unei poezii constituie na- 
ționalitatea ei» (Fragmentarium, 
p 551). 

Eminescianul homo folcioricus 
este adinc marcat de spaţiul 
mioritic (definit ca atare mai 
tirziu de Lucian Blaga), caracte- 
rizat prin «tropi agricoli», dar 
şi prin coordonate abisale tainice 
ale inconştientului colectiv care-i 

romeo rama 


imprimă stilul interior al vieţii 
sale sufleteşti. Omul natural al 
spaţiului mioritic va fi modelat 
psihic de orizontul ondulat al. 
plaiului (alternanţa armonioasă deal 
-vale), de sentimentul acut 
destinului, de avansarea legănată 
în timp, de preferința arătată 
organicului şi pitorescului, măsurii 
şi nuanţei, de tendința de <trans- 
figurare sofianică a realităţii» și de 
aspiraţia «trans-orisonticay, 

Aşa cum Blaga postula re- 
construirea lumii gete «ţinind 
seama de puternicul ei fundal 
magic», însăşi invocarea «frunzei 
verzi» mărturisind o urmă a 
«verdelui arhaic» de mitologie şi 


magie a pădurii şi zeităților 
vegetale, Eminescu îşi  daciza 
viziunile,  coborind în  tărîmul 


protoistoric al Daciei, în universul 
ei  paradisiac pus sub semnul 
verticalității solare («munți se 
nalţă, văi coboară, rîuri limpezesc 
sub soare»), pe care grefează 
problemele şi ncliniştiie existen- 
tiale ale omului: modern. De 
aceea, Decebal işi pune hamletiana 
întrebare: <A & sau a nu fi? 


(Va urma) 


DOINA 
EMINESCIANA— 
EXPRESIE 

A MENTALULUI 
ROMÂNESC 


Se ştie de la Iacob Negruzzi 
că Doina a fost ultima lectură 
a marelui poet la «Junimea»: 
un cîntec de lebădă. Era în 
primăvara lui 1883, se pregătea 
cu mare fast regal inaugurarea 
statuii lui Ştefan în faţa Palatului 
domnesc din laşi. Poezia lui 
Eminescu făcea parte din seria 
de manifestări naţionale care 
veneau în înțimpinarea evenimen- 
tului. «Junimea» însăşi, la 
inițiativa secretarului de redacţie 
al  «Convorbirilor literare», a 
înscris-o în programul propriu, 
prilejuit de această sărbătoare. 
Numai cu un deceniu în urmă, 
Eminescu fusese unul dintre 
inițiatorii celebrelor festivități de 
la Putna. Dacă mai adăugâm şi 
activitatea sa polemică intensă 
împotriva valurilor de străinism, 
ajutate în ultima vreme de 
unele puteri să se aşeze «pe 
la noi», înţelegem agitația ner- 
voasă a autorului, cel mai lucid 
observator al vremii Şi cunoaş- 
tem totodată starea tensională 
învolburață care a pulsat în 
versurile Doinei, «Efectul aces- 
tor versuri, scria lacob Negruzzi 
referindu-se la momentul cind 
au fost citite jla intrunirea 
junimiştilor, care conirastau așa 
de mult cu celelalte «ode» ce 
se compuneau cu ocazia acelei 
strălucite serbări, fu  adinc, 
indescriptibil. În contra obice- 
iului «Junimii» căreia nu-i! 
plăcea să-şi manifeste entuzias- 
mul, pentru întiia dată de 20 
de ani de cînd exista societatea, 
un tunet de aplauze izbucni la 
sfirsitul cetirii şi mai mulți 


ANALIZE ŞI INTERPRETĂRI 
Petru URSACHE 


EMINESCIANA 


ARE FEAT ERE d tea aa Ta a 
aa a a E Ta TR ai 


dintre numeroşii membri prezenţi 
îmbrăţişară pe poet».! 
Într-adevăr, Scrisoarea IHI, 
citită nu cu multă vreme inaintea 
Doinei, nu a fost întimpinată cu 
aceeaşi simpatie unanimă. Schim- 
barea spontană de atitudine, în 
legătură cu Doina ni se pare 
firească. Mai mult decit Scrisoa- 
rea III, al cărei conţinut de idei 
amintea de campaniile politice 
din <Timpul», mai mult chiar 
decit Luceafărul, operă izvorită 
în mare parte din imaginaţia și 


din lecturile filozofice ale 
poetului, Doina exprimă o con- 
cepție specifică, născută din 


humusul autohton, fiind expresia 
însăşi a mentalului românesc, 
Acesta s-a constituit în decursul 
timpului, la nivelul maselor, din 
diverse aluviuni de ginduri şi de 
sentimente, din amărăciunile şi 
suferințele cauzate de bejeniile 
şi dislocările de populaţie, de 
jalea că fraţii se răzleţesc, iar 
limba — dar al pămîntului şi al 
lui Dumnezeu — se află pe calea 
pieirii. Şi astăzi, se mai spune 
în anumite zone ale ţării, cu 
populaţie românească majoritară: 
să ne păstrăm măcar limba ca 
să nu ne înstrăinăm ființa. Căci 
înstrăinarea, ca fundament 
ideologic al mentalului Doinei 
este un proces istoric foarte 
complex și de lungă durată. 
Românii de pretutindeni au sim- 
tit-o la modul acut al tragicului 
şi au exprimat-o în simboluri 
poetice care constituie laolaltă 
limbajul suferinței lor multisecula- 
re: dor, jale, rit, amar, pelin 
(devenit adjectiv), străin, răzieţ, 
cuvinte scurte şi esențiale in 
semantica lor existențială. Fapi 
paradoxal este că tocmai jalea, 
Stare psihică  «dizolvantă>, a 
devenit un semn al idențţificării 
etnice la nivelul întregii Romanii 
orientale, şi prin aceasta, al 
coeziunii şi solidarităţii, aşa cum 
cei adunaţi în jurul mormintului 
se simt uniți şi înfrăţiți prin 
lacrimi şi plins. Versul psalmic 
«Acolo şezum şi plinsem», nu 
înseamnă  dezolare,  moleşeală 
psihică, întunecarea conștiinței, 
ci înţelegerea comună a unei 
atitudini şi întărirea catartică prin 
suferință. Acestea capătă sub- 


stitute poetice (dor, jale, urit, 
amar etc.) şi devin suport moral 
al ființei etnice. Multe doine nu 
au pretexte concrete, un ce sau 
un de ce. Ele exprimă o stare, 
un «jelui-m-aş». Dar tocmai prin 
jeluire (către vint, soare, codru, 
ape, deci către forţele cosmice, 
singurele întăritoare în mentalul 
folcloric), adică prin cîntec, sfinta 
limbă nu se uită, fiind salvată 
şi fiinţa. 

` Aşa cum Luceafărul nu este 
copia unui basm, ci un poem 
autonom, nici Doina nu rescrie 
forma unui anume prototip 
folcloric identificabil perfect în 
oralitate. Poetul  recompune 
întreaga atmosferă mai veche ori 
mai 
sentimentului de înstrăinare şi 
de jale. El transformă oralitatea 
în materie primă, dindu-i o 


formă nouă şi forța necesară de 
cu ; 


şi exprima 
sporită durerea 
neamului, Aici să reținem o 
deosebire între Luceafărul şi 
Doina, cele două capodopere din 
anul dramatic al sfirşitului de 
carieră. Prima poemă cuprinde 
şi ea în compoziţie elemente 
folclorice, dar acestea slujesc 
viziunilor cosmogonice şi titanie- 
ne, pilonii de susținere ai 
Luceafärului în Doina, materia- 
hi oral intră în construcție 
pentru a exprima însăşi esenta 
poeziei, adică starea de agitaţie 
a etnicului şi de lamentare în 
faţa tendinţelor externe de înstră» 
inare, fățişe altă dată (dislocări 
de populaiie, deportări, bejenii, 
forme de  acnituraţie) san 
alogene, dar mascate, din tim- 
purile mai .noi (diferite forme 
de  acaparare, abilități politice 
eic.). Se poate spune chiar că 
nimic din elementele de con- 
structie, în afară de asamblare, 
nu aparține poetului, ci provine 
direct din arsenalul mentalului 
folcloric. lată citeva exemple: 

1. Formulele «introductive». 
Versul «De la Nistru pin’la Tisa» 
constituie «formula introductivă» 
a Doinei, iar modelul ei se 
găseşte în multe colecţii de 
folclor din. orice zonă a ţării, 
adică pretutindeni unde se 
vorbeşte limba română. Eminescu 


a cuprinde 
intensitate 


nouă care a dat naştere. 

o reţine în varianta următoare 
din propria-i culegere de texte 
orale: «Din Sibii pină-n Abrud/- 
Murgul apă n-a băut: /larbă 
verde n-a păscut;/ Însă de-o fi 
şi păscut, / A păscut iarbă uscată 
/Şi-o băut apă de baltă/ Cu jele 
amestecată». O găsim într-o formă 
aproape identică în colecția 
manuscris a lingvistului ieșean 
Th. Roşculeţ, realizată prin anii 
1930: «De la Tisa pin'la Prut/ 
noii cai a” obosit/noiti şăl — am 
ponosit/  pin'pi Mania c-am 
găsit? cu varianta la Al. Vasiliu: 
«Di la Nistru pin'la Prut/Murgu' 
api n-o băut/ Cu păica nu m-am 
’tilnit /Şi nimica n-am vorbghit».? 

În baza acestor modele auten- 
tic populare, Eminescu a con- 
struit şi altele, respectind spiritul 
oralițăjii: «Din Hotin şi pin'la 
Mare»; «Din Boian ia Vatra-Dor- 
nii»; «Din Sătmar pin’ în 
Săcele»; «De la Turnu-n Doro- 
hoi». Prima parte a Doinei, care 
începe cu versul «Cine au 
îndrăgit străinii» este structurată 
în  cvasistrofe prin - formulele 
amintite. Recunoaştem aici una 
dintre inovațiile poetului in 
ansamblul compoziţiei. Nu vom 
găsi în oralitate texte în care 
formula introductivă sablonizată 
sau variante ale acesteia să se 
repete ca pasajul: «De la 
Nistru pin'la. Tisa/ Tot Românul 
plinsu-mi-s-a,/ Că nu mai poate 
străbate/  De-atita străinătate,/ 
Din Hotin şi pin'la Mare/ Vin 
moscalii de-a călare, / De la 
Mare la Hotin/ Mereu calea 
ne-o ațin;/ /Din Boian ia Vatra. 
Dornii/ Au umplut omida cor- 
nii,/ $i străinul te tot paşte/ 
De nu te mai poţi cunoaşte./ 
/Sus la munte, jos pe vale/ 
Şi-au făcut dusmanii cale,/ Din 
Sătmar pin’ in Săcele/ Numai 
vaduri ca acele». 

Două efecte realizează autorul 
prin reluarea formulelor intro- 
ductive ori a variantelor. Mai 
intii unul de natură stilistică: 
organizate în fragmente care se 
succed ritmic, asigură poeziei o 
mare forță dinamizatoare şi în 
consonanţă cu agitația sufletească 
a poetului; în al doilea rind, 
fiecare fragment titulat de for- 
mula introductivă are menirea să 


în 

varieze peisagistic starea - dezo-- 


lantă a ţării. Experienţa lirică 
nu mai este numai <a lor, adică 
a unei colectivităţi care se plinge» 
(Titu Maiorescu), ci rostirea unei 
individualități. Eul colectiv, 
originar îşi însuşeşte un timbru 
nou, al poetului Eminescu. El 
nu este mulţimea, ci unul dintre 
cei aleşi din mijlocul ei, care a 
străbătut ţara în lung şi-n lat 
şi poate «da samă» de ceea ce 
a văzut şi a auzit: «Tot Românul 
plinsu-mi-s-a». Aici nu s-a ex- 
primat la figurat: i-a. cunoscut 
bine la faţa locului, şi pe român, 
şi pe străin. Doina se in- 
dividualizează ca expresie şi ton, 
spre deosebire de prototipurile 
orale, monotone şi uniforme. 
Acestea nu se deosebesc între 
ele: o doină din Moldovă faţă 
de alta din Transilvania, sau una 
de înstrăinare (cu aspect social 
ori politic) în raport cu alta de 
dragoste. Doina este aceeaşi prin 
text şi uneori chiar prin senti- 


ment. Predomină impresia de 
stare, nu de mişcare, ca la 
Eminescu, unde fiecare vers 


vibrează în totalul compoziției şi 
se face memorabil. Încă de la 
primele modulaţii, amprenta emi- 
nesciană este răscolitoare şi de 
neuitat. Poetul rimează «străbate» 
cu «sirăinățate», prima formă 
utilizată şi în poezia proprie, a 
doua circulind foarte rar în 
oralitate. A găsit-o Eminescu: 
«lalnică străinătate. /Mult eşti 
ară  direptate/  Ocolii ţările 
te/ Şi de bine n-avui parte». 
i este vorba de țara străină, 
nu de sirăinismul intern, deci 
de o abstracțiune. Rima exactă 
sub raportul logicii semantice este 
străbate/ (atita) străinătate, 
întrucit se pune atcent pe 
realitatea concretă, dură şi de 
nesuportat a străinismului. În S-a 
dus amorul autorul creează un 
derivat, păstrind acelaşi înţeles, 
de anevoios şi. de tragic: «Şi 
poate că nici este loc/ Pe-o 
lume de mizerii/ Pentr-un atit 
de sfint noroc/ Străbătător du- 
rerii». Sau ca o izbindă cos- 
mogonică a lunii: «Peste cite mii 
de valuri stăpinirea ta străbate,/ 
Cind  pluteşti pe  mişcătoarea 
mărilor. singurătate». 


Dar rima | 

regentă pentru întreaga poezie 
se află în versul al doilea. «Tot 
Românul plinsu-mi-s-a». Este o 
inversiune populară frecventă în 
textele vechi, laice ori bisericești. 
Simpla ei repunere în circulaţie 
echivalează cu însuşi actul 
creator. Greu de crezut că 
altcineva ar mai folosi-o fără a 
i se putea arăta originalul devenit 
eminescian. Este una dintre acele 
rare expresii literare, care, 
pierzindu-şi funcţia de comuni- 
care rînduită lexicului, "se bucură 
de şansa unui nou destin, 
prestigios, cel poetic. 

Formula introductivă «De la 
Nistru pin'la Tisa» (şi variantele 
sale din Doina- lui Eminescu) 
îndeplineşte, printre altele, 
funcția geografică de localizare. 
Din acest punct de: vedere se 
deosebeşte iarăşi de şabloanele 
orale. Cind poetul scrie «De la 
Nistru pin'la Tisa» are în vedere 
întregul spaţiu al Romaniei orien- 
tale, din partea nord-dunăreană, 
adică patria naturală şi istorică a 
românilor, unde se vorbeşte una 
şi aceeaşi limbă neolatină. Prin 
această viziune spaţială, Eminescu 
a profetizat, de fapt, Marea 
Unire, Doina  trasformîndu-se, 
dintr-un cîntec de jale într-un 
manifest politic viguros şi de o 
excepțională forță mobilizatoare. 
Dacă autorul nu ar fi găsit 
modelul formulei . introductive în 
realitatea folclorică românească şi 
ar fi inventat-o, s-ar fi putul 
spune că a introdus idei proprii, 
străine mentalităţii. populare îndă- 
tinate. Dar, din exemplele citate 
şi din altele care urmează, se 
poate dovedi că Doina se bazează 
„pe o realitate istorico-lingvistică 
incontestabilă, izvorită din fondul 
cel mai adinc şi temeinic al 
spiritualității populare. De aceea, 
formula introductivă apare ca o 
iluminare, ca o «trezie». Ea nu 
este izolată de corpul poeziei, 
nu are un caracter ornant, 
asemenea  exempleior de tipul 
«Frunză verde». Primul vers face 
front comun cu al doilea şi aşa 
mai departe,: ca într-o explozie 
în lanţ, după cum, cine citeşte 
«A fost odată ca-n poveşti», nu 
se poate opri aici, logica poeziei 


indemnindu-l să continue măcar 
în gind: «A fost ca niciodată». 
Există şi alte formule intro- 
duciive care se înrudesc cu cele 
din Doina, în sensul definirii 
spaţiului lingvistico-geografic al 
Romaniei orientale. Ele constituie 
pretexte pentru metafore ale 
înstrăinării. Cităm două categorii 
de asemenea variante. Din prima: 
«Frunzi verdi di negari,/ La 
Focşani întră hotari/ Este-un nuc 
cu frunza rari. /S-o strîns toţi 
cucii din ţari/ Şi cînti di si 
omoari». Este o elegie de 
dragoste culeasă de Mihai Emi- 
nescu de prin Moldova, cel puţin 
aşa arată caracterele dialectale. Ea 
se transformă în doină de instră- 
inare în varianta următoare: «La 
Focşani între hotarâ /S-au strîns 
cucii toţi din ţară/Şi cîntă de se 
omoară./lară cuca cea bătrină/Tot 
încearcă de-i adună./Ea pe dinșii 
nu i-o strins/ Numa i-o stirnit la 
plins». Acelaşi exemplu apare la 
Roşculeţ: «Frundzi verdi baraboi,/ 
ni-o făcut maica pi doi/ S-o-umplut 
țărili cu noi./Frunzileană lozioar î,/ 
s-o pornit maica pin ţari/ si ni 
stringi grămăzioari/grămăzioari nu 
ni-o strins,/ numa ni-o pornit la 
plins. (ucr. cit, ÎL p. 247). A 
doua categorie: «Frunzuleani lozi- 
oari, /La Nistru, la mărzioari,/Si 
string fraţii grămăzioari, / Întri dinşi 
o rioari». Şi: <Frunzi verdi 
lozioari,/ La Nistru, la mărzioari,/ 
Creşti-on nuc cu frunza. rari,/ 
cînt-on cuc di Ss  omoari». 
(Roșculeţ, I, 735). Prin urmare, 
variantele se organizează în jurul 
ideii de «țară» («la Focşani între 
hotarâ») sau de «margine» («La 
Nistru la mărzioari»). Este of 
perfectă concordanță cu viziunea 
spațială eminesciană, geografică 
şi einico-lingvistică din Doina, 
De altfel această unitate nu este 
numai simțită, poetizată, ci şi 
pîndită lucid în forme paremio- 
logice, mai precis din perspectiva 
filozofiei populare: «Bate doba 
la Moldova şi răsună la Craiova», 
dar şi cu varianta întoarsă a 
zicalei: «Baie doba la Craiova şi 
răspunde la Moldova». La nivelul 
mentalului, al sistemului gindirii | 
tradiționale, există o înțelegere | 
conştientă şi constituită temeinic | 

De la Nistru pin'la Tisa 
Tot Românul plinsu-mi-sa, 
Că nu mai poale strabate 
De-atita străinătate. 
Din Hotin şi pin'la mare 
Vin muscalii de-a câlare; 
De la mare la Hotin 
Mereu calea ne-o atin; 
Din Boian la Vatra- Dornii 
Au umplut omida cornii, 
Şi străinul te tot paşte 
De nu te mai poți ` 
cunoaște, 
Sus la munte, jos pe vale 
Si-au făcut dușmanii cale, 
Din Sătmar pin” în Săcele 
Numai vaduri ca acele. 
Vai de biet Român săracul! 
Îndărăt tot dă ca racui, 
Nici îi merge, nici 
se-ndeamnă, 
Nici îi este toamna toamnă 
Nici e vară vara lui, 
Şi-i străin în ţara lui. 
De la Turnu-n Dorohoi 
| Cure duşmanii în puhoi 
Si s-aşează pe la noi. 
şi cum vin cu drum de 
fier, 
“Toate cîntecele pier; 
Zboară păsările toate 
IDe neagra străinătate; 

Numai umbra spinului 
La uşa creștinului. 
Îşi dezbracă ţara sînul, 
Codrul — frate cu 
Românul — 
De secure se tot pleacă 
Şi izvoarele îi seacă — 
Sărac în ţară săracă! 


Cine - au îndrăgit străinii, 
Minca-i-ar inima ciinii, 
Minca-i-ar casa pustia, 
Şi neamul nemernicia! 


Stefane Măria Ta, 

Tu la Putna nu mai sta, 

Las'arhimandritului 

Toată grija schitului. 

Lasă grija sfinţilor 

În seama părinților. 

Clopotele să le tragă, 

Ziua-ntreagă, noaptea - 
ntreagă, 

Doar s-a-ndura Dumnezeu, 

Ca să-ţi mintui neamul 

tău! 

Tu te-nalță din mormint, 

Să te-aud din corn sunind 

Şi Moldova adunind. 

De-i suna din corn o dată, 

Ai s-aduni Moldova toată, 

De-i suna de două ori, 

Îţi vin codrii-n ajutori, 

De-i suna a treia oară 

Toţi duşmanii or să piară 

Din hotară în hotară — 

Îndrăgi-i-ar ciorile 

Şi spinzurătorile! 

eminesciană. În schimb, cînd 
spaţiul este perturbat de forţele 
malefice, artistul reacționează 
ferm în sensul refacerii lui, cu 
aceeaşi conştiinţă tragică: «Frunză 
verde mintă creaţă /Duminică 
dimineaţă. /La Darabani în cea 
parte/ Ne pling mamele de 
moarte». Textul este cules chiâr 
de Eminescu. Dar ce înseamnă 
«în cea parte» decit «in ţară», 
adică, «între hotari»? Sau cu 
exemplul «Nestru, Nestru, api 
răši/ mult a“ zis cî nu ti-o 
tresi/ ti-am trec pi Ziumatati, 
/pulca mă plinYe di  moarti: 
/Ñ-am trecutu pişti tot/ puica 
mă plinZe cî-s mort» (Roşculeţ, 
II, p. 353). 

f evoluția liricii populare, în 
special cea de înstrăinare care 
constituie, cum am văzut, fun- 
dalul psihologic al Doinei lui 
Eminescu, trebuie reținută mu- 
tația tematică şi răspîndirea 
geografică a acesteia. La origine, 
doina de înstrăinare cu accente 
politice a. circulat mai intens în 
Transilvania şi era dominată de 
cintece de jale ca forme de 
protest împotriva luării la oaste 
în armata austromaghiară. Aces- 
tea se distingeau printr-un pa- 
tetism oarecum naiv ca un apel 
la umanitate: «Măi neamţule, nu 
ti-i jele/ Cind vezi singe pe 
curele/ Curgînd din ranele mele?» 
Feciorul se plinge că lasă plugul 
pe brazdă, părinţii nemingiiaţi şi 
vesela horă de duminică, pentru 
a fi minați în locuri depărtate, 
la Seci (Viena), spre Italia sau 
Francia. Această literatură se mută 
spre răsăritul Romaniei unde 
cunoaşte amploare şi diversificare 
stilistică. Unele cîntece sint adap- 
tări venite de peste munți: 
«Frundzuleană de măr dulši, /leş 
măicuţi-n dial. la crusi/ Şi-i 
vide-ncotro m-or dusi. /Di.m-or 
dusi-n spri Chirman./ Si ştii, 
maici, cî-s muscal: / Di m-or 
dusi-n -spri Ades,/ Si ştii, maici, 
cî-s ales./ Si mă plinYi, maici, cu 
dor./ Ci şi eu t-am fost fisior:/ 
Am scos boii din ocol/ Și i-am 
pus la plugușor...» (P. V. Ştefă- 
nucă, lucr. cit, p. 10). Paralelele 
Sint grăitoare: «Frunză verde de 
măr dulce. /leşi, măicuță-n deal 
la crute./Să te uiţi cum ne mai 


duce...»5 şi: «Frunză verde de 
bujor,/ Plinge-mă, maică, cu dor,/ 
Că şi eu ţi-am fost fecior./Ți-am 
scos boii din obor,/ Şi plugul 
de sub şopron,/ Şi-am plecat să 
fac ogor...» Sau alt exemplu de 
înstrăinare forţată: «Frunzuliță de 
secară./ Rămii ţară, ţărişoară,/ 
Rămii tată şi măicuţă/ Si tu, 
draga mea puicuță: /Mă duc 
tocma-n Caucaz/ La nevoie şi 
năcaz: /Mă duc la Arthur cetate/ 
Unde n-auzi glas de frate./ Nici 
scrisoare nu răzbate!/ N-or şti 
nimeni cum oi plinge,/ Cum oi 
zace, cum m-oi stinge». 

Dar dincolo de aceste descri- 
eri domestice şi de despărțiri 
patetico-ceremonioase, care ve- 
neau, de regulă, de la firtaţii 
ardeleni, lirica estică a dezvoltat 
elemente retorice noi, indeosebi 
blestemul, mai potrivite cu 
atitudinea protestatară a autoh- 
tonilor: «Frunză verde trei mig- 
dali,/ Cine cheamă la moscali,/ 
Ducă-i carnea la cîntari,/ Pielea 
lui la tăbăcari:/ Ducă-i oasele-n 
văgzal,  /Dacă vrea să fiu 
moscal./ Şi-acolo să putrezească, / 
Spini ghimpoşi din el să crească/ 
De  moscali să nu  grăiască» 
(Natalia Dăscălescu, 82). Dar cel 
mai caracteristic aspect al doinei 
de înstrăinare din această etapă 
a evoluției sale o constituie 
apariția cintecului de răzlețire, 
dezvoltat în urma jocului de-a 
hotarele. El îşi are prototipul în 
seria de variante cu introducerea 
tipică «La Focşani intre hotară», 
'şi s-a individualizat în citeva texte 
remarcabile ca registru liric şi ca 
modalitate de cosmicizare a dramei 
etnicului. Este vorba, de pildă, 
de Cîntecul răzlețului din colecția 
citată a lui Al. Vasiliu: Frundzi 
verdi pădureţ/Oliolio, frati răzleţ! 
/Ci di cîn(d) te-i răzlețit,/ Pi la 
noi n-ai mai vinit./Cum ti pling 
surorili/ Pi.tăti cărările./ Cum ti 
plingi cei mai mari,/Cu păr galbin 
pi spcinari./Si usuci frundza-n 
vali./Cum ti plingi mnijlocii,/Cu 
rochița tarcinii/ Cu lacrimi pini-n 
bărbgii,/ Si usuci frundza-n Sii./ 
Şi ti plingi -cei. mai mnici,/ Cu 
rociia di-alagici./ Frundza-n co- 
dru si dispici/ Dari plint, cini 
ti plingi./ Dar ti plingi maicî-ta./ 
Văili şi răsuna,/ Apili sî tulbu- 


EMINESCIANA 


78 


ra,/ Pcetrili şi cufunda,/ Luna-n 
sinţi si-ncega.8 Cîntecul răzleţului 
a renunţat la formele alegorice 
din «La Focşani între hotară» şi 


la ambiguitatea tematică (pen- 


dularea între erotică şi înstrăi- 
nare). El şi-a precizat statutul 
de doină de înstrăinare, mai 
exact de  răzlețire, fenomen 
caracteristic în istoria mai nouă 
a estului Romaniei orientale, şi 
cu puternice implicaţii politice, 
Eminescu a intuit această ipostază 
a cintecului de înstrăinare, faptul 
fiind de bun augur pentru fondul 
protestatar şi politic al Doinei 
sale. 

2. Versuri şi expresii poetice. 
Caracteristice în prima parte a 
poeziei sini şi unele versuri ori 
expresii poetice, avind de ase- 
menea la bază prototipuri orale. 
Lăsăm la o parte construcţiile 
curente în vorbirea obişnuită şi 
identificabile în versurile: «Au 
umplut omida cornii»; «Numai 
vaduri ca acele»; «Îndărăt tot dă 
ca racul>; «De neagra străinăta- 
te», care nici. nu deţin o cotă 
prea mare de poetititate. Poetul 
le-a utilizat pentru realizarea 
unor rime rare. Cine citeşte «Din 
Sătmar pin” în Săcele/ Numai 
vaduri ca acele» îşi însuşeşie uşor 
acest  distih tocmai datorită 
funcţiei mnemotehnice a rimei. 
Avem însă în vedere expresii şi 
versuri despre care ştim sigur că 
s-a pornit de la modele orale, 
pentru că le găsim, cum s-a 
văzut şi mai sus, în propria-i 
colecţie de poezii populare. Spre 
exemplu distihul «Şi străinul te 
tot paşte/ De nu te mai poți 
cunoaşte» are corespondentul în 
colecţie: «Şi mincatu-s de streini/ 
Ca iarba de boi bătrini:/ Şi 
mincatu-s de duşmani/ ca iarba 
de boi  plăvani». Modelul 
amindurora circulă în oralitate sub 
formă: «Căci păscut sunt de 
străini/ Ca iarba de boi bătrini./ 
Şi păscut sunt de duşmani /Ca 
iarba de boi plăvani». Să se 
reţină sinonima  străin-duşman 
aşa cum o conservă mentalitatea 
populară.  Distihul din Doina: 
«Nici e vară vara lui/ Şi-i străin 
în ţara lui» poate fi identificat 
în colecţia - Roşculeţ: «Asti vari 
n-o fost vari/ ş-o fost om potop 


ş-o pari/ şi ni-o ars la ininioarî». 
Este sfirşitul doinei citate care 
începe cu versul <«Frunzi verdi 
baraboi»> («...ni-o făcut maica pi 
doi/ ş-o-mplut ţărili cu noi»). 
De asemenea, «Numai umbra 
spinului/ La uşa creștinului» este 
un şablon de mare circulaţie în 
tradiţia folclorică românească, 
notat şi de Eminescu: «Că mila 
streinului/ Ca şi umbra spinu- 
lui, / Cind vrei să te răcoreşti/. 
Mai tare te dogoreşti». 

Mai dificilă este identificarea 
grupului: «Si cum vin cu drum 
de fier/ 'Toate cintecele pier». 
În orice caz, următorul («Zboară 
păsările toate /De neagra străi- 
nătate») este invenţie eminesciană 
ce se încadrează între şabioanele 
orale. Perpessicius crede că 
distixul «Şi cum vin cu drum 
de fier/: Toate cîntecele pier» ar 
fi de influenţă livrescă. El citează 
poeţi romantici de prestigiu care 
au poetizat efectele dezastruoase 
ale dezvoltării tehnicismului. Nu 
este exclusă ipoteza. Dar poetul 
putea la fel de bine să se inspire, 
cum a făcut-o peste tot în 
cuprinsul Doinei, din istoria mai 
veche ori mai nouă a Țărilor 
române. El cunoştea şi era mai 
impresionat de efectele catastro- 
fale ale invaziilor, începînd cu 
cele tătare, continuate şi inten- 
sificate la modul draconic în 
epoca modernă. Expresiile: «vin 
tătarii», «in turcii», «in mus- 
calii» erau curente, Fenomenul 
acesta unic în istoria Europei 
civilizate a fost observat şi de 
Jules Michelet şi comentat în 
stilul lui caustic şi demascator: 
«L'Occident dans son egoïsme, 
a ignoré les calamités qui 
enveloppaient lOrient. Les sau- 
terelles dévorantes s'étaient abat- 
tues les champs de la Moldavie, 
de la Valachie. C’est de ce nom 
que les Roumains désignaient les 
armées russes: armees affamées 
mendđiantes: ou elles passent, rien 
ne reste».? Drumul de fier evocat 
de Alfred de Musset în Nopțile 
sale este pentru Eminescu; 
drumul <lăcustelor». 

Doina izvorăşte din realități 
tradiționale autentice şi dramati- 
ce, dintr-un mental bine struc- 
turat pe temele complexe şi 

învolburate ale înstrăinării, feno- 
men unic în istoria Europei 
răsăritene. Poetul se foloseşte de 
şabloane literare îndătinate, că- 
rora le adaugă un liant imagistic 
propriu: formule introductive, 
paramiologice şi expresii con- 
sacrate. Dat fiind caracterul stabil 
şi instituţionalizat prin circulaţie, 
ele fac parte din «fondul 
principal» al tezaurului folcloric 
şi se comportă, în procesul 
comunicării, asemenea cuvintelor 
de bază din limbă. Aşa cum 
termeni ca mamă, ţară, pămînt, 
piine, biserică, apă, cer, soare, 
(toți latini) sint la fel .de bine 
cunoscuţi şi mai ales simţiţi de 
întreaga populaţie de pe cuprin- 
sul Romaniei orientale, şi formele 
poetice consacrate din Doina se 
dovedesc a fi perfect accesibile 
pretutindeni. Condiția  capodo- 
perei — ne referim la Mioriţa, 
Luceafărul, Doina, — este să-şi 
aleagă materia primă, lexicală şi 
imagistică, din zestrea comună a 
vorbitorilor aceleiaşi ecumenii. 
3. Blestemul. Partea a doua 
a poeziei este diferită formal de 
prima. Ea începe cu un blestem 
din patru versuri (primul: «Cine- 
au îndrăgit străinii...») şi se 
încheie cu altul din 
(«Îndrăgi-i-ar ciorile/ Şi spinzu- 
rătorile»). Între ele se află 
inclusă invocația retorică «Stefa- 
ne, Măria Ta», care se întinde 
pe un număr mai mare de 
versuri. Toate cele trei elemente 
poetice sînt forme retorice ce- 
lebre în literatura română. Dintre 
părțile constitutive ale Doinei 
primul blestem («Cine-au îndră- 
git străinii/  Minca-i-ar inima 
Cîinii,/ Minca-i-ar casa pustia/ 
Și neamul nemernicia») a solicitat 
cel mai mult eforturile creatoare 
ale autorului. Aceasta se poate 
constata din cercetarea laborato- 
rului de lucru care arată că 
segmentul respectiv de poezie a 
prilejuit cel mai mare număr de 
eboşe. «Varianta G», în sistema- 
tizarea eboşelor făcută de Perpes- 
sicius, începe astfel: «Cine ne-au 
adus Muscalii/ Aibe-n lume partea 
boalei», cu reluări ca: «Cine ne-au 
adus Muscalii /Prăpădi-l-ar focul 
jalii», şi «Cine-au îndrăgit pe 


Greci/ Arză-l focu-n. veci de veci». 


Ordonarea lui Perpessicius 
respectă succesiunea reală a 
momentelor creatoare, punindu- 
se. în evidenţă firul ideii poetice. 
«Varianta C» cunoaşte urmă- 
toarea formulare: «Cine ne-au 
adus străinii/ Minca-i-ar inima 
cîinii/ Minca-i-ar casa pustia/ Şi 
nevasta văduvia/ Şi copiii sără- 
cia./ Cine-au adus pe străini/ 
Ducă-i corbii carnea-n spini/ Şi 
oasele-n  mărăcini./ lar cine 
mi-au fost  mișel  /Seca-i-ar 


inima-n el./ Cum duşmanii mi 
te seacă/ Săracă, țară, săracă». 
Pasajul este prea lung şi greoi 
datorită paralelismului sintactic. 
iDe aceea a fost înlocuit cu forme 
din ce în ce 


mai concise. 


Intenţia, nerealizată încă, se vede 
în «Varianta F»: «Cine ne-au 
adus străinii,/ Minca-le-ar inima 
cîinii/ Minca-i-ar casa pustia/ Şi 
neamul nemernicia./ Că sint răi 
şi sînt mișei/ Seca-le-ar inima-n 
ei/ Cum te pradă şi te seacă/ 
Sărăcă ţară, săracă!» Poetul a 
eliminat unele versuri din fiecare 
variantă, pe altele le-a redistri- 
buit în cuprinsul Doinei, pentru 

a ajunge la formă finală a 
blestemului numai din patru 
versuri. Studiul variantelor mai 
evidenţiază un aspect al momen- 
telor creaţiei, probabil un fapt 
unic la Eminescu. De obicei 
poetul pornește de la forma brută 
populară, pe care o intelec-. 
tualizează prin prelucrări suc- 
cesive. De data aceasta stilizarea 
porneşte de la un bruion de 
factură amalgamată şi cvasicultă.: 
În urma răbdătorului exerciţiu 
artizanal s-a ajuns la simplitatea 
şi conciziunea formală a primului 
blestem, care dă impresia de 
perfectă autenticitate folclorică. 


Nu este o creație spontană, 
asemenea. celei orale, ci una 
calculată, sub raport tehnic, 
savantă. 


Retorica imprecației are aici 
o explicaţie profundă ce ţine de 
psihologia abisală, ca orice formă 
de manifestare a subconștientului 
colectiv. Vorbind despre visurile 
de premoniţie, C. G. Jung ne 
spune că acestea devin realitate 
numai dacă sint produse onirice 
ale «oamenilor mari».! Se ştie 
cît: de hotăritor putea fi visul 
(în lumea greco-romană) pe care 
îl avea împăratul, un general ori 
o vestală în ajunul unei bătălii 
decisive. Ne-o spune adesea 
Suetonius, în celebra sa istorie 
despre cei doisprezece cezari. 
Creştinismul a debutat şi el cu 
un vestit vis de premoniţie, care 
a însemnat totodată actul de 
întemeiere istorică a noii cre- 
dinţe. Este vorba de visul lui 
Constantin cel Mare, în preziua 
luptei cu trupele comandate de 
Maxentius. Shakespeare l-a 
utilizat în formă ermetică în 
drama Macbeth, iar Eminescu in 
Scrisoarea III. Orice vis de o 
anume fabulaţie şi prestanță este 
urmat de stări angoasante. În- 
treaga istorie a Turciei europene 
este tulburată de angoasele fără 
leac ale sultanilor care n-au 
înţeles simbolismul înclinării mi-, 
rificului arbore alegoric «deasu-. 
pra Romei nouă», de fapt a 
bătrinului Danubiu. Astfel, visul 
premonitoriu al «oamenilor 
mari», cînd i-au putut fi des- 
cifrate cheile secrete, a devenit 
creator de istorie şi de cultură, 


de aceea s-a bucurat de o mare 
consideraţie în trecutul omenirii. 

Şi blestemul (imprecaţia) a 
avut o istorie asemănătoare, 
pentru că putea să decidă, în 
manieră proprie, raporturile din- 
tre oameni sau dintre popoare. 
Litera sa era interpretată şi 
ascultată cu străşnicie. Blestemul 
părintelui. pe patul morţii crea 
prin logos o realitate la fel de 
sigură şi iminentă ca şi cea 
provocată de visul premonitor. În 
tratatele de retorică, blestemul 
trece drept o figură neagră, 
datorită forţei distructive a lim- 
bajului. Logosul a creat lumea, 
el o şi poate anula, adică lui 
îi stă în putere să provoace 
sfirsitul, apocalipsa. Ce rost aveau 
jelaniile şi imprecaţiile prorocilor 
biblici decit să vestească fiilor 
lui Israel prăbuşirea unui eon 
istoric? «Figure, ni se spune 
într-un dicționar de poetică, par 
laquelle on invoque une puissance 
surhumaine, en appelant sa 
malédiction sur la tête d'un 
ennemi present ou non. L'im- 
precation est une figure noire».!! 
Aşa cum cunoştea sau măcar 
intaia funcţia formatoare a visului 
'premonitor, Eminescu era ferm 
convins şi de cea malefică a 
blestemului. Nu este vorba aici 
de o simplă figură de stil, ci 
de credinţa alimentată de o 
cultură multimilenară. Pentru că 
poetul avea conştiinţa personali- 
taţii sale, ca «om ales», în sensul 
teoretizat de Jung, nu se îndoia 
de faptul că dorința ca blestem 
se poate trasforma în cumplită 
realitate răzbunătoare. Cum era 
familiarizat cu literatura ocultă 
şi  ermetică, rod al studiilor 
vienezo-berlineze, jocul cu 
variantele pe care le inventa şi 
le trasforma, trebuie să-i fi părut 
asemenea îndeletnicirii lui Dan- 
Dionis din nuvela Sărmanul 
Dionis, pasionat de secretele 
hieroglifelor. Dorind să se în- 
corporeze in timpul lui Alexan- 
dru cel Bun, eroul povestirii se 
cufundă în misterele unui tratat 
de astrologie în care îi apăreau 
«constelațiuni zugrăvite cu roș, 
„calcule geometrice zidite după o 
închipuită şi mistică sistemă».!2 

Aşa şi poetul, a extras 

dintr-un număr nedefinit de 
variante hieroglifa cea mai încăr- 
-cată de latențe specifice «figurii 
negre». 

De altfel mitul oamenilor 
mari creatori de blesteme înfri- 


coşătoare şi punitive îi era 
cunoscut din cultura română 
veche. Cind se afla la Viena 


(aflám din monografia lui G. 
Călinescu, Viața lui Mihai Emi- 
nescu) conaționalii poetului or- 
ganizau un tip de teatru istoric, 
cu scene din viața feudală, în 
care era transpusă în formă 
pamfletară acordarea de privilegii 
boiereşti. Cel căftănit era afurisit 
astfel de o închipuită obştească 
adunare; «...iar de-a fi să fie şi 
cartea noastră să nu o cinstești,. 
şi în seamă să nu o ii, şi ris 
şi batjocură de ca să faci, atunci 
să fii proclet şi anaftimă şi 
afurisit de 335 sfinţi părinţi din 
Nichea şi buricul iadului înghi- 
tă-te şi setea Gheenei munceas- 
că-te, şi focul dragostei ardă-te 
şi vinul în oţet să ţi se prefacă 
şi berea în apă să ţi se schimbe 
şi să ai parte cu Arie creticul...»!3 
Textul nu-i era necunoscut lui 
Eminescu. Acesta este un frag- 
ment din celebrul blestem al lui 
Ştefan cel Mare pe care domni- 
torul îl rostea şi-l înscria în slovă 
de fiecare dată cind întemeia ori 
înzestra o biserică. A fost 
consemnat cu toată solemnițatea 
cerută de gravitatea momentului 
şi în 1497, la tirnosirea bisericii 
mari de la Mănăstirea Neamţ, 
de el ctitorită. lată textul după 
una dintre lucrările lui N. Iorga, 
lăsînd la o parte introducerea 
care interesează mai puţin: «lară 
după a noastră viaţă cine va fi 
Domn pămîntului nostru, şi iarăşi 
fie pre care Dumnezeu va alege 
Domn să fie pămîntului nostru 
Moldovei, acela să nu clătească 
niciodată a noastră danie şi 
întăritură, ci s-o întărească, şi 
să întemeieze pre aceea a noastră 
sfîntă Monastire de la Neamţ. 
lară cine se va ispiti, să o 
clătească, cea mai sus scrisa 
noastră. danie şi întăritură, aceia 
să. fie blestemat de la Domnul 
Dumnezeu şi Mintuitorul nostru 
Isus Hristos, şi de la Prea Curata 
Maica lui Dumnezeu, şi de la 


sfinţii patru Evanghelişti, şi de 
la doisprezece Verhovnici Apos- 
toli, şi de la ceilalți din sfinţi 
trei sute opisprezece Părinţi, cei 
de la Nikeia, şi de la toţi sfinţii, 
cari din veac au plăcut lui 
Dumnezeu, şi să fie asemenea 
Iudei şi blestematului Arie (...)» 

Destinul nostru etnic a făcut 
ca aceşti doi oameni aleşi ai 
neamului, Ştefan cel Mare şi 


Mihai Eminescu, să se întilnească | 


în Doina tocmai pe linia retoricii. 
negre. 


în spiritu! celui de al doilea 


blestem. Figura voievodului apare- 


în conformitate cu imaginația 
populară. În folclor. Domnitorul 
este o personalitate legendară, 
un duh păzitor al locului. El a 
luat cu sine armele fermecate, 
sabia, buzduganul şi buciumul 
(cornul) . şi se aşteaptă să se 
întoarcă pentru a îndeplini visul 
de răzbunare al neamului. Emi- 
nescu şi-l imaginează pe sfintul 
izbăvitor sunind din corn, în trei 
rinduri, ca şi cum ar fi vorba 
de un război ritualic, apocaliptic, 
dus de o ființă suprafirească, 


Prio invocația «Stefane, Marla 
Ta», care Ocupă aproape 0 
jumătate . din poezie, Doina 


devine un cintec de luptă. Cu 


alte cuvinte, autorul i-a redat 
funcţia originară despre care 


vorbeşte D. Cantemir: se cînta 
inainte de începerea luptei, pentru 
îmbărbătarea oștirii. Astăzi 
intreaga Românie, cea profetizată 
de marele poet al retoricii negre, 
o cîntă în surdină ori pe străzile 
învălmăşite de mulţime, lăsindu- 
se îmbătată de dinsa. Mai mult 
decit Deşteaptă-te române ori 
decit chiar Hora Unirii care 
şi-au avut gloria lor odinioară, 
Doina trezeşte fiorii redeşteptării. 
Este un nou «la arme» al 
românilor. 


NOTE 


1. Iacob Negruzzi, Eminescu 
(necrolog), în «Convorbiri literare», 
1889, nr. 4 (1 iulie), p. 292, 


Ştefan este chemat de. 
poet să fie executorul năprasnic: 

2. Theodor Roșculeţ. Materia- 
luri  folkloristice. II. Culegere 
efectuată în Ținutul Codrilor 
(jud. Lăpuşna, Orhei şi Bălţi), 
1928, p. 527, 

3. Al. Vasiliu. Literatură 
populară din Moldova. Ediție 
critică îngrijită de Petru Ursache. 
Editura «Minerva», Bucureşti, 
1984, p. 244. 

4. P. V. Ştefănucă, Cercetări 
folclorice în Valea Nistrului — de 
jos, Bucureşti, 1937, p. 104. 

5. Flori alese din poezia 
populară, Prefaţă de Mihai Pop? 
Ediţie îngrijită de D. Şerb. Editura 
de Stat pentru Literatură şi Artă, 
București, 1960, p. 137. 

6. Flori alese din poezia 
populară, lucr. cit., pag. 141, 

7. Natalia Dăscălescu, Regiu- 
nea Codrilor Basarabiei, Chişinău, 
1936, p. 81. 

8. Al. Vasiliu, lucr. cit p. 245, 

9. Jules Michelet. Legendes 
democratiques du Nord. Presses 
universitaires de France, 1968, p. 
234 — 235. 

10, C. G. Jung. L'homme a 
ia decouverte de son ame, Struc- 
ture et fonctionnement de 
FPinconscient. Prefaces et adaptation 
par de Dr. Cahens diuxieme edition 
entierement revue et augmentee. 
Paris, Payot, 1962, p. 273 şi urm. 

11, Henri Morier, Dictionnaire 
de poetique et de rhetorique. 
Presses Universitaires de France, 
Paris, 1975, p. 537. 

12. Eminescu., Proza literară. 
Ediţie îngrijită de Eugen Simion şi 
Flora Şuteu. Cu un cuvint înainte 
de Eugen Simion. Editura pentru 
literatură, Bucureşti, 1964, p. 35, 

13, G. Călinescu. Viaţa lui 
Mihai Eminescu, Ediţia a doua 
revăzută (ş. a.), Bucureşti, «Cul- 
tura Naţională», p. 233. 


OPERA LUI 

M. EMINESCU ÎN 
INTREGIME ŞI 
FĂRĂ 
«REDACTĂÂRD 


Posibilitatea reală, de mult | 


visată dincoace de Prut și 
abia acum ivită, de a 


cunoaşte opera lui Mihai | 


Eminescu în întregime și fără 
«redactări» de tot soiul este 


adeverită de pregătirea — la | 
editura Hyperion din Chişinău | 


— a 16 volume de poezie, 
proză, dramaturgie şi publicis- 
tică ale genialului scriitor. 
Primele cărți au luat deja 


calea spre tipografie. Spicuim | 


din cuprinsul lor: 


Volumul E Studiu introductiv. Lămu- 
riri asupra ediţiei. Poezii publicate în | 
vieţii. Lista manuscriselor lui | 
M.Eminescu din Biblioteca” Academiei | 
Reproduceri după | 


timpul 


Române. Comentarii. 
periodice şi manuscrise. 


Volumul Ii: Poezii postume. Anexe E | 
Anexe "II. Comentarii. Reproduceri după | 


manuscrise. 


Volumul Hi: 


în proză. Proverbe, asemănări, cimilițuri. 
Cîntece. 
Glosar. Reproduceri după manuscrise. 


Volumul WV: Teatru ft. Ori- 
ginale: Întunericul şi poetul. Amor 
pierdut — viață  piedută. Emmi Mira. 
Mureşanu — Tablou dramatic. Andrei 
Mureşanu — Tablou dramatic într-un act. 


(Mureşanu). (Decebal). Infamia, cruzimea | 


şi disperarea sau peştera neagră şi căţuile 
proaste sau Elvira în disperarea amorului. 
Gogu tatii — Comedie în 3 acte. Bogdan 
Dragoș.Grue. Sânger — Tragedie. Minte şi 
inimă. (Alexandru Vodă). 


Anexe: Ovid (În Dacia). Crucea-n 


Dacia sau Joe şi Crist Genaia Doamna | 


Literatură populară. 
Poeme originale de inspiraţie foictozică. | 
Lirică populară. Bâlade. Dramatice. Basme | 


de lume. Irmoase. Comentarii. | 


(Alexandru į 
Lăpușneanu). Cei din urmă muşatin. EI. | 

(o tragedie). 


| aniversară. Cezara. II. 


! lacrime). 


(Părintele  Ermolachie Chisālițā). 


Chiajna. Copii de pe natură! Convorbiri 
literare — Romancero espaniol. Arpad — 
Regele ungurilor. Operetă cu cintece în 
3 acte. La gura sobei! Quiproquo- 
(Bogdan Vodă). (Elfrida). Demon şi inger 
(Shakespeare. Richard al 
II-lea). Teatru. Juneţea lui Mirabeau. 
Dramă în 4 acte. Împăratul. Împărăteasa. 
Bediam-Comodie — Bedlam-Comedia. Ce- 
nuşotcă. Comentarii. Reproduceri după 
manuscrise. 


Volumu! V: Teatru. I. Traduceri.- 


| Diplomatul. Comedie-n 2 acte, de Eugene 


Scribe şi C. Delavigne. Hisrion. Dramă 
într-un act de Guilom lerwitz. (Fasso) 
Văduva din Ephes. Virful cu dor. Baladă 
română. În trei părți. Textul F.de Laroc. 


| Muzica de Zdislaw Lubicz. Traducere de. 


M. E-scu. Timon din Atena. Lais- 
Comedie antică într-un act, în versuri. 


! Arta reprezentării dramatice. Dezvoltată 


știintific în legătura ei originală de 


' Profesorul dr. Enric Theodor Rotcher. 


Partea generală. Partea întăia —Prin- 


 cipiile sistematice. Partea speţială (Partea 
| aplicată). 
IE. 


Reprezentarea caracterelor. 
Addenda: Smeul Nopţii. Margo 
Contessa. O palmă sau Voinicos da Fricos. 
(Minegmii sau Fraţii cei de gemine). 
Comentarii. Reproduceri după manuscrise: 


Volumul VI: Proza literară Antume. 
I.Originale: Făt-frumos din lacrimă 
(Poveste). Sărmanul Dionis. Novelă. La 
Traduceri: 
Lanţul de aur. Novelă svedică de Onkel 
Adam. Postume. Contra-pagină. Geniu 
pustiu. E TFasso-n Scoţia. [......... HI.- 


| Poesis (Avatarii faraonului TA) 1. 


(Legenda cîntărețului). 2. (istoria unei 
` Scrisoare către Angela. 3. 
(Fragment). 4. (O taci, ce spui că mă 


 imheşti, copilă...). Aur, mărire şi amor. 


(Moş Iosif). (Iconostas şi fragmentarium). 
(La 
curtea cuconului Vasile Creangă). (Ar- 
chacus). Visul unei nopți de iarnă. 
(Moartea lui loan Vestimie). Fragmen- 


| tarium. (Ea era albă ca zăharul). (Ah! 


dac-aş fi ce am fost). Amalia. (Falsificatorii 
de bani). (Fragmentarium — Cind eram 
încă la Universitate). (Margareta şi Ane). 
(În privința vârstelor la femei...). Comen- 


i periodice. 


Volumul VII: Studiu introductiv. fn- 


| troducere la volumul a! VII-iea. Traduceri. 
' Franserieri. Excerpte: (Moritz Lazarus, 


Das Leben der Seele). Cultură şi ştiinţă. 


Kant (Critica rafiunii pure). (Eftimie 
Murgu, Logica sau filosofia formală). 
(August Leskien, manual de limbă palcos- 
lavă (vechea slavă bisericească)) Ideile lui 


Volumul Viik Traduceri. Transcrieri 
şi excerpie din germană şi franceză. Adolf 
Fick. Teoria mecanică a căldurii. Tulius 
Robert Mayer. Observaţiuni asupra naturii 
nevieţuitoare.. Carey. Principes of social 
sciens. P. Coel Schachinr. Naşterea albini. 
John Stuart Mii. Despre guvernul reprezen- 
taiv. Montesquieu De L'esprit des iois. 
Fiziografie 1, Ms. 2270. Notije şi reflecții 
fugare —iîn general pe versoul filelor. 
-Fiziografie II, Ms. 2267. Notite şi reflecţii 
fugare. —Ms. 1829. Pămintul ca planet, 
mișcările lui. O alegorie veche şi pururea 
nouă de Balthasar Gracian. Cian cu tofi 
frafi iubii de Mark Twain. O baie caldă 
jin Egipt de Alexandre Dumas. O baie rece 
lin Egipt de A. Danzats Henryetie Serrey | 

pa 


Armand de Lagneau. Descrierea ciumei în 
Tucidide. Maxime, aforisme de La 
Rochefoucauld. Monstui verde de Gerard 
de Neral. Dicţionarul de rime. 


Volumul IX: Lămuriri asupra editârii 
publicisticii eminesciene. Studiu introductiv. 
Publicistică 1879-1877. Albina, Familia, 
Federaţiunea, Convorbiri literare, Curierul 


; de Taşi. Din manuscrise. Cu paternitate 


incertă. Transcrieri. Comentarii. repro- 
duceri după manuscrise şi publicații. 


Volumul X: Studiu introductiv. Lămu- 
riri asupra editării publicisticii din acest 
volum. Publicistică. 1 noiembrie 1877 — 
15 februarie 1880, «Timpul. Din ma- 
nuscrise. 1877. Cu paternitate incertă. 
Comentarii. Addenda. Texte din 
«Curierul de Taş», din «Timpul», din 
«Telegraful român», din manuscrise. Cu 
paternitate” incertă din «Curierul de Iaşi, 
din «România liberă». Reproduceri după 
publicaţii şi manuscrise. 


Volumul Xi Studiu introdurăv. Pu- 
blicistică. 17 februarie — 31 decembrie 
1889. <Timpul». Comentarii. Reproduceri 
după publicatii şi manuscrise. 


Volumul XIL: Lămuriri asupra ecntări 
publicistice din 1881. Pubiicistică. 1 ianuarie 
decembrie 1881. <Iimpub. Din 
manuscrise. Cu paternitate incerţă. Comentarii. 
Reproduceri după publicați şi manuscrise. 


Volumul XIE Lămuriri aspra editării 
publicistici din 1882— 1383 şi 1888—1889. 
Publicistică. 1882—1883, 1888—1889. «tim 
pub, <România liberă», «Fintina Bian- 
duziei». Din manuscrise. Cu paternitate 
incertă. Transcrieri. Comentarii. Addenda. 
Reproduceri după publicaţii şi manuscrise, 


Volumul XIV: Studiu introductiv, 
Lămuriri asupra editării din traducerile 


i eminesciene. Eudoxiu Hurmuzaki. Frag- 


mente. istoria românilor. Franz Bopp. 


| Gramatica critică abreviată a limbii 


sanscrite. Articole şi: excerpte. Teoria 
Statului şi a vieţii sociale. Teoria culturii. 
Fragmente istorice. Economia politică. 
Ştiintele naturii. Comentarii. 


Volumul XV: Studm introductiv 
Lă-muriri asupra editării acestui volum. 


Texte originale şi traduse inedite. Co- 
mentarii. 


Volumul XVE Studiu introductiv. 
Corespondenţă. Documentar. Comentarii. 
Reproduceri după publicaţii şi manuscrise. 


Operele eminesciene în 16 
volume vor fi tipărite în anii 
1991-1995 şi ne pun la dispoziţie 
o avere spirituală fără de seamân 
în istoria neamului nostru. 

Drept care vă îndemnăm să 
mergeţi la librărie spre a vă 
abona la cărţile ce ne favorizează 
cunoaşterea multilaterală şi 
profundă a creaţiei eminesciene. 


P.S. Dar la cele 10 volume 
de Opere ale lui Vasile Alec- 
sandri aţi reuşit să vă abonaţi? 


V-ATI ABONAT 
LA OPERE DE 
ION LUCA 
CARAGIALE? 


Operele nemuritoare ale 
clasicului literaturii române -lon 
Luca Caragiale ne-au fost cunos- 
cute, parţial, şi pină acum. Ba 
studenții chişinăuieni montează 
drama Năpasta, ba o editură 
basarabeană îndrăzneşte să publice 
cartea pentru copii Domnul Goe, 
ba un volum de nuvele şi schiţe, 
trecut cu greu de dincolo de Prut, 
descreţeşte fruntea unui intelectual 
ahtiat de lecturi variate şi 
delicioase... 

Totuşi, ca şi ceilalți scriitori 
naţionali, ba — o mie de scuze! - 
mai mult chiar decît ceilalţi, Ion 
Luca Caragiale ne-a lipsit. Fiind 
un popor plin de umor pururi 
tonifiant, pornit în permanenţă 
spre glumă, inclusiv spre cea fără 
perdea, avind în sînge un acut simţ 
al replicii spontane, mustind de 
subințelesur multiple şi profunde 

. replicile 


nici în prezent), este de mirare că 
n-am căutat —cu toţii — dincolo d : 


sale, 
permanenţă un incgalabil talent de 
mim şi povestitor. O noapte fur- 
tunoasă, O scrisoare pierdută, Nä- 
pasta, Conul Leonida fată cu 
reacţiunea, D-ale carnavalului, O 
făclie de Paşte, La Hanul lui 
Minjoală, Kir Ianulea şi multe alte 


| opere dramatice şi în proză (in- 


imitabilele Momente) sint semne 
concrete ale unei literaturi care va 
trăi în veci. 

De aceea intenţia editurii Hy- 
perion de a publica în 1992 4 
(patru!) volume de` Opere 
caragialiene merită toată susținerea 
fiecărui concetăţean de-al nostru. 
Susţinere prin faptă, nu numai 
prin vorbă. Adică prin abonare la 
ediția anunţată. Costul unui 
abonament fiind de 14 (pai- 
sprezece) ruble, credem că nu e 
scump. iar dacă vă pare scump, 
încercăm să vă liniştim, în stilul 
vorbei populare: scump, dar face! 

Gindiţi-vă cu toții la cuprinsul 
volumelor: i 

I. Teatru:Q noapte furtunoasă; 
Conul Leonida faţă cu reacţiunea; 
O scrisoare pierdută; D-ale car- 
navalului; Năpasta. 

II. Momente, schiţe, notițe 
critice: Un pedagog de şcoală nouă 
; Mitică; Tempora; Tren de plă- 
cere; Triumful talentului etc. 

III. Nuvele, povestiri, amintiri, 
versuri, parodii, varia: Neno- 
rocirea unei zine; Exces de zel; 
Luptă dreaptă; Un creditor turbat; 
O făclie de Paşte etc. 

VI.Publicisticăliterar— artistică 
şi politică. Scrisori. 

Acum, cînd aflăm din surse ab- 
solut sigure ce şi cită bogăţie 
spirituală cuprind Operele cara- 
gialiene, ar fi păcat să nu ne 


abonăm la ele. 


Jules MICHELET | 


AMINTIRE 
RECUNOSCĂTOARE 


Popoare ale Occidentului, 
care de atta timp, departe de 
barbarie, cultivati artele păcii, 
păstraţi intotdeauna o amintire 
recunoscătoare pentru natiunile 
orientale care, aşezate la fron- 
tierele Europei, v-au ocrotit şi 
apărat de potopul tătarilor, de 
armatele turcilor...; nu uitati mai | 
ales ceea ce. voi datorati 
nefericitei Românii. 


REFLEXE ALE ETERNITĂȚII 


HOFFMANN 


SCURT ŞI 
NEPĂRTINITOR 


Din poporul român se nasc 
capuri care sint de frunte şi ar 
putea fi folosite ca mostre de 
odoare scumpe: — se nasc capuri 
care au şi înlăuntrul lor aceea . 
ce vădesc pe deasupra.’ Căci 
pricepere mai uşoară, minte mai 
deschisă,  agerime mai mare 
împreunată cu. purtare delicată, 
cum vezi de mulie ori chiar la 
cel mai simplu Român, nu 
găseşti nicăieri. Dacă poporul 
acesta ar fi impreunai şi s-ar 
putea inălța la cel mai inalt 
|! grad al luminării minţii el ar fi 
vrednic să  steie în fruntea 
omenirii întregi. Şi pe lingă 
acestea şi limba românească este 
att de frumoasă şi de bogată, 
încii cu deosebire s-ar potrivi să 
| fie vorbită de cel mai luminat 
popor din lume. 


75 DE ANI DE.LA NAŞTEREA 
MAGDEI ISANOS 


Ana BANTOŞ 


«SINT 
CA UN CER 
PRINTRE 


BRAZI.» 


Astăzi, poate mai mult ca oricind, 
sîntem absorbiți de" valorile trecutului, 
manifestind atenţie crescîndă în special 
faţă de moştenirea culturală și literară 
ce ne aparţine pe drept, dar pe care 
pînă acum nu am cunoscut-o. Nu ştiam 
nimic sau apoape nimic despre un şir 
de personalităţi ale Basarabiei care au 
activat în răstimpul dintre cele două 
războaie, contribuind la reintegrarea 
noastră în contextul spiritualităţii românești. 
Din acea perioadă de febrile căutări, de 
renaștere a basarabenilor, vine către noi 
glasul Magdei Isanos, de la naşterea 
căreia s-au implinit în aprilie curent 75 
de ani. Viaţa şi creaţia poetei au fost 
evocate recent în cadrul unei conferinţe 
jubiliare desfăşurate sub egida In- 
stitutului de Literatură al Academiei din 
Moldova. În  comunicările lor 
participanţii la conferinţă (cercetătorii 
literari: Vasile Badiu, Veronica Bâtcă, 
Maria Teodorovici (Iaşi), Victor Cirim- 
pei, Alina Ciobanu, Lilia Toma şi alţii) 
au conturat multiplu biografia de creaţie 
a scriitoarei ce întruneşte pagini rezis- 
tente de poezie, proză și publicistică. 


Trăsătura dominantă a operei 
Magdei  Isanos este lirismul 
profund, delicat, de o feminitate 
aparte. 
tinerei poete care ne priveşte 
din fotografie 
altfel, şi pe coperta volumului 
Magdei Isanos editat anul trecut 
la Chişinău) cu ochi pătrunzători 
şi cu zimbet ce denotă nobleţe 
spirituală a oscilat între doi poli: 
optimism şi deznădejde. Versurile 
sale respiră elan vital inepuizabil, 
purtind amprenta unei curioase 
împletiri de suavitate şi viguro- 
zitate a sentimentului: «Mereu 
cheltuindu-mă-n timpul bogat,/ 


Zbuciumul sufletesc al 


(reprodusă, de- 

eu sint ca un cer printre brazi» 
sau: «Dreaptă luci tinerețea mea, 
ca o sabie,/ Şi fiece vis păzit 
de dinsa-nflori;/ ...buzele mele 
spuneau uneori: «Voi muri...»/ 
„însă pe toate mările-avem o 
“corabie.» («Lampa»). . 

Conştiinţa unui şfirşit apropiat 
produce deznădejdea din poeziile 
sale. Dar a spune numai atit 


este puţin. E remarcabilă forța 


feminității invocate pentru a 
converti disperarea şi pesimismul. 
Această calitate are, în ultimă 
instanță, anumite tangenţe cu 
puterea bărbătească: de rezistenţă 
a spiritului. Nu există însă- un 
cuvint adecvat care să exprime 
bărbăţia -sufletului feminin. «O 
femeie bărbată» — este o expresie 
simplistă şi liniară. Acest lucru 
se înțelege clar mai ales la 
lectura poeziei Magdei Isanos. În 
literatura noastră nu sînt atit de 
frecvente cazurile cind suferinţe 
mari au declanşat un lirism 


copleșşitor, precum este cel ce 
răzbeşte din poezia Magdei 
Isanos: 


«Cînt ca privighetorile oarbe 
Nu ştiu, eu sorb cîntecul sau 
el mă soarbe. 

Atit de sus ne-nălțăm cîte 
odată... 
Sufleiu-mi arde de-o flacără 
înfricoşată...» 
E copleşitor şi puţin. bizar 
acest lirism izvorit dintr-un suflet 
obsedat de gîndul morţii ce-i dă 
tircoale şi de încrederea în viaţă, 
într-o viață ce va dura şi după 

trecerea pe celălalt tărim: 


«Cu fiecare lucru, azi ştiu, 

mă-nrudesc şi de zarea mea piu. 
Revolta s-a făcut suris, durează 
această plină fără greş amiază». 


Religiozitatea versurilor citate 
are  tangenţe cu  seninătatea 
ciobanului din balada populară 
«Mioriţa». 

Sinceritatea şi rostirea simplă 
sint în măsură să exprime sufletul 
larg deschis către o trăire 
plenară senină. Universul din 
care ni se confesează poeta este 
de un pitoresc nelimitat, inundat 
de soare. primăvăratic. Versurile 
mărturisesc energie- interioară 
nestăvilită: 


«Eram aproape de pămînt şi 


frîntă 
de marea mea putere ca un 
ram». 


Doar «lumina putredă» are 

ceva autumnal în ea, crepuscular 
şi sugerează o confuzie voită de 
anotimpuri, o contopire a lor: 
«Mi-i dor să sap în inimi 
ca-ntr-un lemn /un nume ce-l 
purtăm cu toţii: viaţă». 
. Un flux nesfirşit de energie 
şi de credinţă determină puterea 
de. judecată şi logica senină a 
poetei predispusă să se autocon- 
templeze, să mediteze asupra 
existenţei. Situînd în proximitate 
imediată viaţa şi moartea, Magda 
lsanos  intuieşte cu precizie 
revelatoare zone profunde ale 
dăinuirii umane. 

Plenitudinea sentimentului 
vital conferă trăirii poetice. ima- 
ginea unui fruct împlinit cu 
aromă tulburătoare, miezul 
suculent şi gustul dulce-amar, 
fruct aureolat de autoare cu 
generozitate şi recunoştinţă. To- 
tuşi persistă ca o umbră conști- 
ința sfirşitului apropiat. Același 
Memento mori! ce cauzează 
condensarea trăirii la maximum 
provoacă tentația de a privi la 


viaţa de aici cu. ochi de dincolo! 


de moarte. 
Poezia sa, aşa cum mär- 


turisesc aproape toate ciclurile 


publicate, se naște din confrun- 
tarea fără istov a sufletului său 
luminos cu gîndul dispariţiei. 
Astfel ordinea firească a vieţii 
este  substituită de dezastrul 
morții, acutizind capacitatea de 
a descoperi armonii acolo unde 
un ochi obişnuit nu vede decit 
contraste: «Cineva trebuia . să 
iubească / armonia lumii, ascunsa 


lege-a cadenţelor,/ cineva trebuia 


să fie singur şi  s-asculte 
indelung». Vigoarea unor rostiri 
majore diriguitoare este prezentă 
fără a fi declarată: «Nu era 
nimic trist, dar solemn/ Sufletul 
lumii închis în lemn,/ în flori 
palide, în hribi şi scaieţi/ revarsă 
bucuria tainicei. vieţi». («Ploaia») 

Există în poezia Magdei 
[sanos un fel de sacralitate 
proiectată în tot ce o înconjoară 
pe poetă: 

«Am văzut în fiece lucru o 
mişcare 

de rugăciune şi de adorare». 
(«Confesiuni»). 


Pe această culme a trăirii 
interiorizate şi concentrate la 
maximum are loc întilnirea sur- 
prinzătoare a două poete mol- 
dovence: prima, venind din 
fierberea epocii interbelice, cea 
de a doua, Leonida Lari, 
tumultul unui prezent incandes- 
cent, căruia îi sîntem cu. toţii 
martori. Ambele poete demon- 
strează forțe similare de rezis- 


tenţă a spiritului feminin, dispus. 


să lupte cu obstacolele ce 
împiedică “materializarea deplină 
a energiilor sufleteşti. 

Poezia Magdei Isanos, înce- 
pindu-şi calea de «lingă prispele 
verzi ale Țării», de-acolo de 
unde «fiecare femeie seamănă cu 
fecioara Maria», iar «fiecare om 
poartă un jug blestemat», este 


marcată de o melancolie răsco- 


litoare în fața  miracolului 
existenţei. 
Pasiunea vitală,  provocînd 


înflorirea spfletului, ne urmăreşte 


din poeziile Magdei Isanos şi nu 
ne lasă indiferenți nici pe noi, 


cititorii de astăzi în al căror trai 
cotidian se amestecă totul de- 
avalma: politică şi literatură, 
aspirații de-o viață cu cele de-o 
zi. 


basarabene dintre cele două 
războaie mondiale, Magda Isanos 


din ` 


Figură proeminentă a literelor 


revine în actualitate, oferindu-ne: 


prin tot ce a creat, în special 
poezie de autenticitate distinctă, 
pagini revelatoare ale spirituali- 
tăţii româneşti de pînă la 1940. 


Magda ISANOS 


CÎNT 


Cint 
oarbe. 
Nu ştiu, eu sorb cintecul 
sau ei mă soarbe. 


ca  privighetorile 


Atit de sus  ne-nălțăm 
citeodată... 
Sufletu-mi arde de-o 


flacără înfricoşată, 


ff 
| 

Ca rugul din care a vorbit 
Dumnezeu, 

aşa arde sufletul meu. 
Cred în zine, în sfinţi şi 
minuni; 
prieteni, 
cununi. 
Cintecul e-n mine ca-n voi 
tăcerea; 

îi bânuiesc uneori puterea, 
insă nu . ştiu nimic și 
mă-nchin smerit 

îngerului lingă mine ivit. 


nu-mi  împletiţi 


Fă-mă să cint 
oameni şi suferinţi, 
şoptesc cu buzele 
fierbinți, 

despre săraci, despre copii. 


despre 


reci, 


{| şi foame... 


Şi-n mijlocul cereştii mele 
spaime, 

"e cuvintele de 
fi "care- ar trebui să creez 


lumea, s-o pun la loc; 


Apoi rămin singură. Nu 
şiiu nici eu 

de ce mi-a vorbit din 
stufişul aprins Dumnezeu. 


Veronica BÂTCĂ 


REGISTRUL EPIC 
AL POETEI 


Magda Isanos este o scriitoare 
de o aleasă sensibilitate, un spirit 
sortit dăinuirii prin aspiraţiile sale 
către adevăr, spectral receptate şi 


materializate în versurile sale, dar : 


şi în proză, după cum ne convin- 
gem la lectura cărţii "Confesiuni 
lirice” (Chişinău, Ed. Literatura 
artistică, 1989). Se vede că ten- 
tativa unei disocieri analitice o 
aduce pe Magda Isanos la proză, 
imersată, bineînţeles, de propria sa 
poezie. Schiţele fuzionează şi ele 
cu aceasta prin dominantele 
sufleteşti şi prin motivele abordate 
de autoare. 

Nu este ceva ieșit din comun 
în literatura română, poeţilor 
adeseori le e necesar exercițiul 
cuvîntului epic. Se poate vorbi 
chiar de o tradiţie în acest sens, 
-dacă ne gindim retrospectiv la G. 
Asachi, B. P. Hasdeu, V. Alec- 
sandri, M. Eminescu, T. Arghezi, 
I. Minulescu, iar dintre contem- 
porani la N. Stănescu, A. Blan- 
diana, M. Damian, N. Esinencu, 
N. Dabija ş. a. 

Cine poate şti cum ar fi evoluat 
scriitoarea dacă nu ar fi trecut atit 
de timpuriu în alte forme ale 
existenţei? Talent precoce, Magda 
sanos s-ă manifestat încă în aulele 
liceului. Aşa i-au apărut primele 
schiţe în ziarul pentru elevi 
"GHIOCEL". Sint nişte schițe- 
portret ale colegelor ei, dominate 
de un descriptivism liric şi tandru 
(reionări, [nseparabilel€). Un in- 
stantaneu dezvăluind o stare 
sufletească, de şcolar, o atmosferă 
de clasă provocată de aparenţe: şi 
de emoţiile elevilor, de viaţa obiec- 
tivă şi de cea din interiorul adoles- 
centului. O dispoziţie de lecţie de 
istorie, unde cunoştinţele şi 
emoţiile şcolăreşti sint spulberate 
de şuieratul unei locomotive de 
tren şi "cineva din fund a oftat..." 
Onomastica rusă (Marusea, Lida) 
basarabenizează fără echivoc in- 
stantaneul. 

În Inseparabilele Magda Isanos 
a încercat o anatomizare a 
porecielor şi a procesului de 
naștere a acestora în mediul şcolar. 
Pornirilor juvenile adolescenta 
Magda caută să le dea şi dn sens. 
La virsta cînd sentimentul ca- 
maraderiei le eclipsează pe toate 
celelalte, juna scriitoare tinde să 
pătrundă tainele lui cu tandreţe şi . 
duioşie de copil în proces de 
maturizare. 

Unitatea unei prietenii 
presupune şi ceva divergent. Astfel 
în "supraporecla comună” de "in- 
separabile" încap cele două 
"separabile": Titu Maiorescu- 
pentru "spiritul ascuțit” al Lenuţei 
şi Arhimede — pentru "aplicația ce- 
Ó avea pentru nobila ştiinţă a 
pentru fizico- 
chimice" Sanda. Aceste porecle fac 
referințe la natura esențială a 
colegelor şi nu la aparenţe, fapt 
asupra căruia insistă și autoarea, 
nu fără anumite note grave de om 
matur: "Aici se poate vedea, şi. 
seriozitatea noastră: cind dăm 
porecle, în loc de a ne referi la 
aparenţe, noi cităm caracterele 


sufleteşti”. 

De la seninătatea relaţiilor 
colegiale autoarea trece la 
meditații, aproape eseistice, 


privind sentimentul cel mai uman 
—iubirea, în schița DESPRE 
IUBIRILE MARI, urmare a lecturii 
romanelor de dragoste. Scriitoarea 
compară destinul unor celebre 
eroine de roman — Carmen, Manon 
Lescaut, Marguerite Gauthier — cu 
al unui cuplu de bătrîni închipuiţi, 
care se iubesc de 40 de ani şi con- 
chide:  "...Moartea, destinul, 
disprețul, nu-ți trebuie decit 
tinerețe ca să le rizi în nas. Dar 
patruzeci de ani! Asta e dragostea 
cea mare!" : 

De aici incolo incepe s-o 
preocupe femeia şi feminitatea. 
Dar, după mențiunile făcute şi de 
Vasile Badiu —editorul ediţiei 
chişinăuiene, — Magda Isanos trăia 
într-o atmosferă de minimalizare 
a valorii morale a femeii. Studiile 
în materie de drept au făcut-o să 


ia partea celor umiliţi şi prin 
produsul său literar. Mai mult — să 
caute mecanismul acestor 
manifestări. Apar şi note filozofice 
şi de psihanaliză, în vogă fiind 
lucrările lui Freud, la care se 
adaugă, fără îndoială, anturajul 
familial; părinţii fiind de profesie 
medici-psihiatri. 

Schița de factură eseistică 
ÎNGERII disociază noţiunea de 
înger raportată la femeie şi copii. 
Şi cum aceştia sint pur şi simplu 
idealizaţi de poeţi, îndrăgostiţi şi 
mame, ei posedind şi reversul 
diavolesc, se cade a nu fi comparaţi 
cu această făptură intermediară 
între om şi divinitate. Speranţa 
scriitoarei: "Să nădăjduim că va fi 
un înger cu destulă personalitate 
ca să nu se lase comparat cînd cu 
femeile, cînd cu copiii...” mai stă 
şi în ideea entropică a omului, ex- 
primată în lipsa apartenenţei la sex 
a îngerilor, prin care se poate comu- 

nica cu Dumnezeu. 

Convinsă că femeia nu este şi 
nu poate fi comparată cu îngerul, 
problemele acesteia continuă s-o 
neliniştească pe Magda Isanos. 

Într-o vreme cînd, în afară de 
psihanaliză, în literatură şi artă 
mai domneau Kafka şi modernis- 
mul, militantismul bolşevic şi fas- 
cist în politică, în viaţa socială lua 
amploare mişcarea feministă, pe 
care Magda Isanos o înţelegea în 
felul său. Schița MAGISTRATA e 
una de intrare în problemă şi de 
abordare a unui motiv ce va per- 
sista în toată proza scriitoarei. 
Bineinţeles, problema este sub 
semnul dreptului civil. Se caută nu 
emanciparea prin abordarea de că- 
tre femeie a funcţiilor şi profesiilor 
bărbăteşti, ci se coboară în esențe. 
Puterea de judecată în orice 
domeniu social o exercită exclusiv 
bărbatul, de vreme ce, după 
spusele lui Berdiaev, "Puterea reg- 
nului asupra omului prin femeie 
se realizează... Atitudinea băr- 

baiului-om faţă de feminitate este 
rădăcina atitudinii sale faţă de 
natură. De natură, de feminitate 
nu te. poţi ascunde, aici nici o 
evadare nu e posibilă” şi, deci, 
trebuie să simţi femeieşte ca să poţi 
judeca femeia, raţionament stră- 
vechi atestat şi in BIBLIE la apos- 

tolul Pavel în prima sa epistolă că- 
tre corinteni: "dar omul firesc nu 
primeşte lucrurile Duhului lui 
Dumnezeu, căci pentru el sint o 
nebunie; şi nici nu le poate 
înţelege, pentru că trebuiesc jude- 
cate duhovniceşte” (2,4). Şi cum 
bărbatul este incapabil de a trăi 
maternitatea şi iubirea pînă la 
jertfire de sine, pruncuciderea şi 
abandonul de copii, el nu este în 
drept să judece femeia. Au fost 


cîţiva bărbaţi care au inţeles 


dramele unui suflet feminin — 
Tolstoi, Flaubert,. Balzac. Dar 
acestea sînt excepţii, comentate de 
autoare. în recenzia romanului 
"Enigma Otiliei” de G. Călinescu, 
în care, dacă ar dispărea Felix, 
eroul romanului, n-ar exista nici 
Otilia, chip care fiinţează doar în 
prezenţa lui, altfel pur şi simplu 
nu este. Feminismul tinerei 
scriitoare nu ţine de militantism şi 
de substituirea bărbatului în 
societate, ci e unul de aspirație că 
tre armonie, constructivitate şi 


viaţă.  Puseurile feminine. ex- 


primate în răbdare şi înțelepciune, 
în capacitatea de a asculta şi altă 
parte, distribuirea echitabilă, în 
maternitate şi perfecţionare con- 
tinuă. impun o sporire a 
începuturilor feminine în viaţă. 
Sint tocmai calitățile vital necesare 
unui magistrat(e). Dar istoriceşte, 
trăind într-o societate a suveranită 
ţii masculine, aceste deziderate ră- 
min doar nişte opțiuni publicistice, 
realitatea demonstrind calvarul 
femeii intelectuale, a femeii ce a 
sfidat arealurile bărbăteşti, mo- 
ment zugrăvit în schița STUDEN- 
TA. În legătură cu aceasta se poate 
admite presupunerea că sînt sen- 
timente şi ginduri trăite de către 
Magda Isanos, ea însăşi studentă 
la acea vreme. Începuturile activită- 
ţii sale ca prozatoare au coincis cu 
activitatea altui - prozator 


' basarabean — Gheorghe V. Madan, 


supranumit "Creangă al Basa- 
rabiei". Şi dacă el îşi încheia ac- 
tivitatea literară ca un maestru 
format la şcoala folclorului şi a 
literaturii clasice româneşti, ea 
debuta prin suportarea influențelor 


| moderniste ale lui Franz Kafka şi 


Virginia Woolf, ale lui Katherine 
Mansfeld şi Mary Weeb, despre 
care a scris chiar o recenzie în 


«Jurnalul Literar» din 
1939, intitulată "Mary Weeb— — Vul- 
pea", apreciind că eroina acestei 
lucrări “se înalță cu talia ei 
feciorelnică printre cele mai inte- 
resante figuri feminine din 
literatura mondială”. 

Maniera modernistă de reflec- 
tare e cel mai relevant abordată 
într-un ciclu de nuvele cu subiect 
flotant, adunate sub genericul 
ORAŞUL CU MINUNI. Ele sînt 
DOMNIŞOARA VANDA, TOTO 
şi OMUL CU CIZME ROŞII, 
aparținind celor trei specii de bază 
ale genului scurt narativ: prima e 
schiță, a doua — e o povestire, a 
treia, nuvelă. Tripticul, cu evi- 
dente implicaţii psihanalitice, este 
o alcătuire unitară prin loc 
(ORAŞUL CU MINUNI), fapte şi 
erai ieşiţi din comun prin 
exhibiţionism neînțeles, provocat 
de forţa obsesiilor, care formează 
centrul cumulativ de epic al 


prozelor în cauză. Femeile sint făp- 


turi mirabile, necrezut de 
frumoase şi pline de mister, răs- 
pindind luxurianţă benefică de 
iubire şi clemenţă. Personajul mas- 
culin e un străin, un om necunos- 
cut pentru orăseni şi e "altfel", 
incitind prin' culpa gestului de 
frondă spre a depăşi banalitatea. 
Acea banalitate despre care Con- 
stantin Noica notează: "...Oamenii 
cad sub o tiranie: cea a locului 
comun. Şi mă întreb dacă nu e 
mai tristă decit oricare alta”. 
Mulțimea de evidențe are cu totul 
alte semnificaţii pentru eroii 
prozelor, de aceea şi declanşează 
n univers de coşmar, nepătruns 
de cei din afara "eului" per- 
sonajelor. 
onceput în stil balzacian, 

numai că la Magda Isanos e vorba 
nu de romane, ci de proză scurtă, 
ciclul are aceiaşi eroi. În fiecare 
bucată, principal devine un altul 
dintre ei, prin care se analizează 
o anumită problemă. 

Prozele fuzionează prin ima- 
gini, motive şi expresii cu poezia 
autoarei, de unde şi registrul lor 
poetic. 

D-ra Vanda (femeia-creatoare 
de păpuşi) din schița cu acelaşi 
titlu se îndrăgosteşte de un 
necunoscut Alex. De preaplinul 
sentimentului ea înnebunește. 

Pentru cei din jur. Dar, de fapt, 
se disimulează în propria creaţie. 
Ea îi spune astfel iubitului: "Eu 
nu sint Vanda, eu sînt o păpuşă”. 
Forța rezidentă în spiritul uman 
transcende şi asupra lucrurilor 
proxime, dăruindu-le cu aceleaşi 
calităţi: păpuşile dansează, şoptesc, 
gesticulează. E tranșa dintre real 
şi ireal, cînd nimeni nu ştie ce e 
adevărat, şi ce nu e. Cert e doar 
că lucrurile se manifestă într-o altă 
stare, "nenormală”, bizară. Cînd 
sînt chemaţi vecinii ca să vadă, jucă 
riile erau la locul lor. Ele prindeau 
viață numai pentru un suflet 
capabil să sesizeze aceasta. Prin 
forța dragostei aparențele. capătă 
cu totul alte dimensiuni pentru cei 
cuprinși de sentimente puternice, 
şi doar acestea dau viaţă 
circumstanțelor. Şi obiectul de cul- 
tură e viu doar pentru creatorul 
plin de sentiment. Pentru ceilalți 
rămîne mort. 

Motivul reincarnării, obsesiv în 
poezia autoarei, apare şi în proză: 

„Sufletele copiilor mici, morţi de 
curînd, crezîndu-le trupuri vii, in- 
trau în păpuşile de pislă şi porțelan 
şi rămineau întemniţate acolo”. 
(DOMNISOARA VANDA) 

Cind realul se amestecă cu 
irealul, apare forma infernală a 
sursei de acţiune: "Cine ar fi crezut 
că luminosul, coloratul atelier de 
păpuşi e un iad, unde suflete 
fragede se pirjolesc?” (Ibidem). 
Situaţie ce trimite la gîndul 
chinului infernal ce-l suportă ar- 
tistul în căutarea expresiei adec- 
vate. 

În povestirea TOTO, cu acelaşi 
topos, iarăşi apare “bărbatul- 
enigmă", "un om din cale afară 
de ciudat" care trăieşte o viaţă ex- 
travagantă şi face necontenit ciudă- 
țenii, în sensul că tot ce adună 
oferă copiilor din oraş în formă 
de jocuri organizate, de jucării de 
Crăciun, el fiind şi Moş Crăciun 
însuşi. Paroxismul filantropiei ș sale 
este atins prin organizarea în “gră- 
dinile casei lui a unei mari serbări 
de primăvară, cînd aici intrau toți- 
copiii, şi ferestrele casei se des- 
chideau, tot anul ele fiind închise. 
Şi cea mai grea ameninţare pentru 
un copil era cînd mama îi inter- 
zicea să meargă acolo. Se bucura 


de dragostea tuturor: şi a copiilor 


şi a maturilor. Un singur om îl 
ura — preotul, pentru faptul de a 
fi încălcat legile intangibile ale 
vieţii oficiale şi de a-şi fi ridicat 
o cetate de spirit din blajinătatea 
sa. Motivarea urii preoțești: 
"Dragostea lui pentru copiii noştri 
e, de asemenea, un lucru care-mi 
dă de bânuit.(...) Te întreb de 
unde vine el, cum îl cheamă, ei 
da, cum îl cheamă, doar nu vei 
vrea să zici că "Toto" e un nume”. 


Taina lui Toto e dezvăluită după. 


moartea sa. În casa lui cea 
misterioasă au găsit "un sicriu de 
argint cu capacul de sticlă şi în el, 
“imbălsămat, trupul unui copil de 
trei ani, copilul lui Toto care 
murise demult”. Momentul 
funerar, o altă obsesie a Magdei 
Isanos, e o sursă de energie vitală, 
un mobil de dăruire a omului, 
semenilor în creştere. Mai e 
prezentă şi semnificaţia contras- 
telor în lume, unde viaţa e mereu 
în preajma morții, pe care sfidind-o, 
omul se produce prin jubilaţii de 
sărbătoare, adevăr deopotrivă 
elementar şi fundamental. 
această bucată actul creaţiei se 
exercită prin gesturi vii (de dans, 
de mimică, de ofrandă) în 
comparaţie cu cei din prima bucată 
a ciclului, efectuat prin obiecte 
statice de păpuşi, care prindeau 
viață numai datorită unei bogate 
imaginații. 

Cea de a treia piesă a ciciului 
— OMUL CU CIZME ROȘII — este 
o nuvelă complexă, care însumează 
motivele şi epica din precedentele 
bi ucăți, cu toate că timpul acțiunii 
2 antecedent celui din primele 
O greşeală? O logică transcen- 
dentală? Pare a fi o logică artis- 
iică. Reluind imaginativ toate 
"personajele din primele două lu- . 
crări,intrarea în atmosferă este deja 
pregătită. Personajele cunoscute 
anterior au în nuvelă un rol secun- 
dar, dar tocmai ele definesc spaţiul 
psihologic şi social al oraşului. Aici 
contrastele sint mai categorice, mai 
semnificative. Obsesiile anterioare 
sint zugrăvite în culminaţia lor în 
plină viaţă de societate, al cărei 
simbol este balul dat de Margareta 
M., soţia generalului M. Ea poartă 
o rochie de un galben deschis. 

i Katherine 


! Celălalt personaj feminin, contras- 
tul stăpinei balului, Cristina —. . 
ducătoarea grădiniţei de copii — e 
într-o o rochie de catifea neagră, 
garnisită cu blăniță albă la mineci 
şi la poale. În acest cosmos luxos 
apare un subiect distonant, 


| necunoscutul Adam, tinărul cu 


cizme înalte şi roşii. Ingenios şi in- 
teligent, calități atribute în folclor 
diavolului, acesta e luat de către 
cetăţeni ca atare şi ei tes în jurul 
lui un rezistent sortilegiu. Deşi 
locuia la Toto, nimeni nu avea 
ştiinţă de unde vine, cînd apare 
şi dispare nevăzut. Chiar dacă face 
numai lucruri folositoare, e per- 
secutat doar pentru faptul de a fi 
altfel, de a personaliza locul 
comun. Aceşti oameni necunoscuţi 
şi sfidători, ai obişnuitului atrag 
după sine schimbări la cota întregii 
societăţi. 


| Funerariile (e vorba de moar- 
tea Cristinei) au aici o continuitate 
| iogică. Viaţa fulminantă nu duce 


decit la un sfirşit precar. Gestul 
funetar pactizează cu cel diabolic, 
care contaminează malefic sen- 
! sibilitățile de mare atitudine. 
Maniera şi tehnica de ex- 
| punere, efectiv moderniste, 
ruzionează cu versurile scriitoarei 
asociază la schiţa lui 
Mansfeld SON 
PREMIER BAL. Balul e lumea în 
miniatură, mereu cuprinsă de 
ureşul mişcărilor ritmate; toţi sint 
3 pagen, numai obiectele rămin 
mărturii omeneşti. in nuvela 
| OMUL CU CIZME ROȘII 
petrecerea e consemnată astfel: 


si se 


| “Balul acela rămine fără pereche; 


în cîteva clipe dansul, discuțiile, 
jocui de cărți — totul însufleţea pe 
i oaspeţi, ei puneau o pasiune care 
nu le era în obicei, în fiecare 
dintre lucrurile acestea”, 

În poezia ROCHIA, se intilnesc 
două generaţii, bunica şi nepoata, 
lingă un obiect de bal — rochia cu 
crinoline de mătase*: 


"Revede balul cel dinţii bătrina, 
îşi recunoaşte rochia de fată 
şi-i tremură pe-atlasul rece mina 
de-nduioșare multă-nfiorată. 


nu, n-au murit, dansează mai departe, 
mereu în alte rochii, primul bal”. 


Aceeaşi situaţie e prezentă şi 
în schiţa Katherinei Mansfeld: tină- 
ra Leila de 18 ani e la primul ei 
bal. Aşteaptă ca toţi, în special 
cavalerii, să simtă aceasta şi s-o 
copleşească cu atenţie. Dar atenţia 
vine pe neaşteptate de la un bărbat 
în vîrstă, care are o bogată. 
experienţă. Şi atunci cînd dansează 
cu un tînăr şi ea se topeşte în rit- 
murile dansului, nici nu-l 
recunoaşte pe bătrin... 

Balul e viaţa precipitată şi 
oamenii, avizi de ea, trec de la 
un episod la altul, furaţi de ei 
înşişi, mergind nepăsători pe lingă 
faptele consumate. 

Nuvela NAIADA, nepublicată 
pînă acum, produce impresia că e 
a patra proză din ciclul ORAŞUL 
CU MINUNI, în care locul central 
îl ocupă fenomenul de artă şi 
modul receptării acesteia. 

Ca parte integrantă a ciclului 
ea are personaje cunoscute deja, 
dar atenția scriitoarei se 
focalizează asupra doctorului Cox 
şi a pasiunii acestuia pentru frumos 
şi pentru colecţionarea obiectelor 
de o rafinată măiestrie artistică. 
Cea mai reuşită sculptură a sa — o 
Naiadă —- dispare de pe soclu ca să 
reapară la locul ei peste două 
săptămini. Între timp oamenii văd 
` o nimfă în pădure şi sint con- 
vinşi că e naiada, însuflețită. 

Naiada, nimfă a izvoarelor, 
lacurilor şi apelor curgătoare, 
această stihie acvatică, imobilizată 
sculptural, se metamorfozează într-o 
stihie silvanică, vie, mobilă şi plină 
de farmec feminin. Oricum ele 
constituie cele două fațete ale eter- 
nului feminin: fiinţa plină de 
temperament, libertate şi firesc şi 
înveşnicirea, tot atit de fermecă- 
toare în modelările ei umane. 
Odată ajuns obiect de contempiaţie 
publică, opera artistică nu mai 
poate rămine autonomă, ci se 
dizolvă în natură. 

Arta este receptată la nivelul 
impresiilor, fenomen psihologic ce 
declanşează halucinaţii. Con- 
templarea obiectelor de artă ve- 
ritabilă conduce la unire spirituală 
cu creatorul ei, însuflețind ideea, 
materializind-o. Adevărul, adică 
perceperea artei, se iveşte din masa 
informă a reprezentaţiilor mistice: 
fiecare trăieşte fenomenul în mod 
personal. Oamenii suferă acţiunea 
(destructivă sau constructivă) a 
unor forţe ce vin din interiorul sau 
exteriorul conştiinţei lor. Totodată, 
obiectele de artă sint în roiul de 
mijlocitor al sentimentelor şi 
relaţiilor umane. 

Frumosul nu este accesibil 
tuturor (femeia din pădure rămîne 
neprinsă). De aceea cl rămîne un 
veşnic: mister. Dar şi fiinţa fară 
aspirație e doar o osal 
(scheletul găsit între stinci). 

Mitul Naiadelor inspiră creația 
şi devine sculptură, care la rindu-i, 
îl tulbură pe om şi-i nuanţează 
sentimentele prin miracolul care 
dobindeşte proporții. 

Prozele Magdei Isanos traver- 
sează de la un spaţiu de atmosferă 
sau biografic, în schiţele narativ- 
şcolăreşti, la unul complex de fac- 
tură existenţială. Dacă în poezia 
scriitoarei se pot întilni note de 
militantism, în proză ele sint cu 
desăvirşire lipsă. Aici domneşte o 
poetică modernistă  reflectind 
zbuciumul autoarei şi al generaţiei 
sale. Talentul ei epic se exercită 


în actul de creaţie al prozelor 


scurte prin cumularea procedeelor 
psihanalitice, iar acestea conduc 
pînă în proximitatea irealului. 

Într-un anumit sens, se poate 
spune că prin epica sa Magda 
Isanos îşi devansa generaţia şi tim- 
pul. 


+ Elisabeta Isanos, Străbunii uitaţi, 


“Basarabia”, nr. 3, martie 1991, p. 170. 


Anul acesta se împlineşte un. | 
secol de la trecerea în neființă . 
a lui Mihail Kogălniceanu (1817- 
1891). Istoric, scriitor şi indrumaă- - 
tor literar, Kogălniceanu a fost 
în. același timp un mare bărbat 
de stat, luînd parte activă la 
evenimentele cruciale din istoria 
neamului. în 1878 a apărat cauza 
românismului la Congresul de la 
Berlin, unde s-a discutat soarta 
Basarabiei. 


Mihail KOGĂLNICEANU 


DISCURSUL 


LA CONGRESUL 
DE LA BERLIN 

Domnilor plenipotențiari, 


Mai întîi ținem din inimă a 
mulţumi congresului că binevoieş- 
te să asculte pe delegaţii români, 
în momentul de a delibera 


asupra României. Acesta este un 


titlu nou, adăugat în Europa, la 
acelea care i-au cîştigat de timp 
îndelungat recunoştinţa naţiunii 
române şi acest gaj de unanimă 
bunăvoință ni se pare un bun 
augur pentru succesul cauzei, ce 
sîntem chemaţi a apăra înaintea 
Domniilor Voastre. 

Nu vom  stărui asupra 
evenimentelor. în care am fost 
traşi, prin necesităţi de forţă 
majoră. Vom, trece asemenea sub 
tăcere atit acţiunea militară, la 
care am participat, cît şi acţiunea 
diplomatică, la care nu ne-a fost 
dat a lua “parte. Am avut 
ocaziune de a constata că 
periodul negocierilor. ne-a fost 
mai puţin favorabil decit norocul 
armelor. 

Ne vom mărgini întru a ne 
expune drepturile şi dorinţele 
țării noastre, pe baza rezumatului 
prezentat în -memoriul ce am 
avut onoare a supune de curind 
congresului. 


I 


Noi credem că, pe toată 
dreptatea, nici o parte din 
teritoriul actual nu trebuie să 
fie deslipită de România. 

Restituirea de către tratatul de 
la 1856 a unei părți a Basarabiei 
către principatul Moldovei a fost 
un act de echitate din partea 
Europei. Desmembrarea de la 
1812 nu se putea justifica prin 
faptul sau dreptul de cucerire. 

1812, Basarabia se ţinea 
de un principat a cărui autonomie 


-fusese atestată în mod solemn de 


toate tratatele anterioare, încheiate 
între imperiul rus şi otoman. 
Tratatul de la Kuciuc-Kainardgi 
mai cu osebire recunoşteą Dom- 
nilor Moldovei şi Tării-Româneşti, 
calitatea de suverani şi stabilea că 
Basarabia făcea parte din Moldova. 
Aceasta era deci o ţară română, 
cu  instituțiuni şi legi române, 
explicit menținute de Maiestatea 
Sa Împăratul Alexandru I. Acest 


respect al vechii naţionalităţi era 
formulat în rescriptul imperial 
care promulga organizaţiunea ad- 
ministrativă şi judiciară a acestei 
provincii, după încorporarea ei 
cu Rusia, fără a se fi făcut cea 
mai mică deosebire 
Basarabia de jos şi cea de sus. 

Din imin fapt că Otomanii 
ocupau aici trei fortărețe, unii 
se pare că au voit a trage 
concluziunea cum că Basarabia 
ar fi o regiune turcă sau tătară. 
Istoria Munteniei prezintă în 
adevăr o asemenea anomalie. Au 
existat şi acolo mult timp 
fortărețe turceşti; cu toate acestea 
nu rezultă de aci că Muntenia 
să fi fost vreodată ţară turcească. 

În 1878, precum nici 1812, 
Basarabia nu poate fi revendicată 
de la România în virtutea 
dreptului de cucerire. Ea 
aparține unui principat pe care 
Rusia însăşi, în tot timpul 
războiului său din urmă, cu 
imperiul otoman, l-a considerat 
şi tratat ca un stat independent 
şi aliat. 

“Si apoi de la intrarea sa în 
campanie, Rusia a semnat cu 
România o convențiune prin care 
a garantat expres  întregimea 
actuală a teritoriului român, 
Această garanție fusese cerută. şi 
acordată atunci cind nu era încă 
vorba decit de trecerea armatelor 
imperiale prin România. Se părea 
că ea trebuia să-şi îndoiască 
energia sa. din ziua în care, 
după apelul Rusiei chiar, con- 
cursul națiunii române devenea 

mai pozitiv şi se transforma în 
cboperațiune militară efectivă, in 
compleiä alianţă. Trupele noastre, 
intru adevăr au combătut coastă 
la coastă, cu armatele ruse. Dacă 
aceasta nu este un titlu pentru 
a ne mări, apoi desigur nu este 
un titlu pentru a ne micşora. 
În lipsă de alte drepturi, con- 
venţiunea de la 4 (16) Aprilie 
1877, care poartă semnăturile şi 


ratificările cabinetului imperial,- 


ar fi deajuns singură spre a ne 
conserva o regiune imporianiă 
despre Dunăre, de care este 
legată aşa de strîns prosperitatea 
comercială a României. 


S-a invocat în sprijinul 


între- 

retrocesiunii Basarabiei, conside- . 

rațiuni de recunoştinţă şi amintiri 
de glorie şi vitejie militară, Dar, 
pe timpul unui lung şir de 
războaie, armele ruse s-au ilustrat 
pe multe cîmpuri de bătălie şi-au 
preumblat gloria lor pină subt 
zidurile Adrianopolei. Aceasta însă 
nu este un titlu de proprietate 
asupra regiunii Balcanilor. 

-S-au mai invocat consideraţiuni 
de recunoştinţă. România ştie a 
practica datoriile de gratitudine şi 
a probat aceasta de o mulţime de 
ori. Ea nu-şi uită datoria, nici 
numele  binefăcătorilor săi; ea 
venerează în Caterina cea Mare 
şi în Nicolai I, pe generoșii autori 
ai tratatelor de la Kainardgi și 
de la Adrianopol. 

Dar ea păstrează deasemenea 


memoria  sacrificiilor ce şi-a 
impus pentru mărirea, fericirea 
şi. gloria Rusiei. Ea își aduce 


aminte că, de la Petru cel Mare 
şi pină în zilele noastre, ea a 
fost pe rind sau totodată baza 
operaţiunilor militare ale Rusiei, 
grinarul unde se nutreau ar- 
matele sale chiar cînd ele 
operau dincolo de Dunăre — şi 
teatrul mai adeseori preferat al 
celor mai teribile încăierări. Ea 
îşi mai aduce aminte că în 1812 
a pierdut, în profitul Rusiei, 
jumătatea Moldovei, adică Basa- 
răbia de la Prut pină la Nistru, 


H 


Noi cerem ca pămintul român 
să nu fie supus la un drept de 
trecere, c va fine ocuparea 
Bulgariei, de trupele ruse. Dunărea 
şi Marea le oferă căile de transport 
şi de: comtinicațiune cele mai 
lesnicioase şi mai puțin costisitoare. 
Romă ânia, după toate suferințele 
sale, aspiră la uni repaos absolut: 
necesar . pentru reparaţiunea 
pagubelor cauzate de război; 
circulațiunea trupelor străine ar â 
o condițiune rea pentru îndepli- 
nirea operei reparatoare şi pentru 
liniștea ţării noastre. 


wW 


Ni se pare drept ca România, 


în virtutea titlurilor sale seculare, 


să reintre în posesiunea insulelor 
şi a zurilor Dunării, cuprinzînd 


şi insula Şerpilor. Ar fi în această 
restituire o reînturnare echitabilă 
la dispoziţiunile originale, prin 
care Puterile cele mari încre- 
dințaseră în 1856, principatelor 
dunărene, paza libertăţii Dunării, 
la îmbucarea sa. 


IV 


Noi avem speranţa tare, că 
România va primi de la guvernul 
imperial al Rusiei o indemnitate 
de război, în proporţiune cu 
forțele militare ce am pus în 
linie. Noi credem legitim, în 
toate privințele, că despăgubirile 
“stipulate şi obţinute de Rusia, 
în numele diferitelor state aliate, 
să fie împărțite în proporţie cu 
ajutorul militar al fiecăruia din 
beligeranţi. Guvernul imperial a 
recunoscut principiul acestei 
reparațiuni în. favoarea Serbiei şi 
a Muntenegrului şi stăruieşte 
asupra aplicaţiunii sale. 

România este în drept să 
ceară, la rindul ei, beneficiul 
acestui principiu. Într-adevăr, 
silită de a ţinea timp îndelungat 
armata sa mobilizată, spre a face 
față unor eventualităţi iminente 
— ea a avut subt drapeluri, atit 
ca armată activă, cit şi ca armată 
de rezervă, peste 70.000 mii de 
oameni. Mai mult, ea a îndurat 
pierderi considerabile, oraşele 
sale şi tot .malul său de la 
Dunăre au fost pustiite de 
bombardare, căile sale de :comu- 
nicare stricate, materialul său de 
război prăpădit. 

Compensaţiunile datorite pen- 
tru toate acestea s-ar lua din 
indemnitatea totală alocată guver- 
nului imperial al Rusiei şi s-ar 
efectua în forma ce congresul va 
judeca mai cu înlesnire. 


V 


România are încrederea că 
independența sa va fi definitiv şi 
pe deplin recunoscută de Europa. 

La dreptul său primordial, al 
cărui principiu fusese falsificat prin 
echivocuri istorice, se adaugă astăzi 
titlurile a căror cucerire ea a 
regenerat-o sau mai bine, a 
reîntinerit-o pe cimpul de bătălie. 
Zece mii de Români au căzut 

împrejurul Plevnei, spre a face 
ca patria lor să merite libertatea 
şi independenţa. Dar toate aceste 
sacrificii nu ar fi deajuns, spre 
a asigura României paşnica dis- 
poziţiune a sorţilor ei. Ea ar fi 
fericită şi recunoscătoare, cînd 
ar vedea sforțările sale, prin care 
şi-a manifestat individualitatea sa, 
încununate printr-o binefacere 


| europeană. Această binefacere ar 


fi garanţia reală a neutralității 
saie, care ar pune-o în stare de 
a arăta Europei că ea nu are 
altă ambiţiune decît accea de a 
răminea  paznica credincioasă a 
libertăţii Dunării, la îmbucarea ei 
şi de a consacra la îmbunătăţirea 
instituțiunilor sale. 

Acestea sunt, Domnilor pleni- 
potenţiari, pe scurt .expuse, do- 
rințele unui mic stat, care nu 
crede să fi demeriiat întru ceva 
înaintea Europei şi care, prin 
organul nostru, face apel la justiția 
şi la bunăvoința marilor puteri, 
ai căror eminenţi reprezentanţi 
sunteţi. 


1878 


IMBA 


Radu DRAGNEA 


INFLUENȚA LUI 
MIHAIL 
KOGĂLNICEANU 
ÎN CULTURA 
ROMÂNEASCĂ 


Unui dintre cele mai bune 
studii asupra lui. Mihail Kogăl- 
niceanu apărute în perioada in- 
terbelică se datorează istoricului 
literar Radu Dragnea. Republicăm 
un fragmerit despre rolul marelui 
nostru înaintaş în spiritualitatea 
românească, 


Influenţa lui Mihail Kogăl- 
niceanu în cultura românească 
este fără asemănare, în ceea ce 
priveşte multele genuri de 
manifestare intelectuală pe care 
le-a influenţat. 

Kogălniceanu înseamnă aspi- 
raţia spre o cultură românească 
originală, în care să intre şi să fie 
reprezentat poporul românesc cu 
însuşirile lui etnice, şi ca aspirație 
spre perfecţionarea poporului româ» 
nesc prin cultură, înţelege ca 
literatura, istoria, politica, 
organizația de Stat, presa, 
pedagogia şi ştiinţa, să dea toate 
la un loc, rezultatul unei culturi 
originale. Trebuind să le creeze 
aproape pe toate, din cauză că 
moştenise o cultură nesistematizată 
şi alterată cu imitaţiile, Kogăl- 
niceanu este nevoit de a creea în 
fiecare gen de manifestare cul- 
turală şi din aceste cauze organice, 
rămîne numai ca priorist, dar cu 
o mare influenţă, ocupînd în istoria 
culturii româneşti, poziţia unui 
germinator, "Situind”, aşadar, pe 
Mihail Kogălniceanu, în istoria 
civilizației noastre,el ocupă locul 
unui introducătțor de civilizaţie 
europeană şi creator de civilizație 
românească, ceea ce-l împiedică de 
a se fixa definitiv intr-un gen, — 
afară de politică şi oratorie — în 

aşa fel încît să creeze opere de-o 
durabilitate veşnică; în schimb 
marchează, cu personalitatea lui, 
mai toate genurile cu care se începe 
civilizaţia românească. 


I. 


În literatură, dacă luăm critica 
literară, .înregistrăm influența şi 
totodată evoluția gen ului, sub 
presiunea personalității lui. Cele 
trei manifeste, cu publicațiile lor 
auxiliare, se resimt în literatura 
naționalizată, care începe să dea 
la lumină -poezia populară, să iz- 
gonească imitaţiile, să cultive 
observația moravurilor şi să "sufle 
colbul de pe cronice". Cele trei 
manifeste se resimt şi în mod 
teoretic, ceea ce dovedeşte "con- 
tagiunea mintală" pe care o 
produseseră. Critica literară, ca 
gen, devine o preocupare. 

Genul, chemat la viaţă, îşi ur- 
mează evoluţia, foarte normal, fără 
stagnări, ci cu creşteri şi — mai ales 
— cu continuitate de viaţă, ceea ce 
ne dă dreptul nu numai să 
înregistrăm influența lui Kogăl- 
niceanu, dar să urmărim şi dez- 
voltarea genului. Nu mai tirziu 
decît la un an, Alexandru Russo 
se încearcă, la 1846, într-un 
foileton intitulat destul de sem- 
nificativ, Critica  criticei, să 
definească, în acelaşi sens critica 
literară: 

"Critica rareori este cumpătată 
în lecţii sau laude, dreaptă în 
judecată şi învățată... Nu-i destul 
a şti carte şi a şti scrie, pentru 
a fi critică; mai trebuie neapărat . 
giudecată nepărtenitoare, cunoş- 
tinţa lucrurilor, a lumei şi a 
oamenilor”, 

Peste nouă ani tot Russo, în 
"România Literară” la 1855, prin 
cunoscutele sale Amintiri şi Cugetări, 

aplică genul de critică, literară 
şi lingvistică, ceea ce ar intra în- 
tr-un studiu special despre evoluţia 
criticii în literatura românească; 
aici nu ne poate preocupa decit 


„evoluţia genului, în sens teoretic, 


adică afirmarea şi individualizarea 


criticii, între celelalte genuri 

literare. Şi în această direcţie A. 

Russo, amintind de-o "epocă" “în 

care au ieșit la iveală colecţii is- 

torice ca Letopisetile, s-au adunat 

Cintece populare etc, etc. Această 
epocă a fost pe la 1840', — scrie: 

"În literatura adevărată nu se zice: 

scrieți ca să învăţăm şi noi cum 

se scrie; dar fiecare scrie, şi critica 
alege". La un an A. Russo, într-un 

articol, ca răspuns Ardelenilor, 

după ce spune că "orice se publică, 

gramatică, istorie, manuale, poezie 

sau filozofie este proprietatea nemăr. 
_ginită a criticei”, adaogă, în tonul 

în care vorbise Kogălniceanu la 

1843 în Cuvint: 

"Cu aceasta nu credem a fi 
Români răi, nici carii cearcă 
neunirea. Naţionalitatea şi patri- 
otismul nu stau în numele unora 
şi altora, nu se slăbesc cu critice 
literare şi nu se întăresc cu 
fetişismul persoanelor”. 

Să remarcăm că îndreptăţirea 
criticii, în folosul naţionalităţii, în 
al cărui folos, Kogălniceanu 
indreptăţise cu treisprezece ani în 
urmă, adevărul istoric, cu ex- 
cluderea "romanomaniei”, — A, 
Russo o face in gazeta lui Kogăl- 
niceanu "Steaua Dunării”, şi, ca şi 
pentru el, cu aprobarea lui, cind 
nu mai făcea literatură, fiind. 
preocupat de politică... 

Să vedem acum influența de 
concepție naţională literară a lui 
Kogălniceanu şi tot odată influenţa 
pe care a exercitat-o asupra 
genurilor şi scriitorilor pe care 
i- am citat, ca teoreticieni. 

- Curentul naţionalist-țărănist a 
influenţat foarte mult şi se resimte 
şi în mod teoretic. 


Cea mai elocventă dovadă a 


contagiunii pe care o produsese, . 
este repetiţia ideilor sale. 

Alecsandri în Zaşii în 1844 se face 
ecoul teoretic al ţărănismului 
naţional, pe care Kogălniceanu îl for- 
mulase între altele şi în Obiceiurile 
poporului, cu patru ani inainte. Vor- 
bind de caracterul "heteroclit” al 
oraşelor, Alecsandri scrie: 

"Această observare m-ar desnă- 

dăjdui asupra caracterului nostru, 
dacă n-aş şti că ea se atinge numai 
de o mică parte a societății româneşti; 
căci ţăranii, care, slavă Domnului! 
alcătuiesc cel mai mare număr, nu 
şi-au părăsit niciodată obiceiurile, 
nici limba, nici portul” etc... 

La un an A. Russo, scria în 
"Albina Românească” de la 14 
Februarie 1846: 

"Tălmăciri, imitații, cercări, 
deşi vrednice de laudă, nu alcă= 
tuiesc o literatură...” 

Peste căţiva ani în Studie Mol- 
dovană din “Zimbrul” (1851) A. 
Russo repetă aproape exact cuvin- 
tele de recomandare ale lui Kogăl 
niceanu pentru Alecsandri făcute 
la 1843: 

"I-aş întreba:cine oare ceteşte 
nămolul de poezii ce se nasc ca 
muştele vara pe toată ziua?... şi cui 
nu-i place un cîntec poporal editat 
de prietenul meu Alecsandri?... 
Cei care cîntă  latineşte, 
franţuzeşte, englezeşte sau măcar 
chinezește, pot place pedanţilor, 
dar nu-s poeţi români. 

lar in "România Literară” din 
1855, în articolul asupra poetului 
Dăscălescu: 

"Şi pentru că poezia asta e româ- 
nă şi nu vrea să fie alta, nici lamar- 
tiniană, nici bironiană, nici 
hugoniană, de aceea este totodată 
şi frumoasă de limbă, limpede de 
idei şi adîncă de gindire folositoare 
precum înţelegem şi este de dorit 
să fie tot ce se scrie şi se cugetă 
la noi”. l 

La acecaşi dată A. Russo ‘dă 
această definiție literaturii: 

"Ce este literatura de nu chiar 
expresia vieții unei naţii? Înriurirea 
literaturilor, ca să fie dreaptă şi 
legitimă, trebuie să iasă din gradul 
civilizaţiei, din aplicarea naţională, 
. din înriurirea stării morale, so- 
ciale şi politice; toate aceste 
elemente trebuie să se înşire 
delaolată”. 

Filiaţiunea ideilor nu se opreşte 
aici; contagiunea creşte. Bolin- 
tincanu scria în Calendar istoric 
şi literar pe anul 1859, indicînd, 


| după scriitorul pe care-i pune în 


fruntea autorilor enumeraţi, şi sor- 
gintea ideilor, ca unul care 
colaborase la "Propăşirea": 

"Pe lingă autorii originali, 
serioşi, gravi, utili țării şi limbei, 
frumoşi, corecţi, puri, legaţi de 
simţeminte frumoase, de un lim- 
bagiu ales, ca d-nii Kogălniceanu, 
Alecsandri, C. A. Rosetti, 
Alexandrescu, lon Văcărescu”. 

Opera întreprinsă de Kogăl- 
niceanu împreună cu Alecsandri şi 
Negruzzi la 1840, de a naţionaliza 
teatrul românesc şi de-al 
deparazita de piese străine, nu a 
avut un ecou teoretic, ca în 
celelalte, poate pentru că se 
realizează sub presiunea lui Alec- 
sandri. Doar A. Russo scrie la 1864 
în "Albina Românească”: 

"se Este mai de folos a se juca 
pe stena naţională obiceiurile, nă- 
ravurile ştiute în limba noastră, decât 
traduceri de obiceiuri străine de multe 
ori tălmăcite într-o limbă zisă româ- 
nească, care n-o înţelege nici publicul, 
nici actorul, nici tălmaciul, obiceiuri 
şi năravuri care n-au nici o asemănare 
cu a noastră şi prin urmare nici pot 
aduce vreun folos scopului unui 
teatru, „adică îmbunătăţirea nă- 
ravurilor şi educaţia obştească”. 

Romanul, — care-şi trage origi- 
nea din cronice şi din "epopeile” 
lui Budai-Deleanu, Beldiman etc., 
— a fost pentru întiia oară manifes- 
tat ca gen, de Mihail Kogăl- 
niceanu, la 1850, prin încercarea 
Tainele inimii. Nu intră în cadrul 
studiului de faţă să urmărim evoluţia . 
acestui gen şi ne mulțumim cu 
înregistrarea scurtă, a evoluţiei, pe 
care a suferit-o după 1850. 

Tot în "România Literară”, şi 
în ordinea aceleiaşi evoluţii, a apă- 
rut romanul lui D. Bolintineanu, 
Manoil. Romanul românesc îşi 
creează mediul necesar de vieţuire; 
tinde spre progres şi se in- 
dividualizează, de la dată la dată, 
între celelalte genuri literare. Dar, 
ceea ce ne obligă 'să vorbim de o 
evoluţie a romanului şi de o in- 
dividualizare, este tendința 
genului, de la autor la autor, de 
a fi cît mai realist, de a se eman- 

cipa cît mai complei de romantism, 
care. stăpinea proza în genere şi 
de a fi cit mai “social” posibil, cum 
începuse Kogălniceanu. Astfel, la 
roman, nu se mai poate vorbi de-o 
influenţă directă a lui, ca la critica 
literară; ci, cel mult, de-o 
influenţă, dacă putem zice aşa, in- 
directă, pe care nu o exercită ca 
“autor”, ci ca "moment" istoric: şi 


` ca tendinţă realistă, pe care i-a im- 


primat-o romanului, în sens 
direcţional, după cum se vede. 

. Împrejurul aceleiași date, Pan- 
tazi Ghica a publicat în foiletonul 


“ziarului "Naţionalui” (1860) şi 


apoi şi în volum, Un boier român, 
—roman, în care se zugrăveşte 
realist societatea românească, ceea 
ce P. Ghica mai incearcă şi la 
1863, în "Îndependenţa Română", 
cu Schite din societatea română. 
Cu această dată şi mai ales cu acest 
autor, — care scrie că "Filimon a 
dat o nouă impulsie prozei româ: 
ne", şi că "dacă generaţia noastră 
ar fi nepărtinitoare, lucrările lui 
Filimon vor fi privite drept clasice 
şi care vor trece la posteritate”, 
—am intrat în epoca în care 
romanul, prin personalitatea lui 
Neculae Filimon, şi-a terminat 
faza de iniţiare, de pregătire şi de 
caznă pentru a se putea afirma la 
viaţă şi intră în faza de creaţie, ceea 
ce nu preocupă studiul de față. 
Asupra Istoriei, Kogălniceanu a 


| avut o influenţă directă, care s-a 


exercitat întîi puternic asupra lui 
Nicolae Bălcescu. În prefața la vol. 
II din "Arhiva" sa, Kogălniceanu 
scrie la 14 Decembrie 1845, că 
plecînd din ţară şi nemaiputind 
continua publicaţia "Arhiva Româ- 
nească” lasă o vrednică clironoamă 
a solei sale în "Magazinul istoric 
pentru Dacia”. 
Ideile lui N.  Bălcescu,— 
colaboratorul cu studii publicate în 
"Propăşirea”, — din Cuvint pre- 
liminariu despre izvoarele Istoriei 
Românilor, din această publicaţie, 
sunt identice cu ideile istorice ale 


lui Kogălniceanu, şi în ceea ce 
-priveşte literatura populară şi mai 


complet formulate: 


"... Dar ca o Istorie să poată 
aduce aceste foloase nu trebuie să 
fie numai ca un şir de oarecare 
întîmplări politice sau militare us- 
cate, fără nici o coloare, fără nici 
un adevăr local; nu trebuie să se: 
ocupe numai de oarecare persoane 
privilegiate; dar să ne arate 
poporul român, cu instituţiile, 
ideile, sentimentele şi obiceiurile 
lui în deosebite veacuri", 

Istoricii să- nu se mulțumească 
numai cu izvoarele de pînă acum, 
ci, "Să meargă mai departe, să 
alerge la izvoarele originale, să 
caute. şi să adune toate datinele 
-putincioase şi atunci vor putea ţese 
o bună Istorie”, 

Izvoarele acestea sunt: 

“1. poeziile şi tradiţiile naţi- 
onale; 2. legile și actele oficiale; 
3. cronicile care cuprind faptele 
originale; 4. inscripțiile şi monu- 
mentele; 5. scrierile care zugrăvesc 
obiceiurile private..." 

“Poeziile populare sunt un 
mare izvor istoric. Într-nsele aflăm 
nu numai fapte generale, dar ele 
intră şi în viaţa 'privată, ne zugră- 
vesc obiceiurile şi ne arată ideile 
şi simțămintele veacului. Tradițiile 
sau poveştile populare sunt un 
izvor care slujesc la asemenea țintă 
ca şi poeziile... O adunare dar a 
poeziilor şi poveştilor ce se află în 
gura poporului român este de 
trebuintă™. 

Dacă "Magasinul" lui Bălcescu 
şi Laurian este înaintaş Leto- 
pisefelor de la 1852, în ceea ce 
priveşte publicarea cronicilor, ca 
formă de manifestare însă, ca 
publicaţie, este sub influenţa. lui 
Kogălniceanu. 

"Archiva Românească”, "Maga- 
sinul" şi Letopisetele, formează 
"corpul istoric", care, ca publicaţii 
de documente şi cronice, au 
evoluat pe urmă la Uricariul lui 
T. Codrescu; Archiva istorică a 
României a lui Hasdeu (1865); 
Tezaurul lui Papiu Ilarian (1865) 
etc., etc., ca mai tirziu, cînd istoria 
devine cît mai ştiinţifică posibil, să 
evolueze la pubilicaţiile critice. 

Istorismul lui Kogălniceanu a 

influenţat nu numai Istoria ca gen: 
dar s-a exercitat şi asupra poeziei 


- române, Care, sub influenţa lui, a 


ideilor din Cuvint şi a publicaţiilor 
istorice, pe de o parte îşi măreşte 
elementele lirismului naţional, iar 
pe de alta, îşi formează elementele 
epicei, ca eroi, scene etc. Pină la 
"Dacia Literară” şi "Propăşirea”, 
poezia fusese numai "muntenească 
" sau numai "moldovenească"; 
poetul îşi ia ca subiect un. motiv 
local, ca Vasile Cîrlova în Ruinele 
Tirgoviştei, sau ca Hrisoverghi în 
oda Ruinelor Cetatii Neamtu, ca 
să nu mai amintim de Stamati, 
îndrăgit numai la subiecte mol- 
doveneşti. Sub presiunea curen- 
tului Kogălniceanu, care 
proclamase universalitatea literară 
şi luptase contra îngrădirii provin- 
ciale, poezia şi chiar literatura în 
genere, suferă o modificare fun- 
damentală, prin universalizarea 
inspiraţiei, prin generalizarea 
temei şi subiectului, cu motive din 
toate provinciile şi mai ales cu 
schimb de motive din Muntenia în 
Moldova şi din Moldova în Mun- 
tenia. Influenţa lui Kogălniceanu 
asupra poeziei constă în "despar- 
ticularizarea” şi  "desprovin- 
cializarea” inspiraţiei. Rolul acesta, 
în evoluţia poeziei române, îi 
revine, în primul rînd, lui Grigore 
Alexandrescu, care a fost sub 
directa influenţă a lui Kogăl- 
niceanu şi, apoi, lui Alecsandri, ca 
să nu mai amintim şi de Bolin- 
tineanu. Kogălniceanu în Cuvint, 
proclamase la 1843 tratarea Istoriei 
provinciilor româneşti, ca a uneia 
singură şi el colectivizează şi 
supune ambele provincii aceleiaşi 
soarte. 

Alecsandri n-a spus mai mult 
în versuri: 


Iată limbile duşmane, 

De Gepizi şi de Bulgari, 

De Lombarzi şi de Avari! 
Vin şi Hunii, vin şi Goţii, 
Vin potop, potop, cu toții- etc. 


Dar cu mult înainte de Alec- 
sandri şi la cinci ani după ce 


Kogălniceanu îşi tipărise cuvintul, 
Simion Bărnuţiu, în discursul de 
catedră ţinut în catedrala de la Blaj 
în 1848, luînd tonul oratoric, sin- 
tetizează: 


"Fost-am cu Goţii, dar nu ne-am făcut 
Goţi; fost-am cu Hunii, dar nu 
ne-am făcut 
Huni; fost-am cu Avarii, şi 
nu ne-am făcut 
Avari; fost-am cu Bulgarii şi 
nu ne-am făcut Bulgari” etc. 


Nu am putea afirma că fără 
Kogălniceanu, 
nească, lirică şi epică, nu s-ar fi 
ridicat la generalizare, ceea ce şi 
începuse; dar din moment ce con- 
statăm că el accelerează ca 
inspiraţia poetică şi patriotismul să 
se transforme din particular şi 
provincial, în regnicolar, se im- 
pune să recunoaştem lui rolul în 
direcţia -unificării şi fuzionării 
poeziei române şi lărgirii orizon- 
tului ei de inspiraţie. Lirismul 
naţional asttel contopit, pe măsură 


ce politica predomină literatura, de | 


la 1848 în sus, se dizolvă în poezie 
ca şi în elocventă transformindu-se 
în lirism. 


H 


În epoca contemporană a cul- 
turii româneşti, Kogălniceanu € > 
cercită o mare influenţă asupra 


literaturii ca şi asupra politicii: | 


asupra naționalismului, poporanis- 
mului şi țărănismului. 
aceasta datează de la începutul 
veacului XX, adică după 1900. 
Continuitatea doctrinei lui cul- 
turale se întrerupe odată cu 
apariţia "Junimii", incepind de pe 
la 1870, cind fără ca să ia poziţie 
ostilă faţă de doctrina sa, faţă de 
concepția naţionalist-tradiționalistă,o 
predomină cu alte idei. Întreruperea 
continuității istorice, — la care 
socialiştii, de pe la 1880, vin să 


contribuie direct şi ostentativ, — a | 


fost o mare pierdere pentru cultura 
românească. Dovada o face 
eflorescenţa din epoca contem- 


porană, cind sub influenţa şi 


inspiraţia româ- 


Epoca | 

reluind continuitatea doctrinei lui 
Kogălniceanu, cultura românească 
este îmbogățită cu un şir de opere 
literare şi acte politice, ca 
împroprietărirea ţăranilor, reven- 
dicată consecutiv de curentele 
naţionalist, poporanist şi țărănist. 
Ţinind seama de aportul adus de 
“Junimea” şi de socialişti, cultura 
românească este înzestrată cu un 
nou şir de idei estetice şi politice, 


| însă ca valori de artă, ea şi le mă- 


reşte, numai în limitele în care ele 
izvorăsc din aceeaşi concepție 
naţională. Socialişţii au crezut că 
pot şă nesocotească exigenţele 
doctrinei naţionale şi urmarea a 
fost că ei au construit abstract, fără 
ca să producă şi opere nepie- 
ritoare; ba, atunci cînd Gherea, 
teoreticianul lor, scrie mai “social” 
şi mai estetic despre un scriitor 
scriitorul acela e "al ţărănimii”, e 
Coşbuc, 

Nu s-a întîmplat numai 
întreruperea continuității, ci şi o 
sciziune în doctrina lui Kogăl- 
niceanu, pe care au produs-o 
Junimiștii, poate, spre îmbogățirea 


"culturii, cu "ideea conservatoare”, 


la care, ca teoretician, a contribuit 
foarte mult, ziaristul Mihai 
Eminescu. Căci Eminescu, în 
raport cu Kogălniceanu, ocupă 
locul unui bifurcăior, care, pe de 
o parte, moşteneşte de la el, ideea 


| de tradiţie, iar pe de alta, o separă 


de ideea democratică, de ideea 


| tărânistă, căreia îi opune pe cea 


conservatoare; el bifurcă tradiţi- 
onalismul de ţărănism, reţinind 
pur pe cel dintii, şi alterind con- 
servator pe cel din urmă. Se 
înrudeşte cu Kogălniceanu în ceea 
ce priveşte lupta contra imitaţiei 
servile a civilizaţiei străine; dar se 
deosebeşte de el în ceea ce priveşte 
adaptarea civilizaţiei la fondul 
naţional. Cu cuvintele noastre, 
Eminescu este numai tradiționalist 
fără a fi şi evoluționist, deşi era 
progresist, dar progresist în sens 
conservator, nu în sens novator, 
cum a fost Kogălniceanu. Cu 
Kogălniceanu, Eminescu mai are 
şi alte înrudiri: este contra 


liberalilor, pe care i-a combătut cu 
argumente istorice; — pe de altă 
parte, el scrie, ca şi inaintaşul său, 
ale cărui colecţii de cronice le cul- 
tivase şi ale cărui idei nu se poate 
să nu le fi cunoscut: "căci cine zice 
"progres" nu-l poate admite decit 
cu legile lui naturale, cu con- 
tinuitatea lui treptată”. Sau cind 
-recomandă ca "introducerea for- 
melor nouă de cultură” să se facă 
cu controlul şi cu "elementul 
moderator al tradiţiilor tre- 
cutului”. La întrebarea pe care şi-o 
pune cum de este nesocotită limba 
cronicarilor, de către scriitori şi 
cum de .obiceiul pămîntului şi 
"pravila împărătească” au făcut loc 


legilor străine, Eminescu răs- 
punde: 
"Neavind nici de cum 


priceperea ţării, vorbind în locul 
limbei naţionale un jargon fran- 
co-bulgăresc, necunoscînd istoria şi 
legile ţării, neștiind întru cît aceste 
două pot fi puse drept temelie des- 
voltării noastre, aceşti tineri sunt 
lipsiţi cu totul de simţul istoric". 

Înrudirea de simţire şi gindire 
între Kogălniceanu şi Eminescu 
este şi mai mare. Kogălniceanu 
pune în gura unui personaj din 
schița lui de roman Tainele inimii 
următoarele: 

"Ce aduceţi în adevăr din ţări 
străine, voi, Europeii cei noi? 
Straie de Paris, lornete în nas, 
datorii în pungă, şi în adevărate 
cunoştinţe şi în folositoare aflări, 
— tufa!” 

Eminescu —— care într-un articol 
din "Timpul" scrisese: "De la 
Seina, din Bizanţiu, din lupanare 
şi din spelunci v-aţi cules apucă- 
turile politice şi morale, nu din 
istoria şi natura poporului nostru”, 
— n-a spus mai mult în Scri- 
soarea III: 


La Paris, în lupanare 
de cinisme şi de lene, 
Cu femeile-i pierdute şi-n 


orgiile obscene, | 


Acolo v-aţi pus averea, 
tinereţele la stos; 
Ce a scos din voi Apusul, 
cînd nimic nu e de scos? 

Dar toate aceste atingeri de 
sentimente şi idei, sunt numai 
înrudiri între Kogălniceanu şi 
Eminescu, dar nu și identitate 
completă în concepţie, din. cauză 
că Eminescu s-a separat de 
Kogălniceanu pe chestia ideii de 
evoluție, în virtutea căreia, dacă 
cel din urmă înţelege să respecte 
tradiţia, dar să facă şi concesii 
progresului, admiţind introducerea 
constituționalismului, cel dintii, 
Eminescu, înţelege, în conser- 
vatorismul lui, să combată şi 
constituţionalismul, ca pe Re- 
gulamentul Organic. 


NOTE 


i. A. Russo, Critica criticei, in 
"Albina Românească” ,1846, nr. 13 
(14 februarie), i 

2. Pantazi 


Ghica, Un boier 


. român:-în "Naţionalul”, 1860, 2 oc- 


tombrie. 

3. N. Bălcescu, "Magasinul Is- 
torică pentru Dacia”, București, 
1805; 


Constantin RĂDULESCU. | 
MOTRU 


SUFLETUL 
NEAMULUI 
NOSTRU 


Calităţi bune şi defecte 


Constantin Rădulescu - Motru 
— filozof şi psiholog român — a 
trăit intre anii 1868 şi 1957. A 
fost profesor ia Universitatea din 
Bucureşti, membru al Academiei 
Române şi preşedinte al acesteia 
din 1938 pînă în. 1941. A înfiinţat 
şi a condus Societatea de filozofie 
şi publicaţiile periodice "Noua 
revistă română", "Studii filo- 
zofice”, "Revista de filozofie” şi 
"Analele de psihologie”. Este 
autorul multor studii de psiholo- 
gie socială și al unui sistem 
filozofic. Cartea sa fundamentală 
este  Personalismul energetic | 
(1927). A mai publicat Cultura 
română și politicianismual (1904), 
Curs de psihologie 41023), 
Vocaţia (1932), Morala per 
sonalismului energetic (1946) s.a. 


Dacă pe seama unui neam ar 
fi să punem toate calițăţile bune 
şi toate defectele pe care le 
prezintă acei care îl constituie, şi 
nu numai acei din prezent, ci şi 
acei din trecut,căci drept este că 
toţi aceştia constituie laolaltă un 
neam, atunci sufletul neamului 
nostru ar fi cel mai variat mozaic, 
din cîte se pot imagina. Nu este 
calitate bună, care să nu fi 
împodobit vreodată sufletul unui 
român, precum nu este defect care 
să nu fi fost sau să nu fie cînd şi 
cînd în acelaşi suflet: totalizarea 
calităților şi defectelor ar fi o 
împeticărire fără de sfirșit. Dar 
sufletul unui neam nu este o simplă 
totalizare de peticării sufleteşti, ci 
este el însuşi o unitate care trăieşte 
de sine stătător prin armonia 
funcţiilor sale, întocmai cum tră- 
ieşte şi sufletul fiecărui individ în 
parte. Sufletul neamului nostru s-a 
format ca o rezultantă din sufletele 
Românilor, care au trăit. şi trăiesc; 

el îşi are firea sa proprie pe care 
o putem explica din sufletele Româ- 
nilor, dar pe care nu o putem con- 
funda cu firea vreunuia dinire 
aceştia. El este în fiecare dintre 
noi, Şi cu toate acestea este în afară 
de noi: noi îi împrumutăm viaţa 
organică, el ne dă continuitatea şi 
durata istorică; el este chipul în 
care ne întrupăm pentru ochii altor 
neamuri. 

Cum însă să deosebim şi să 
caracterizămunașa suflet, care este 
în noi şi totuşi trăieşte în afară de 
noi? Pe vecinul de lingă tine îl 
vezi şi îl judeci după faptele sale 
şi totuşi este aşa de greu să ştii ce 
suflet are! Este crud şi merge la 
biserică; este mincinos şi pe buzele 
lui numai legea şi adevărul! 
Adeseori o viaţă întreagă trăieşti 
cu el alături şi tot nu ajungi să-l 
cunoşti sufleteşte! Dar să mai 
cunoști sufletul unui neam întreg, 
din care tu însuţi faci parte! Cum 
ai să te ridici peste amărăciunile 
tale personale, pentru a vedea şi 
calităţi în afară de defecte; cum 
ai să te ridici peste amorul tău 


“propriu, pentru a vedea şi defecte 


în afară de calităţi? 

Multe greutăţi suni, negreşit. 
Cu ce le poţi înlătura şi pînă la 
ce măsură? Cu puţine ajutoare şi 
pină la o mică măsură. Le poți înlă- 
tura cu ajutorul experienţei altora, 
experiență tradusă în proverbe şi 
zicători populare; cu ajutorul 
experienţei tale proprii şi cu 
ajutorul ştiinţei teoretice, ştiinţă 
sprijinită de observaţia comparată 
a altor neamuri. Pină la ce măsură? 
Pină la o măsură foarte modestă, 
Drumul. pe care pleci este puţin 
bătut; toţi te bănuiesc şi călăuză 
nu ai decit iubirea ta de adevăr... 

Cunoştinţa sufletului unui 
neam cu dezvăluirea calităților. şi 
defectelor acestuia, nu este o operă 
de păâtriotism, ci este o serioasă 


operă de ştiinţă, Această cunoştinţă 


trebuie să o stabileşti cu aceeaşi 
obiectivitate cu care stabileşti 
orişice altă cunoştinţă despre 
lumea fizică. Intenţia bună ce vei 
fi avînd de a-ţi preamări neamul 
nu are ce căuta aici. Cu atît mai 
puţin are ce căuta aici şi intenţia 
cealaltă de a-ţi micşora neamul. 
După ce cunoştinţa obiectivă este 
stabilită, patriotismul poate să in- 


tervină; căci el ajută să se traducă 
în faptă aceea ce raţiunea ţi-a 
impus ca o concluzie logică. Întii 
lumina minţii şi pe urmă focul 
aprins al patriotismului. La un 
drum pe întuneric, de alt- 
mintrelea, un foc oricît de aprins 
ar fi el, nu poate decit să te încăl- 
zească; de luminat te luminează 
raza stelei care scinteie în lumea 
cea rece a albastrului ceresc. 


I 


Nu este ţară în hotarele lumii 
civilizate în care "gura lumii”, 


"gura satului” să aibă mai multă | 


trecere ca în țara noastră! Cele mai 
multe dintre convingerile noastre 
sint întemeiate pe “zvonul public”, 
şi numai foarte puţine pe dovezile 
adunate de noi personal. "Se zice”, 
"lumea zice”; şi dacă "lumea zice” 
Românul, individual luat, pare că 
înţelege că tot aşa trebuie să zică 
şi el. Mai ales în lumea ţărănească 
"gura satului” este obirşia tuturor 
convingerilor. În "gura satului” se 
revarsă, negreşit, gura lui lon,gura 
lui Gheorghe, gura lui Petre şi a 
altora, dar odată ce acestea sunt 
vărsate individualitatea lor s-a 
şters: "gura satului" contopeşte pe 
toți ţăranii laolaltă în acelaşi vad 
sufletesc. Şi tot aşa şi la oraş, opinii 
personale foarte puţine, "Ce zice 
lumea”, "ce zice partidul”, "ce zice 
stăpînirea"... dar foarte rar ce zic 
ion şi Gheorghe, Ce zic Ion şi 
Gheorghe? Dar dacă Ion este în 
partidul liberal, trebuie să zică ce 
zic liberalii! Şi dacă Gheorghe este 
în partidul conservator, trebuie să 
zică ce zic şi conservatorii! Mai 
poate fi discuţie? Indiferent de 
chestiunea în care cineva este 
chemat să zică ceva: fie în politică, 
fie în ştiinţă, fie şi în literatură, 
părerea de grup primează asupra 
celei individuale. Fiecare grup îşi 
are părerea sa bloc, căreia toţi se 
supun, întocmai cum şi la turmele 
de oi este un clopot la al cărui 
sunet se adună toate oile laolaltă. 
Cînd un Român stă la îndoială, 
fiți siguri că nu stă fiindcă are o 
convingere personală de apărat, ci 
fiindcă nu ştie încă de partea cărui 
grup să se dea. Să meargă după 
cum bate' vintul din dreapta sau 
după cum bate cel din stinga? lată 

suprema lui nelinişte. Pentru 
risipirea acestei nelinişti, sforțarea 
Românului se îndreaptă în afară 
ca să "prindă cu urechea mai bine 
zvonul” cel din urmă: mai 
niciodată sforțarea nu merge înă- 
untru, spre forul conştiinţei. 
Omul de caracter la Români, 
nu este acela care este consecvent 
cu el însuşi, ci acel care n-a ieşit 
din cuvîntul grupului, adică acela 
care a urmat totdeauna clopotul 
turmei. De consecvenţa cu sine 
însuşi a grupului cine se întreabă? 
Nu este vorba cum sună clopotul, 


'ci dacă sună; a sunat, ai fost 


prezent, și eşti Român, atunci eşti. 
om de caracter. 

Nu este ţară cu oameni mai 
curajoşi, ca ţara noastră româ- 
nească. Românii sunt eroi, dar cu 
deosebire cînd sunt în grup. 
front, la război; în ceată, la revoltă; 
în cîrd, la vinătoare... curajul Româ: 
nului nu are pereche. lureşurile de 
la asaltul Griviței au rămas legen- 


dare; şi tot aşa tind să devină 
“legendare atacurile îndrăzneţe din 


primăvara anului 1907. Dar Româ: 
nul izolat este blind ca şi mielul, 
Cind îi bate din picior cineva, el 
tace. Aşa a tăcut şi tace în faţa 
celei dinţii ciocoroade, dacă o vede 
îmbrăcată altfel ca el. "Capul 
plecat sabia nu-l taie”, de aceea 
la oricine care arată sabia, el 
pleacă capul. Cînd simte însă cotul 
tovarăşului, adică cînd este în ceată, 
atunci, de îndată el ridică capul: 
şi atunci fereşte, Doamne, pe 
oricine de dinsul, căci este repede 
la minie. 

Românul, ca soldat, este un 
element excelent, neintrecut. Ar- 
matele româneşti n-au cunoscut 
niciodată frica propagată prin con- 
tagiune. Dar, cu toate acestea în 
timpul de pace armata românească 
prezintă un număr, relativ mare, 
de dezertori. Recrutarea la. armată 
este pentru cei mai mulţi o pacoste. 
Elevii cei mai leneşi, învaţă carte 
numai să-şi scurteze termenul de 
militărie. 

Dar absolut fără pereche este 
curajul Românului în exprimarea 
opiniilor, dacă -exprimarea el. o' 
face în numele grupului ca redac- 


„tor de jurnal bunăoară! Eşti 'din 


acelaşi grup cu dinsul, atunci lauda 
lui pentru tine nu mai are margini; 


eşti din celălalt grup, atunci ocara 
lui nu mai are margini! lată un 
redactor curajos în tot cazul îţi zici! 
Ei bine, te înşeli. E curajos numai 
ca mandatar al grupului. Vorbeşte 
cu el între patru ochi şi vei constata 
că nu-şi aduce bine aminte de ce 
a scris. Între patru ochi opinia lui 
este chiar că toți Românii sunt 
buni şi patrioți... 

Dar şi religios este Românul. 
De ochii satului, însă; cum tot din 
aceeaşi cauză este şi naţionalist. Cu 
religiozitatea merge pină la evlavie. 
Se poate ca el să uite de Dum- 
nezeul părinţilor săi; pe Atotputer- 
nicul şi Izbăvitorul...? O aşa uitare 
este cu neputinţă mai ales că el 
nici n-a avui ocazia să înveţe cine 
este acest Dumnezeu, Atotputernic 
şi Izbăvitor! Şi ce n-ai învăţat nu 
“poţi să uiţi; acesta este un adevăr 
prea ştiut. Românul este religios, 
dar pe cită vreme vede pe toată 
lumea că este religioasă. Rar 
excepţii la care religiozitatea să fie 
pornită din fundul inimii, de acolo 
de unde porneşte şi sentimentul 
personalităţii... 

Tot aşa se petrece şi cu 
naționalismul lui. Tot Românul 
face paradă cu sentimentele sale 
naţionale. Dar numai pină la fapte, 
Fapta fiind a fiecăruia, adică in- 
dividual, cu ea încetează şi 
naționalismul. Dă-i unui Român în 
mînă toiagul apostolatului ca să 
predice naționalismul... pentru 
alții, şi el este imediat gata de 
drum, Va predica peste tot locul 
stiinta cauză a naţionalismului; va 
conjura pe toți semenii săi să se 
trezească dia amorțire şi să-şi cul- 
tive inima şi mintea cu sentimente 
şi idei naţionale; va fi cel mai aprig 
sfătuitor de bine, Dar pînă la fapte. 
Pune pe acelaşi Român să facă o 
muncă anumită cu temei, şi atunci 
lucrarile se schimbă. Dacă este 
profesor, cu neputinţă să-l faci să 
rămină la catedra sa; dacă este 
meseriaş, la meseria sa; dacă este 
agricultor, la ogorul său... Fiecare 
se codeşte să înceapă munca spe- 
cială a profesiunii sale pină ce mai 


întii nu ştie pe toți Românii treziţi 


la naționalism şi pe toţi gata să 
înceapă muncă cea serioasă. Ca să 
înceapă unul după altul, nu-i vine 
nimănui îri minte. Lasă să incepem 
cu toţii. Să ne ştim mai întîi cu 

toţii naționaliști, pe urmă vom 
începe şi cu fapte... Negreşii la 
începerea cu fapte sint mai multe 
dificultăţi de biruit ca la începerea 
cu vorba; dar deocamdată scapă 
fiecare de muncă. Şi aşa suntem 
naționaliști. Un profesor care îşi 
face datoria în mod conştiincios, 
un meseriaş priceput, un agricultor 
harnic, dacă nu fac paradă de 
naționalism, nu sunt naționaliști; 
în schimb toţi pierde-vară, care 
muncesc pe apucate şi cînd au gust, 
dacă fac paradă de naționalism, 
sunt naţionalişti. Pe aceştia din 
urmă îi "ştie lumea”, mă rog, că 
sunt naționaliști, pe cînd pe ceilalți 
nu; şi lucru important este nu să-ți 
faci datoria de cetăţean, ci să te 
ştie lumea că eşti naţionalist... 

Se apucă Românul cu greu de 
cîte ceva, dar de lăsat se lasă uşor, 
zice proverbul. Mai exact ar fi însă 
să se zică: sub influenţa mulţimii, 
Românul se apucă de orice, dar 
cînd este să execute prin o faptă 
individuală lucrul de care s-a 
apucat, atunci se lasă de el foarte 
uşor. Nu este iniţiativă pe care să 
nu o ia Românul în grup! Să facem 
o şcoală? Să facem şi două. Să 
facem o societate cu scopul acesta 
şi acesta? Să facem şi mai multe! 
Să contribuim pentru a asigura 
mersul acestei şi acestei insti- 
tuțiuni? De ce nu? Să contribuim. 
Dar cînd vine rindul fiecăruia să 
pună în execuție hotărirea luată în 
grup, atunci fiecare amină pe 
miine sau se face nevăzut, Sina 
se adună din nou grupul, atunce 
încep recriminările şi noile hoti 
riri. Este ruşine, Domnilor, trebuie 


să începem odată! Patria îşi are 


pechi indr eptăţi asupra noastră! Ne 


| privesc străinii, rid sirăinii; Să ne 
- punem pe tuera, A dona zi aceeaşi 


indiferenja, În grup, si ca grup, 

scare se judecă saver, toarie 
sete în parte, individuali, fiecare 
se judecă foarte indulgent. Lasă să 
înceapă ceilalți, ca să nu rămîn eu 
singurul păcălit! Apoi ce sunt eu 
ca să indrept lumea! lată ultima 
ratio care împiedică activitatea 
fiecăruia, 

Omul: care îşi are atenția 
îndreptată asupra activităţii sale 
personale şi ştie să preţuiască 
virtuțile din care izvorăşte această 
activitate aşteaptă foarte puţin de 


la politică. Politica nu poate să 
reformeze adincul sufletesc al unei 
societăţi, ci ea se mărgineşte la 
schimbările de la suprafaţă. O lege 
politică bună sporeşte numai 
posibilitatea faptelor bune, dar nu 
dă şi motivarea acestor fapte; 
motivarea vine din sufletul in- 
dividual. Din bogăţia acestui suflet 
individual răsar toate bunurile so- 
ciale: legile, moravurile, ştiinţa, 
arta şi toată cultura societăţii. Fără 
el, nimic nu se produce; cum fără 
săminţă nu poate răsări şi firul de 
iarbă, cu toate că atmosfera 
dimprejurul lui ar fi în condiţiile 
cele mai prielnice. Politica regulează 
numai condiţiile externe ale vieţii 
sociale, sămînţa faptelor sociale însă 
stă în sufletul fiecărui cetățean. Fără 
calitatea acestei sămiînţe, nici un 
progres nu este cu putință —oricite 
legi politice s-ar face... 

Dar unde atenţia nu este 
îndreptată asupra activităţii per- 


sonale, şi unde lipseşte conştiinţa , 


valorii sufletului individual, acolo 
este natural să stăpinească politica. 
De aceea Românul este pasionat 
pentru politică. Pentru el politica 
este ca o baghetă magică prin care 
totul se poate transforma; fericirea 
neamului întreg ca şi fericirea sa 
personală, poate fi adusă prin 
politică. "Dacă aş fi eu la guvern”, 
"dacă aş face eu legea”, cum s-ar 
mai îndrepta lucrurile! Pentru 
Români lucrurile nu se poi 
îndrepta decit prin lege. Fiecare 
dintre noi are ca supremă ambiţie 
"=*= facă cel puţin o lege. Activitatea 
sa proprie nu este unul să ştie a 
o cirija cum trebuie; dar fiecare 
totuşi vrea să facă o lege prin care 
să dirijeze activitatea tuturor. Toţi 
aşteaptă mintuirea de la acțiunea 


poporului întreg. "iată ce trebuie 


m. 


să facem noi, Românii”, "iată cum 
este mai. bine pentru neamul 
nostru”; şi niciodată: "iată ce 
trebuie să fac eu, Ion sau Gheor- 
ghe", "iată ce este bine pentru ac- 
tivitatea mea”. Cind Românul se 
desparte de grup şi se priveşte ca 
persoană aparte, atunci este tot- 


deauna consumator; ca producător: 


niciodată nu are acest curaj. Cind 
este consumator atunci el, 
bineînţeles, ca toată lumea 
vieţuitoare este individualist; dar 
ca producător de bunuri el aşteaptă 

totdeauna să vadă ce fac alţii 
pentru ca să înceapă şi dinsul. Cele 
mai energice sfaturi nu reuşesc să-i 
clatine rutina şi să-l îndrepte spre 
întreprinderi individuale. i 

Şi totuşi răsar din cînd în cind 
întreprinderi individuale! Sunt 
cîţiva industriaşi români, cîţiva 
capitalişti întreprinzători români... 
Sunt negreşit, dar cu un suflet cu 
totul special, adică cu totul 
deosebit de sufletul unui industriaş 
sau a unui capitalist din ţările 
apusene. Sufletul industriaşului de 
aiurea este stăpinit de frigurile 
muncii inventive şi de riscul luptei; 
în sufletul industriaşului român gă- 
sim  desfăşurindu-se abilitatea 
politicianului. Profitul capitalis- 
tului român provine de cele mai 
multe ori din măiestria cu care 
acesta îşi aserveşte bugetul Statului. 
Capitalistul român nu are niciodată 
încredere în forțele lui individuale: 
ci ca şi cel mai sărac dintre 
compatrioţii săi, el se bizuie pe 
protecţia Statului. 

Profesiunea care atrage mai 
mult pe Român este aceea care nu-l 
prea desparte de mulțime. Lui îi 
place să se simtă în mijlocul 
mulțimii, să vorbească şi să se ajute 
cu mulțimea. Specularea forţelor 
naturii prin industrie şi comerț el 


o întreprinde numai în cazul cel 


râu, adică dacă nu poate fi 


| funcționar, avocat sau politician, 


Cind are talent, el rămine ia 
avocatură şi la politicianism, adică 
la specularea concetăţenilor săi. În 


| această din urmă profesiune, sufletul 


Românului cîştigă o energie 


"neintrecută. Cel mai anonim din 


anonimi, intrat în politică devine 
dintr-o dată "om mare”. Și cum toți 
Românii au rivna să ajute şi să 
îndrumeze neamul, ţara este 
copleşită de "oameni mari”, Nu mai 
şte neamul pe cine să urmeze. Mare 
a devenit şi Ion, mare a devenii şi 
Gheorghe, mare a devenii şi Petre... 
S-a zăpăcit aproape neamul, că prea 
are mulţi "oameni mari”! 


II 


Preocupat de ce vor zice alţii; 
uşurelnic cind are să ia hotăriri 
sub influența mulțimii; religios şi 
naţionalist de ochii altora, şi în 
genere totdeauna cu privirea 


aţintită la ce vor face alţii, Româ-- 


nul pare dar a trăi sufleteşte mai 
mult cu o conştiinţă de grup, decit 
cu o conştiinţă a sa personală. În 
conştiinţa grupului îşi găsește 
dinsul pe de-a gata pină şi cele 
mai intime motive ale vieţii sale 
zilnice. Casa lui este făcută după 
obiceiul românesc şi nu după gus- 
tul său personal; masa lui de 
asemenea; haina lui de asemeni; 
pînă şi mormîntul părinţilor săi de 
asemeni. Românul nu caută să-şi 
apropie natura externă cu gîndul 
de a o transforma şi a o diferenţia 
după caracterul persoanei sale, 
persoana sa nu cere de la natură 
diferențieri. speciale, ci ea se 
mulţumeşte cu acelea pe care le-a 
dobindit obiceiul neamului. 
Fiecare îşi face casă “ca lumea”; 
mănîncă "ca lumea"; se îmbracă 
"ca lumea"; — ca "lumea albă”, — 
şi se îngroapă "ca lumea”. Cine ar 
face altfel, ar face “ca nelumea”; 
și aceasta ar fi cea mai mare crimă. 
Fixarea personalităţii sale nu o 
caută Românul nici în timp, 
precum nu o caută nici în spaţiu. 
Români care să-şi scrie biografia, 
sau Români care să eternizeze în 
piatră sau metal clipitele vremii; 
sunt foarte rari. Ei trăiesc de zeci 
de secole lingă munţi de piatră şi 
cu toate acestea piatra munţilor a 
rămas cu luciul ei natural, cu luciul 
pe care i l-a dat ploaia şi vintul, 
fără să sufere vreo atingere de 
mină românească. Românul, cînd 
a avut cîte ceva de păstrat l-a 
încredințat lumii. El şi-a "vărsat" 
focul inimii într-o inimă tot ca şi 
a lui şi a evitat totdeauna să stea 
de vorbă cu sine însuşi, sau să-şi 
sape gîndul pe piatră sau metal. 
Lumea chemată să-i ştie gîndul 
este lumea cu care el stă ge vorbă; 
lumea cu care el poate cînta, juca 
şi munci împreună; este lumea 
vizibilă lui şi care-i absoarbe cu 
desăvîrşire individualitatea. 

„Dar cu aceste însuşiri nu 
realizează el oare, Românul, 
idealul pe care îl găsim foarte des 
propagat în vremea din urmă, 
idealul solidarităţi? 

În adevăr, la ce tinde idealul 
solidarităţii sociale? La armo- 
nizarea sufletelor individuale într- 
un suflet al societăţii întregi; la 
ridicarea  interselor de grup 

pasiv, 


deasupra intereselor pur per- 
sonale... Românul, după cum am 
văzut însă, aproape că-şi are 
sufletul individual absorbit in 
sufletul grupului. Nu reprezintă el 
aşadar întruparea idealului 
solidarității? 

Departe de aşa ceva. Românul 
este tot. aşa de puţin un bun 
solidarist, cum şi membrul unei 
societăţi primitive comuniste, este 
un bun socialist. Pentru a 
corespunde idealului de soli- 
daritate socială, i-ar mai trebui 
Românului conștiința sacrificiului 
persoanei sale, apoi voința de a 
face un asemenea sacrificiu; şi el 


„nu are nici una, nici alta. El are 


un suflet gregar, şi atita tot. Prin 
"suflet gregar” sociologia înţelege 
altceva decit un suflet solidar. 
Solidaritatea este opera sacri- 
ficiului constient, — este uhi 
verigă în înălțarea Morală a 
voinței, pe cînd "gregarismul” este 
o stare impusă de împrejurări şi 
de tradiţie. Solidaritatea este ținta 
spre care se îndreaptă cultura; 
"gregarismul” poate fi anterior 
orişicărei culturi şi unii sociologi 
pretind chiar că el este totdeauna. 
anterior culturii. 

Unitatea sufletească care se 
stabileşte între toţi membrii unei 
societăţi prin gregarism este cu 
desăvirşire de altă natură ca aceea 
care se stabileşte prin solidaritate, 
Gregarismul se produce prin 
imitație, pe cînd solidaritatea prin 
incordarea şi stăpinirea de sine. O 
societate cu suflet "gregar” nu 
opune imitaţiei nici un obstacol; 
membrii ei avind suflete puţin 
diferenţiate, lasă drum liber 
imitaţiei, şi aceasta se întinde de 
la o margine la alta a ţării, pe 
cînd o societate cu suflete 
diferenţiate opune  imitaţiei 
rezistenţă, iar unitatea între 
membrii ei nu se poate dobindi 
decît prin sacrificiul voit al per- 
soanei fiecăruia. Gregarismul este 
o armonie a sufletelor, dobindită 
aproape mecanic; 
solidaritatea este o armonie 
cucerită prin lupta omului cu sine 


-însuşi, prin recunoaşterea altora, 


după ce fiecare s-a cunoscut pe 


‘sine. Este o mare deosebire între 


gregarism şi solidaritate. 
Dar cu aceasta nu vrem să 


înţelegem că starea de gregarism 
este o stare plină de păcate, şi de 
care un popor trebuie să se 
ruşineze. Gregarismul este o stare 
obişnuită la toate popoarele tinere, 
care n-au avut ocazia să se cultive 
mai adinc din cauza tinereţii lor; 
şi de tinereţe nu are să se ruşineze 
nimeni. Ruşinos ar fi cind poporul 
nostru ar mai păstra starea de 
gregarism şi după ce ar înceta să 
fie un popor tînăr. 

Toate caracterele înşirate mai 
sus sunt aşadar caracterele 
sufletului nostru gregar. Imităm ca 
oile faptele din jurul nostru, şi nu 
arătăm o energie decit cind suntem 
în grup. La război ne luptăm 
voiniceşte, fiindcă acolo suntem 
umăr la umăr, dar la munca 
profesională suntem neglijenţi, 
fiindcă aici fiecare este lăsat pe 
seama datoriei sale proprii. N-avem 
curajul părerilor noastre, cînd este 
să ni le apărăm fiecare în parte, 
dar suntem poporul cel mai sus- 
ceptibil cînd este să ne rostim în 
grup, şi ca grup. Ne aprindem uşor 
ca un foc de paie fiindcă sufletele 
noastre luate în parte sunt prea 
puţin personale ca să opună 
rezistenţă, şi o dată ele aprinse au 
prea puţin substrat propriu ca să 
nu se şi stingă uşor. Din cauza 
aceasta trecem foarte adesea prin 
adevărate crize sufleteşti. La 
fiecare doi-trei ani avem cite o 
criză naționalistă de un caracter 
deosebit. Aci ne afirmăm 
naționalismul ameninţind pe bul- 
gari, aci pe greci, aci pe evrei, aci 
pe unguri, aci pe austrieci... Este 
destul un gest dintr-o parte şi un 
bun agitator care să ne trezească 
pentru ca imediat să ne vedem tiriţi 
într-un curent naţionalist. Şi ceea 
ce este mai trist este că mai tot- 
deauna gestul provocator este ex- 
ploatat, pe rînd, de cite unul dintre 
presupuşii noştri duşmani. Evreul 
ne îmbie să urim pe grec, grecul 
pe evreu, austriacul pe ungur, un- 
gurul pe austriac; totdeauna, după 
vorba bătrinească, noi ne facem 
coadă de topor pentru a lovi în 
cineva. Dacă sufletul nostru ar. fi 
mai puţin: gregar, noi am fi mai 
consecvenţi în idealurile noastre 
naţionaliste şi mai ales. în duşmă- 
niile noastre. Prea plecăm des cu 
războiul sfint în contra neamurilor 

străine. Prea ne aprindem uşor. Ar 
fi bine să ne dăm ceva răgaz 
înainte de a pleca cu naționalismul 
nostru în contra cuiva. Să judecăm 
mai de aproape pe evreul care ne 
îmbie să urim pe grec și la rindul 
său să judecăm şi pe grec, sau pe 
acela care se trage din greci, — care 
ne îmbie să urim pe evreu. Să 
iubim, şi să urim după cum cere 
firea noastră personală de români, 
iar nu să servim întruna drept 
coadă de topor, pentru fapta pă- 
timaşă a celui dintii excentric. Să 
ne iubim neamul şi să fim solidari 
la sacrificii, dar înainte de toate 
să fim fiecare dintre noi, cineva. 
Sacrificiul există, cînd știm că-l 
facem: turmele de oi, care se 
aruncă prin imitație în apă şi se 
îneacă, nu fac nici un sacrificiu 
fiindcă ele nu ştiu ce fac. 


HI 


Gregarismul sufletesc a fost 
însă în trecut pentru neamul româ 
nesc cea mai nimerită armă de 
luptă! Fără acest gregarism nu s-ar 
fi putut menţine unitatea limbii şi 
a bisericii.Fără el, organizarea 
politică ar fi fost chiar mai divizată 
de cum a fost. Gregarismul a oprit. 
diferenţierea personalităţilor şi cu 
aceasta a culturii, dar în schimb, 
el ne-a păstrat  întregimea 
neamului şi a slabei culturi româ- 
neşti cîtă era... Aşa este, fără 
îndoială. În împrejurările vitrege 
prin care a trecut neamul nostru, 
gregarismul sufletesc a fost o 
binecuvintare pentru noi. Prin 
forţa imitaţiei ne-am ţinut laolaltă 
şi am rezistat contra celor ce ne 
amenințau din toate părţile. Am 
avut virtuțile grupului şi nu pe 
acelea ale personalităţii, dar 
pentru trecutul nostru aşa era şi 
bine. Tineri, ca popor, trebuia mai 
întîi să ne formăm deprinderi 
mecanice, să dobindim instincte. 
Gregarismul a fost expresia aces- 
tora; prin el am izbutit să trăim. 
Am trăit ca grup. Judecind greută 
tile prin care am trecut, este bine 
să ne mulţumim și cu atit. 

Dar pentru viitor? Pentru 
viitor, lucrurile- se schimbă. 
Gregarismul sufletesc ne-a fost de 
mare ajutor în trecut, de aici 
înainte ne poate fi foarte stricător. 


În contra pericolelor prin care 
treceam în trecut, el ne arma; în 
contra pericolelor ce ni se pregă- 
tesc în viitor, el ne dezarmează. 
În adevăr, între lumea de altă- 
dată şi lumea de acum o mare 
schimbare s-a produs, o schimbare 
care face gregarismul din ce în ce 
mai inutil, şi în schimb care cere 
o cît mai intensă diferenţiere de 
aptitudini şi de caractere între 
membrii unei societăţi. Această 
schimbare consistă în însemnătatea 
pe care a dobindit-o lupta 
economică în determinarea 
existenţei şi progresului statelor 
moderne; în lumea veche, lupia 
economică nu era pe primul plan, 
cum este astăzi. Astăzi această 
luptă nu numai că este pe primul 
plan înlăuntrul vieţii fiecărui stat, 
prin urmare şi la noi, dar este pe 
primul plan şi în viața politică 
internaţională. Acei care voiesc să 
trăiască şi să prospere, urmează să 
se conforme noilor condiţii de viaţă 
politică, urmează şă-şi dobindească 
virtuțile pe care le cere lupta 
economică. Şi aci izbinda se 
cucereşte altfel ca în lupta cu ar- 
mele. În lupta cu armele, — şi cu 
deosebire în lupta de altădată, — 
exerciţiul mecanic și imitaţia în 
grup erau la baza celor mai indis- 
pensabile virtuți — pe cînd în lupta 
economică modernă exerciţiul 
mecanic şi imitaţia nu ajută 
aproape la nimic. Eroul războinic 
de altădată cunoştea desigur 
încordarea sufletească căci fără de 
aceasta, n-ar fi putut învinge, dar 
cunoştea această încordare sub înfă- 
țişărea ei intermitentă, adică cu iz- 
bucniri violente şi cu răstimpuri de 
pauză de adevărat vagabondaj 
sufletesc, pe cînd cuceritorul din 
lupta economică de astăzi nu 
cunoaşte, nu trebuie să cunoască 
decit  încordarea continuă şi 
uniformă. Pînă să vină momentul 
tragic al primejdiei, eroul răz- 
boinic putea să-şi exercite 
însuşirile și de dragul paradei, pe 
cînd cuceritorului economic nu-i 
este dat să cunoască niciodată 
dragostea paradei. Fiecare însuşire 
sufletească a lui este un capital care 
trebuie pus în valoare la momentul 
cînd trebuie, adică în mod 
neîntrerupt. Eroul timpurilor 
moderne are, cu un cuvint, un 

suflet nou faţă de eroul timpurilor vechi. 

Noi, Românii, nu avem însă 
acest suflet nou. De aceea şi toate 
decepţiile noastre. Noi voim să ne 
apropiem bunurile culturale, pe 
care le vedem la popoarele din 
apus cu aceleaşi însuşiri sufleteşti 
cu care reușeam odată aşa de bine 
să ne strecurăm prin împrejurările 
vitrege din trecut. Voim să 
învingem pe străini în comerţ şi 
industrie; voim să trăim o viaţă 
politică cu regim parlamentar, şi 
voim să avem o cultură a noastră 
originală, păstrindu-ne cu toate 
acestea deprinderile vechi de 
suflete gregare. În loc de a ne 
prezenta în lupta cea nouă ca in- 
dividualităţi puternice, diferenţiate 
după aptitudini, ne prezentăm 
slabi şi cu aptitudini la fel. Suntem 
toți meşteri de gură şi răi de faptă. 

Apoi sufletul cel nou nu ni-l 
pregăteşte nici şcoala, nici biserica. 
Scopul şcolii noastre este ca toţi 
copiii Românilor să iasă cu aceeaşi 
mentalitate, învăţind toţi aceleaşi 
lucruri, —parcă n-am avea din 
naştere o mentalitate destul de 
uniformă! De asemenea şi scopul 
bisericii. Citirea personală a 
credinciosului în timpul cit ţine 
slujba preotului care ar contribui 
la împuţinarea numărului 
analfabeţilor şi ar arunca în 
sufletul credincioșilor deprinderea 
reflectării personale, — rezultate 
care s-au obţinut aiurea, — la noi 
este un. obicei practicat numai de 
străini. Cind cineva îl va propune 
are să fie acuzat că tulbură ordinea 
în biserică. În serviciul bisericii 
noastre trebuie să nu se dea deloc 
ocazie individualizării sufleteşti! Să 
asculte toată lumea, la preot, adică 
să nu reflecteze personal nici unul! 

Dar asupra instituţiilor noastre 
ar. fi multe de spus... Deocamdată 
încheiem. Poate vom reveni asupra 
lor cu altă ocazie. 

Ce trebuie să facem? este o 
întrebare, al cărei răspuns nu 
voiesc să-l încep aici. 
Consideraţiile de mai sus nădăj- 
duiesc însă că răspund la cealaltă 
întrebare: ce trebuie să nu facem? 

` Răspunsul la această a doua 
întrebare este totuşi îndrumarea 
necesară pentru găsirea răspun- 
sului la cea dintii. 
1910 


Lucian BLAGA 

«În Cimpul Frumoasei, Alexe 
făcea, deci, de la o vreme, 
tovărăşie lui Leonte, şi de-a 
lungul zilelor, pornite pe scădere, 
ei discutau asupra situaţiei, pe 
care o întorceau pe toate feţele. 
Alexe cunoştea dintr-o experienţă 
de un sfert de veac sufletul rus 
şi metodele de lucru de mare 
precizie ale regimului sovietic. El 
zîmbi amar cînd citi în ziare 
cuvint despre non imixtiunea în 
treburile interne ale României, 
promisă de ruşi. Leonte venea 
din Cimpul Frumoasei la Căpilna 
să-mi facă cunoscute şi mie 
părerile şi aprecierile lui Alexe. 

«Vine prăpăd, asta-i părerea 
lui Alexe», îmi spune Leonte, 
«nu peste noapte, ci încetul cu 
încetul. Ruşii aplică oriunde 
metodele încercate la ei acasă, 
le aplică aidoma, fără de nici 
o imaginaţie, pretutindeni unde 
ajung. Ei pretind că fac politică 
ştiinţifică,n-au nevoie de ima- 
ginaţie. Ruşii sînt convinşi că ei 
deţin adevărul care va fi impus 
dialectic pe calea forţei, oriunde 
vor pătrunde. Cum? Dialectic şi 
totuşi pe calea forţei? În mintea 
lor asta se potriveşte, căci 
dialectica lor este sofismul ridicat 
la rang de principiu universal. 
N-avem decit să ne informăm 
ce au făcut acasă, ca să ştim 
ce vor face aiurea, şi la noi. 
Omul va fi asimilat întru totul 
coordonatelor sale materiale şi 
redus la automatismele declanşate 
de groaza foamei şi de teroare. 
La început ruşii vor dezorganiza 
munca. și producţia. Prin «lipsuri» 
impuse metodic şi într-adins, ei 
vor încerca să ne convingă, că 
omul este ceea ce mânincă și 
nimic alt. După ce vor fi distrus 

toate pretenţiile la un nivel ae 
trai omenesc, ei vor desființa 
orice simţ de demnitate, prefă- 
cînd pe om, încetul cu încetul, 
într-un automat al muncii în 
serviciul statului. Şi cine-i statul? 
În primul rind noua «elită», care 
consideră pe intelectualul de 
vocație drept duşmanul numărul 
unu al ei. Aşa zisa <linie» va 
lua locul conştiinţei, partidul va 
lua locul lui Dumnezeu». — Cam 
acestea erau, în foarte numărate 
cuvinte, părerile lui Alexe cu 
privire la transformările ce vor 
avea loc în starea de spirit 
obştească pe de o parte, în 
structura socială, pe de alta... 


k k k 


În veacuri de demult neamul 
nostru mai avea, la răscruci, o 
salvare: retragerea în preistorie. 
În conditiile de azi nici 
retragerea aceasta subt frunză 
verde, în colibele plaiurilor, şi 
la amnar nu mai e cu putință. 
Se distruge totul, cade totul. 
Suntem transformați pur şi simplu 
în mase de robi, la dispoziţia 
unui nou Genghis, care are însă 
la îndemină cea mai avansată 
tehnică de distrugere. Noi, ca 
neam, am respirat două decenii 
de libertate, şi am început să 
arătăm ce-am putea. Acum se 
urmăreşte distrugerea sistematică 
a spiritului care a luat trup 
printre noi. Se urmăreşte desfi- 
ințarea memoriei. Se  retează, 
brutal şi cu fierăstrăul, toate 
valorile, pentru ca urmaşii noştri 
să nu mai găsească nici un 
sprijin. Miine va fi totul la 
pămînt sau ras ca şi cum n-ar 


fi fost vreodată. Se macină 
conştiinţele. Se cumpără cuge- 
tele...» 


NOTA REDACTIEI 

În nr.2 al revistei vom publica un 
studiu despre singurui roman al lui 
Lucian Blaga, scris în deceniul al şaselea 
şi publicat abia în 1990. 


Leo BORDEIANU 


ŞANSELE 
SUPRAVIEŢUIRII 
Popoarele ce nu mai au o 

limbă pier, devin şerbe altor 
popoare. 
I. MISAIL 


I. Corbii se adună la stirv 


Citind o povestire despre 
primul . război mondial, m-a 
înfricoşat nespus descrierea unui 
cîmp de luptă părăsit de oameni 
şi de Dumnezeu. Pe acel cîmp 
cadavrele şi stîrvurile în putrezire 
erau asediate de corbi nesăţioși. 
Corbii se apropiau cu precauţie 
de ţinta aleasă, îi ciuguleau ochii, 
apoi cu o lovitură sau cu un 
set de lovituri sigure făceau o 
crăpătură în craniu pentru a se 
înfrupta din conținutul lui 
delicios. 

O situaţie asemănătoare s-a 
creat pe pămîntul vechii 
Transnistrii. Ființa națională în 
descompunere a atras spre sine 
mase de corbi. Şi mare le-a fost 
mirarea cînd, după ce i-au scos 
ochii şi s-au pregătit de lovitura 
de graţie, în fragilul os cranial 
mortul a început să dea semne 
de viață. Corbii au făcut fil-fil, 
dar nu au zburat departe şi, 
din moment ce nu le-a reuşit 
ospățul în aer liber, au început 
să închege structurile unei maşini 
de tocat carne după ultimele 
modele ale  măcelăriei de la 
Kremlin. ' i 

Să vedeți cu cîtă vigilențä işi 
apără ei eventualele jertfe! De 
cine şi de ce le apără? De ele 
însele şi de propria lor limbă.: 

Și cum vorbesc! De parcă nu 
le-ar fi ciocul muiat în sînge. 
De parcă victimele, înviate, i-ar 
privi cu dor. 

Dar transnistrenii, poate chiar 
în cea mai mare măsură, au 
cîştigat dreptul la limbă şi 
alfabet! 

Ei, cei care au trecut prin 
vămile inimaginabile ale «pa- 
radisului» sovietic de pină la '40. 

Ei, care în acel «paradis» au 
obținut, ca mai apoi să piardă, 
ceea ce la aparţine atit de firesc 
şi de omeneşte-grafia latină. 

Ei, care au fost şi sint gata 
să mute din loc albia Nistrului 
pentru a-şi îmbrăţişa fraţii. 


2. «Grafinea» latină şi 
garafa plină 


De altfel nu e lipsită de un 
anumit farmec această «grafinea»,. 
Adie a contesă. Pentru unii sună 
chiar revelatoriu, cu un iz de 
bucurie, asociindu-se cu «grafi- 
nul». -«Grafin», în unele medii 
lingvistice din partea locului, i 
se spune garafei. 

Deci, garafa, bat-o vina! 

Nu aş vrea să pun toate 
problemele conștiinței naţionale, 
problemele istoriei şi ale limbii 
pe seama nevinovatei în aparenţă 
garafe, dar... 

Undeva în conţinutul ei s-au 
înecat amarul şi scîrba monstru- 
oaselor execuţii «medievale», ale 
pierderilor şi risipirii, înţelegerii 
groteşti a frazei biblice despre 
deşertăciunea deșertăciunilor. 

Un cuvint surpat se înlocuia 
cu un pahar plin, un om ucis 
—aşijderi. 

Am întîlnit oameni desfiguraţi 
de beţie şi înfricoşaţi, probabil, 
de cei care pină nu demult, 
pentru prestanță, vorbeau numai 
limba şefilor, adică rusa. Ei mă 
întrebau: ce mai este și «grafi- 
nea» latină? 

Am  întilnit oameni care, 
prostiți de lucru şi vin, n-au 
idee de ce neam şi de ce limbă 
sint, dar fiind montați de cineva, 
se lamentează că nu vor să fie 
români. Şi culmea, într-o curată 
limbă românească se pling că nu 
vor să vorbească... românește. 

Am văzut la Marea adunare 
naţională de la Lunga femei 
ghiftuite care își vărsau agre- 
sivitatea pe... limbă şi alfabet, 
spunînd că acestea le-au lăsat 
fără o bucăţică de piine. 

Răzeşi refugiaţi peste Nistru 
se fac a nu crede în altceva 
decît în licoarea din garafă şi 
în pămîntul străbun. Exemplul 
celor de la est de Dubăsari şi 
Grigoriopol arată că şi astfel se 


poate supravieţui. Într-adevăr se 
poate. Dar în afara limbii, adică 
fără a mai fi un popor. 

Cine are nevoie de un orgoliu 
laborios, în esență absurd însă? 


3. Şah, dar incă nu mat 


Satul meu natal, 
unul din pilonii românisrhului de 
pe malul sting al Nistrului, în 
repetate rinduri a suferit destinul 
tablei de şah pe care se trișează 
obraznic, ajungindu-se pînă la 
sustragerea pieselor şi aruncarea 
lor în... Siberia. Cele mai 
frumoase gospodării, cu stăpîni 
blinzi şi copaci înfloritori, peste 
noapte se pomeneau cu un 
venetic sau cu un 
prispă, ca peste un an-doi să 
devină îmburuienite şi mucegăite. 


Limba, de asemenea, se 
prefăcuse într-o tablă enigmatică. 
Să zicem, a apărut cuvîntul 


«zavod», adică fabrică de con- 
serve. Pe lingă acest cuvint a 
apărut şi întreprinderea respec- 
tivă. lar odată cu întreprinderea 
— şi specialiştii, aţi ghicit, 
rusofoni. 

Ca o aripă de lăstun arcuită 
deasupra bietului Nistru, prin 
avalanşa cuvintelor proaspăt 
«sosite» în limbă, la un moment 
dat, şi-a făcut apariția «căciula» 
infirmului X. Cu alte cuvinte, 
s-a scos o piesă din buzunar! 

Şi cînd colo se dovedeşte că 
«adversarul» e hoţ de-a binelea. 
Literele latine scoase în văzul 
lumii s-au înșirat sclipitoare : şi 
noi, fascinaţi, am înmărmurit. 
Apoi am ieşit în stradă. Eu, cu 
mîinile goale, de o parte a 
baricadei, iar un vecin de-al meu, 
cu baston de cauciuc, de cealaltă 
parte. Acum și vecinul este încîntat 
de eleganța alfabetului. Nu-i port 
pică. Am fost împreună la Lunga. 
Am scandat. Am plins.: Interesant, 
o fi deosebit oare Dumnezeu 
lacrimile durerii de cele ale 
bucuriei? i 

Din păcate, nici .vecinul meu 
care este polițist și, deocamdată, 
nici guvernul care-i plăteşte 


simbrie nu ne pot apăra pe noi, | 


pămîntul şi limba noastră, de 
cei care ţin  morţiş să ne 
«salveze» de noi înșine. 


Coşniţa, . 


leneş pe | 


MAS 

Sintem într-un şah situat sub 
semnul tăişului lopeţilor de ge- 


nist. Acum, însă, e mutarea 
noastră! 

PORUNCILE 
GRAIULUI NATIONAL 


1. Gindiţi-vă că în toată viața 

trebuie să dați locul întîi limbii 
voastre strămoșești. 
2. Vorbiţi în limba voastră acasă, 
cu ai voştri, cu prietenii şi cu 
oricine, chiar şi cu un străin, căci 
se cade ca străinul să-ți înveţe 
limba ta, nu tu pe a lui. 

3. Creşteţi pe copiii voştri în 
limba voastră şi învăţaţi şi pe fete 
să vorbească şi să iubească limba 
maternă. 

4. Feriţi-vă de şcolile străinilor, 
căci numai aşa veți- lucra 
înţelepţeşte. 

5. Cumpăraţi numai cărţi, 
reviste şi gazete scrise în limba 
voastră, căci numai aşa veţi scăpa 
de îinriurirea străinilor. . 

6. La orice petrecere, ca. și la 
primirea musafirilor, vorbiţi numai 
limba voastră, dar vorbiţi-o 
. frumos. 

7. Oricui aveţi de scris, scrieţi 
în limba voastră. 

8. Dacă porunciţi marfă în stră- 
inătate, scrieţi în limba voastră, 
căci cîştigul deschide urechile și 
ascute limba. 

9.. Daţi mărfurilor numiri 
numai în limba voastră. 

10. Toate inscripţiile prăvă- 
liilor, etichetele mărfurilor şi orice 
reclamă — faceţi-le numai în limba 
voastră căci numai aşa vă vor şti 
şi vă vor cinsti străinii. 


Întiia dată poruncile graiului naţional 
au fost scrise pentru poporul flamand: 
trăitor. în Belgia, a cărui limbă era 

-prigonită. asemenea graiului nostru. 


IDEAL CE NU 
TREBUIE 
TRĂDAT 


DIALOG CU DOAMNA RAISA 
ANTONIUK, CANDIDAT ÎN PEDA- 
GOGIE, COLABORATOR ȘTIINȚIFIC 
SUPERIOR (laboratorul de limbi ale 
minorităţilor naţionale) LA INSTITUTUL 
DE CERCETĂRI ŞTIINŢIFICE ÎN 
DOMENIUL PEDAGOGIEI DIN KIEV, 
RESPONSABILĂ PENTRU PREDAREA 
LIMBII ROMÂNE ÎN R.S.S. UCRAI- 
NEANĂ. 


— Doamnă Raisa Antoniuk, 
V-am întîlnit printre participanții 
la lecturile pedagogice din 
capitala Republicii Moldova. Ştiu 
că sinteţi originară din Basarabia, 
cum însă aţi ajuns la Kiev? 


— După absolvirea şcolii nr.13 
din Bălți am studiat limba 
spaniolă la Universitatea din 
Moldova. Mi-am început cariera 
de pedagog la o şcoală rusească 
din Kiev prin 1975. Am făcut 
aspirantura, după care am fost 
angajată la Institut. Soţul meu 
este ucrainean, de profesie 
chirurg. Nu pot să nu fac o 
paranteză: lui, soțului, îi datorez 
că mai trăiesc. După un grav 
accident din 1986 am fost 
operată de 17 ori. Soțul meu a 
participat sau a asistat la toate 
intervențiile chirurgicale. 


-~ Aţi trăit o experiență amară 
şi e salutabil că ați găsit curaj 
să vă avintaţi în lupta pentru 
renaşterea limbii vorbite de 
românii ce trăiesc în Ucraina. 
Ce ați izbutit să întreprindeţi pe 
acest -tărim? 


— Cea mai periculoasă armă 
împotriva răuvoitorilor de pretu- 


tindeni este adevărul. Pentru a : 


familiariza cititorii ucraineni cu 
problemele limbii vorbite în 
Republica Moldova, deci şi a 
românilor din Ucraina, la finele 
lui 1989 am convenit cu redac- 
torul revistei de mare tiraj din 
Ucraina şi anume «Russkii iazik 
v naționalinoi şkole» să public 
articolul «De la grafia chirilică 
la cea latină», în care, justificînd 

necesitatea de ordin ştiinţific a 


revenirii, m-am oprit asupra 
etnogenezei neamului nostru, 
fiindcă fără sprijinul faptului 


istoric este imposibil a convinge 


pe cel dezinformat. 


— De acord. Tocmai de aceea 
aş vrea să informaţi cititorul 
revistei noastre care e destinul 
şcolii românești din Ucraina? 


— În această republică 
funcţionează 119 şcoli în limba 
română cu un contingent ce 
depăşeşte 25 de mii de copii şi 
un corp profesoral de peste 1400 
de oameni. În regiunea Cernăuţi 
se află cele mai multe — 84 (19 
necompletțe, 32 de 8 ani şi 33 
medii), în regiunea Odesa —19 
(14 «pure» şi 5 mixte, ruso- 
române). Avem școli româneşti 
în regiunea Transcarpatică — vreo 
13 la număr. Sint o serie de 
instituții mixte, mai ales în zona 
montană, unde-i aproape im- 
posibil să deschizi două şcoli 
separate: una pentru, copiii ro- 
mânilor, iar alta pentru cei ai 
ucrainenilor. În multe sate ro- 
mâneşti şcolile românilor sînt 
în... limba ucraineană. Ar fi 
suficient să amintesc in acest: 
sens doar de raioanele Adincata 
şi Noua Suliţă unde circa 3300. 
de copii tot așteaptă să li se 
vorbească în limba mamei. 


— Posibilităţile de a deschide 
mai multe şcoli naționale româneşti 
nu se vor epuiza niciodată, de ce, 
totuşi, situația în acest domeniu 
e atit de precară ? 


—- Timp de un an şi jumătate 
am izbutit să fiu prezentă prin 
unele şcoli din regiunea Cernăuţi, 
prin cîteva din regiunea Odesa. 
Am o imagine relativ clară despre 
cele din Transcarpatia. N-am însă 
o informaţie suficient de limpede 
despre regiunea Kirovograd, unde 
există circa 20000 de vorbitori ai 
limbii noastre, dar care nu au 
nici o şcoală cu limba maternă 
de predare. Am încercat să le 
venim. în ajutor cu manuale, cu 
programe cu. cele necesare 
procesului de învățămînt, dar cei 
de la regională mi-au tăiat-o sec: 


pe dinşii (pe moldoveni — n.n) 
nu-i interesează limba lor.. Ei 
vor să cunoască doar limba rusă 
etc. Refrene cunoscute, nu? 


— Ce am putea întreprinde 
împreună, cu concursul forurilor 
de resort din Republica Moldova, 
pentru a-i salva pe aceşti 
moldoveni? 


— Să nu uităm că rădăcinile 
stalinismului sînt foarte adinci şi 
va mai curge încă multă apă la 
vale pină vom înțelege cu toţii 
că istoria ne oferă o şansă unică 
de renaştere naţională şi ar fi 
poate fatal s-o ratăm. Pentru 
moldovenii privaţi literalmente de 
şcoală şi cultură naţională ar fi 
bine să edităm manuale incluzind 
ample informaţii despre limba, 
istoria, literatura, portul, obice- 
iurile, natura, folclorul şi tradi- 
tiile românilor. Asemenea 
manuale am văzut în Cuba, 
Bulgaria, Ungaria, în alte tări, 
care se îngrijesc într-adevăr de 
minoritățile naționale. 


— Absența şcolilor de limbă 
maternă era pină odinioară un 
semn distinct, ca să zic aşa al 
marilor oraşe. Atare destin l-a 
avut şi Kievul, alte oraşe ucrai- 
nene. Din cite ştiu, a început 
lichidarea acestui  necamuflat 
genocid stalinist. Cum vedeți 
soluționarea deplină a problemei? 


— in multe orașe din Ucraina 
— Odesa, Doneţk, Dnepropetrovsk 
— existau foarte puţine şcoli în 
limba ucraineană. Acum situația 
se schimbă în Ucraina, dar şi 
în Moldova. Am fost plăcuti 
surprinşi de decizia Guvernului 
Republicii Moldova de a deschide 
şcoli şi licee în localităţile cu 
populaţie ucraineană. E un semn 
al unei politici clare, oneste şi, 
spre bucuria noastră, Moldova 
cîştigă tot mai mulţi prieteni, 


—Am vrea ca numărul lor 
să crească şi sintem siguri că 
acest, lucru se va întimpla cu 
ajutorul școlii, al pedagogilor. 
lată de ce v-aş îndemna să ne 

f 


spuneți in ce másră sin 


nene: 


erei 


NEA Es PI ore ae ace ate 

asigurate şcolile de limbă română 
cu cadre pedagogice, cu manuale? 


— Mulţi dintre absolvenţii din 
Bucovina, din regiunea Odesa, 
făcindu-şi studiile la Chişinău, 
Bălţi, Tiraspol, se angajează în 
capitală ori în raioanele de 
centru ale Basarabiei, uitind că 
la baştină îi aşteaptă sătenii şi 
şcoala. E necesar deci să fim 
«realişti>, dar să nu uităm şi 
de datoria sfintă faţă de neam. 
Avem mare nevoie de un bun 
cunoscător al limbii române la 
Odesa care să exercite cu 
dragoste şi nobleţe munca de 
coordonator. Sincer mă bucur că 
la Chişinău se vorbeşte de 
programe de alternativă, de şcoli, 
de grădiniţe particulare. La ora 
actuală nu beneficiem de o 
asigurare omogenă cu manuale. 
Majoritatea celor cu grafie latină 
le-am primit din Basarabia, 
multe sînt dăruite şi de frații 
din România. Cu regret, editura 
«Radianska şkola» continuă să 
ne furnizeze manuale cu grafie 
chirilică. Barem de-ar fi 
originale, şi nu traduse. Sincer 
vorbind, manualele respective iau 
calea  maculaturii fără a fi 
deschise. Ar fi bine dacă ar 
exista o programă pentru toți 
românii, lucru ce ar înlesni 
schimbul de cadre. Manualele 
integre de care am pomenit mai 
sus ar fi de folos românilor, dar 
să fie traduse şi pentru ruşi, 
bulgari, găgăuzi, nemți, polonezi. 


-— Nu regretaţi că aţi «aban- 
donat» limba spaniolă, însuşită 
prin studii? 


— Există lucruri pentru care 
merită să lupți şi să cauţi cu 
insistență calea cea mai scurtă 
spre adevăr. Cred că nimeni nu 
m-ar fi înțeles dacă aş fi 
procedat altfel. PATRIA, LIMBA 
şi MAMA constituie un sfint 
IDEAL care nu trebuie trădat. 


Dialog realizat de 
Valentin ERHAN 


Constantin MORARIU 


PĂRȚI 
DIN ISTORIA 
ROMÂNILOR 
BUCOVINENI 


Limba românească nu era 
suferită nicăieri în Bucovina. pe 
timpul stăpinirii polecilor, iar în 
şcoli era chinuită şi batjocorită 
cu o sălbăticie fără margini. Ca 
să vedeţi sălbăticia aceea, iată 
dăm aici citeva dovezi scoase din 
gazeta «Revista politică» din 
Suceava, care scrie aşa: Sint încă 
unii bătrini care istorisesc că, pe 
vremea directorului Theil de la 
şcoala capitală din Suceava, 
şcolarilor români le era foarte 
aspru oprit de a vorbi între 
olaltă românește. Şi dacă totuşi 
se întimpla că oarecare şcolar 
român vorbea în limba sa, apoi 
îi anina de git un măgar tăiat 
din hirtie ori zugrăvit pe o tablă 
de lemn, de care era legată o 
aţă, şi măgarul acela trebuia să-l 
poarte şcolarul român în decursul 
întregii săptămîni pînă sîmbătă. 
Simbăta îi chema apoi pe ştolarii 
din toate clasele la un loc şi 
toți aveau :dreptul de a stupi 
asupra păcătoşilor români care 
aveau măgarii. la git. Vasăzică 
pentru vorba’: românească îi 
ruşinau şi “îi stupeau pe copiii 
români. Şi.imaâi tare chinuiţi erau 
copiii români de răul limbii 
româneşti între anii 1834 şi 1850 
de învățătorii poleci de la şcoala 
normală diñ Cernăuţi, anume 
Warnicki, Malawski, Sabara şi 
Paulowicz. 5> 

lată ce..scrie despre aceştia 
«Revista politicâ»:. Învăţătorii numiţi 
alegeau dintre băieţii fiecărei clase 
mai mulţi censori, pe. care anume 
îi puneau să ieie seama, care 
şcolari vor- vorbi româneşte. 
Censorii aceia erau de două 
feluri, adică: censori mai mari și 
censori mät. mici. Fiecare laiţă 
din clasă avea cîte un censor 
mai mare şi. unul mai mic, şi 
toţi censorii: fără deosebire aveau 
cite o tăbliță de lemn, pe care 
era scris nemţeşte cuvîntul «semn 


DRAMA LIMBII ROMÂNE 


PD RR RN O RR N EI N 8 N E 
a : - ai RE 


116 


pentru limbă». 'Tăbliţele acelea 
erau ciuma limbii românești. 
Cum auzea un censor că oarecare 
şcolar român vorbea româneşte, 
pe loc îi da ciuma în mină, şi 
bietul băiat o primea plingind, 
căci trebuia s-o primească. Dar 
ca să scape de pedeapsa ce-l 
aştepta, băiatul pindea să audă 
vorbind româneşte pe alţi şcolari 
şi astfel da ciuma în mîna altuia. 

Aduniîndu-se a doua zi şcolari 
prin clasele lor, se înţelege că 
ciumele-tăblițe trebuiau: să se afle 
în mîinile unor: copii români şi 
să fie toate, adică să nu lipsească 
nici una. Acum censorii strigau: 
«Daţi tăblițele încoace!»  leşind 
cei cu tăblițele. din laiţă, censorii 
le: porunceau: cu asprime: «Că 
raţi-vă la locul de. ruşine». Locul 
acela era lingă: tabla școlară. Pe 
el se puneau în rind şcolarii 
români ţinînd . tăbliţele-ciume în 
mîinile lor şi plingind, pentru 
că acum aveau să fie pedepsiţi. 

Intră poleacul-invăţător în 
clasă. 

«Voi sînteţi cei nepocăiţi?». — 
zice el către cei de lingă tablă 
—  «băţu-ncoace!» 

Acum băieţii erau întinşi pe 

laiţă, şi sălbaticul învățător în- 
cepea a le imblăti' dosul ca să 
le bage minte: în cap. Dar băţul 
nu era medicină numai pentru 
sugrumarea limbii românești, ci 
el era întrebuințat ca buruiană 
fermecătoare şi pentru învăţarea 
limbii leşeşti. Şcolăriţelor român- 
ce le ziceau învățătorii poleci 
cind le auzeau vorbind româ: 
neşte: «Ar fi copile frumuşele şi 
de treabă, dar fu... mi-i greață 
că vorbesc. ţigăneşte!» 


Cernăuţi, 1892 


Gheorghe TĂUTU 


ROMANUL 


Veacuri triste, intunecoase 
Peste capu-mi au trecut, 
Cu mii hoarde furioase 
Eu adesea m-am bătut; 
Dar nici timpurile grele, 
Nici vandalul cel păgîn, 
N-au curmat zilele mele, 
Căci am fost viteaz român; 
Şi-or'cit timp Român a 
l, 
Nu mă tem că voi pieri! 


Cind din Roma cea 
măreaţă 
P-aste plaiuri ne-a adus, 
Traian ale cărui braţe 
Pe toţi dacii au răpus 
Cu-a lui voce mi-a zis 
mie: 
Acest loc încintător 
De-acum iată ţi-l dau tie, 
Ca să-i fii moștenitor; 


«L.R.» 

Şi-or'cit timp Român vei 
fi 
Nu te teme că-i pieri! 


 De-asta dar aici în lume, 
Ori şi cind eu mă 
mîndresc 
Cu-a mea limbă, cu-al 
meu nume 
Şi cu ţara ce-mi iubesc. 
Cind la coapsă eu am pala 
Şi cind flinta mi-e în miini, 
Pierd curajul şi-ndrăzneala 
Ne'mpăcaţii cruzi păgini. 


. Arma chiar dacă-mi 
lipseşte, 
Bi de mine se inspăimint, 
Dacă glasu-mi le-amintește 
Că al Romei fiu eu sint. 
Şi-or'cit timp Român voi 
fi 
Nu mă tem că voi pieri! 


Cit Carpatul nalt şi falnic 
România va umbri 


„Cit Siretul şi-Oitul paşnic 
Sinul ei vor răcori, 


Tot atit sub mindrul soare, 
Şi eu viaţă voi avea, 
Căci iubesc cu înfocare 
Neamul meu și ţara mea. 
Şi-or'cit timp Român voi 
fi 
Nu mă tem că voi pieri! 


Aurelian SILVESTRU, 
candidat în psihologie 


VICTIME ALE 
BILINGVISMULUI: 


COPIII | 


COMPLEXAȚI 


Ştiu. Într-un ocean de lipsuri 
şi mizerie ori devii agresiv, ori 
te laşi cuprins de indiferenţă. 
Din păcate și una și alta toarnă 
apă la moara adversarilor noşiri, 
căci în primul caz le dăm pretext 
pentru dictatură, iar în cel de-al 
doilea îi lăsăm să-și facă 
mendrele în voie. 

Aşa sau altfel, într-o bună 
zi ne putem pomeni din nou 
înjugaţi la carul unui bilingvism 
înrobitor... 

După 31 august lumea a 
crezut sincer în tăria legilor 
adoptate.. Inclusiv  rusofonii. 
Stilcit, cum puteau, dar încercau 
să comunice cu noi în limba 
noastră. A urmat apoi o stare 
de confuzie, cînd parlamentarii 
s-au lăsat intimidaţi de amenin- 
tările lui Gorbaciov şi Lukianov. 
Tot atunci s-a declarat tendința 
de a reveni la vechile - poziţii. 
Mirosea a «praf de puşcă» și 
unii s-au speriat, au şovăit, 
zicînd: <«Treacă de la noi». De 
la tribune  răsunau -apeluri 
potolitoare. Chipurile, totul va fi 
bine, totul se va aranja de la 
sine, trebuie numai să avem 
răbdare și să aşteptăm. 

lar între timp o bună parte 
din părinţii moldoveni CON- 
TINUĂ SĂ-ȘI DEA COPIII LA 
ŞCOLI ŞI GRĂDINIŢE RUSE. 
Pe străzi, în magazine, la birouri 
limba de stat e tratată din nou 
cu indiferentă şi brutalitate. 
Legile cu privire la funcționarea 
ei au rămas mai mult pe hirtie... 

Şi atunci mă întreb: oare 
urmaşii unui popor înjumătăţii 
nu pot realiza nimic mai măreț 
decit pe jumătate? 

Zadarnic ar încerca cineva să 
mă convingă cum că aşa sintem 
noi, lăsători din fire, și că, sub 
povara  bunătăţii noastre, am 
ajuns să ne «ploconim» în faţa 

cît 


-~ cedindu-le şi masa. şi 
ar ca «ospeţia» să le fie 
mai pe plac. Însă cind 
«ospeţia> sc transformă în colo- 
nizare, cind vencticii dau cu 
piciorul în tot ce avem mai Sfint, 
atunci bunătatea devine prostie, 
iar indiferența — trădare... 

Ca să se revolte împotriva 
nedreptăţii, omui de rind trebuie 
să înțeleagă mai intii esența, 
miezul acestei  ncdreptăţi. In 
cazul nostru, nu bunătatea, ci 
neştiinta a dus la degradarea 
demnităţii personalc. 

Fireşte, libertatea se cucereste 
prin luptă şi suferinţă, încunu- 
nind dreptul omului la dem- 
nitate. De accea nu poţi pretinde 
ca această calitate s-o posede 
persoanele ce nu vâd deoscbirea 
dintre «firesc> şi «umilitor». Pînă 
şi în dezvoltarea individuală a 
unui copil scinieia demnității 
izbucneşte abia în clipa cind el 
înţelege brusc că este înjosil. 
Aproximativ același lucru se 
întîmplă in ascensiunea unei 
naţiuni. «Revelația» survine aici 


strái: 
casa. 


-mai întîi in mediul intelectualilor 


(dotați cu un simt mai ascuţit 
al demnității personale), apoi se 
răspindeșie şi în mediul celorlalte 
pături sociale (dacă, . desigur, 
primii reuşesc să spargă zidul 
ce-i desparte de aceste pături)... 

Că bilingvismul dirijat pe cale 
administrativă e un prost experi- 
ment, ale cărui consecinţe nefaste 
le-a simțit pe propria piele 
majoritatea popoarelor colonizate 
de sovietici a fost demonstrat pe 
larg de estonianul Matti Hint cu 
patru ani în urmă. De atunci au 
văzut lumina tiparului numeroase 
alte materiale care au completat 
cu lux de amănunte această teză. 

Pentru a elucida însă în ce 
mod influențează la concret in- 
struirea în limba nematernă asupra 
dezvoltării psihice a copiilor, 
domeniu mai puţin studiat, au. 
fost create concomitent două 
grupuri de cercetare: la Chişinău 
(sub conducerea subsemnatului) şi 
la Bălţi (sub conducerea docen- 
tului P. Jelescu). 

Rezultatele (suprapuse după 
prelucrarea  testometrică) s-au 
dovedit surprinzător de asemă- 
nătoare în concluzii. Cum era 


şi firesc, am constatat că plasarea 
prea timpurie a copilului într-un 
mediu cu instruirea în altă limbă 
decit cea maternă generează o 
încărcătură psihică ce depăşeşte 
cu mult potenţele vîrstei. S-ar 
părea, la prima vedere, că nu 
avem motive prea serioase de 
alarmare: cu cît solicitările in- 
struirii sînt mai mari, cu atit 
mai mari ar trebui să fie efectele 
intelectuale pe care le provoacă. 
Aşa ar fi, dacă aceste solicitări 
n-ar veni în contradicţie directă 
cu igiena muncii intelectuale. 
Un copil de trei ani, pe care 
părinţii îl lasă pe seama unei 
educatoare ce nu posedă limba 
mamei lui, este condamnat de 
la bun început la subdezvoltare 
intelectuală, pentru că mintea lui 
nu evoluează firesc prin operaţiile 
de analiză şi sinteză, ci bate 
pasul pe loc în căutarea echi- 
valentelor semantice pentru 
noțiunile elementare din vocabu- 
larul maternei în cel al nemater- 
nei. Copiii de aceeaşi vîrstă, 
pentru care limba educatoarei 
este cea maternă, avansează, îl 
depăşesc, îi sint superiori în 
dialoguri, în replici, în răspun- 
suri. El însă nu posedă nici a 
zecea parte din bagajul de 
cuvinte al colegilor şi aceasta îl 
face să tacă, să fie mai retras, 
să se împace cu gindul că nu 
se poate compara cu ei, că 


trebuie să le cedeze întiietatea... | 


Aşa se naște, treptat, complexul 
inferiorităţii (paralel cu sen- 
timentul de «superioritate» al 
copiilor favorizați). 

E un adevăr recunoscut și 
de cercetătorii moscoviți: «În 
condiţiile discriminării rasiale 
sau naționale copilul se poate 
situa uşor fie pe poziţiile 
reprezentanților «rasei superi- 
oare», pătrunzindu-se de toate 
viciile generate de psihologia 
«albilor», fie pe pozițiile celor 
«oropsiţi», ceea ce îi provoacă 


în mod inevitabil complexul 
inferiorităţii» (V. S. Muhina, 
1988). 


Din punct de vedere psiho- 
logic, complexele constituie un 
ansamblu (inconştient) de 
reprezentări şi stări afective, cu 
încărcătură distructivă, care ma- 

cină moralitatea omului din 
interior. Un copil complexat 
ajunge de cele mai multe ori o 
personalitate ratată, pentru că, 
nimerind de mic în mediul unor 
raporturi de inferioritate, el pierde 
treptat vigoarea voinței afirmative, 
îşi risipeşte energia psihică în stări 
şi acţiuni infructuoase. Mai mult 
chiar: avind un caracter frustrant, 
complexele ridică obstacole de 
netrecut in comunicarea lui cu 
alţi oameni, îi menţin constant o 
stare interioară apăsătoare ce îl 
împovărează, îl împiedică să se 
desăvirşească, să fie satisfăcut, 
fericit. 

Există o întreagă convergenţă 
de cauze provocatoare de com- 
plexe. Dintre ele, pe primul plan 
se află întotdeauna un conflict 
nerezolvat, generat fie de cir- 
cumstanţe sociale umilitoare, fie 
de înăbuşirea sistematică a ten- 
dinţelor de afirmare. Aplicată la 
scara unei naţiuni întregi, această 
motivaţie dezvăluie cu claritate 


ce perspective au popoarele 
colonizate cu forța: conflicte 
etnice — nerezolvate, aspirația 
spre independență — înăbuşită, 
echitatea socială — spulberată. 
Totul a fost făcut parcă anume 
pentru a diminua vitalitatea 
noastră, pentru a împiedica 


accesul nostru la circuitul univer- 
sal al valorilor umane... 

În mod firesc, sentimentul 
de inferioritate atinge în evoluția 
sa un moment critic — atunci 
cînd nemulţumirea de sine se 
revarsă brusc într-un torent al 
reacţiilor de compensare, mani- 
festate fie prin agresivitate, fie 
printr-un comportament cinic şi 
făţarnic. Două limbi, două 
ideologii, două «pături» — această 
politică nesăbuită nu poate ştanța 
în serie decît un individ cu două 
feţe, un cameleon şi neprin- 
cipial căruia puţin îi pasă de 
suferințele şi de aspiraţiile 
propriului popor. Şi nu e de 
mirare că nu vrea să deschidă 
ochii nici măcar la pericolul de 
care e ameninţat propriul copil. 

Sint şi cazuri de excepţie, 
firește. Stim prea bine cît de 
greu se deschid instituţiile mater- 
nolingve la noi. Unde mai pui 
că uneori părinţilor le vine peste 


mînă să-şi ducă copilul la 
instituţia situată cu vreo două 
cartiere mai departe de casă. 
«La ce bun, cînd grădiniţa rusă 
e sub nasul nostru? Patriotism? 
Maternă? Vorbe goale! Abia vor 
însuşi mai bine două limbi»... 

Vor însuşi «mai bine»? Aşa 
să fie? 

Părerea specialiştilor e alta: 
«Pierzind treptat limba maternă, 
a cărei arie de întrebuințare se 
reduce la necesităţile cotidiene, 
aceşti copii nu însuşesc profund 
nici limba rusă. Ei ajung s-o 
cunoască suficient doar pentru 
a-i citi pe scriitorii: lor naţionali 
în tălmăcirea rusă, dar insuficient 
pentru asimilarea celor mai 
reprezentative opere ale literaturii 
ruse. În consecință, limba ma- 
ternă este exclusă din sfera 
muncii intelectuale. Individul se 
pomeneşte într-o situaţie socio- 
culturală deosebit de gravă: îi 
lipseşte limbajul, ca suport al 
gîndirii, prin care să-şi exprime 
liber ideile cu voce tare ori în 
scris» (M. Ciudakova, 1989). Că 
este anume aşa ne-o dovedeşte 
realitatea. Am ajuns aproape cu 
toţii să nu mai ştim a vorbi 
corect în nici o limbă... 

Adăugaţi aici și faptul că 
deficienţele de limbaj se soldea- 
ză, în cele din urmă, cu 
deficienţe de gîndire și veţi 
înţelege adevărata tragedie a 
copiilor complexaţi. Prin el însuşi 
semilingvismul lor ar fi un 
neajuns recuperabil, dacă n-ar 
însemna concomitent şi «semiin- 
telect». Nu ştiu dacă e noţiunea 
cea mai potrivită, dar, conform 
datelor experimentale, copiii mol- 
doveni educați în grădinițele ruse 
vin la şcoală cu un nivel mediu 
al gindirii mult mai redus decit 
nivelul mediu al dezvoltării 
copiilor moldoveni pregătiţi în 
grădinițele maternolingve. 

Ca fenomen psihologic com- 
plex, limbajul exercită rolul de 
verigă centrală a activităţii in- 
telectuale. «ln limbaj, remarcă 
B. Ananiev, se manifestă toate 
laturile interne ale personalităţii, 
drept care el apare ca unul din 
mecanismele centrale ale conști- 
inţei». lată de ce deja la virsta 
preşcolară copilul  întimpină 

dificultăți în reflectarea lumii 
înconjurătoare, dacă acest meca- 
nism (limbajul) nu este bine pus 
la punct. Dificultăţile se agra- 
vează şi mai mult în şcoală, 
unde o importanţă din ce în ce 
mai mare capătă gindirea logică. 


Drept material al operaţiilor 
intelectuale servesc acum nu 
imaginile obiectelor (gîndirea 


concret-imaginativă), ci simbolu- 


rile ce necesită o anumită 
abstractizare a obiectelor și 
fenomenelor reale,  impunind 


substituirea lor prin noţiuni . şi 
cifre corespunzătoare. Ín limba 
maternă această substituire se face 
direct, printr-un raport din 
două elemente (obiectul-noţiunea) , 
pe cînd în limba nematernă apare 
un al treilea element (noţiunea 
tradusă), care complică procesul 
de gindire, îi reduce tempoul, 
sporind consumul de energie 
psihică şi făcindu-l deci pe copil 
mai vulnerabil în faţa oboselii. La 
început, în primii ani de şcoală, 
suprasolicitarea trece uneori neob- 
servată. Consecințele devin vizibile 


mult mai tirziu — în clasele 
VI-VII, cînd pină şi elevii 
consideraţi puternici  dintr-odată 
prind «a şchiopâta», pierd inte- 


resul pentru instruire, suferă de 
amnezie, cad uşor în mrejele 
nevrozelor ş.a.m.d. 

Ajunşi aici, e firesc să ne 
întrebăm: toate acestea ne dau 
oare dreptul să negăm categoric 
însuşirea unei limbi străine în 
copilărie? Sigur că nu. Unii copii 
(cei cu sistemul nervos puternic) 
suportă uşor şi fără consecinţe 
un asemenea : paralelism. Totuşi, 
ca să evităm la sigur sindromul 
copiilor complexaţi, ar trebui să 
ținem cont de legislaţiile proce- 
sului de însuşire a limbii ma- 
terne, proces care trece prin 
următoarele etape: 


— pînă la patru ani se 
desăvirşește precizia coordonării 
aparatului vorbirii; 


— pină la şase ani copilul îşi 
însuşeşte temelia structurii 
gramaticale; 


— pînă la zece ani se dezvoltă 
intens fondul noţiunilor abstracte, 


are loc familiarizarea cu nivelul 
stilistic şi cu etica conduitei 
lingvistice în limba maternă. 

Fireşte, îmbogățirea vocabula- 
rului și precizarea semnificaţiilor 
stilistice continuă şi mai tirziu, 
dar pe la zece ani limba maternă 
capătă în sfirșit stabilitatea 
necesară, se «osifică». Abia din 
acest moment (variabil în timp, 
dar constant în esenţă) se poale 
purcede la însuşirea altei limbi, 
fără pericolul eşuării în semi- 
lingvism. 

Cine ţine cu adevărat la viitor 
este de obicei dotat cu intuiţie 
şi nu se lasă ispitit de perspective 
false... E scuzabil să greşeşti pe 
contul tău, nu al copilului! 


NOTA REDACŢIEI. Proble- 
ma abordată de di Aurelian 
Silvestru este foarte actuală, de 
aceea ne-ar interesa şi opiniile 
dumneavoastră, stimaţi cititori. De 
asemenea, solicităm atitudinea 
Ministerului Ştiinţei şi Învăţămin- 
tului, iar Departamentului pentru 
Statistică îi adresăm o întrebare: 
CÌTI COPII MOLDOVENI FREC- 
VENTEAZĂ LA ORA ACTUALĂ 
GRĂDINIȚELE CU INSTRUIRE 
ÎN LIMBA RUSĂ? 


IMBA 


TODICĂ 


Vi 


ME 


121 


LIMBA ROMÂNĂ 
ÎN ȘCOALA NAȚIONALĂ 


Pentru 
«turbinca» 
elevului 


(O oră de literatură în 
cadrul lecţiei-meditaţie la 
clasa a 8-a) 


PLAN-PROSPECT 


I. Introducere 

Poveştile lui lon Creangă apar 
ca un fruct fermecător al talentului 
scriitorului, fiecare dintre ele 
realizindu-se ca o învăţătură 
pentru urmași. Să urmărim deci, 
elevi, care ar fi învățătura din 
povestea «lvan Turbincă», publi- 
cată în 1878 în "Convorbiri 
literare”. Deoarece cunoaşteţi 
conținutul poveștii, v-aş ruga să-mi 
spuneţi: 

II. Ce întruchipează Ivan , 
eroul central al poveștii? 

Ivan întruchipează bucuria 
vieții, înfruntarea morţii. Oare 
nu aceasta ne spun următoarele 
pasaje? 

«..Ivan atunci mulțumi mai- 
marilor săi şi apoi, luindu-şi 
rămas bun de la tovarășii lui 
de oaste, cu care mai trase cite-o 
dușcă, două de rachiu, pornește 
la drum cintind» «...Și apoi Ivan 
începe iar a cînta şi se tot duce 
înainte». 

«..Și atunci, ca prin minune, 
se şi trezește Ivan la poarta 
raiului! Şi,. nici una, nici două, 
odată începe a bate în poartă cit 
putea...» . 

«..Mai. am numai trei zile 
de trăit, şi te..ai dus, Ivane, 
de pe faţa pămîntului! Oare nu-i 
de făcut vreo smecherie pină 
mai este încă vreme?». 

«..Şi cică atunci unde nu s-a 
apucat şi ei, în ciuda Morţii, 
de tras la mahorcă şi de chilit 
la ţuică. şi holercă, de parc-o 
mistuia focul». 

HI. Şi care ar fi concluzia 
voastră la aceste gindiri şi ziceri 
ale autorului? 


Să trăim viața din plin, 
frumos, să nu ne temem de 
moarte. 


IV. Şi acum să ne amintim 
încă o dată conţinutul poveştii, 
determinind ale cui sint spusele 
următoare şi în ce situaţii 
fost spuse. 

(Un elev citește următoarele 
fişe. Prin răspunsuri corecte 
elevii acumulează puncte): 

|. — Ei, Ivane, destul. de- 
acum, ţi-ai trăit traiul şi ţi-ai 
e A mălaiul. (Moartea) 

— N-oi mai veni, 
cîte e emita -oi ave eu. 
crucea). 

3. — De-acum rămii la mine, 
Ivane. Şi pentru că mi-ai curățit 
casa de draci, am să te ţin ca 
pe palmă. (Boierul) 

4. — De drumeţul care cîntă 
să nu te temi. (Dumnezeu) 
„5, — Doamne, 
bun suflet de om e acesta, şi 
n-ar trebui să meargă nerăsplătit 
de la fața ta ! (Sfintul Petru) 

6. — Dar ce-ai pățit, mă 
pohonțule, de te-ai sculat cu 
noaptea-n cap, și faci aşa larmă? 
(Oamenii boierului) 

7. — Dar cine eşti tu, de te 
lauzi că ştii toate? (lvan) 

8. —Ei, ei, Doamne, vezi de 
ce s-a mai apucat acum lvan al 
Sfinţiei tale? (Sfintul Petre) 

9. —Cu mine v-aţi găsit de 
jucat? Am să vă muștruluiesc de 
au să ridă și ciinii de voi! (Ivan) 

10. — Dar bine, lvane, așa 
ne-a fost vorba? (Moartea) 

11. — Rogu-te 'să fiu îngăduit 
măcar trei zile, în care să-mi 
grijesc sufletul. (Ivan) . 

12. — Ei, Ivane, ce mai 
diriguieşti? Moartea n-a mai 
venit pe-aici? (Dumnezeu). 

V. Acum să-mi spuneţi: cînd 
ați citit povestea, aţi  întilnit 
anumite greutăți în înțelegerea 
conţinutului? Dar a anumitor 
cuvinte, îmbinări de cuvinte? Nu? 
Atunci să-mi spuneţi ce înseamnă 
a scoate incul? 

— Aţi observat că povestea, 
care ocupă 15 pagini de carte, 
abundă in astfel de cuvinte. Care 
o fi cauza şi cum se numesc 
aceste cuvinte? Să le explicăm! 

(Cuvintele sînt scrise pe fişe 
cu explicaţia respectivă. Fişele se 


Ivane, 
(Ucigă-l 


au 


cu adevărat 

: client. 


împart elevilor, ei le citesc, iar 
ceilalţi notează în caiete cuvintele 
pe care nu le cunosc.) 

I. a mătrăși-a alunga, a goni. 

2. helbet (interjecţie) — Se 
înţelege ! Las’pe mine! 

3. huceaguri — păduri mici, 
iinere şi dese; cring. 

4.  hoanghină 


denumire 


! injurioasă dată unei femei rele. 


5. a se zâmori — a se istovi; 
a-și astimpăra foamea şi setea. 
6. mușteriu —cumpărător, 


7. tarabă — tejghea, masă în 
tîrguri. 

8. a se răcădui — a se răsti 
la cineva. 

9. berbantlicuri — purtări urite. 

10. lătunoi — răritura pinzei 
în timpul țesutului. 

ll. inc — poftă de ris, de 
de zburdălnicii. 

12. a se zborși — a se minia, 
a se infuria, a se răsti la cineva. 

13. pohonţ — soldat cărăuș 
din armata ţaristă; epitet pentru 
o persoană grosolană. 

14. carboavă — veche monetă 
rusească de argint egală cu o 
rublă. 

15. sărindare rugăciuni 
făcute de preot, timp de 40 de 
zile pentu morţi, bolnavi. 

16. veleat — timp fixat pentru 
ceva, dată, termen. 

YI. Microvictorină — fulger 

Fiecare rind alege reprezen- 
tantul care va răspunde la 
întrebări. Elevul ia fişa şi 
răspunde fără a sta mult pe 
ginduri. Dacă se gindește prea 
mult i se scade un punct. 

1. Cum îl chema pe fiul lui 
I. Creangă? 

2. Care fapt din viaţa lui |, 
Creangă iţi trezeşte mirarea şi 
zîimbetul? 

3. Numește anul naşterii lui 
I. Creangă. 


joc, 


4. Numeşte trei poveşti în 
titlul cărora se întilnesc 
numerale. 

5. Care a fost. izvorul 


inspiraţiei lui I. Creangă? 

6. Numește anul morţii lui 
I. Creangă. 

7. Numeşte 3-4 poveşti ale 
lui I. Creangă care încep cu 
cuvintul «Povestea...» 


8. Cine l-a îndemnat pe 
Creangă să scrie? 
9. Din ce poveste este 


fragmentul «Şi pe cînd vorbea 
baba aceste, o vede învăluită 
într-un hobot alb, ridicîindu-se 
în văzduh, apoi înălțindu-se tot 
mai sus, şi după aceea n-o mai 
văzu defel»? 

VII. O altă particularitate a 
graiului lui Creangă în povestea 
«Ivan Turbincă» constă în... Dar, 
să nu mă grăbesc! lată vă spun 
citeva cuvinte și particularitatea 
o numiţi voi singuri: turbincă, 
paşol,  ciorti, gospodin, palce, 
tabacioc, haraşo, coneţul, niznai 
ş.a. 

Deci, cum se numesc aceste 
cuvinte?  ___ 

VIII. Şi totuşi, se citeşte uşor 
povestea? De ce? 

E foarte frecvent dialogul. 
(Citim cîteva dialoguri pe roluri). 

IX. Pe bună dreptate spunea 
T. Maiorescu: «Pentru graiul 
cuminte şi adeseori glumet al 
ţăranului moldovean Creangă este 


recunoscut ca model». Unde e 
gluma? _ : 
X. În poveste apar des 


expresiile frazeologice. Să încercăm 
să explicăm unele din ele. Pe 
lingă explicaţie găsim și o situaţie 
potrivită din viaţa noastră cotidi- 
ană: 

— dar din dar se face raiul, 

— parcă era toată lumea a 
lui, 

— a ţinea ca pe palmă, 

— a se stringe funia la par. 

XI. Completaţi următoarele 
cuvinte (scrise pe tablă) prin 
enunţuri pe baza textului poveștii 
pentru a-i face o caracteristică 
amplă lui Ivan: 

— suflet larg, 

— optimist, 

—  omenos, 

— sănătos sufleteşte, 

— de o bunătate nemărginită, 

— vesel şi glumeţ, 

— conştiincios. 

XII. Concluzii 

După ce am meditat împreună 
asupra celor mai importante 
momente ale  poveştii, asupra 
rostului vieții omului pe pămînt, 
să mai facem un efort de gîndire 
şi să încercăm «să compunem» 
împreună cu autorul următoarele 


pa 

versuri (elevii trebuie să propună 
variantele lor de versuri, 
completind rîndurile lipsă din 
poeziile propuse): 


Rindul | 
Spune că-i sătul de puşcă 
Şi de rai, la o adică, 


osoeseessosesocecosocsesacososeeecooseeoooeeoo 


(A.Ciocanu. Şezătoare. 
C-ar dori să tragăro duşcă 
Cu Dănilă și Chirică.) 


Rindul H 
Cind îl citim pe Creangă, ne 


:dăm seama 


o... ...........ccccneeeeoeeeeoaeeeeeeoeneeeoeee 


o... .....ccaneceeoeoooeoeeeeeooeeceeeaneceeee 


(V.Roşca. Ion Creangă. 

Ce dulce-i limba noastră-n 
care mama 

Poveştile ne-a spus la căpătii.) 


Rindul III 
Ai ticluit nepoților poveşti 
Pe prispele Țicăului din Vale, 


o... ..........cccccceeeeoeeecceeeoneeeeeeeeoesoe 


(L. Deleanu." I.Creangă. 

Ca-n Sadoveanu-apoi să dăi- 
nuieşti 

Şi-n alţi rapsozi de slove şi 
chimvale. 

Frumos aţi lucrat, elevi, şi 
ar fi bine dacă fiecare din voi 
ar putea spune: «Acum te înţeleg 
cu adevărat, moş Creangă». 


XIII. Pentru acasă 

I. Meditaţii (în scris) asupra 
următorului enunţ: 

«Că doar de lume am fugit, 
o ştiu eu cit e 

de dulce și 
pustia s-o bată». 

2. Selectaţi din poveste cele 
mai frumoase cuvinte şi le 
explicați. De ce le-aţi ales anume 


amară, bat-o 


„pe acestea? 


3. Găsiţi în textul poveștii 
cea mai frumoasă expresie fra- 
zeologică şi comentați-o. 


T. GUȚUȚŢUIL 


V. BAHNARU, 

V. PURICE. 
Dicţionar explicativ 
pentru elevi 


Recent la editura Lumina a 
ieşit de sub tipar Dicţionarul ex- 
plicativ pentru elevi, semnat de 
V.Bahnaru şi V.Purice, specialiști 
cu experienţă în domeniul lexi- 
cografiei. 

Se ştie că o deosebită importanţă 
la elaborarea unui dicţionar ex- 
plicativ o are, în primul rind, 
selectarea registrului de cuvinte, a 
locuţiunilor şi frazeologismelor; 
precum şi, desigur, definirea şi ex- 
plicarea.lor după anumite principii 
stabilite dinainte în conformitate 
cu scopul şi destinaţia operei lexi- 
cografice. În privinţa aceasta, 


prezentul Dicționar corespunde pe 


deplin cerinţelor, aş zice exigente, 
faţă de astfel de lucrări, menite 
să fie izvor de îmbogăţire a 
vocabularului şi a cunoştinţelor 
etevilor din şcolile medii de cultură 
generală, din licee. Autorii au 
acordat o deosebită atenţie sen- 
surilor şi expresiilor dificile sau 
mai puţin cunoscute de către elevi 
(multe dintre ele fiind neologisme 
care deseori au un conţinut 
ştiinţific sau tehnic), cuvinte 
livreşti, regionalisme și arhaisme, 
dar care sint frecvente în 
manualele şcolare, în literatura 
beletristică şi ştiinţifică, ceea ce a 
făcut ca această lucrare să difere 
în mare măsură de Dicţionarul ex- 
plicativ școlar, prezentindu-se în 
multe privinţe ca o lucrare nouă, 
originală. 

Dat fiind că definiţia unităţilor 
lexicale constituie problema de 


bază a oricărui dicționar explicativ, . 


autorii s-au străduit ca acestea să 
fie nu numai adecvate şi concise, 
ci şi cît mai accesibile. 

Avem toată certitudinea că 
lucrarea recent editată va contribui 
nu numai la ameliorarea procesului 
de instruire fijologică a elevilor şi 
liceenilor, ci şi la culturalizarea 
generală a maselor. 

ANTOLOGIA «L.R.» 


George COŞBUC 


GRAIUL 
NEAMULUI 


«Fie-a voastră-ntreaga tară, 
Și de cereţi, vă mai dăm, 
Numai daţi-ne voi graiul 
Neamului» — şi se sculară 
Să ne vremuiască traiul 
Ciţi duşmani aveam pe lume! 
Graiul ni-l cereau anume, 
Să-l lăsăm! 


Dar nestrămutaţi strămoşii 
Tot cu arma-n miini au stat: 
Au văzut şi munţi de oase, 
Şi de singe riuri roșii, 
Dar din tara lor nu-i scoase 
Nici potop și nici furtună. 
Graiul lor de voie bună 
Nu l-au dat! 


Astăzi stăm și noi la pindă, 
Graiul vechi să-l apărăm; 
Dar pe-ascuns dușmanii cată 
Să ni-l fure, să ni-l vindă 
Dacă-n vreme tulburată 
Nu ne-am dat noi graiul 
țării, 
Azi, în ziua deșteptării, 
Cum să-l dăm? 


Repezi trec cu vifor anii, 
Ispitind puterea ta, 
Neam român! Cu ură mare 
Vor căta mereu dușmanii 
Graiului român pierzare; 
Dar să piară ei cu totii; 
Nu l-am dat, și nici nepoții 
Nu-l vor da! 

Albina DUMBRĀVEANU 


NOI 
SI NUMELE 
NOASTRE 


Numele de persoane — antro- 
ponimele (din gr. anthropos "om" 
şi onoma “nume”") reprezintă o 
clasă de cuvinte cu trăsături lexi- 
cale specifice. Cu studiul antro- 
ponimelor se ocupă o ramură 
aparte a lingvisticii, numită 
antroponimie. Termenii speciali de 
care adesea se face uz în acest 
domeniu al ştiinţei despre limbă 
sint: prenume, nume de familie, 
patronim, suprunume, poreclă ş.a. 
Dar acești termeni de multe ori 
sint folosiţi incorect în uzul 
cotidian, începînd cu întrebarea 
"Cum ti-i familia?" şi terminînd 
cu rubricile din caietele zil- 
nice,cataloagele de clasă sau din 
alte documente — Numele (sau 
familia), pronumele şi numele 
după tată.. Cuvintul familie nu are 
sensul de nume de familie. Con- 
form dicționarului explicativ, 
familie inseamnă "grup de persoane 
înrudite prin căsătorie sau prin 
singe, care trăiesc împreună (soţ 
Şi soţie, părinţi și copii)". Membrii 
unei familii poartă un nume unic 
pentru toţi, acesta fiind numele de 
familie al tatălui. Numele de 


familie se transmite din tată în fiu 


şi se poate păstra pe parcursul mai 
multor generaţii la rind. Deci 
întrebarea de mai sus trebuie să 
fic formulată în felul următor: "Ce 
nume de familie aveţi?” Cit despre 
rubricile amintite, acestea trebuie 
să fie completate astfel: Numele și 
prenumele (iar la patronim, adică 
la numele tatălui, e timpul, în 
sfirşit, să renunţăm, aşa cum ne-o 
recomandă şi legea cu privire la 
limba de stat). În nici un caz nu 
se folosește cuvintul pronume, căci, 
după cum se ştie, pronumele este 
partea de vorbire care ţine locul 
unui substantiv și prin urmare nu 
are nimic comun cu numele de 
persoană. Corect este prenume, 
din lat.praenomen, adică "inaintea 
numelui”. 

Inventarul de nume de per- 
soane, folosit de un popor, trebuie 


să se distingă prin stabilitate și | 


respectarea  tradițici. Numele 
proprii fixcază idealurile 
frumuscţii naţionale și ţin de cul- 
tura şi patrimoniul unui popor, de 
sistemul limbii; de aceea, ca și 
orice alte cuvinte, trebuic să 
corespundă firii limbii şi să nu vină 
în contradicţie cu normele or- 
tografice ale acesteia. 

Antroponimia noastră actuală 
necesită o atenţie sporită, căci am 
ajuns să nu ne mai recunoaştem, 
utilizind deseori nume de familie 
şi variante incorecte şi chiar 
prenume tradusc în rusește... Toate 
variantele şi formele cronate ale 
numelor de familie trebuie readuse 
la formele literare unice, corecte 
şi recomandabile pentru toți. 
Funcţionarii de altădată (care 
adesca nici nu ne cunoșteau limba) 
înregistrau numele după auz, la 
voia întimplării, conform nivetului 
lor scăzut de cultură şi iată că 
moldoveanul Căldare a devenit 
Coldari, Barbăroşie - Barbaros, 
Plămădeală - Plamadela, Barbă 
lungă - Barbilunga, Harbuz - Gar- 
buz, Călugăru - Călugher, Pirlifin 
- Pirlifin, Căpălină — Capalina şi 
Căpetin, Hloabă — Globa, Văcaru 
—Vacari, Saptecini —Șeptichin, 
Scoarță — Scorta, Scobioală 
Scobiola, Ciobanu — Ceban—nume 
de familie denaturate, cu adevărat 
caraghioase, care cu greu mai pot 
fi considerate moldoveneşti (româ - 
neşti) şi care nu ne fac deloc 
cinste. 

Greşetile comise cîndva la com- 
pletarea documentelor de nişte 
lucrători lipsiţi de responsabilitate 
generează probleme greu rezol- 
vabile, ajungindu-se uneori chiar 
şi la intervenţii de ordin judiciar. 
Pe adresa institutului de Limbă şi 
Literatură adesea vin scrisori cu 
rugămintea de a explica sau de a 
confirma, de exemplu, că numele 
Smochin din carnetul de muncă, 
este identic cu  Smochinădin 
adeverinţa de naştere sau cu 
Smochinadin paşaport. Asemenea 
probleme apar la fixarea pensiilor, 
cînd se stabileşte vechimea în 
muncă şi în numeroase alte cazuri 
din viața cetățenilor. 

Este firesc să ne întrebăm: de 
ce sintem indiferenți, noi, puriă* 
torii numelor, atunci cind 

diriguitorii birourilor de înre- 
gistrare a actelor stării civile ne 
"botează" în fel şi chip, după 
placul şi voinţa lor? Cum se 
întîmplă că fraţii parcă nici nu mai 
sint fraţi (dacă ar fi să ne potrivim 
documentelor), iar copiii nu mai 
sint feciorii tatălui, numele de 
familie fiindu-le înregistrate în mai 
multe forme şi "variante" 
schimonosite și chiar falsificate în 
mod deliberat? Un exemplu gră- 
itor aduce Gheorghe Singereanu 
din satul Sărata-Galbenă, Hînceşti, 
în articoiul "Lunca Prutului și 
bolovanii”, publicat în  săptă- 
minalul "Literatura și Arta" 
(1.01.1988): "Numele noastre de 
familie și de persoană au fost 
supuse unei metamorfoze 
uimitoare timp de mai multe 
decenii. [...] Andrei Miţă din Să- 
rata - Galbenă are şase copii. Dacă 


'e să judeci după ade:crințiie de 


naştere eliberate de sovietul sătesc, 
copiii aceştia nu sint fraţi între ci, 
căci sint înscrişi cu numele de 
familie Mii, Miti, Mita, Mitu, iar 
unul din ci este chiar ...Maţa”. 
Comentariile sînt de prisos. 

În general, schimbările în sis- 
temul  antroponimic sint ine- 
vitabile, căci numele de persoană, 
se ştie, au un caracter dinamic. 
Astfel, în anii postbelici sub 
influenţa unor factori social-politici, 
şi culturali în antroponimia 
basarabeană au apărut multe nume 
ruseşti şi ucrainene ca Svetlana, 
Tatiana, Igor, Oleg, Aliona, 
Veaceslav, Iurie ş.a. care au intrat 
în sistemul antroponimic local şi 
s-au supus cu timpul legilor 
fonetice şi morfologice interne ale 
limbii. Aceste prenume noi, adap- 
tate în antroponimia noastră, au 
creat unități antroponimice după 
aceleaşi legi ca şi prenumele 
tradiţionale. Prin alipirea 
diferitelor sufixe diminutivale la 
aceste prenume sau la radicalele 
lor s-a creat un şir întreg de unități 
antroponimice care .le sporesc 
viabilitatea din an în an. De exem- 
plu, pentru Oleg au fost 
înregistrate în timpul unor anchete 
pe teren următoarele diminutive: 
Olegaş, Oleguţ, Olegutu, Oleguţă, 
Oieguş, Oleguşor, Lecu, Lecută, 
s.a; pentru Igor — Igoraş, lgorel, 
igorică, Igoruţă, Igorunea, Gorută 


, Grunea s.a; pentru Svetlana — 
Sveta, Sfetica, Sfetlunea, Sfetluţa, 
Sfetica, Sfetuca, Sfetulica ş.a. 
Aceste unități  antroponimice 
ajunse la noi prin intermediul lim- 
bii ruse au început să fie folosite 
alături de cele tradiţionale, fără a 
mai fi percepute astăzi ca prenume 
străine... 

Din punctul de vedere al 
ştiinţei, ar fi o greşeală să ne 
opunem schimbărilor care se 
produc în patrimoniul onomastic. 
Și totuşi, pe de altă parte, este o 
crimă, un sacrilegiu cind un popor 
impune altui popor nu numai 
ideologia sa, ci chiar şi prenumele 
sale. Vine părintele la biroul de 
înregistrare a actelor stării civile 
să-şi înregistreze nou-născutul şi să 
obţină certificatul de naştere. Vine 
cu Ștefansaulon în gind şi pleacă 
cu ...Stepansaulvanin certificatul 
copilului. Decenii de-a rindul "ne- 
au botezat" conţopiştii după placul 
şi voinţa lor! Această moștenire o 
mai suportăm şi astăzi, prin 
aceiaşiOleg, Olegu(şi chiar... Alejca, 
Igor, dgoraş şi ...Igarioc. E greu 
să găseşti acum basarabeni 
înregistraţi în actele oficiale cu 
numele noastre neaoşe, 
tradiționalelon, Toader, Tudor, 
Ştefan, Ileana, Ştefana ş.a. În 
schimb avem puzderie de Ivani, 
Feodori,  Stepani, * Stepanide 
ş.a.m.d., cu fel de fel de forme 
dezmierdătoare, tot rusești: Vanea, 
Fedea, Fediuşa, Steopa, Jora, Jor- 
jic, Deniska, Artiomcik, 
Ghenocika, Vanicika, Turka... Dar 
cu ce sint mai frumoase aceste 
diminutive decit formele noastre 
traditionale: Ionel, Ionut, Onica, 
Tudorel, Toderică, Rică, ŞStefănel, 
Fänel, Fănică, Fănuţ, Lenuta, 
Nuta, Jleana... 

Deci e o datorie a noastră, a 
tuturor, inclusiv a pedagogilor să 
propagăm pe toate căile frumoasele 
noastre nume tradiţionale, în 
forma lor corectă, aşa cum le-am 
moştenit de la strămoşi. Să ne fie 
călăuză în permanenţă sensul ver- 
surilor lui Grigore Vieru:"...Adinc 
țrăieşte-ți graiul/ Cu tot ce-n el 
ti-e dat”. Si să nu mai căutăm 
vinovatul, ci să purcedem la acţiuni 
concrete, adică să începem corec- 
tarea numelor... 


Bineînţeles, reglementarea 

scrierii numelor de familie trebuie 
efectuată treptat şi cu precauţie. 
Mai întîi, credem, ar fi indicat să 
se facă ordine în certificatele de 
naştere ale nou-născuţilor. Va 
urma apoi corectarea numelor 
adulţilor, la schimbarea sau 
reînnoirea actelor lor.. Principalul 
este însă ca fiecare dintre noi să 
se pătrundă de necesitatea corec- 
titudinii propriului său nume, ca 
apoi să opteze pentru forma 
corectă. 


SÀ NE 
CUNOAȘTEM 
NUMELE 


Fiecare popor îsi are numele 
sale. Astfel, prenumele nostru 
Ion, care provine din ebraica 
veche (Iohanan), are echivalente 
în multe limbi, de exemplu în 
italiană - Giovanni, în spaniolă - 
Juan, in franceză - Jean, în 
engleză John, în cehă şi poloneză 
- Jan, în rusă - Ivan, în armeană 
- Hovhannes ş.a.m.d. Prin urmare 
nu avem nici un drept să-l 
traducem pe Jan sau pe Juan prin 
Ion sau Ivan, cum s-a procedat 
pînă nu demult la noi, cind mai 
toţi Ionii sau Ştefanii au devenit 
peste noapte Ivani sau Stepani. 

Începind cu acest număr, 
intenționăm să propagăm în 
paginile revistei o serie de nume 
folosite cindva de toţi conaţionaiii 
noştri, dar care în ultimele decenii 
au fost ignorate voluntar sau in- 
voluntar, precum și un şir de 
nume mai noi pentru 
antroponimia noastră, dar proprii, 
în general, limbii române şi 
populației basarabene. Sperăm că 
aceste nume voi căpăta o râs» 

pindire mai largă. 


RA * 


ADELA. Prenumele Adela 
este de origine germanică, pro- 
venind de la Adel "nobilime", Edel 
“nobil”, Adelin “a înnobila”. Se 
presupune că Adela ar fi o formă 
trunchiată a prenumelor Adelaida, 


‘Adelinda, Adelina. Astăzi însă 


toate aceste patru prenume sint 
cunoscute ca unități antroponimice 


independente. Ele. corespund firii 
limbii noastre, deşi au deocamdată 
o frecvenţă mică. Le sint proprii 
şi un şir de hipocoristice (diminu- 
tive): Ada,  Aduta, Adeluta, 
Adeluşa, Adelina, Lica, Licuţa ş.a. 
În Moldova mai des sint întilnite 
prenumele Adela şi Adelina. 
ADRIAN, ADRIANA. Aceste 
prenume au apărut nu demult în 
antroponimia noastră. Atragem 
atenţia asupra ortografierii lor: în 
nici un caz să nu se confunde cu 
prenumele Andrei, formele 
Andrian şi Andriana fiind in- 
corecte.Adrian şiAdriana reproduc 
numele- latin Hadrianus care 
provine de la toponimulHadria, 
denumire de localitate din Italia 
antică, adică "om de la Hadria" 
(de aici şi numele Mării 
Adriatice). Probabil din cauză că 
este un prenume nou, au fost 
înregistrate puţine hipocoristice: 
pentruAdrian — D(r)inul, D(r)inel, 
iar pentruAdriana — Dina, Diana, 
Dana, Dinutţa, Dănuta, Drina, 
Drinuta. 
_. AGNES (A). Reproduce un 
nume vechi grecesc(/H)agnescare 
provine dela adgectivul /4Jagnos, 


[h]agne, [h]agnon "pur, curat, | 


sfint”. Au fost fixate hipocoristicele 
Anesica, Nisa, . 
ALEXANDRA,  ALEXAN- 
DRINA, ALEXANDRU. Alexan- 
dra reproduce numele vechi 
grecesc Aleksandra. Alexandra are’ 
şi o frumoasă variantă Casandra. 
Această unitate antroponimică — 
Casandra-—a fost foarte frecvenţă şi 
destul de populară în trecut la mol- 
doveni. Fiind un nume popular şi 
bine cunoscut, de la el au derivat 
nai multe diminutive. Enumerăm 
aici o parte din ele spre a ne con- 
vinge de bogăţia acestui prenume: 
Alixandra, Alisandra, Casandra, 
Lixandra, Alixandrela, Alixan- 
drica, Lisandra, Sanda, Sandra, 
Sandrica, Lisanduta, Lisandica, 
Duta, Sănduta, Săndica, Săndita, 
Sănduca ş.a. l 
Alexandrina este o variantă 
modernă, devenită azi prenume 
independent, care îşi are şi 
hipocoristicele sale proprii: 
Sandrina, Sandina, Drina, Dina, 
Dinel, Dinuta, Dinica ş.a. 
Penumele Alexandru are o 
tradiţie veche şi o mare 

popularitate la toate popoarele 
europene. El reproduce numele 
vechi grecescAleksandros, care este 
compus. dinAlexo'a apăra, a 
proteja” şi Andros "bărbat, om", 
adică "apărătorul oamenilor”, 
“care apără pe oameni". 
Prenumele Alexandru este foarte 
răspîndit în zilele noastre, avind 
şi multe forme populare, hipocoris- 
tice: Alixandru,  Alisandru, 
Casandru, Lixandru, Lisandru, 
Sandu, Sandru, Alecu, Alexa, 
Alixăndraş, Alixăndrel, Alixăn- 


-drică, Alixăndrută, Alisăndraş, 


Lixandraş, Lisăndraş, Duca, Duţă, 
Lică, Sândel, Sănduţă, Săndică, 
Săndişor, Sănducu, Sănducă, 
Săndutț, Drută, Ducu, Dutu, 
Dutel, Sandrin, Drinu, Săndulet 
ş.a. 

ALINA. Este un prenume 
modern. Se presupune că ar fi de 
origine germanică și ar proveni din 
radicalul al. "tot, întreg". Acest 
radical îi este propriu şi 
prenumelui Ala. E posibil ca Alina 
să fie un derivat al acestui 
prenume, devenit mai tirziu 
prenume independent. Au fost 
înregistrate următoarele forme 
hipocoristice: Alinuta,  Alinuca, 
Linuţa, Lina ş.a. 

ANA. Prenumele feminin Ana, 
foarte frecvent în antroponimia 
moldovenească, este de origine 
ebraică şi reproduce numele biblic 
Hannah. Se presupune că ar 
proveni de la cuvîntul hanah "a 
avea milă, a  binevoi”, dar 
prenumele ar avea semnificaţia 
"milă, bunăvoință”. Acest prenume 
are şi astăzi o frecvenţă foarte 
mare. Conform unor calcule statis- 
tice prenumele Ana ocupă unul 
dintre primele locuri în onomastica 
internaţională, deşi la noi, din pă- 
cate, el pierde în ultimii ani din 
popularitatea sa de odinioară. Cele | 
mai uzuale forme populare şi 
hipocoristice ale acestui prenume 
sînt Anela, Aneta, Anica, Anicuta, 
Anifa, Anişoara, Anuta, Ancă, 
Anuţica, Nana, Nanişoara, Neta, 
Netuta, Neti, Nicuţa, Nuta, Nuţica, 
Nuşa, Niţa, Nica şi multe altele. 


Irina CONDREA 


EXPRIMAREA 
PLEONASTICA 


O greşeală de exprimare 
cauzată de necunoaşterea sen- 
surilor unor cuvinte (mai ales al 
neologismelor) este pleonasmul, | 
care constă fie în îmbinarea unor 
cuvinte cu acelaşi sens, fie în 
reluarea, prin alţi termeni, a 
noțiunii cuprinse implicit într-un . 
cuvint. 

Îmbinările pleonastice de tipul 
«moşneag: bătrin» sau  «ghiuj 
bătrin» sint destul de frecvente, 
avind mai mult o nuanţă stilis- 
tică. Deci, din punct de vedere 
stilistic, unele îmbinări pleonas- 
tice pot fi justificate, deoarece 
au menirea de a accentua ceva. 
Se întîmplă, de exemplu, să 
spunem: «lucrul acesta l-am pus 
aici cu mina mea proprie», deşi 
«mina mea este, bineînțeles, 
«mina proprie»... 

Pleonasmul ca greşeală de 
exprimare ia naştere atunci cînd 
reluarea aceleiaşi noțiuni nu se 
face în scop. stilistic, fiind 
rezultatul neatenției sau al 
necunoaşterii sensurilor fiecărui 
cuvînt. Acest lucru se întîmplă 
mai ales la folosirea neologis- 
melor care, puse pe lîngă cuvinte 
cu acelaşi sens, existente demult 
în limbă, dublează noțiunile şi 
încarcă exprimarea. lată doar 
citeva dintre cele mai frecvente 
pieonasme: 

— inclusiv. şi — «inclusiv» are 
sensul de «împreună cu», «şi»; 

—repet a doua oară — «a 
repeta» înseamnă «a spune încă 
o dată, a spune a doua oară»; 

— reluăm din nou — «a relua» 
înseamnă «a face ceva din nou»; 

— prefer mai bine — <a 
pefera» îl conţine implicit pe 
«mai bine»; 

— urmează in continuare — | 
ceea ce urmează nu poate fi 
decît în continuare; 

— avansăm inainte 
avansa» inseamnă «a 
înainte»; 


«a 
merge 


| 

— a  revedea iarăşi, a 
redobindi din nou, a reveni a 
doua oară — prefixul «re» conţine 
ideea de reluare, repetare; 
protagonist principal — 
«protagonist» înseamnă <figură, 
personaj principal»; 

—primul debut — «a debuta» 
înseamnă «a apărea, a se produce 
prima oară; 

—relaţii amicale de prietenie 
«amical» înseamnă «de 
pietenie». 

În majoritatea cazurilor, 
pleonasmele pot fi lichidate prin 
omiterea unuia din cele două 
cuvinte. Astfel, putem spune: 
«lucrăm toată săptămîna, inclusiv 
duminica»; «repet pentru cei care 
au întirziat»>; «reluăm progra- 
mul»; «prefer să merg pe jos 
(nu cu troleibuzul)»; «urmează 
rubrica sport»; «trebuie să 
facem totul ca să avansăm»; «am 
revenit în satul natal şi mi-am 
revăzut prietenii»; «protagonistul 
spectacolului este un tinăr actor»; 
«debutul său scriitoricesc a avut 
loc în 1966»; «ei întreţin relaţii 
amicale (sau de prietenie)». 

Expresii pleonastice pot să 
apară şi în cazul cind sensurile 
cuvintelor sint, în general, cunos- 
cute, dar vorbitorii, dintr-un 
exces de zel, vor «să spună 
totul». Sînt condamnabile sub 
aspectul corectitudinii îmbinările: 
exemplu pilduitor, obstacol care 
împiedică, . sentimente sufleteşti, 
dar însă, dar în schimb, ( (faptul) 
vorbeşte grăitor ş.a. Din păcate, 
atit emisiunile radiofonice, cît şi 
presa pun în circulație un mare 
număr de pleonasme în cele mai 


diferite . contexte. lată cîteva 
exemple: «Prințul a asistat la 
funerariile de  înmormiîntare» 


(funerariile nu pot îi decit de 
înmormintare); «Aici se află 
multe vestigii ale trecutului» (ves- 
tigiile sînt... urme din trecut); 
«Acum aceşti tineri au o clar- 
viziune limpede despre viață» 
(«clarviziunea» e clară şi fără 
<limpede»); «Ascultătorii noştri 
ne solicită multe. melodii Za 
cerere» (dacă solicită, înscamnă 
că cer); «Totul se bazează în 
întregime pe iniţiativa activiştilor» 
(ceea ce este «totul» este «în 
întregime». 


Prin folosirea îmbinărilor ple- 
onastice, vorbitorii nu fac decit 
să bată pasul pe loc, lăsind o 
falsă impresie de bogăţie sau 
varietate a vocabularului. Aşa 
că,... atenţie la pleonasme! 


Alexei PALII, 
candidat în filologie 


SĂ 
CONSULTAĂM 
MAI DES 
DICȚIONARUL 


Sentimentul de dragoste faţă 
de limba maternă, destul de 
firav încă, înseamnă în primul 
rind grijă față de curățirea 
“limbajului nostru de barbarisme 
şi mai ales de rusismele inutile 
ce ne împestrițează vorbirea la 
tot pasul. Înlăturarea cuvintelor 
condamnabile din vocabularul 
fiecăruia dinte noi cere, desigur, 
anumite cunoștințe de ordin 
lingvistic, fără de care nu vom 
putea determina ce este recoman- 
dabil. Din păcate însă cunoştin- 
jele lingvistice ale unor vorbitori 
sînt prea reduse, fapt care uneori 
îi pune în situaţii dificile. Mai 
deunăzi, bunăoară, l-am auzit 
pe un cetăţean protestind împo- 
triva cuvîntului magazin. După 
părerea lui, noi trebuie să 
spunem prăvălie, fiindcă magazin 
e un cuvint...rusesc. Într-un alt 
caz, similar, o femeie se căznea 
să găsească un echivalent pentru 
cuvintul maşină care, după pă- 
rerea ei, ne este străin... 

Nu-i exclus să mai avem 
purişti de felul acesta care nu 
numai că-şi sărăcesc propriul 
vocabular, dar şi îi induc în. 
eroare pe cei din jur. De aceea 
am dori să atragem aici atenţia 
asupra faptului că nu toate 
cuvintele care se. aseamănă după 
aspectul sonor cu cele rusești 

sînt condamnabile. lată citeva 
explicaţii în acest sens. 

Multe cuvinte româneşti se 
aseamănă cu cele ruseşti fiindcă 
au fost cîndva împrumutate din 
slavă. De exemplu: zori, poveste, 
straşnic ş.a. O altă serie de 
cuvinte au fost împrumutate de-a 
lungul anilor din limba rusă şi 
de aceea e firesc ca ele să 
semene cu cele ruseşti. De 
exemplu:  Bragă, troică, taiga, 
ceaşcă, ceainic ş.a. Unele cuvinte 
româneşti se aseamănă cu cele 
ruseşti pentu că şi noi, şi ruşii 


le-am imprumutat din limbile 
europene, adică din sursele 
comune. De exemplu: gazetă, 


jurnal, magazin, soldat, profesor 
etc. Aceste cuvinte au devenit 
de fapt internaţionalisme, fiindcă. 
se intilnesc aproape în toate 
limbile europene. Ín sfirşit, o 
parie de cuvinte noi le-am 


. moștenit, iar ruşii le-au împru- 


mutat din latină — direct sau 
prin filiera altor limbi —, de 
aceea e firesc ca ele să fie 
asemănătoare. De exemplu:medic, 
medicină, republică, impărat etc. 
(De altfel în ultimul timp 
purtătorii limbii ruse fac o 


| sumedenie de împrumuturi din 


latină şi mai ales din limbile 
romanice...) 

Problema mai are un aspect 
pe care îl vom elucida pe baza 
cuvîntului refetă care, după cum 
ştim, se aseamănă cu cuvintul 
rusesc rețept. E cunoscut faptul 
că unele cuvinte ruseşti de tipul 
mediţina, vacţina,  rețenzia, 
țelluloid, țisterna, tement, ş.a: au 
echivalentele româneşti medicină, 


vaccină, recenzie, celuloid, 


„Cisternă, ciment. Altfel spus, se 


observă o legitate: lui { rusesc 


„îi corespunde ce sau ci românesc. 


Această legitate e aplicată de 
unii vorbitori care pronunță 
greşit recetă în loc de rețetă. 
Deci, nu e corect să pronunțăm 
recetă, ci rețetă, ca în neogreacă 
— retseta, de unde a şi provenit. 
cuvîntul nostru. 

O greşeală similară se comite 
adesea la utilizarea cuvintului 
ghips. E şi aici vorba de o 
legitate asemănătoare cu cea, 
pomenită mai sus. Pentru cuvin- 
tele de tipul ghimnazia, ghigant 


ş.a. avem echivalentele gimnaziu, 
gigant. De aceea mulţi cred că 
e corectă foma gips,dar de fapt 
e corectă forma ghips . 

O concluzie generală: să nu 
ne ferim în mod nejustificat de 
cuvintele care se aseamănă după 
aspectul sonor cu cele ruseşti. În 
multe cazuri e vorba de un 
fenomen firesc,” obiectiv. 
avem însă anumite îndoieli în 
privinţa utilizării vreunui cuvînt, 
să consultăm dicţionarul! 


Alexandru GROMOV 


SINDROMUL 
FIRMEI 
ÎNVECINATE 


Ce vremuri de poveste s-au 
dus pe apa simbetei... 

Îţi ieşea înainte, bunăoară o 
preafrumoasă firmă: 

Casa de stat de păstrare de 
muncă.Rebus? Saradă? Persiflare? 
Nicidecum! Căci avea chiar 
alături descifrarea:  «Gosudarst- 
vennaia trudavaia sberegatelnaia 
kassa. Vedeţi acum cu cită pioasă 
fidelitate a fost tradusă denu- 
mirea? Nici un cuvinței omis, 


pînă şi ordinea lor a fost 
respectată întocmai,  pină la 
absurd. 

Vremuri de poveste, zic, 


fiindcă pe atunci nu exista nici 
o dificultate în arta traducerilor 
tehnico-administrative. Se cereau 


întrunite cele două condiţii arā- 


tate mai sus: să fie prezente 
„toate cuvintele şi nu cumva să 
le fie  inversată ordinea. la 
încearcă să spui, scurt şi cuprin- 
zător: casa de economii! Dar 
unde-i, mă rog matale, aparte- 
nenţa statală? Şi de unde ai mai 
luat şi aceste «economii»? Stă 
scris negru pe alb: sPeregatelnaia, 
de la verbul sberegatiadică a 


păstra. Cu asta ne-am lămurit. . 
lar în ce priveşte trudovaia,cunm 


Cind - 

să-i spui alifel decit de muncă? 
Aha, păi asta-i! 

Şi-mi mai amintesc cum 
jubilam atunci cînd breasla -tra- 
ducătorilor a obţinut o nemaivi- 
sată concesie din partea stăpinirii: 
să se scrie, totuşi,casa de stat 
de păstrare a economiilor trudi- 
torilor. > în fond, era 
sensul  enigmaticei trudovaia. 
După cum vedeţi, s-a ajuns la 
un compromis: n-a -fost sacrificată 
păstrarea, în schimb au fost 
admise economiile... 

Lamentabilă victorie! 

Mi-am permis această digre- 
siune istorică nu spre a demon -— 


stra,o dată mai mult, în ce hău 


azvîrliseră limba. prigonitorii ei. 
Trecutul ne furnizează destule 
exemple de felul acesta... Alta 
este intenția mea: de a demon - 
stra că nici prezentul nu se lasă 


mai prejos. 


Citesc în zilele noastre pe o 
firmă, de astă dată în grafie 
latină: Farmacia  didactică-de 
producție. Aţi priceput ceva? Nici 
eu! 


Dar încerc să înțeleg, recurgă 
la vechiul şi încercatui procedeu: 
mergînd către sursă, 

Bineînţeles, am găsit-o alături: 
Ucebno-proizvodstvennaia apteka. 
Exact fenomenul «casei de păs- 
trare», triumfind peste decenii, 
ssidind orice legi. Viguros, lon- 
geviv, nemuritor! 

Remarcabila operă publicitară 
dă prilej de reflecţii în cei puţin 
trei direcții. 

Primo: ce-o fi vrind, totuşi, 
să însemne? Probabil, o farmacie 
care serveşte, concomitent, drept 
bază didactică. Pentru ce, atunci, 
să se mai specifice de producţie? 
E clar că orice farmacie prepară 
sau, dacă insistaţi, «produce» 


medicamente. O fi aşa poate, 


dar cine ne va permite să 
neglijim unul din sacreie cuvinte 
de pe firma de alături? 
Secundo: cum rămîne în 
general cu adjectivele compuse 
de tipul cnv al etil 
nii? (După cum vedeţi, sin 
nevoit -să mai citez o dată 
versiunea... de alături.) Nimic 
mai oribil, după mine, decit 
formula adoptată cu  fatalistă 


resemnare: ştiințific-de producţie. 


O avem multiplicată în zece, 
poate sute de exemplare şi riscăm 
să perpetuăm această destoinică 
activitate. Pe cind există o soluţie 
mult mai acceptabilă: de cercetare 


şi producție. Adică şi în cazul! 


acesta răminem cuminţi, prover- 
biali de cuminţi, nu omitem 
nimic, nici nu inversăm măcar, 
atita doar că aducem construcția 
mai aproape de firescul limbii. 

spus mai sus «acceptabilă» | 
şi nu altfel, deoarece — tertio— i 
se mai impune o întrebare: pînă | 
cind o să tot traducem? Cit o: 
să mai tragem cu ochiul la firma 
învecinată? 

Sau poate că ne încîntă 
nespus monstruoasele abrevieri de 
tipul  Moldpiodoovoşciprom- 
torg şi dorim să înălțăm pentru 
ele o pepinieră? Oare n-ar fi 
mai rezonabil să găsim pentru 
fiecare cel mai adecvat echiva- 
lent, cum s-a procedat, de pildă, 
în cazul Ruraiproiect şi în alte 
Citeva? in fond e o modalitate 
perfect ajustată la legile şi 
realităţile limbii noastre, încetind 
de a mai fi calc, şi revendicindu- 
şi dreptul la independenţă. 

Calapodul însă nu depune 
armele cu atita uşurinţă. 

Admitem, mai în silă, ca în 
adjectivele materialno-tehniceskii 
sau naucino-tehniceskii să inver- 
săm componentele, căpătind astfel 
tehnico-material şi tehnico-ştiin- 
tific. Dar nici în ruptul capului 
nu vrem s-o acceptăm pentru 
tehnico-prifesional. Din ce con- 
siderente, aş fi curios s-o aflu?- 
Poate, deoarece se referă la şcoli, 
deci, la minori, e lăsat să se 
mai coacă? 

Caicurile se deosebesc prin 
alese calităţi adezive, ca să ne. 
menţinem în sfera termenilor 
tehnici, prin lipire se ţin scai. 
Cum s-a întimplat cu uzina. Am 
inventat uzine de olane şi pietriş, 
de sticlă şi placaj, de frigidere 
şi televizoare... Pe cînd toate, 
plus multe altele similare, intră 
fără doar şi poate în categoria 
fabricilor. Uzina, după cum se 
ştie, produce, de regulă utilaje, 
semifabricate sau materii prime 
pentru alte industrii, de unde, 
evident, uzina metalurgică, 
mecanică sau de maşini-unelte. 

redacția respectivă 


Explicaţia acestei confuzii atît de 
persistente o găsim (aţi ghicit) 
tot pe tabla de alături — aceea 
pe care scrie zavod. Pare-se, am 
scăpat de «uzina» de vinuri sau 
cea de conserve, dar mă tem 
că mai au mult de trăit cea-de 
anvelope sau de maşini de 
spălat... 

«Sindromul firmei învecinate», 
oricît ar fi el de durabil şi 
recalcitrant, de la un timp, 
totuşi, începe să piardă teren. 
Însă constatarea: e valabilă doar 
în ceea ce priveşte presa, 
producția tipărită. (În cazul cînd 
îşi permite 
luxul de a... redacta textele.) 
După cum am văzut, mult mai 
rău stăm cu producţia afişată, 
expusă, etalată în văzul. tuturor. 
Dar dacă referitor la aceasta din 
urmă putem cel puţin nutri 
speranţa că îşi va spune cuvintul 
centrul nostru terminologic, cum 
rămîne cu expunerile orale, în 
special televizate? Un spectator 
cit de cît avizat are adesea 
senzaţia de a fi pur și simplu 
strivit de avalanşa calapoadelor 
terminologice, luate direct de pe 
«zavod» sau. «proizvodstvo»... 

Dar aceasta, desigur, con- 
stituie o temă aparte. 


Traian DIACONESCU, 
prof. univ. dr. Universitatea 
«ALL. Cuza» Iaşi 


V. BOGREA SI 
CLASICISMUL 
ANTIC 


Patriae et scientiae sacrum. 


Vasile  Bogrea a fost un 
remarcabil apologet al clasicis- 
mului antic. Pe linia unei celebre 
tradiţii europene şi a unei bogate 


tradiții româneşti argumentele 
sale privitoare la importanța 
culturii clasice în societatea 


modernă şi, implicit, în spiritua- 
litatea românească au profunzime 
impresionantă. Pledoareia sa, pă 
trunsă de o înţelegere istorică şi 
dialectică a valorilor clasice în 
civilizaţia contemporană, se intil- 
neşte ca într-un  diptic, în 
articolele apologetice Pentru învă- 
țămintul clasic (1925) şi Reflecţii 
asupra anticlasicismului (1926). 
Dintre argumentele sale varii, ne 
vom opri acum, îndeosebi, la 
cele de ordin naţional şi cultural. 

În articolul Pentru învăţă- 
mintul clasic, argumentele de 
ordin cultural se referă la 
influenţa civilizaţiei greco-latine 
asupra celei moderne. Numeroşi 
oameni de ştiinţă, printre care 
matematicieni, fizicieni, chimişti, 
au arătat că la temelia spirituali- 
tății moderne stă cultura antică 
şi că «umanităţile greco-latine nu 
sînt de lux arhaic, ci contribuie 
esenţial la formația omului de 
ştiinţă». Întrucît «cultura noastră 
contemporană» nu e decit «o 
fază evolutivă» a culturii greco- 
latine, V.Bogrea conclude logic 
că «a transporta în domeniul 
învățămîntului concepția absurdă, 
susținută de unii, potrivii căreia 
tot ce precede actualitatea noastră 
e indiferent pentru cunoaşterea 
şi pătrunderea ei, ar însemna 
un dezastru, pentru că ea ar 
osindi spiritul tineretului nostru 
la o deplorabilă superficialitate, 
răpindu-i unicul mijloc de a 
înţelege şi a judeca prezentul, 

perspectiva trecutului, sacrificînd 
astfel aparenţelor şi contingen- 
telor actuale sensul permanent şi 
profund al evoluţiei istorice». 
Aşadar, în concepţia lui V. 
Bogrea, umanităţile clasice dez- 
volţă simţul dialectic al istoriei 
şi sprijină cunoaşterea profundă 
a prezentului. 

Pe lingă argumentele de 
ordin cultural, V. Bogrea insistă 
asupra argumentelor de ordin 
național «Ceea ce face, în. 

adevăr, grandoarea trecutului 
României şi ceea ce constituie 
garanţia nezguduită a viitorului 
ei, aceasta e romanitatea noastră. 
Izolaţi de marea familie a 
Romaniei occidentale, între se- 
minţii străine, pe cît de diferite 
ca origine, pe atit de agresive 
ca tendințe «latinii de 

i Dunărea de Jos au, pentru a 
nu-şi uita strămoşii, motive mai 
vitale decit alte popoare». În 
consonanţă cu afirmaţia marelui 
lingvist A. Meillet, V. Bogrea 
subliniază rolui culturii latine în 
unitatea popoarelor romanice şi 
în istoria spiritualităţii româneşti. 
«Nu rupind firele ce ne leagă 
de occidentul romanic şi, solidari 
cu el, de antichitatea romană, 
ci  înmulţindu-le,  întărindu-le, 
strîngîndu-le, ne vom păstra şi 
dezvolta mai repede, mai 
departe, potrivit firii noastre, în 
cadrul istoric şi geografic, în 
care ne-a aşezat destinul. În 
simfonia culturii universale, nota 
contribuţiei noastre trebuie să 
aibă timbru latin; direcţia 
| firească în care ne vom putea 
| manifesta cîndva, cu maximum 
de răsunet, nu poate fi decit 
aceasta». [deea de mai sus, care 
îi aprinde mintea şi inima, V. 
Bogrea o ilustrează printr-o frază 
vibrantă, cu exemple din istoria 
„umanismului nostru. «Şi cînd, în 
vechi timpuri de zbucium şi 
intuneric au putut răsări dintre 
-noi umaniști ca M. Costin, N. 
Milescu şi, coroana lor, D. 
"Cantemir, iar smeriţii corifei ai 
„renașterii noastre din  binecu- 
vîntatul Blaj şi de aiurea au 
-putut aprinde, în noaptea unei 
Stăpiniri  duşmănoase, lumina 
şindului latin, n-ar fi oare o 
crimă şi rușine să-l stingem şi 


să-i micşorăm strălucirea astăzi 
precupeţind untdelemnul candelei 
ce luminează cea mai sfintă 
icoană din biserica sufletului 
românesc?» 

Argumentele sale de ordin 
national şi culturali consună cu 
realităţile din marile culturi 
apusene. În Anglia şi Germania, 
limbile clasice au loc de frunte 
în învățămînt, iar în Franţa şi 
Italia, după polemici trecătoare, 
s-a înțeles că <filiația culturală 
şi genialogică nu e numai oO 
problemă de pietate şi blazon, 
ci una de viaţă intelectuală şi 
raţională». Observațiile scriitorilor 
A. France, E. Faguet, sau ale 
lingviştilor M. Breal, J.Marouzeau 
au relevat elocvent relaţiile dintre 
cultura latină şi cea neolatină. 
«Latina mt e pentru noi o limbă 
străină, spunea scriitorul Anatole 
France, este o limbă maternă; 
noi sîntem latini», iar filologul 
M. Breal susținea că «cei care 
încearcă să explice gramatica 
franceză fără lumina latinei, 
orbecăiesc în întuneric şi ajung 
la nonsensuri>. 

Popoarele neolatine, prin în- 
lăturarea studiilor clasice din 
învățămînt, considera V. Bogrea, 
«abdică de la glorioasa suvera- 
nitate intelectuală» şi «aruncă din 
mină cea mai puternică armă» 
prin care îşi asigură individua- 
litatea lor spirituală. În corelaţie 
cu argumentele 
manici, valabile şi pentru noi, 
V. Bogrea redactează această 
frază în care cuvintele se aprind 


ca o torjă în mers: «Dare un. 


popor ca al nostru care a păsirai 
credincios fondul moştenirii 


latine, rezistind influentelor stră~ 


ine cu aceeaşi forţă elementară 
cu care au rezistat pină azi stilpii 
impărătescului pod de la Severin 
apelor care-i lovesc şi trec; un 
popor care reprezintă acolo unde 
se găseşie douăzeci de secole de 
latinitate, care rezumă în ei 
întreaga  romanitate a răsăritului 
şi continuă, la gurile Dunării, 
istoria şi civilizaţia romană,... 
oare un astfel de popor îşi poate 
îngădui luxul de a-şi ignora 
părinţii, de a-tăia şi de a seca 
rădăcinile  milenare din care 
fiinţa sa şi-a tras toată vlaga 


învăţaților ro- | 

pentru a le înlocui cu cine ştie 
ce rădăcini adventive?> 

Observăm că în concepția lui 
V. Bogrea învățămîntul şi cultura 
sînt legate indisolubil de istoria 
spirituală şi -de existenţa noastră 
naţională. Finalul acestui articol 
reflectă limpede cerinţele strin- 
gente ale ţării noastre întregite 
după sfirşitul primului război 
mondial: «convorbirea cu cei mai 
de seamă oameni ai veacurilor 
trecute care pentru noi, 
romanicii, sint nişte contemporani 
mai mult ca pentru alţii, e mai 
necesară acum, ca oricînd, pentru 
formarea spiritului tinerimii 
noastre...; nu expropriind pe cei 
mai nobili. înaintaşi de misera- 
bilul peculium la care au fost 
reduşi ci, dimpotrivă, făcînd lecții 
în care gindul lor etern s-a 
cristalizat cel mai larg loc posibil 
în întreg cursul liceului, vom 
izbuti să asigurăm României 
întregite sufletul de care are 
nevoie viitorul ei naţional şi 
cultural». 

În al doilea articol apologetic, 
alcătuit dintr-o suită de cugetări 
cu titlul Reflecţii asupra an- 
ticlasicismuluj argumentele de 
ordin cultural şi național prezen- 
tate anterior sint sporite şi 
exprimate polemic. 

Civilizaţia modernă s-a înălţat 
pe temelia civilizaţiei antice, dar 
anticiasiciştii uită acest adevăr 
elementar: «În prefața poeziilor 
lui Hrisoverghi, marele Kogălni- 
ceanu stigmatiza pe numitul 
Belibou din Tirgu-Neami, care-şi 
zidise un han din pietre din 
Cetatea Neamţului. Cu pietre din 
Cetatea antică e construită însă, 
în. bună parte, Cetatea modernă 
şi Beliboii contemporani, cărora 
nimene nu le cere să-şi dărime 
clădirea, făcută din şi pe numele 
unei civilizaţii de-atitea ori su- 
perioară, ţin să distrugă pînă şi 
amintirea vechilor proprietari. 
Brutală damnatio memoriae» 

perspectiva vremii, clasicis- 
mul antic oferă un model 
formativ dialectic în care prezen- 
tul îşi descoperă coordonatele sale 
creatoare: «Concepţia statică a 
clasicismului a făcut loc de mult 
concepțiunii istorice. Clasicism nu 
mai înseamnă pentru noi un 


«extract de trecut» pe care l-am 
opune prezentului, ci un generos 
ferment de viață şi un imens 
capital de experienţă pe care 
elita spirituală a omenirii antice 
îl pune la dispoziţia generaţiilor 
moderne spre a le feri de rătăciri 
periculoase şi de a îndrepta 
activitatea lor creatoare. 

Studiul valorilor antice trebuie 
conectat cu necesităţile culturii 
contemporane.  «Grădinarul cu- 
minte îngrijeşte rădăcinile 
pomului, nu pentru că s-ar hrăni 
cu ele, ci pentru că, altfel, 
roadele înseşi sint în primejdie... 
Nu antichitatea clasică în sine, 
ci antichitatea pentru prezent, 
pentru nevoile viitorului — aceasta 
voim». 

Pentru V. Bogrea clasicismul 
antic are valoare perenă, dar 
adversarii săi nu pot disocia 
perenul de efemer. «Anticlasiciştii 
au aerul să spună că clasicismul 
e: mort. Ce-a fost muritor din 
antichitate nu e clasic, iar ceea 
ce e în adevăr clasic, nu e 
mort, ci supraviețuiește, acum și 
pururea». Alteori, anticlasiciştii 
confundă metoda cu obiectul. 
«Înţelepţii care pretind  înlă- 
turarea clasicismului din şcoală 
pe motiv că profesorii de limbi 
clasice n-au totdeauna pregătirea 
necesară, seamănă cu nebunul 
care doboară o splendidă mar- 
myură antică, pentru că a des- 
coperit pe ea impurități de ciori». 

Valorile clasice trebuie cul- 
tivate în societatea modernă şi 
pentru funcţia lor estetică. 
Frumuseţile artei antice, decre- 
tate ca «sublimă inutilitate», 
ridică «ochii adolescentului 
modern» spre ideal şi au, mai 
ales, un rol terapeutic, vindecă 
sufletele rănite prin spiritul lor 
robusi şi senin. «Sint nenumărate 
rănile pe care ni le-a făcut 
războiul. Din fiecare strigă o 
durere. Pentru fiecare se cere 
un leac şi mina de samaritean 
care-l aduce e totdeauna bine- 
cuvintată. Mais parmi toutes ces 
choses  blesees est l'Esprit 


(P.Valery). Şi acest spirit rănit | 


nu trebuie să respingă amfora 
de aur, plină de balsamul 
sănătăţii şi seninătăţii, pe câre 
i-o întinde romanismul». 

Clasicismul antic stabileşte un 
echilibru între chipul național şi 
internațional al culturii. După 
V.Bogrea «clasicismul împacă, la 
noi, toate antinomiile; el are 
îndoitul avantagiu de a cores- 
punde deopotrivă şi naționalis- 
mului şi umanitarismului. Ființa 
noastră etnică îşi are originea în 
viaţa romană, iar civilizația 
Romei transmiţătoare, cînd nu e 
creatoare, a civilizaţiei antice — 
e terenul comun pe care se 
întîlnesc popoarele de cultură ale 
lumii și vremii noastre». 

La capătul acestei lecturi 
comentate din articolele lui V, 
Bogrea consacrate apologiei cla- 
sicismului în societatea modernă 
şi, implicit, în cultura şi învâţă: 
mintul românesc, concluziile se 
impun de la sine. Dipticul Pentru 
învăţămintul clasic (1925) şi 
Reflecţii asupra anticlasicismului 
(1926) au îmbogăţit cu argu- 
mente convingătoare, mai ales 
de ordin cultural şi naţional, 
apologia valorilor antice în spiri- 
tualitatea românească. În con- 
sonanță cu tradiţia apologetică 
europeană, de la Schopenhauer 
la Meillet, precum și cu tradiţia 
românească, de la Odobescu la 
Maiorescu și de la Lovinescu la 
Pirvan, argumentele ; apologetice 
ale lui V. Bogrea, scrise în 
ultimii ani ai vieții sale, repre- 
zintă un epilog simbolic al 
cugetului său îndrăgostit de 
cultura şi patria noastră latină. 


Vasile BOGREA (26 septembrie 1881 
— 6 septembrie 1926), lingvist şi filolog 
român. A fost profesor de filologie clasică 
la Universitatea din Cluj, şi 
întemeietorul Muzeului Limbii Române (con- 
dus de Sextil Pușcariu). Din” 1920 este 
membru corespondent al Academiei Române. 
Umanist de vastă cultură europeană, 
a scris peste trei sute de studii şi articole 
(cele mai multe publicate în "Daco- 
romania”) de istoria limbii, lexicologie, 
semantică, antropologie, etimologie. 
Postum, au apărut volumele: Pagini 
istorico-filologice, Cluj, Dacia, 1971; Sacra 
via. Pagini literare „și publicistică, Cluj, 
“Dacia, 1973. La comemorarea a zece ani 
de la moarte s-a publicat o Bio-bibliografia 
lui V. Bogrea. 1881-1926, Cluj, 1937 „(de 
' 1. Naghiu). 


Maxime şi cugetari 


1. ACTA, NON VERBA (pro- 
nunțat; acta non verba) — "fapte, 
nu vorbe”, adică să acţionăm mai 
mult şi să vorbim mai puţin, căci 
acţiunile întotdeauna sint mai con- 
vingătoare decit vorbele. 


2. BIS DAT QUI CITO DAT 
(pronunţat: bis dat cvi cito dat) — 
"Cine dă repede (la timp), dă 
îndoit”. Aforismul a fost lansat de 
poetul latin Publius Syrus. 
Echivalentul românesc ar fi: 
"Lucrul la timp dăruit, prețuieşte 
îndoit”, adică e necesar să ajuţi 
pe cineva la prima lui rugăminte, 


fără întirziere. În caz contrar i 


ajutorul nu are efectul scontat. 


3. LABOR OMNIA VINCIT | 


pronunțat: labor omnia vincit) — 
"Munca învinge totul”. Expresia îi 
aparţine celebrului poet latin 
Publius Vergilius Maro (70 — 19 
î.€.n.). Ea îndeamnă oamenii să 
muncească cinstit, căci numai prin 
muncă omul se poate afirma, 
devenind util societăţii. 


4. LAPSUS LINGUAE (pro- 


nunţat: lapsus lingve) — o greşeală. 


de limbă comisă din neatenţie; 
utilizarea improprie a unui cuvint, 
a unei îmbinări de cuvinte etc. 


5. MANUS MANUM LAVAT 
(pronunţat: manus manum lavat) 
— "O mină spală pe alta”. Acest 
aforism a fost lansat de filozoful 


ea ——————— rr ia 
Do NU O N E E RC 

pitagorician, poet grec din Siracuza 
Eviharm (c. 595 — c. 450 î.e.n.) 
şi preluat mai tirziu de scriitorii 
latini Seneca, Petroniu ş. a. Maxi- 
ma redă ideea unei colaborări în 
plan pozitiv, dar şi într-un sens 
negativ. O întîlnim şi în alte limbi: 
fr. Un main lave lautre; it. Una 
mano lava laltra; sp. Una mano 
lava la otra; rus. Pyka pyKy moer. 


6. MENS SANA ÎN CORPORE 
SANO (pronunțat: mens sana in 
corpore sano) —-"O minte sănă 
toasă într-un corp sănătos". Maxi- 
ma îi aparține poetului roman 
Decimus Junius Juvenalis (c. 60 — 
c.140), care scria că omul înțelept 
nu cere altceva cerului decît sănă 
tatea spiritului şi a corpului. A 
trecut timpul... şi odată cu dezvol- 
tarea sportului, maxima lui 


. Juvenalis a căpătat şi următoarea 


interpretare: "Sănătatea trupească 
condiţionează şi asigură pe cea a 
minţii”. Maxima se utilizează şi în 
alte limbi: sp. Mente sana in corpo 
sano; fr. Une ame saine dans un 
corps sain; rus. 3nopoBnă yM B 
3AOPOBOM TEJE. 


7. REPETITIO EST MATER. 
STUDIORUM (pronunțat: repe- 
titio est mater studiorum) 
"Repetiţia este mama învăţăturii” 
—precept profesoral din şcolile 
vechi de limbă latină, dar care a 
căpătat o valoare generală şi 
anume: "prin repetare cunoștințele 
se fixează mai temeinic". Se credea 
că aforismul îi aparţine lui Marcus 
Fabius Quintilianus (c. 35 — 96 
e.n.), vestit retor şi pedagog 
roman, dar această ipoteză nu s-a 
confirmat. 


8. VENI, VIDI, VICI (pro- 
nunţat: veni, vidi, vici) —'Am 
venit, am văzut, am învins". Aceste 
cuvinte îi aparţin eminentului om 
politic, general, scriitor şi orator 
roman Caius Julius Caesar (100—44 
î.e.n.) cînd în anul 47 î.e.n. a 
obținut la Zala o victorie fulgeră 
toare asupra lui Faranse, regele 
Pontului. Cu prilejul acestui suc- 
ces, Cezar a expediat la Roma o 
scrisoare conținînd numai cele trei 
cuvinte devenite aforistice. 


9. VERBA VOLANT, SCRIP- 
TA MANET (pronunţat: verba 
voiant, scripta manet) — "Vorbele 
zboară (se uită), iar ceea ce e scris 
rămîne ". Cuvintul scris este o 
probă materială mult mai convingă 
toare şi de lungă durată, pe cind 
cel rostit nu dispune de aceste 
calităţi. Aşadar, e nevoie să medi- 
tăm şi să chibzuim îndelung 
înainte de a aşterne un cuvint (0 
propoziţie, o frază) pe hirtie. 


10. VOX POPULI, VOX DEI 
(pronunţat: vox populi, vox Dei) 
—"Vocea poporului e vocea lui 
Dumnezeu”. Expresia îi aparţine 
lui Alcuin Albinus Flacus (c. 
735—804), un învățat anglo-saxon, 
cunoscut colaborator al lui Carol 
cel Mare, rege al francilor 
(168—814) şi impărat al Occiden- 
tului (800—814). Sensul global al 
maximei e că glasul celor mulți 
trebuie şă fie și voia (decizia) con- 
ducătorilor. 


Comentariu de 
Anatol CIOBANU 


PREZENTĂRI ȘI RECENZII 


Edgar QUINET 


LIMBA ROMÂNĂ 


Cel dintii drept al românilor, 
cel mai izbitor, este în mod 
incontestabil limba lor. După ce 
multă vreme au dispreţuit-o, sînt 
mîndri de ea, şi au dreptate. E 
adevăratul lor însemn de nobleţe 
[...]. Se miîndresc că au păstrat-o 
'cu sfinţenie. Cită perseverenţă, 
cîtă tenacitate nu presupune o 
moştenire atit de bine păzită! 
Trezindu-se la viață după o 
moarte îndelungată, nu au găsit 
în jurul lor nici un monument 


scris, nici un mare scriitor 
naţional care să stea mărturie 
trecutului lor. Înconjuraţi de 


noaptea adincă a istoriei lor, nu 
au aflat pentru a se orienta 
printre seminţiile omeneşti decit 
ecoul cuvîntului antic în gura 
țăranilor, a muntenilor, a plă- 
eşilor(vinători). Studiul obirşiei, 
care în cazul nostru nu prezintă 
decit o valoare literară, pentru 
ei este însăşi viaţa. Aserviţi în 
toate celelalte privinţe, nu au 
păstrat decit libertatea de a alege 
între elementele vocabularului lor 
“pe cele care le sînt pe plac. 
Viaţă naţională, avuţii, bunuri 
— totul le-a fost luat sau smuls, 

în afară de limba obirşiei, pe 
care străinul se străduieşte s-o 
nimicească sau s-o denatureze. 
Cum să ne mai mirăm, aşadar, 
dacă oamenii aceştia se leagă de 
un asemenea monument viu şi 
popular, singurul care le repre- 
zintă pe toate celelalte şi le 
Suplineşte? Cum să ne mirăm 
dacă se înverşunează să-l purifice 
de orice întinare străină, dacă 
în activitatea aceasta pun un soi 
de superstiție  pătimaşă, dacă 
fiece cuvint slav sau austriac 
înlăturat li se pare un semn de 
victorie; dacă fiece cuvint indigen 
cules de pe buzele poporului li 
se pare o cucerire; dacă ura, 
disprețul, dezgustul, repulsia atita 
timp adunate şi care nu. se pot 
revărsa asupra duşmanului de 


secole, prezent încă sau ameninţă: 


tor, se îndreaptă cel puţin 
împotriva cuvintelor,  silabelor, 
întorsăturilor de vorbire, pină şi 
împotriva literelor prin care li 
s-a necinstit şi contaminat idi- 
omul naţional? Şi-atunci, ce-i de 
mirare dacă nişte oameni ţinuţi 
atit de mult cu călușul în gură, 
inăbuşiţi, azvirle, ca pe tot atitea 
infierări ale servituţii, vocabularul 
impus de invazii, izgonind pînă 
şi accentul asupritorilor? Chiar şi 
dacă ar merge prea deparie în 
ura lor față de rămăşiţele limbii 
dușmanului, cine i-ar putea con- 
damna? 

Totul rămîne de făcut de-acum 
încolo. Fără îndoială, cea dinti 
necesitate esie aceea de-a se regăsi 
pe ei înșiși. 

CĂRȚI PARTICIPANTE LA 
=  PRĂMÎNTĂRILE, 
CĂUTĂRILE, LUPTELE ȘI 
IZBÎNZILE 

POPORULUI NOSTRU: 


POVARĂ 
SAU 
TEZAUR 
SFINT 


Alcătuită din 3 compartimente 
relativ independente —"Climatul”, 
"Constiinta lingvistică şi bilingvismul" 
şi "Veşmiîntul fiinţei noastre” — ,car- 
tea în cauză este o istorie în miniatură 
a luptei îcepute de scriitori și 
susținute, mai apoi, de savanți, 
jurnaliști, alte categorii de intelec- 
tuali, iar pînă la urmă de 
majoritatea absolută a concetă 
tenilor noştri pentru dobindirea 
conştiinţei lingvistice juste de către 
românii de dincoace de Prut. 
Climatul lingvistic de-a dreptul in- 
fect, creat în Republică în con- 
tinuarea politicii de rusificare a 
poporului nostru promovate de 
țarism este reconstituit pe viu, con- 
cret şi convingător de Valentin 
Guţu, Ion Ciocanu, Ştefan Melnic, 
Constantin Tănase, Arcadie 
Evdoşenco şi Vasile Bahnaru. Ce 
se făcea, în 1988, la Hincești, pe 
atunci poreclit Kotovski, era o 
neiertată bătaie de joc la adresa 
băşiinaşilor, de vreme ce în centrul 
raional funcționau 6 grădiniţe 
ruseşti şi numai una românească 
(moldovenească). Dar la Tiraspol? 
"Dar în alte localităţi? Dar chiar în 
inima Chişinăului, la cantina unde 
casieriţa i se plingea jurnalistului 
Valentin Guţu că n-avea... toc, 
nedindu-şi seama că pentru curent 
există alte sinonime  decii 
denumirea lui rusească?... 

Tocmai înţelegerea clară şi 
adincă a impasului în care se 
pomenise limba românească în 
Basarabia şi în Transnistria ne-a 
ridicat la iuptă în. condiţiile ina- 
ugurate de epoca restructurării şi 


publicităţii. Ce urma să facem cînd 
domina climatul acela infect? 

În primul rînd a fost nevoie să 
trezim cele mai largi pături ale 
populaţiei în apărarea dreptului 
limbii noastre la o existenţă reală. 
şi demnă. Lucru înfăptuit, în 
paginile cărţii prezentate, de Con- 
stantin Tănase, Boris Vieru, 
Nicolae Negru, Ion Ciocanu, Emil 
Miîndicanu şi Ilie Lupan (acesta din 
urmă este şi alcătuitorul 
florilegiului). Ce este bilingvismul? 
Ce cale să alegem? — se întreabă 
autorii, ca să răspundă mai apoi 
că "dacă omului rus sau de altă 
naţionalitate i-i dragă viaţa în Mol- 
dova,. el trebuie să ştie limba 
locului...”, că "limba nu este numai 
a scriitorilor şi învăţătorilor”, că 
"semilingvismul trebuie omorît din 
faşă”... Ba bine că s-a găsit un cetă- 
tean rus care ne-a susţinut şi chiar 
ne-a îndemnat: "Dezvoltarea: per- 
sonalităţii e de neconceput fără 
cunoaşterea profundă a limbii 
materne” (Victor Grebenșcicov). 

Pentru necesitatea cunoaşterii 
adinci a originii și istoriei limbii 
noastre, a alfabetului nostru autoh- 
ton pledează eseurile, articolele şi 
studiile: lui Vasile Bahnaru, Con- 
stantin Tănase, Gheorghe Rusnac, 
Vlad Pohilă, Arcadie Evdoşenco, 
Raimond Piotrovski, Nicolae Măt- 
caş, Ion, Buga, Ion Dumeniuk, 
Emil  Miîndicanu, Viorel |. 
Ciubotaru şi, mai ales, ale 
Leonidei Lari ("Cuvintul scris nu 
se trece”), Valentin Mîndicanu 
("Veşmintul fiinţei noastre”) şi 
Vladimir Beşleagă ("Scriitorul şi 
destinele limbii materne”). 
Întemeiate in majoritate pe com- 
baterea neroziilor debitate de un 
pseudosavant pseudomoldovean 
(A. Borşci), articolele incluse în 
cartea "Povară sau tezaur sfint?” 
ne inițiază în multe probleme, 
unele extrem de dificile, ale limbii 
şi alfabetului nostru. Limba de stat. 
e un imperativ al vremii, susținea 
— încă în 1988 — un lingvist tinăr 
şi talentat. Limba maternă este "un 
drept constituţional, nu o mană 
cerească", îl completa un coleg.!' 
"Numai cei de aceeaşi limbă 
aşezaţi între: hotarele predestinate 
din străbuni, au dreptul să hotă- 
rască cu ce semne grafice să scrie 
şi în ce vesmint sonor să se as- 

culte", spune răspicat Leonida 
Lari. lar eseul "Veşmiîntul fiinţei 
noastre" de Valentin Mindicanu 
este de-a dreptul epocal. Numărul 
4 al revistei "Nistru" (1988), în 
care a fost tipărit întiia dată, a 
devenit — chiar atunci — imposibil 
de găsit; eseul circula în copii fă: 
cute la xerox, era discutat cu 
aprindere şi... lucra la sporirea 
cunoştinţelor şi a patriotismului 
nostru. De aceea n-avem nici o 
îndoială că el e actual şi acum, de 
vreme ce problemele puse de 
autor, adevărurile dezvăluite de el, 
îndemnurile ce transpar din şi 
dintre rîndurile eseului nu sînt pe 
deplin conştientizate de toţi con- 
cetățenii noştri. 
După cum mult timp va mai 
rămine actual studiul "Scriitorul şi 
destinele limbii materne”, în care 
Vladimir Beşleagă se dovedeşte un 
cercetător lingvist şi istoric pă - 
ltrunzător ia esenţa lucrurilor, 
| Întreaga carte "Povară sau 
tezaur sfint?” rămine şi astăzi ac- 
tuală, şi e de mirare că ea continuă 
să stea necumpărată în librării. 
N-o fi cumva la mijloc faptul că 
e tipărită cu litere ruseşti? 
Am revenit, în sfirşit, la grafia 
specifică limbii şi scrisului nostru. 
Dar cărţile în măsură să ne 
împodobească ne vor fi de folos 
întotdeauna, chiar dacă au fost 
culese cu caractere grafice ruseşti. 
Printre acestea se află şi cartea 
"Povară sau tezaur sfint?”. 


ACTE 
OFICIALE: 
MODELE 
ŞI 
TERMINOLOGIE 
(D) 


MODEL DE CERERE DE 
ANGAJARE LA SERVICIU 


DOMNULE DIRECTOR, 

Subsemnatullon Grădinaru,domiciliat 
în Chişinău, str. Viilor,nr. 100, ap.15,rog 
să fiu angajat în funcţia de economist 
pentru planificare. 

` La cerere, afexez următoarele acte: 

-—diploma de economist nr.13456 

— adeverinţa de la locul de trai. 


15 aprilie 1991 (semnătura) 


Domnului Director al Institutului de 
Cercetări Medicale. 


MODEL DE ORDIN DE 
ANGAJARE LA SERVICIU 


Grădinaru Ion este angajat de la 
16.04.91 cu termen de încercare de o 
lună în secţia planificare a economiei în 
funcţia de economist pentru planificare cu 
un Salariu lunar de 275 rub. 

Baza: cererea diui Grădinaru Ion. 

Am luat cunoştinţă de ordin. 


MODEL DE ÎNREGISTRARE ÎN 


a 
d CARNETUL DE MUNCĂ AL 
d PERSOANEI ANGAJATE 
N 
S Angajat in secția de planificare a 
>S | economiei în funcția de economist pentru 
3 planificare. 
E 16.04.91 Semnătura 
Š 
A 


MODEL DE ORDIN DE 
ELIBERARE DE LA SERVICIU 


Grădinaru lon, economist în secţia de 
planificare, este eliberat din proprie 
inițiativă de la 15.05.91. 

Baza: cererea dlui Grădinaru ton. 

Am luat cunoştinţă de ordin. 


CENTRUL REPUBLICAN DE TERMINOLOGIE RECOMANDA 


MODEL DE ÎNREGISTRARE ÎN 
CARNETUL DE MUNCĂ AL 
PERSOANEI CONCEDIATE 


Eliberat din proprie iniţiativă. 


15.05.91 Semnătura 


MODEL DE SCRISOARE 
DE COMANDĂ 


Către. Tipografia «Ştiinţa» 277028, 
Chișinău, str, Academiei, nr.3 

Vă rugăm să ne eliberaţi contra cost 
următoarele formulare tipizate: 

1. Foaie de observaţie clinică medicală 


— 500 buc. 

2. Fişă sanitară de obiectiv 
— 150 buc. 

3. Fişă de tratament balnear 
— 400 buc. 


Plata se face prin virament din contul 
nostru nr. 11042 la Banca Industrială. 


Director, Contabil - şef 
C. Sirbu G.Sandulache 


DOR NE E a a 


MODEL DE CERERE DE 
DESCHIDERE A UNUI CONT 
«Munca» 277028 
Chişinău, str. Mioriţa nr.72 
Nr. 18 din 12 aprilie 1991 

Către Banca Agroindustrială a 
Republicii Moldova 


Redacţia revistei 


deschiderea 
unui cont de decontare pe numele nostru. 

Persoanele autorizate să dispună de 
cont sint: 

1. Corbu Viorel, director 

2. Iancu Vasile, contabil-șef. 


Vă rugăm să aprobaţi 


V.Corbu V.Iancu 


TERMINOLOGIA 
CORESPONDENȚŢEI OFICIALE 


Vă oferim în continuare o serie de 
cuvinte din terminologia 
corespondenței oficiale, 
echivalentele lor rusești. 

Act(sau document) — aKT, JOKyMEHT. 

Adeverinţă — cnpaska 

Alineat — aza 

Anexă — npunoxenne 

Aviz (punct de vedere, opinie comu- 
nicată în scris de către un organ competent 
asupra unor probleme) — sakmouenue 

Borderou — BEAOMOCTb 

Ciornă (lucrare scrisă provizoriu) — 
UEpPHOBUK 

Circulară — UMpKyJIApPHOE IIHCbMO 

Căsuţă poştală — nouroBbriă sIuuK 

Contract — noroBop 

Decizie — pemenue 

Deplasare (delegație ) —xoMananpoBka 

Dispoziţie — pacnopaxenue, npeAnu- 
canne 

Dosar — geno 

Dosar cu şină — cKkopocimngaTeJib 

Emitent — HCNOAHUTEJb 

Expeditor — ornpaBuTeJlb 

Extras — BbIIIMCKA 

Formular — Gnank, popma 


uzuală a 


precum şi 


| 
Declarăm că am luat cunoștință de 
normele şi regulamentul Băncii Agroin- 
dustriale şi ne obligăm să le respectăm. 
Pentru ridicarea extraselor de cont 
delegăm pe Mocanu Petru, contabil, și 
pe Şchiopu Victor, casier. 
Director Contabil-şef 


pa 


CENTRUL REPUBLICAN DE TERMINOLOGIE RECOMANDĂ. 


141 


tel. 26-05-15 


Serviciul limbii: 


Fraht (scrisoare de trăsură) — TOBapo- 
TDaHCNOPTHaA AOKNaAHaa 

Hotărire — NOCTAHOBJICHME, peweHHe 

imprimat — lank 

Informare  — sanucka, 
un popManuis 

Instrucţiune — HHCTPyKNUA, NpemM 
canne 

Înţelegere — AOrOBOpEHHOCTh | 

Mandat poştal — nouTOBbIiĂ NepeBOA 

Multiplicare a documentelor — pa3MHO- 
XEHHE NOKYMERHTOB 

Nomenclator — HOMEHKNATypa 

Notă (insemnare scrisă; document prin 
care se cere, se explică, se consemnează 
fapte, operaţii etc.) — sanucka; AOKNaAHas; 
HOTa; opaep; Cuer. 

Ordin — npuka3 

Post-restant — no BocrpeGoanus 

Proces-verbal — npoTOKOA, AKT 

Raport — AOKAan 

Recipisă — KBUTAHNUS 

Recto (prima pagină a unei foi scrise) 
— nmueras CTOpPOHa (ucTa) 


cnpaBka 


Referat  — KpaTkoe  ConepxaHHe; 
KpaTkas nHOpManns;, CNpaBkâ 
Rezoluţie —  pesonronus, & pune 


rezoluția — HanOXHTb Pe3ONnrOLHI0 

Sigilare — saneuaTbiBaHne (cypryunoă 
NEUATbI0), ONCUATPIBAHUE 

Ştampilă (sigiliu, pecete) — neuarb, 
IITAMII 

Teleimprimator (feletip sau teletype, 
telex) — Teaerain 

Telefax (fax) — renepaxc 

Titlu — 3aronOBoK 

Verso (a doua pagină a unei foi 
scrise) — 060por crpanunibi 


«Consider că problemele 
de cuvinte încrucişate con- 
stituie o distracţie folositoa- 
re, care merită cultivată. 
Cuvintele încrucișate sînt un 
excelent prilej de exerciţiu în 
domeniul limbii, util atit celui 
care compune care urile, cît 
și celui care le dezleagă.» 


Al. PHILIPPIDE 


LIMBA 
ROMÂNĂ 


Orizontal: 3. Carte care 
cuprinde informaţii pentru orien- 
tarea într-o regiune, într-un 
muzeu sau într-o... limbă, 6. 
Pronume specific graiului mol- 
dovenesc pe care M. Eminescu îl 
întrebuința în loc de "dumneata". 
10. Autorul poeziei ce se termină 
cu cuvintele: "Mi-i dor de doine 
haiducești,/ De graiul strămoşesc 
mi-e dor”. 11. Denumirea unui 
produs alimentar pe care mai 
inainte o scriam cu patru litere. 
12. Obiectul de care lui Trăsnea 
din "Amintirile" lui Ion Creangă 
i se înăcrise sufletul. 13. A lăsa 
mai... — a nu se pripi. 15. Pluralul 
Cuvintului "aba” (stofă de lină). 
16. A se da pe gheaţă. 17.Sătească. 
22. A. Mateevici, aşa cum îl numez 
mama sa. 23. A inceta să mai fie 
valabil. 24.  Expresie banală, 
repetată prea des. 25. Ți-oi da fin 
din finărie /Și orzul din orzărie,/ 
Ți-oi da apă strecurată/ De la... 
din găleată" (folc.). 26. "Si-acuma, 
iată-ne acasă: să scoatem... străbu- 
nă, să spunem doinei /că-i 
frumoasă, să-ncărunţim toţi impre- 
ună. (N. Dabija). 28. Timp al. 
verbelor care exprimă o acţiune să 

virşită. 31. Paronimul verbului "a 


reciti" cu care adesea este confun- 


dat. 32. Fiecare dintre cuvintele 
identice din strofele: "S-aşează 
bruma peste: vii, /De ce nu-mi 
vii, de ce nu-mi vii?” (M. Emines- 
cu). 38. A da de știre. 39. Scuteşte 
sacul cît îi...,nu după ce ai dat de 
fund (folc.). 42. Pronume nehotă 
rit pe care mulţi îl inlocuiesc din 
greşeală cu “careva”. 43. Voința 


| inimii dă... picioarelor. (folc.). 


44. Explicații directe sau figurative 
pe care le dă autorul cuvintelor 
încrucişate (sing). 45. Fără îndoia- 
lä. 46. “Conservatorul” marelui 
nostru rapsod Nicolae Sulac. 

47. Tras ca prin... — zvelt. 

48. Polonezul de altădată. 


Vertical: 1. Persoana care 


“creează o operă artistică.2, "Strin- 


geţi piatra lucitoare, /Ce din soare 
se aprinde/ Şi-ţi avea în revărsare/ 
Un... nou de cuvinte”. 4. A în- 
negri... — a scrie mult. 5. "În limba 
asta mă-nţeleg/ Cu via şi ogorul. 
/În limba asta ştiu să cînt/ Dacă 
mă prinde dorul" (autorul 
poeziei). 6. "Preamăriți al limbii 
nume/ Şi Luceafărul etern. / Dacă 
e dreptate-n lume, /Ea se cheamă: 
grai ..." (G. Vieru). 7. Pauza într-o 
discuţie. 8. "De-aș fi gramatic, aș 
călători pe toate malurile româneşti 
şi aş culege... (A. Russo). 9. Pub- 
licaţie ştiinţifică periodică. 14. 
Caracterul literelor de pe prima 
monedă moldovenească —  groșul 
(sec. XV). 15. Părintele "istui grai, 
împovărat de doruri, de cîntări şi 
litanii" (N. Dabija). 18. Cîrd de 
peşti, îngrămădire de nisip, posta- 
ment, masă de lucru sau o... glu- 
mă. 19. Ştiinţă care ne-a ajutat să 
demonstrăm că trecerea la alfabet 
latin ne aduce şi o economie de 
hirtie de II procente. 20. Omul pe 
care Mihai Cimpoi l-a numit "paz- 
nic la farul limbii noastre". 21. "FA 
ră de grai — ca fără...:/ În ce 
trăieşti? Cu ce respiri?" (V. Ro- 
manciuc). 26. Poetă căreia G. Vie- 
ru şi A. Chiriac i-au dedidat 
Cîntecul "Patria şi graiul”. 27. A 
ține minte. 29. "Hai să dăm mină 
cu mină/ Cei cu inima..." (V, Alec- 
sandri). 30. "Limba română” în 
lucrarea de faţă. 33. "Cind vorba 


mă minte, alunec în minte/ Şi 
intru supus în.../ Decit să vintur 
pe vint cuvintele/ Din marele verb 
matern" (L. Damian). 34. Cintec 
haiducesc (prima publicaţie a tex- 
tului îi aparține lui V. Alecsandri). 
35. "Cîţi duşmani aveam pe 
lume!/... ni-l cereau anume, / Să-l 
lăsăm!" (G. Coşbuc). 36. A chema 
pe cineva să vină. 37. A lua pe 
cineva de suflet. 38. Culoarea care 
domină în cromatica eminesciană 
(art.) 40. "...fiecare dintre noi să 


se lămurească în taină, în sufletul“ 


lui, ce este limba maternă: o 
povară sau un tezaur sfint” (auto- 
rul cuvintelor). 41. A exprima un 
gind prin viu grai. 


Andrei CAȘENCU 


ESAS | 
x EER 
E a 


„noi, Românii, citi ne 
aflăm pe pămint, vorbim o 
singură limbă, "una singură” 
ca ne-alte popoare şi aceasta 
in oceane de popoare străine, 
ce ne. inconjoară, e dovadă 
destulă că aşa voim să fim 
noi, nu altfel... 

Da, de la Roma venim, 
scumpi şi iubiți compatrioți — 
din Dacia Traiană! Se cam 
ştersese diploma noastră de 
noblețe: limba, insă, am 
transcris-o din  buchiile 
voastre gheboşite de bătrinețe 
in literele de aur ale limbilor 
surori." 


Mihai EMINESCU 

